
f van Dežman rodi senaRieci 6. svibnja g. 1841. 
Otac mu, Josip, ugledan riečki trgovac, porieklom 
iz slovenskih strana, a majka, Vincencija, iz ugledne 
riečke obitelji, posvećivahu Ivanu kao i ostaloj djeci 
svu pomnju čestita odgoja, ali k hrvatskoj sviesti pro¬ 
budi ga Fran Kurelac. Kad je Kurelac g. 1849. došao na 
riečki gimnazij za učitelja hrvatskoga jezika, rječitom i 
zanosnom opomenom trže našega Ivana i druga mu Frana 
Pilepića, pak i ostale svoje bolje učenike, iz ogrljaja tali- 
janštine i privede ih u okrilje hrvatskoga jezika. I pošto 
su Bachovi ljudi bili maknuli Kurelca sa gimnazije, vodio 
je on svoje miljenike stazom hrvatskom i putio ih u na¬ 
rodnu knjigu, pak je Ivan poslie u svojih spisih a i pri- 
jateljskimi čini svagda izkazivao Kurelcu živu zahvalnost 
za to, što mu je uzkrisio dušu k narodnoj sviesti i nauci, 
i podugo je ostajao vjeran Kurelčevim osobitim načelom 
o književnom hrvatskom jeziku. Haran je spomen Ku¬ 
relcu ostavio najpače u jednoj posvetnoj pjesmi (za >Smi- 
ljana i Koviljku«), gdjeno opisuje, kako ga je Kurelac 
vodio na Učku goru i s njezina vrha mu otvorio pogled 
po domovini. Hrvatski ponos ukriepi u našem Ivanu praz¬ 
nički put po gornjoj Hrvatskoj god. 1856.; svršivši šesti 
gimnazijski razred pješice obadje s pobratimom Pilepićem 
Karlovac, Zagreb, Varaždin, Zagorje, pak bansku i gornju 








Krajinu, gdje ih Preradović i Trnski otčinski susretahu, 
te se mladići poslie mjesec dana puta vratiše u zavičaj 
još zaneseniji hrvatskim rodoljubljem, i ponositi, što su 
ih prvaci književnici naši počastili svojim gostoljubjem. 

Odlično svršivši gimnazij na Rieci g. 1858., podje 
Ivan na bečki Iječnički fakultet. Tuj se veoma marljivo 
bavljaše stručnimi naukami, ali uz to, kako je razborito 
i koristno umio upotrebljavati vrieme, u dokolici prouča¬ 
vaše beletristiku i umjetnosti. Sva mu zabava bijaše či¬ 
tanje naše narodne tradicionalne literature, pak prvih 
pjesnika sjeveroslavenskih i romanskih, polaženje uzor¬ 
noga dvorskoga pozorišta i dvorske opere, razmatranje 
slika i kipova po galerijah i izložbah; drama i liepe li¬ 
kovne umjetnosti u velike ga pritezahu, ter je svoj onakim 
motrenjem raznih umotvorina sve to dotjeraniji ukus u 
prosudjivanju drama, sgrada, slika i kipova još usavr¬ 
šavao slušajući na sveučilištu predavanja Zimmermannova 
o estetici i Eitelbergerova o poviesti umjetnosti; u muzeju 
umjetničkom, što no ga je Eitelberger u život priveo, 
bijaše čestim pohodnikom, razgledajući izložene umjetnine 
ili slušajući Eitelbergerovo predavanje. Kad god bi se u 
dvorskom teatru prikazivala novina, eto i njega s kojim 
hrvatskim drugom — a svedj je zemljake svoje nukao u 
taj uzorni hram Talijin — u tadanjem drugom parterru, 
gdje se je sabirala mladja mužka i ženska inteligencija; 
a sutra dan po objedu u kafani Weghuberovoj ili na 
večer u kafani Wenzelovoj (to bijahu tada dva glavna 
sastajališta hrvatskih djaka u Beču) čitaj po svih bečkih 
dnevnicih stručne ocjene o prikazanoj dramskoj novini, i 
zameći ocjenu tih ocjena, pak onda čitaj »Pozor«, »Glaso¬ 
nošu«, i »Naše gore list«, izadjeni se o koje političko pitanje 
Hrvatske, ali obilnije razpravljaj o novih beletrističkih 
tvorevinah hrvatskih. Stručne njemačke časopise o litera¬ 


turi, teatru, likovnih umjetnostih, čitao bi često u kafani 
»Griinsteidel«, sastajalištu bečkoga književničkoga i umjet¬ 
ničkoga svieta. Ovako je Ivan svu dokolicu, koja mu preo- 
stajaše od stručnih nauka, provodio u duševnoj zabavi. Pače 
i na šetnjah po gradu i okolici (a kao praktički higijenik 
vodio bi gotovo svako popodne društvance svojih zemljaka 
na izšete to veće to manje) zabavljao bi pratioce svoje 
sad umnim domjenkom sad bockavimi šalami; svašta, što 
bi putem sretali i vidjeli, n. pr. obrtno-dućanske cimere 
sa českimi imeni, znao bi upotriebiti za poučne razmišljaje. 
Razumije se, da je polazio i svaki koncerat bečke »Slav- 
janske Besjede«, kao što je osim sa zemljaci najradje 
drugovao s kolegami Česi, Slovaci i Poljaci, razpravlja- 
jući s njimi o struci svojoj ili saznavajući od njih 
koješta o njihovoj narodnoj knjizi. Pravim odmorom bi¬ 
jaše mu šaljiv domjenak sa zemljaci kod objednoga ili 
večernoga stola u Riedhofu; tu bi neprestano vrcale nje¬ 
gove dosjetke, kojimi bi sad ovoga sad onoga nazočna 
druga izazivao na šaljivi mejdan. Malo mu je tko mogao 
doskočiti, ali nitko mu nije ni najmanje zamierao, ako je 
izašao iz kreševa pobiedjen, jer Ivan bijaše ne samo 
uglednik i prvak medju tadanjimi hrvatskimi djaci u Beču, 
nego i najizvrstniji drug, Svatko je cienio njegovu če¬ 
ličnu značajnost, njegov ozbiljan idealizam, njegovu du¬ 
hovitu šaljivost. Premda je od imućnoga i brižnoga otca 
primao dosta obilate svote za svoje potrebe, bijaše u 
svem umjeren, te nije ni pušio ni pio; za se štedljiv, 
osim što se knjiga tiče, bijaše svakomu drugu zemljaku 
u nevolji pomoćnik. Kad bi izašla znatna nova knjiga iz 
područja dramaturgije ili liepih umjetnosti, on bi ju kupio 
i s drugom uživao; tako n. pr. kad je izašla Freytagova 
izvrstna »Tehnika drame«, ponio ju sobom u Prater i 
cielo proljetno popodne u šumskoj zelenoj zabiti čitao ju 


X 


XI 


na glas izmjenice sa svojim drugom do kraja. Ovako je 
provodio pet godina uzoran i sretan djački život. 

Za tih djačkih godina svedj je proučavao, nastavlja¬ 
jući posao iz gimnazijskoga svoga doba, po Kurelčevoj 
uputi narodne pjesme i priče i poslovice, bilježeći iz njih 
svaku osobinu narodnoga govora i sloga, a čitao je sve, 
što mu je moglo ruku doći o hrvatskoj i slavenskoj poviesti. 
Godine 1860. i sljednjih izpjeva »Petđeset domorodnih so- 
netov«, dramu iz narodne poviesti »Varadinka Mara*, 
pak »Petdeset pričic« t. j. basana; od toga nije ništa 
štampano, osim dva soneta tek poslie njegove smiti u 
»Viencu« g. 1874. (0 tih i svih ostalih njegovih bele- 
trističnih tvorevinah govorit ću potanje u odsjeku II.) 
Čim je god. 1861. počeo izlaziti beletristički list »Naše 
gore list«, eto od njega (u brojevih 3 — 7) epske histo¬ 
rijske pjesni »Smrt grofa Rabate«. Za onih je godina 
spjevao i više romanca i balada, koje je poslie izdao u 
svojoj sbirci »Poletaru«, a godine 1862., prije nego što 
će se podati temeljitu pripravljanju za stroge izpite, za 
koje bi diljem godine dan na dan učio po deset ura, 
spjeva velik romantički ep »Smiljana i Koviljku«, koji je 
poslie u Zagrebu dao štampati. 

Godine 1864. steče s liepim uspjehom doktorstvo 
lječničtva, a godine 1865., vršeći službu asistenta u »obćoj 
bolnici«, u brzo i doktorstvo kirurgije te magisterij pri- 
maljstva. Kad je tako do kraja završio svoju lječničku 
naobrazbu u Beču, željahu mu roditelji, da dodje lječni- 
kovat na Rieku; ali premda je roditelje ljubio s pravom 
sinovskom zahvalnošću, ove želje nije im mogao izvršiti, 
jer mu je rodna Rieka bila omrznula radi svoga prista¬ 
janja uz tudjinstvo, a njega je srce nukalo u Zagreb 
dvojim poticajem: jedno, što je težio k ognjištu hrvat¬ 
skoga prosvjetnoga života, da bi mu i on svoju snagu 




posvetio, a drugo, što je slutio i želio, da u Zagrebu 
nadje družicu svoga života u djevojci, koju je po foto¬ 
grafskoj slici i po liepom glasu upoznao, i koja mu je 
imala izliečiti ranicu srca, štono mu u posljednje doba 
djakovanja bila zadala ljepotica Bečkinja. U sjedalih dru¬ 
goga partera dvorskoga kazališta često je Ivan imao pri¬ 
like gledati krasnu plavojku u družtvu s dvoje sestara 
krasnica i s krasnikom bratom; ona mu se u velike svi- 
djala, a saznavši da je ugledna roda (bijaše kći ravna¬ 
telju dunavskoga parobrodarskoga družtva u Beču), nao- 
bražena i uzorna, rado bi s drugom zalazio u »Biele ko¬ 
žare« (predgradje »Weissgerber«), da joj se pod prozori 
prošeće, po nedjeljah bi išao k misi u minoritsku crkvu, 
gdje bi ju vidio moleću, a po podne u Prater, gdje bi 
ona znala s rodom šetati; dvorsko kazalište bijaše mu 
dvostruko milije po tom, što je nju mogao ondje vidjeti. 
Ali sve to ostade romantičkim snom mlada doktora idea¬ 
liste ; pa kad je slušao drugove iz Zagreba, kako slave 
Korneliju Šmitovu kao uzor gospodjice hrvatske, i kad je 
u njekoga znanca vidio njezinu fotografiju i u njoj raza¬ 
brao isti ali milotniji lik krasne plavojke bečke, oćuti, 
da mu je tek u Zagrebu izgledati ogrijano sunce svoga 
života. 

I tako se Ivan ljeti godine 1865. preseli u Zagreb, 
da tu lječnikuje i književnikuje. Nije ga prevarila ona 
sladka u Beču slutnja, nije ga minula sreća da dostigne 
svoj ideal: dne 15. ožujka g. 1866. vjenča se s Korne- 
lijom, po ljepoti, dobroti, naobraženosti i rodoljubnosti 
jednako slavljenom kćerju tadanjega predsjednika zagre¬ 
bačkomu sudbenomu stolu, gospodina Miroslava Smita. 
Tako poče Ivan, obasjan zorom sreće i radinosti, svoj 
mladi muževni viek, — viek toli plodan zaslugami za 
bolnike, za knjigu, za domovinu, ali viek toli kratak! 



XII 


Već godine 1865. izdade u Zagrebu svoj veliki ro- 
mantički ep »Smiljana i Koviljku«, s posvetom »svojemu 
milomu učitelju Franu Kurelcu«. Godine 1868. izdade 
sbirku pjesama svojih pod čednim naslovom »Poletar«. 
Iste godine 1868. izdade naša akademija znanosti njegovo 
zaslužno stručno djelo, kojeno je gotovo prvienac lječ- 
ničke književnosti hrvatske: »Rječnik Iječničkoga 
nazivlja«. Za izradbu ovoga djela proučavao je ruko¬ 
pisne bilježke Kurelčeve, više rukopisnih sbiraka narodnih 
rieči, pak Vuka, Suleka, i ostalu gradju, koju je mogao 
pribaviti; prosio je za prinos gradji ili za ocjenu svojih 
novokovnih termina ugledne hrvatske lječnike, te je n. pr. 
od tadanjega štopskoga nadlječnika dra. Kincela dobivao 
zanimljivih dopisa i primjetaba. Kao začastni fizik grada 
Zagreba i uznički lječnik kod sudbenoga stola zagrebač¬ 
koga upoznavši prieku potrebu, da se Iječnici po Hrvat¬ 
skoj upute u pravilno sastavljanje hrvatskih lječničkih iz¬ 
vještaja, izdade iste godine 1868. djelo: »Lječnička 
izvješća (visa reperta) za praktičnu porabu 
Iječnikov«; i u ovom poslu bijaše mu, kao u svakom, 
provodiljom misao, koju u predgovoru kaže: »ne zao- 
stajmo, gdje sve napreduje, ne budimo tudji, gdje mo¬ 
žemo biti svoji.« 

Iste je godine 1868. zamislio i počeo nagovarati 
književne prijatelje, da bi se osnovalo družtvo za popu¬ 
larna znanstvena čitanja, namienjena oso¬ 
bito ženskomu spolu. Jeseni te godine čitao je u 
zabavi pjevačkoga družtva »Kola« razpravicu: >0 tvo- 
renju glasa i o njegovih muzikalnih osobito- 
stih.« Ali tada se nije još nitko poveo za njim. Trebaše 
mu godina dana neprestana nukanja, dok je uspio, ter 
istom jeseni godine 1869. započe niz redovitih popularnih 
znanstvenih čitanja. Njim je Ivan bio začetnik, glavni 
njetilac i glavni suradnik. 

f Novomu beletrističkomu časopisu »Viencu«, koji 
osvanu početkom god. 1869., a ostade mnogo godina 
glavni glasnik hrvatske beletristike i popularne pouke, 
bijaše Ivan od prvoga broja medju glavnimi i najradini- 
jimi pomagači, pišući za nj popularne dietetične i 
higijenske razpravice, epske pjesme, pripo- 
viesti, pak po koju književnu ocjenu. 

U prvom godištu Vienčevu (1869.) priobći po¬ 
vorku zdravoslo vnih razpravica: o plesu, o 
krupnoći, o vinu, u horu kupanja, o voću, o 
spavanju, o pušenju, pak tri svoja zdravoslovna pre¬ 
davanja: o očima, o koži, o kosi; iste godine izadje 
u »Viencu« njegova povelika novela »U Mokricah«, dvie 
balade: »Noćni konjik« i »Sina vragu zapisao«, pak po¬ 
veća epska pjesan, sastavljena od 22 pjesme narodnoga 
kroja: »Zrinjski«. 

U »Viencu« g. 1870. nastavi obradjivati zdravo¬ 
slo vj e razpravicami: o vegetalcih, tko da putuje 
u toplice?, o pivu, o sklizanju na ledu, i još 
predavanji: ljepota i njegovanje čovječjega 
tiela, odielo i moda, ljepota i njegovanje 
duha, jelo i pilo, ustroji disanja; priobći novelu 
(iz riečkoga života) »Donato Donati«, i novelu (kojoj je 
glavni dogodjajni predmet Hrvat u tudjini) »Niirnberžki 
viećnik«. 

U »Viencu« godine 1871. nastavak je zđravo- 
slovnih razpravica, i to: o čaju, o čokoladi, o 
Baumscheidtizmu, škola prema zdravlju, pak 
zdravoslovna predavanja: o srcu, o uhu i sluhu; osim 
toga priobći pjesme: »Pjesnik ljubavi«, »Moć misli«, 
»Petar Zrinski« i pripoviest: »Domorodac dakako.« 

Pod konac g. 1871. izdade zdravoslovnu knjigu, prva- 
čiču te struke u našoj literaturi, pod naslovom : »Čovjek 

prema ljepoti i zdravlju«, uz podporu iz »Matičine« 
Draškovićeve zaklade; na kraju je dodan rječnik stručnih 
naziva i desetak anatomijskih slika. Tu je sabrao u jedno 
ono deset jur napomenutih svojih zdravoslovnih preda¬ 
vanja, što ih je bio čitao zagrebačkim gospodjam. Te su 
razpravice bile i po sadržaju i po formi ures u nizu ta¬ 
danjih popularnih predavanja zagrebačkih. Na čelu knjige 
pravo je pisac postavio dvie svoje temeljne rečenice, 
»liep biti isto je što zdrav biti« i »nema tje¬ 
lesne ljepote bez duševne«. Ove dvie plemenite 
i temeljite misli sastavljaju ognjište cieloj njegovoj knjizi. 
Stručni sadržaj oslanja se na čuvena tada po izbor me¬ 
dicinska i higijenska djela inostranska (u predgovoru spo¬ 
minje pisac četrnaest glasovitih uglednika svojih); način 
prikazbeni lak je i zanimljiv, zasladjujući potežku za ne¬ 
stručnjaka nauku napomenami iz poezije pučke ili umjetne, 
i primjetbami iz likovnih umjetnosti. 

U »Viencu« god. 1872. napisa opet tri zdravo- 
slovna članka: sklizanje naledu, o kavi, omlieku, 
i ocjenu knjige dra. Vladana Gjorgjevića »Narodna 
medicina u Srba« (Novisad 1872), hvaleći zaslugu 
piščevu, koji je udario početak sabiranju ovakove folklo- 
rističke gradje u nas, i nukajući prijatelje narodne pro¬ 
svjete na svestrano sabiranje takove gradje. Pjesme su 
od Dežmana u tom »Vienčevu« godištu dvie: »Kodolah« i 
»Rieci«. 

U »Viencu« g. 1873. napisa kratku ali jezgrovitu 
karakteristiku »Alessandro Manzoni«, i podugu vrlo 
liepu ocjenu Salghettijeve slike »Jugoslavija«, 
pak više pjesama: Samoborski vitez, Liek od ljubavi, 
Prava ljubav, Prodanov, Posljednji poljubac, Tada i sada. 

Te godine, 1873., bijaše njegovo književno djelo¬ 
vanje osobito živo i mnogostručno. Prema baladi Aleks. 


1 

Šuljoka, koja bijaše u »Viencu« njegdje u god. 1869/70. 
štampana pod naslovom »Leget« (iz bosanske poviesti), 
spjeva svomu zemljaku, njekoč učitelju, a vazda milomu 
prijatelju Ivanu Zajcu libreto za operu »Ban Leget«, 
da se — kako bi sam govorio — vježbom pripravlja za 
pisanje drama, na što je njegova duša vazda težila. 

Proučivši poviestnu gradju o slavnom Ljuto vidu 
posavskom, sastavi osnovu za ep, i spjeva prvu pj e- 
san. Dade se izabrati narodnim zastupnikom u hrvatski 
sabor, koji je imao provesti reviziju nagodbe i udariti 
zakonske temelje prosvjetnomu napredku domovine. On 
je znatno sudjelovao kod izradbe zakonske osnove za 
sveučilište, navlastito mnogo se je brinuo za osnutak me¬ 
dicinskoga fakulteta; izradio je zakonsku osnovu za preu- 
redbu kazališta i za ustroj dramatičke škole. U političkih 
pitanjih stojaše Ivan uz dra. Račkoga i dra. Makanca, ter 
zahtievajući s njima uzpostavu državnoga prava hrvat¬ 
skoga, dokazivaše nedostatnost predložene revizije na- 
godbene. Osim toga je znatno sudjelovao u odboru za 
izdavanje Preradovićevih djela; bio je, kao što već i go¬ 
dine 1871. i 1872., glavni stup »Viencu«, opravljajući 
znatan dio uredničkih poslova; radio je za procvat »Kola«; 
a zadužio je za vazda našu »Maticu«, jer je uz drugove on 
znatno poticao, kako da se ona preporodi i da započne novi 
život, kojim je hrvatskomu narodu toliko ploda doniela. 

Tako je bio Ivan u po kojem književnom i obće pro¬ 
svjetnom poslu osnivalac i začetnik; umio je sabirati radnika 
oko zajedničkoga prosvjetnoga zadatka, i držati ih na okupu ; 
bio je, kako ga prijatelji od mila zvahu po njegovu 
zvonkom pronicavom glasu, prava truba budilica, bio je 
toli žilav i toli radin, da je uz vrlo obsežnu lječničku 
praksu, koju mu je riedka stručna vještina i riedka osobna 
ljubaznost u velike bila razmaknula, smogao onoliko vre- 

mena i snage za književni i za politički rad; bio je, 
štono rieč, smrtan radiša — ah, žalibože ne samo u 
onom dičnom smislu, s kojim narod upotrebljava onaj 
epiteton, nego i u kobnom: valjda je onaj naporni rad, 
štono ga opravljaše najpače godine 1873., doprineo 
tomu, te nije moglo tielo njegovo savladati kolerine, koje 
se mjeseca listopada 1873. pri izložbi u Beču dobavio — 
i koja ga, onako krepka i krasna, mlada, sretna, ugledna, 
ljubljena, iz nebuha iztrže iz krila dragoj ženi i djeci, i 
svojoj toliko ljubljenoj domovini. 

II. 

Čim je poslie sloma Bachova sustava počeo izlaziti 
beletristički »Naše gore list«, tada jedini hrvatski te 
vrsti, eto već u 3. njegovu broju (25.siečnja 1861.) osvanu 
od Dežmana epska pjesan »Smrt grofa Josipa Ra¬ 
bate«, koja se nastavljaše do svoga konca u brojevih 
4., 5., 6. i 7. Ovo prvo štampano pjesničko djelo Iva¬ 
novo obratilo je na se pažnju svih čitalaca, jer je u 
njekih izrekah, u njekih osobinah dikcije i metra (u po- 
rabi osmerca i deseterca na izmjenice), u razdiobi napet 
pjevanja, podsjećalo na Čengićagu. Predmet pjesni je po¬ 
znati historijski dogadjaj, kako je kapetan senjski, grof 
Rabata, dao pogubiti njeke prvake medju senjskimi 
uskoci, tobože pravedno, jer su gusarili proti Mletčanom, 
ali valjda je mletačko mito i tuđjinsko srce sklanjalo 
Rabatu na okrutni postupak s ustaškimi sokolovi (ovako 
prikazuje i naš pjesnik, koji je upotriebio naručne mu hi¬ 
storijske opise znatnoga Rabatina dogadjaja); za osvetu 
ustadoše senjski uskoci na noge i smaknuše Rabatu. Taj 
dogadjaj prikazao je pjesnik s historijskim detaljem i s nje- 
kimi pjesničkimi ukrasi, ali historijski sadržaj preteže, te 

je invencija fantazije pjesnikove uzgredna. U metrici pje¬ 
snik koleba medju elizijom, kako ju Vuk toli često bi¬ 
lježi bilo pravo ili krivo —, a njeki pjesnici upravo 
; prekomjerno upotrebljavaju, i medju sinicezom, koju je 
Dežmanu prepofučao primjer Mažuranićev i dubrovački. 
I Nu reć bi da je Kurelac uputio Ivana u to, da je sini- 
ceza samo »vlaška«, pa tako žalibože nije Ivan dugo 
I sliedio Mažuranića. 

Vienac od »petdeset sonetov« (rukopis) savi 
Dežman za tisućgodišnjicu sv. Ćirila i Metoda (1863). 
Jedinstvena i temeljna ideja je: slovinska sloga. Prema 
tomu je, osim soneta slavenskim apostolima, svakomu od 
I četiriju južnoslovienskih plemena posvećen po koji sonet, 
a njeki na po se Crnojgori, Bosni, Primorju itd. Što se 
tiče metrike, upotrebljavaše Dežman u najmladjih svojih 
pjesničkih tvorevinah sinicezu, po primjeru Mažuranića, 
■ Dubrovčana i Talijana; poslie je, kako jur spomenuh, od 
toga odustao i prionuo uz Kopitar-Vukovu metriku, valja 
da po Kurelčevoj uputi (koji je u svojih prigodnih pjesmah 
upotrebljavao samo narodni deseterac), premda mu Ku¬ 
relac jednoć prigovori metrici na pučki način. 

Sbirka od »petdeset pričic« t.j. basana (rukopis) 
ima dobru nutarnju formu, oštroumlja i humora; stih je 
lak i okretan; oblici su stiha gotovo svi oni, što ih pučka 
pjesma pozna. Ovaj rukopis mogao bi se sgodno upo- 
triebiti u kakovoj knjizi za puk ili za mladež. Štampanu 
nadjoh samo jednu od tih basana, i to »Orao i konj« 
(prozirna politična alegorija) u »Glasonoši« g. 1862. 
br. 62; štampana basna mnogo je dotjeranija i duža od 
rukopisne, navlastito joj je pučka dikcija birana i izvrstno 
pogodjena. 

Drama »Varadinka Mara« obradjuje narodnim 
desetercem (sa sinicezami) poznatu iz narodne pjesme ju- 
Dežman: Izabrani spisi. 

nakinju, koja da je pripomogla poraza Turaka g. 1716. 
pod Petrovaradinom, kad mu je slavni vojvoda Eugen 
došao u pomoć. Glavni dramski zaplet i razplet ovaj je. 
Marin zaručnik, junak Mijo, padne kod okršaja s Turci 
pod Petrovaradinom u turske ruke, pa ga vezir Alipaša, 
obsjednuvši Petrovaradin, hoće zamieniti za slavljenu po 
ljepoti i junačtvu Maru. Zapovjednik Petrovaradinski, 
starac gjeneral, oklieva prihvatiti tu poruku vezirovu; 
medjutim vezir dade smaknuti zarobljenika Miju, a onda 
podje Mara iz tvrdje u vezirov šator, da osveti zaručnika, 
a tobože da bude zamjena Miji. Udariv vezira nožem, samo 
ga rani, a zatim on nju; poslie u bitci, koju zametnuše pri¬ 
došla Eugenova vojska i provalnik iz tvrdje gjeneral, Mara 
se pobije s vezirom i ubije ga, a sama od one zadobivene rane 
pogine usred pobjednoga slavlja kršćanske vojske. S ovom 
glavnom dramskom radnjom prepliće se spletka, koju 
gjeneraličina demonska prijateljica Ivka provodi, nasto¬ 
jeći zamraziti gjeneralicu s mužem joj i s Marom, kako 
bi upropastila Maru. Koncepcija, a najpače razvoj radnje 
ipak je više epske nego li upravo dramske naravi; i dikcija 
pjesnička, povodeći se za pučkom pjesmom čestimi palilogi- 
jami i drugimi epskimi osobinami, više ima epsku ob- 
širnost nego li dramsku kratčinu. 

Prikaza Mare zanosi gdješto na Schillerovu Orkansku 
djevicu, koja se je analogija dakako nametala sama so¬ 
bom. Krasno je prikazana stojička postojanost zaroblje¬ 
nika Mije pred vezirom (u III. činu, prizoru 2om) i njegov 
rodoljubni zanos u oči mučeničke smrti (u IV. činu, pri¬ 
zoru 2om). Pjesnik navlaš nije htio prikazati tako, da bi 
Mari uspio iznenadni (gotovo zasjednički) udarac na ve¬ 
zira — nije htio da bude u tom jednaka Milošu Obiliću. 

Glavno i najveće pjesničko djelo Dežmanovo, dovr¬ 
šeno u Beču već do konca g. 1862., ali štampano tek 

god. 1865. u Zagrebu, pošto se je on već smjestio bio 
tuj kao lječnik, jest »S m i 1 j a n i K o v i 1 j k a«, velik 
romantični ep (288 štampanih strana) u dvanaest pje¬ 
vanja. 0 tom znatnom djelu treba da nješto potanje pro¬ 
govorim, navlastito s obzirom na narodnu poeziju i na 
Ariosta, ta dva izgleda Dežmanova, a za to mi valja 
da prije izkažem jezgru sadržaja epova. 

I. spjev. Starac paša Skadarski, u kojega jedinicu kćer Dilberu 
prose sa svih strana, pozvao junake na vitežku trku a za obdulju 
stavio svoju jedinicu. Smiljan (koji je od skora potajno utvrdio 
vjeru s Dilberom) izadje pobjednik (i nad premcem si Rađulom); 
ali kad se, da bi primio obdulju od paše, kaže kršćaninom iz Za¬ 
boka, paša ga hoće baciti u tamnicu; junački se otme Smiljan i na 
konju uinakne iz Skadra. II. sp. Sretne kićena Hasana, koji s prat¬ 
njom jaše od Mostara put Skadra da prosi Dilberu; na mejdanu ga 
ubije Smiljan, raztjera plahe pratioce, preodjene se u njegovu sjajnu 
odoru, i okrene natrag Skadru, Putem se od nevolje pobije s po¬ 
bratimom Žarkom, koji ga drži za Turčina, dok ga napokon ne pre¬ 
pozna; u krčmarice Mare poprave vinom pobratimstvo, a onda 
Smiljan odjaše i stigne u Skadar. Kaže se paši Hasanom, i izprosi 
Dilberu; s njom na samu ugovori, da će ju, sigurnije no da sada 
bježe zajedno, poslie izbaviti iz otčine kule Dženeta pri moru, kamo 
će ju otac jamačno poslati u zatoč, kako joj je bio zaprietio. Smi¬ 
ljan vrativ se iz Skadra k Mari krčmarici, pokloni joj Hasanovu 
odoru i odjene se opet u svoju, pak ugovori sa Žarkom, da će iz 
Zaboka zapodjeti boj s Turci i dići raju na noge. U to Hasanovi 
pratioci, sabravši se, stigli u Skadar te paši izkazali, što je Smi¬ 
ljan počinio, ljutit paša obecaje Dilberu, koji mu živa dovede drznika 
Smiljana, a Dilbera voli smrt, no da se iznevjeri dragomu. III. sp. 
Pri moru u otčinoj kuli i perivoju Dženetu zatočena Dilbera ne da 
se utješiti pjesmom i tamburom svojih dvorkinjica, s kojimi ju 
sluge vozaju kraj obale. U to Smiljan, sa Žarkom jašući put Zaboka, 
u gori izbavi Radula od zmijetine blora, a harni Radul mu se za- 
reče, da će svagda svoju glavu založiti za njegovu. U Zaboku iza¬ 
beru Smiljana vodjom za boj na Turke, te on pošalje pobratima 
Nenada s Grujicom, Radom i s mornari u Dženet po Dilberu, a 
sam s četom ode u boj za slobodu. IV. sp. Dilbera, s đvorkinjami 
loveći po gori, naidje na Nenada i s njim ugovori, kako će ju noćas 
oteti iz kule. Vinom ili igrom umorene sluge i dvorkinje, pak i opreznu 

im prvakinju Grozdanu i haduma Krzlaragu svlada Nenad s drugo vi, 
ter odvedu Dilberu na ladje V. sp. Radul tražeć gorom turskoga junaka 
Musu Arbanasu, da bi mu preoteo slavu i sablju sa očima, počuje cviel 
iz ponora pećinasta, i šašav nađje u njem Dilberu uz grdobnu babu 
vračaru. Dilbera mu pripovieđa svoju nesgodu Nju i izbavnike joj 
iz Dženeta bila stigla oluja na moru i svi se potopili, samo se 
Nenad, Grujica i Rade spasili s njom na suho. Nenad odposlao Radu, 
Grujicu posjekao, i pohotom planuo za njom ; spasio ju Rade dovo¬ 
deći neznanu četu, ali to bili razbojnici, te oni Radu svezali o kuk 
pri moru, a nju bacili u ovaj svoj ponor k babi vračari, da bi ju 
poslie prodali paši misirskomu. U to banu razbojnici; Radul ih koje 
pobije koje povješa, pak povede Dilberu put Zaboka; babe vračare 
nestalo. VI. sp. Pobjedna bitka kršćana s Turci. Smiljan dieli mejdan s 
Omerom, prvakom turskim; dva put poštedi on Omera, a treći put ovaj 
njega, svladavši ga u rvaDju, pa ga onesvieštena naloži na konja 
njegova, koji ga zanese u dubravu, a tuj mu priskoče Radul i Dil¬ 
bera. Ona ga njeguje, a Radul mu pripovieđa, kako je izbavio Dil¬ 
beru. Za to sklapa s njim Smiljan pričestno (t. j. najviše) pobra¬ 
timstvo, pa ga ponuka, da ide tražit Musu Arbanasu mjesto Omera. 
VII. sp. Svezana o grebenu kraj mora Radu odrieši vila pomorkinja, 
a on na blizu naidje na težko ranjena druga Grujicu, i lieči ga; 
jedan drugomu povieda svoje nesgode. Kad Grujica prizdravi, prati 
ga Rade put zavičaja; gorom nadju pokraj povješanih razbojnika 
babu vračaru, u koje spaziv Dilberinu maramu, svežu ju i tjeraju 
pred sobom; nadju i Nenada. mahnita, a brzo zatim nadodje na konju 
Radul, koji im pripovieđa, kako je spasio Dilberu i k Smiljanu ju 
odveo, a oni njemu o babi. Radul će dalje đa traži Musu, a Gru¬ 
jica i Rade tjerajući pred sobom Nenada i babu upute se k Smi¬ 
ljanu. VIII. sp. U gori pod lipom nadju Smiljana s Dilberom, i sve 
mu pripoviedaju o mahnitom Nenadu i o babi, a on odredjuje Ne- 
nadu kaznu, da živi s babom, čemu ona poradovavši se Nenad joj 
šakom razmrska glavu. Kad ga hoće Grujica posjeći, pomiluju nesret¬ 
nika Smiljan i Dilbera, a on, dozvavši se k sebi od ganuća, obeća 
da će težku pokoru činiti a onda opet junakovati braneći đjevo- 
jačtvo. Oni se upute k Zaboku. IX. sp. Na počivalu pri gorskom 
jezeru Dilbera uzalud nagovara Smiljana, da bi pošli u Skadar pak 
da bi se on poturčio i u otca paše zaprosio ju; usuprot on nju brzo 
nagovori, da se pokrsti. Starac gorski pustinjak, kojega upravo dove- 
doše Grujica i Rade, krsti ju u Koviljku ; kad se Smiljan s druzima, 
odalji u lov za skoro pirovanje, đojaše Turčin Musa Arbanasa 


otme Dilberu, odsjekav pustinjaku desnicu, koja mu je htjela konja 
zadržati. Vrativ se Smiljan iz lova, pošalje krnjorukoga starca s dru¬ 
zima k roditeljem u Zabok, a sam odjaše u potjeru za otmičarom. 
x. sp. Musa doveo Koviljku u čudnu i strašnu svoju na pećini kulu 
Nevrat. Da bi se izbavila njegove silovitosti, ona ga obmanu, da 
je naučila njekoč od stara pustinjaka, kako može djevica napraviti 
od gorskoga bilja mast, kojom gdje se pomaže, ne može sablja 
raniti, a ona da će mu za tri nedjelje napraviti tu mast, pak će on 
onda moći bez straha za svoju glavu počiniti troje najveće junačtvo: 
iz Gavanovih dvora iznieti blago, koje čuvaju maličci, oteti dje¬ 
vojku troglavoj aždaji u gori, i iz Maglen-dolca dobaviti plameni 
mač i krilatoga konja. Musa pristane na tri nedjelje, a onda da će 
se s njom vjenčati na Spasiljub-polju, gdje u to imadu njegove sluge 
zaustavljati i u svatove mu pozivati sve junake prolaznike. XI. sp. 
Jašuć tužni Smiljan za Musom, sretne pobratima Radula, a taj ga 
vodi put Nevrat-kule, razveseljujući ga pripoviestju, kako je jednoć 
činio šalu od pijanice Bekri-Muje. Na polju Spasiljubu uvedu ih sluge 
u šator k Musi, koji tu već dočekuje goste za svatbu svoju, 
Radul, tobože Aramzađa, kaže mu, da traži po svietu sablju sa očima, 
a Smiljan, da traži djevojku, s kojom da se je u Skadru vjerio, ali je 
onda nestalo. Musa, svladav zabunu svoju, doziva Koviljku, svoju 
za malo časa vjerenu kadu, da prokuša čudotvornu od sablje ođo- 
Ijen-mast na robu; ali Koviljka ne će, da se ludi rob zastrašuje, 
nego da o njezinu vratu kuša Musa snagu masti. Kad Musa pristane 
i sablju vadi, Smiljan, pogadjajući, da djevojka hoće ovako pogi¬ 
nuti, zameće kavgu. Musini gosti veseljaci razbjegnu se, Musa i 
Radul izadju da điele mejdan, Radul ubije Musu i otme mu sablju 
sa očima; sad navale na nj junaci gosti Musini, ali njemu priskoče 
Smiljan i Koviljka, pošto su bili u šatoru pobili Musine sluge, pak 
sve troje složno pobiv ili raztjerav đušmane odjašu sretni put Za¬ 
boka. XII. sp. Oko Skadra sjekla kuga. Zalud starac Ibrahim, prema 
narodnomu vjerovanju oboravajući noću sa šestero djevojaka grad, 
kuša odvratiti kugu ; jur prije bio ju uneo u grad (i ovo je po na¬ 
rodnom vjerovanju) čovjek na krkači, da bi pošteđila njega i kuću 
mu. Kuga strašno mori po Skadru; i pašinica umre, u naručju pa- 
šinu, koji se, u dobroti svojoj, nije dao njome odvratiti, da ju ne 
bi umiruću njegovao. Ali dodje stari krnjoruki pustinjak s Grujicom 
i Radom, ođkužuje grad, i pomor jenja. Stari paša prizove k sebi 
razglašenoga spasitelja pustinjaka; taj, nazirući na paši znakove 
skore smrti, nuka ga, da bi prije razkleo kćer svoju, o kojoj mu 

sve zgode i nezgode pripovieđa. Stari paša skruši se i počima se 
utjecati pod okrilje Boga spasitelja. Upravo čuje, da je pomor sa¬ 
svim prestao; i gle dolazi mu Dilbera (Koviljka) sa Smiljanom i 
Radulom, ne hotjevši ona svojih roditelja ostaviti u sadanjoj nevolji 
bez svoje harne njege. Smiljan sve izkaže paši te u njegovu otčinsku 
vlast stavlja Koviljku i sebe. Ganut starac prašta im umirući, dade 
ih vjenčati po pustinjaku a sebe krstiti, pak izdahne. Koviljka ni¬ 
kako se ne da suzdržati, da ne bi mrtvoga otca na oproštaju izlju¬ 
bila; samo nesvjestica, koja ju u toj ljutoj borbi srca spopada, spasi 
ju te se poljubcem ne okuži od mrtvoga otca. Odjašu s njom obez- 
nanjenom Smiljan i družba put Zaboka, gdje će biti svatba. 

Tko poznaje naše narodne pjesme i pripoviesti, jamačno 
će mi povlađiti, da su dogodjaji i osobe u Dežmanovu 
epu posve po narodnom kroju; tako je umio pjesnik njeke 
elemente iz Ariostove romantike pretočiti u narodno biće 
i ruho. Sto ga je povodilo na to? On je dobro proučio 
bio Gundulićeva »Osmana« i Tassov ep »Oslobodjeni Jeru- 
solim«, pak je našao, da ta dva epa veže dvoj vez: jedan 
je istovjetnost ideje u glavnom predmetu t. j. pobjeda 
krsta u borbi s polumjesecom, a drugi je (posljedak 
prvomu), povadjanje Gundulićevo za Tassom u njekih 
pjesničkih uresih, epizodah i osobah. On je dobro pro¬ 
učio bio Ariostov ep »Orlando furioso« i naše narodne 
pjesme ter pripoviesti, pak je našao, da se naša pučka 
romantika u dvojem slaže s Ariostovom : u glavnoj ideji t. j. 
u borbi krsta s polumjesecom, pak u njekih tipnih prikazah 
o vitežtvu, o vilah, o vješticah (vračarah), o čarobnicih 
itd. Upoznavši svezu Gundulićevu s Tassom, i ove ana¬ 
logije naše pučke poezije s umjetnom Ariostovom, pravo 
je scienio, da mu je slobodno njeke Ariostove prikaze 
uzeti za svoj uzor, ali ih uobličiti po načinu pučke naše 
epske poezije. I tako je postalo, te se njegov ep čita kano 
umjetna preradba naših pučkih epskih elemenata, premda 
ima u epu preradjenih i podosta Ariostovih elemenata. 1 

1 Izpoređi u Ariostovu »Orlanđo furioso« spjev XII. kitice 
86—94, pak XIII. 4—44; XIV. 4, 5, 6, 15—24, 28—45; XXVIII. 


Ne mogu na ino a da ne izpišem (s običnijim pra¬ 
vopisom i oblici) njekoje izreke iz Kurelčeva pisma i 
primjetaba, što no je iz Djakova »u oči sv. Antuna Pado¬ 
vanskog, god. 1863.c skitio svomu Ivanu, koji mu je na 
ocjenu bio poslao iz Beča rukopis Smiljana i Koviljke. 
Svanut će nam pred očima stari Kurelac, kako je učio 
svoje miljenike, a u crtici o Dežmanu treba i sličica sta¬ 
roga Frana. 

»Bog te blagoslovio; ti tvojega učitelja daleko prestigneš i 
presegneš, nu ja to draga srdca podnosim, ne samo zato, što bi 
trebalo svietu nazadovati, kad bi svaki učenik nešto manje vriedio 
od učitelja, nego i zato, što ja unapried koji dielak tvoje slave 
ođkidam i sebi prisvajam. Ti znaš, kako čine selski učitelji; go¬ 
vore; taj župan, taj vojvoda, taj biskup itd. to su sve moji učenici 
bili, te onda skupi de lovorje njihovo te sebi na glavu Tako ti 
nebore i ja . . . Neki dan vozio sam se s biskupom u zvjerinjak i 
tvoje djelo, odista mi nenadano, dostojno pohvalio i biskupa tim 
razveselio, jer on ničemu toliko rad nije koliko napredku mlađjih 
nam umov« (u stari genitiv ne smiem nikako dirati). »Moji prigo¬ 
vori i huđbe moje dvoje su vrste; onim, što se jezika tiču, lašnje 
povjeruješ, lakše grješiće izpraviš; onim, što se iste pjesme tiču; 
nisam te oholije, da im se baš povijaš, nu na volju ti dajem, kako 
se po sebi razumie, posluhnut ih ii im se osluhnut ... I iza oklie- 
vanja i popravka lasno rečeš, istine ne povriediv, da je Smiljan 
plod prve mladosti tvoje, dok si još pisao bez klobuka na glavi 
(t. j. doktorskoga).« 

Što je Kurelčevih prigovora (a ima ih sitno izpi- 
sanih sedamnaest strana na listovnoj artiji) pjesničkomu 

pod kraj; XXIX. 1—26; XXXI. s početka; X2XII. (o Tristanovoj 
kuli na pećini); XXXIV. 192 — 194. Izpoređi još Marfisu u XIX. pak 
krštenje njezino u XXXVI. i XXXVII., spor Gradassa s Mandrikardom 
radi sablje Durindane u XXVU. i XXX., takmenje Mandrikardovo 
s Rolandom i otmicu Doralise po Mandrikardu ter njegovu smrt od 
Rudigjerove ruke u dvoboju; još uzmi naum preodievanje pobjed- 
nikovo u odoru pobiedjenikovu XX., liečenje ranjenoga Oliviera pusti¬ 
njakom u XXXII. i XXXIII., i Olimpiju svezanu o morskom gre¬ 
benu u XI. 

jeziku ili prikazbi, to je većinu njih Dežman posluhnuo, 
a gdje kojim se i osluhnuo; tako je na pr. Kurelac Dež- 
manovu redku : »navukla bi raztokom obrve« primietio: 
»uzmi primjereniji glagol«, ali Dežman, koji je Vuka 
gotovo na izust znao, braneći se pripisao : »pogledaj u 
Vuka«; Kurelac prigovori: »na kaiću voda je mutna, 
zato se i zove kalac« (valjda čitajući kalac, a ne, kako 
treba, kalac), a Dežman će pripisati: »kalac je po Vuku 
mlada trava«. Još ovaj primjer. Kurelac mu piše: »došo 
na obćicu: ne znam što je obćica«, a Dežman, po¬ 
znavajući tu staruriečhrvatsku, pripisuje: »to je sabiralište«. 

Još ću dva tri Kurelčeva prigovora sintaksne naravi 
napomenuti: 

»Kad svatovi spaze. Metni u minulo vrieine; ovako ne 
smie stat. Vuk, slavni Vuk, nikada grdnije pogriešio nije nego što 
je cielu poviest o srbskom Sovetu praesentom izpripoviedao«. 
»Reci: đodje k vodi, a ne: vodi bez k. Ti si vas poludio tako- 
vimi tobož milinami; nu neka ti ih; ne mislim u to dirat, nu samo 
mi je napomenut, da s te eufoničke cicvare stvar bude dosta put 
nerazumljiva«. »Pokrila se sa: ne vriedjaj slovnice, ti slobodnjače 
pjesnički; grammaticis quoque vox in capitulo, nisi sint canes gram- 
matici«. »Ja u šumu pođjem: ne smiš; kad si već pošo kolovozom 
novim, reći ti je: ja & u šumu poći. — Jedno malo snage: 
germanismus, a i mlitavo. — Je T imate?: tomu se oduči; to si 
iz Pozora naučio. Treba: imate li? — Je T vjeruješ? Već sam 
te zato ukorio. Vjeruješ li? — Izabrav jednog: makni taj 
jednog! — Napučene: Zagrebačko maslo! Narod govori: nase¬ 
ljene.— Utulit: valjda utolit? Nu skoro ti učinih krivo. Dobra je 
rieč, nu je već od davna čuo nisam. To je nekakva stara stara hrvatica«. 

Za prigovore njegove nenarodnim riečim evo dva 
tri primjera: 

»Predvoditi nije n'aški, premda našinci tako pišu«. 
»Opetuje: samo mi s tim đodji, ne fali ti batin, liepo iz Dja- 
kova«. »Predvodnika: spravi u buturnicu«. — Za ogled 
Kurelčevih prigovora pjesničkoj dikciji evo njekoliko ih po izbor. 
»Gdje bivaju bule: udara prozom. — Reci ljuba ili ka da mjesto 
žena. — Vašar: bolja prema narodnoj pjesmi turska tudjinka 


pazar od Magjarice. — Divna kćeri moja: tako ne će reći 
majka. — Momci govorljivi: da rečeš žam oreći, ili što ta¬ 
kova; momku te junačkomu ne dolikuje go v o rl j i vos t. — Krčma¬ 
rice ne nose mješinu vina; to samo Markov šarac nosi, er je 
* Marka volja. — Iz Mostara ravna: možebit da se i to nadje (ima 
u narodnih pjesmah mnoga bezposlica), nu ovdje bolje da staviš 
grada ili biela. — Dvorana: to su književnici izmislili; reci 
odaja ili što takva. — Dieva: bolje moma ili djevojka. — 
Našega zakona. Po njihovu bolje: čista vjera turska.— Maven 
plamen ljubavi: prevelika slikovnost uz ab str akcije posve je 
izliha; pak zašto da je plamen ljubavi baš maven (a i rieč još 
turska!). — Primorje ljuto, zemlja suha, pak tamo ima raj! . . . 
ljutina i suhota ne dadu raju mjesta to tako. — Pietli na polju: 
utjeraj ih u dvorište ili u kurnjak. — Čisto sunce: posve izlih 
epitet; reci ovako: i ogranu na nebu sunašce. — Polnoć odbi: 
u Turak! Misli na muezina i munaru a ne na njemačke Burge. — 
Vidi oblak: oblak ne vidi; ako on vidi, to onda sunce ne 
vidi. — Kad si rekao : mila, onda je ljubljena izliho; samo 
vino slabiš; tako je i u ruke m i 1 o s t n i c e, čim si ju već nazvao 
milosrdnom. — U naglosti: narodnije izreci. — M i r u- 
caju: satirička rieč, ne dolikuje ustima pustinjakovim. 

Sto se tiče metrike, Kurelac ne trpi ni elizije ni sini- 
ceze. Tako svjetuje Ivana svoga, kad piše ’na mjesto ona: 

»Toga se okani (a imaš često). Pišeš: a k’ si kom’. Ne bu 
nikaj s toga! 

Mjesto: vaše s’ drage, piši: drage su vam. Izbjegni elisiju 
slova naš je jezik zlo podnosi. Ni mi ne elidiraj, ako ikako možeš 
(ti se valjda nisi ugledao u Subotića). Pišeš: bilo doduš’; ne mož’. 
I tvoje: cereć s’ pretvrdo. Nemoj: tafc čitali, nego piši tako, 
osobito pred suglasnim«. 

Ne trpi ni elipse glagola auxil., osim za treće lice, 
za koje — veli — »možeš izostavit, ali za prvo ne; dakle 
mjesto »čula pjesmu« reci »dočuh pjesmu«. 

Ali Kurelac ne trpi ni siniceze (kako rabi Talijanom, 
Dubravčanom, Mažuraniću, a doista i našemu pučkomu 
pjevaču). Tako svjetuje svoga Ivaniša: 

»Tvoje vrste: Stupi u kuću itđ., pak: II’ me izbavi 
itd., pak: Dieva umaknu itđ., trebaju izpravka metričkog. I na 

to sam često nahodio u tvojoj pjesmi, da onaj io participiorum 
hoćeš da saždeneš u jedan slog. Žao mi tvoje slobode i vezanih 
ruku, seđ carissime: lex prohibet. Ti pišeš: I on lovio od jutra do 
podna. Možebit si gdje našao podna, nu nie pozwalam, etiamsi 
magis panslavicum; sed pa nj a i dana usu praevaluerunt«, 

Sto se tiče retoričkih figura, to stari Fran prigovara 
čestoj anafori i palilologiji svoga Ivaniša. Tako u pri- 
mjetbah V.omu spjevu ima i ova: 

». . . moja pamet, M oj a pamet... Glavna ti je grieška, 
kojoj labko odmogneš, kud i kamo prečesto ponavljanje početnih, 
završnih, ili pak i poosrednjih rieči. Das Fleisch des Gedichtes 
verliert dadurch. Nur wo der Nachdruck besonders gebothen 
ist, dort ist die Wiederholung eine wahre Zierde. Ali si, još posve 
ne usvojivši stil pripoviesti pjesničke (ako ti i jest dikcija pje¬ 
snička) htio stvar sebi olakšati. Ne ćemo ga tudaj, sokole, ne! 
Znoj se, poti se«. 

Sad da skupim glavne primjetbe Franove, koje se 
tiču same pjesničke prikazbe i sastavbe : 

K spjevu I. Tihi šapat i t. d. Tomu zapovieđanju 
mjesečevu čitatelj se odmah ne domišlja; jasnije i krjeplje to 
izreci... Prilike sjenom se i maglom obastrite; taj razgovor 
mjesečev odveć mi se razgalio. Ti kao da mjeseca pravo ne 
poznaješ; tamo dolje negdje čak ga nazivlješ govorljivim, a on 
je po njemačkoj poeziji der stille und der verriitherische Mond, 
ali nikada oracije ne govori... Vrsnik? Non so, ma non 
crederei. II prediletto? Cliente? A za godine ne mož' ni po¬ 
misliti, čim su zviezde vjekovite... S Turkinjami, kako i 
sa znamenjem turskim, bolje se upoznaj. Niti čitaju, niti su senti¬ 
mentalne, nit ih pred junake izvadjaju, bar ne na prvi mah . . . 
Odveć fantazije u sunašcu sananom i mrkom.,. Skidanje ko¬ 
prene s Dilbere, moj Ivanišu, bolje po psihologiji izpiši; koja se 
sama odkriva da junakom svoje lice kaže: toj se ne treba stidit 
stidom djevojačkim. K spjevu II. Odveć je vješt tvoj 
Smiljan; kad se glava odvaljuje, mora krvce na odoru pasti... 
Svati Hasanovi odveć su velike plašivice . . . Turci ne hvale do¬ 
brote srca... Što pišeš: zabavi mi lijepa junaka: troppo, 
caro mio, ali’ Europea. Impossibile . . . . S b ogom!: to nije po tur¬ 
ski ... B r a ć o!: u epopeji pjesniku je sakriti se posve, treba da 
je objektivan, a čim rečeš braćo, već ti se lice gleda, zoveš. .. 


Kako to da se paša ne čudi poviedanju Šekurovomu i da ne pita 
ili pače da ne nagadja, odkud Smiljanu pismo doneseno . . . Ono 
pašino riganje jada prešareno, preobilato te zato i neistinito. 
Ništa zato, da istočanin govori: etiam subjectus legi naturae hu- 
manae. A poslie toga, odi u nj at i bolje prilikuje flegmatiku nego 
tako strašnomu koleriku . . . K spjevu III. . . . Osmanliju djevojku 
pak da ju m u s e vozaju: non mi conviene ... Kanimo se itd. 
protivi se načinu epopeje. U romanu, u prozi možeš tako ... K spjevu 
IV. Već su veliki vlaški pjesnici u tom sagriešili, što su žensku 
čeljad na iztoku romantizirali, pak njihov grieh prešao i dohvatio 
moga Ivaniša. Nu čim si ti Dilberu pokondirio, nije smjela obredi 
da će zabit na milo svoje, I tvoji mornari odveć su ceremoniozni 
iduć po Turkinju djevojku. Vadi nimbus Dilberin i z nj e 
iste a ne toliko iz onoga, kako ju ljudi služe i pomažu i spasuju 
itd. I mašta je Dilberina mal da ne hristjanska ili da reku nje 
san... K spjevu V. . . . Die Strandscene etwas zu abenteuerlich 
und zu bunt . . . Kad se galija nije prevrnula nit su ih iz nje poba- 
civali, kako su mogli potonut? Nu ti, p r i m o r a c i proslavi- 
telj mornarski, valjda znaš, kako.. . Na golu rieč Grujičinu, 
ako nisam što zaboravio, zlo nam je o Nenadu mislit. A ni poslie, 
kad je trebalo da se Dilbera smiluje Nenadu kao svomu oslo¬ 
boditelju iz kule Dženeta, ona za njega ne progovara 
ništa. Pak nisi ni nagoviestio, može li se, i po čem se može Nenad 
iznenada onoliko promieniti u svom postupanju. Konac mu je sra¬ 
motan, a nije bilo prave prilike da budemo ogorčeni na njegov 
postupak. To moje odvjetovanje za Nenada popravkom plati . . . 
K spjevu VII. ... Nabrejani itd. Krvno čedo itd. zu mo¬ 
dem, zu iiberschwanglich; a kaže se: nabrekli. Koliko me je 
IV.—VI. pjevanje razveselilo (uz ona prva tri, slabija dakako, istom 
si pjesnikom postajao, po onom: 1’ appetit vient en mangeant), to¬ 
liko me sedmo ozlovoljilo, nu iza njega opet držala vedrina i liepo 
vrieme, dok se oko XII. ne pojaviše neki pahlići, kojih tvoje pero 
lasno raztjera: bio si pohitio, da budeš gotov. Un artilizzio non si 
fa in fretta. Osobito početak sedmoga pjevanja, kad budeš liepo na 
tenani, veselo i hrabro promieni. Nunije ni čudo! U tom je pjevanju 
presrt, gdje se neki uzli da rieše a drugi da zauzlaju. Veće je tre¬ 
balo miesit i priredjat nego pričat. — Prielaz od kletve na pleme¬ 
nitije ćuti odviše je iznenadan . . . Ein Racheprojekt muss mit mehr 
Zuversicht jemandem anheim gegeben verden, als mit diesen schlap- 
pen Worten : vanda hoćeš. Das kad koju uloviš ist ener- 

gischer und praecisar zu geben, denn der Gedanke ist: onoga časa 
ili u onaj par, u onaj tren, i t. đ. I tuoi sentimenti di vendetta 
farebbero onore ad nn Montenerino . , . Čuješ, Ivanišu! Sve mi se 
vidi da mi ti po vremenu postaneš pjesnikom satiričkim; er ona 
pomisao o bielih pticah, iz kojih perja Radul dušeke da pravi za 
bolujućega Gruicu; to je žarka satira na romanticizam ... Nit 
sam Turčin itd. : briši to, senza perdono. Er ako je slabo tursko 
carstvo, nisu zato nečvrsti čeljad ni ljudi turski. A što je čvršća > 
Samo visoka gospoda turska za primjer su gdjekad mekušju i 
razkošju . . . H o d i, t e c i, 1 e t i. Ta synonimika, u Gundulića i do- 
sadljiva, u narodnih pjesmah, kojim si ovaj put 
(ufam se u Boga samo ovaj put) posij edovao: ni 
slieda joj nejma. Da me pravo razumieš o posij e d o 
vanju narodnim pjesmam: njihova plastika, maj¬ 
storija u pripovieđanju i uvijanju jezika do vieka 
primjerom ti ostanule, nu se ne povadjaj ni nji¬ 
hovim moralom ni njihovom metrikom. Turstvo si i 
ti iztriebio, er ti je jezik posve čist, i ti si u Vukovom rječniku 
sbilja biser prebirao i liepo ga i sgodno u pjesmu snizao. Moj 
zemljak Novie žalibože posve inako: on je turstvom svojih pjesam 
i Vuka i Jukića nadvisio . . . Ono bolovanje Grujino uzvisi čimgod, 
da življe uza nj prionemo ... U mornare tvoje, koje si rad pro¬ 
slavit, nisam rad dirati, niti se to već izmienjati može: sie greifen 
zu machtig in das Triebiverk der ganzen Maschine; nu svakako mi 
je napomenuti, da tvoji mornari po šumah i pećinah hodaju kako 
i naši hajduci; što su preko svoga običaja (u nas bar) rodoljubni, 
nu to si ih ennoblirao a to je i dužnost poezije, nu je grješnije, 
što si ih načinio mehke na srcu, a oni su pritvrdi i bogopusti . . . 
Jedno stado itd.; to je jur davna sbilja, er je Bog odista pastir 
svemu ljudskomu rodu. Theokracije znam da ne zamišljaš, a repu¬ 
blike nisu već sublimes conceptus. Visoka misao svoje jedro imaj 
a ne budi šuplja. Misli te smisli. . . . Pored svega što sam rekao o 
pjevanju sedmom ima i ono svoja liepa mjesta . . . Spjev X. .. . I re¬ 
cimo: utvori bolju vrstu; pak je tuj umovanje Dilberino i nje 
djevojačka hrabrost nešta po ne turski, nu bisogna raffrescar un 
poco 1’ aria, te ugadja hajđ . . . Ovdje dikciju malo povisi, da ne 
spadne u prozu . . . Spjev XI.... Imeurezavat:tobi mlitava i 
melankolična i fantastična ljubav bila, koja bi se tim bavila u ova¬ 
kvom trenu, takvi ljudi na ovoj zemlji ne niču . . . Iza pripoviedanja 
Smiljanova i Radulova moglo je Musi što drugo na um pasti... 

Neprosboriv itd.; ce vers pourrait briller par son absence... 
pored svega itd. i ona vrsta za njom gotovo su proza... 
To po duši da ti rečem ne znam. Questo verso sente ii 
s uo Dežman. Cette nonchalance veridique ne convient pas a 1’ er- 
mite. Occultas vias providentiae monstret, nec macularum causa 
c e r t a m sed possibilem mortem exhibeat, ne immođestus 
appareat, dum effectus scilicet timor proximi finiš tamen assequi- 
tur . . . Ne liši paše raja, kad ti nije za nevolju. Krsti ga pak da 
umre. Tako se tvoja epopeja ljepše okanča, nego da samo tvoj 
Smiljan vodi Dilberu, a mi drugi da ostanemo na cjedilu. Iskiti ti 
malko tvoga junaka, da čovjek može za njega uzmarit. Peripe¬ 
tije su doduše svakojake, i dobro izvedene, nu nisi nam nigdje lju¬ 
bavi ili čuda za Smiljana potaknuo, a čitateljem je za čudo, kakov 
je to albae gallinae filius, da ga je sve voljno pomoći i spasiti itd. 
a ništa se o njem doznalo nije; a i zamučalo, kako i kada ga 
je Dilbera zaljubila, te kako to, da i Grujica za nju toliko mari; 
valjda zato, što je prijatelj Smiljanov; ali i to prijateljstvo baš nije 
za dobe prijavljeno. Napokon o koncu epopeje. Na svatbu 
itd.; to je liepo, svatovati je svakako vesela stvar, ali dobroj kćeri 
i o t c a je odžalit; takova je žalost i Turčinu sveta; a dobro bi i 
hvala Bogu stala za tolike nesgode sretno predobivene«. 

Dežman j'e. u završnoj redakciji svoga »Smiljana i 
Koviljke« posluhnuo većinu Kurelčevih primjetaba, pak 
scienim, da bi bilo poučno, kad bi tko potanje prikazao, 
od koje su koristi bili, po estetičku vriednost epa, znatni 
izpravci pjesnikovi izvedeni prema učiteljevim savjetom, 
i kad bi ujedno pokazao, kako su u tom epu spojeni 
elementi Ariostove romantike i naše pučke. Ovo potonje 
iztraživanje bilo bi, držim, tim manje na odmet, što je 
Dežman prvi učinio pokus, da načini njeku spojevinu oso¬ 
bite romantike baš Ariostovske s našom pučkom, pokus, 
koji reć bi da ne bi imao ostati posljednji u našoj umjet¬ 
noj poeziji; jer umjetnička uporaba naše pučke epske 
pjesme i pripoviesti i bajke nije (ako izuzmemo Cengić- 
agu i Pobratimstvo) još ni s daleka segnula u samu jezgru 
pučke tradicionalne literature, nego se je više držala po- 

vršine. Bilo bi koristno i to, da se potanje izpita ona 
Kurelčeva znatna izreka, u čem li valja a u čem ne valja 
posljedovati narodnu pjesmu. Meni se je stegnuti na to, 
da u kratko napomenem, kako je Dežman u svom epu, 
da bi mu podao narodni kolorit, upotriebio ne samo oso¬ 
bine pučkih pjesama nego i drugih kako se danas veli, 
folklorskih tvorevina naših. 

U »Smiljanu i Koviljci« na narodnu su: zdravica 
(spjev II. strana 37), običaj pričestnoga pobratimstva (VI, 
149—151), slava krstnoga imena (VII, 161), mezećenje 
vina jabukom (VII, 179), jestiva (turskih imena) (IV, 100), 
lov (IV, 86/7), igre djevojačke (IV. 101/2), vračanje travom 
razkovnikom (VII, 174), glavne trave bajalice (X, 232), kalje¬ 
nje sablje zmijskim jedom, kobljenje po sanjah (XI, 252/3), 
po podbrektivanju sablje (XI, 238), po cvieću (XI, 237), 
vjerovanje o kugi (XII, 268—271), o Gavanovih dvorih, 
troglavoj aždaji i Maglendolcu (X, 230), o vili pomoć¬ 
nici junaku u nevolji (VII, 156); kako junak ili djevojka 
bratimi ili sestrimi planinu (II, 48), sokole-(IV, 83), vilu 
nagorkinju (IV, 84-86), dubravu (IV, 89); junakova (ili 
djevojčina) apostrofa konju (I, 13; V, 110. 112; VI, 
144), sablji (XI, 238). Na narodnu su opisi: odjeće ju¬ 
načke (II, 27/8), bacanja topuzinom (II, * 28), izazivanja 
na mejdan ili na boj (II, 29; VI, 136; i češće), ženske 
ljepote (IV, 99 i XI, 246), vijanja gavrana na bojištu 
(opis po narodnu, ali široko na umjetnu razveden VI, 133). 
Slogom na narodnu ali sadržajem na umjetnu ili na struč- 
njačku jesu opisi: jutra pak bure na moru (V, 120/1), 
poslovanja i života mornarskoga na brodovih (IV, 96 do 
99), pomora od kuge u Skadru (XII, 272 i dalje); sadr¬ 
žajem je po Tassu opis paklenskih hudoba, (koji je nepsi- 
hologijski na ustima Dilbere), a nastavak tomu, opis 
ostalih noćnih bića — neukusna čitulja ih — po narod¬ 


nom je vjerovanju (IV, 105/6); na umjetnu je opis gorske 
prirode (IX, 202), ali i tu je na narodnu ofta simetrijska 
trojnost ili trodjelnost, koja je jedno od bitnih obilježja 
pučke retorike. Ona se navlastito pojavlja u tipnoj na¬ 
rodnoj prispodobi (koja se trodjelno sastavlja od upita, 
nijeka i tvrdnje, ili je već mjesto upita utvorna tvrdnja, 
koju onda uklanja nijek a napokon istinska tvrdnja 
zamjenjuje), pak u trobiru (ili—ili—ili), a još i inače 
Često u narodnoj konstrukciji pjesničkoj ili retoričkoj 
(na pr. u VII 167/8 oporavljeni bonik dubke svali 
hrastić, pak bukvu, pak jelu, breme nosi jedno — 
drugo — treće počivalo; slična trojnost je i u X, 220). 
Tako je u »Smiljanu i Koviljki« na narodnu trobir u II, 
55, a i većina prispodoba je na narodnu, ali njeke su 
malo dopunjene ili pak na umjetnu na široko razvedene 
(na pr. III, 58; VIII, 182). Na narodnu je klimax (reć bi 
fizikalni) (u IV, 86): junakovu pjesmu čuje livada, ova 
ju kaže gori, gora jeki u oblaku, a jeka djevojci na pro¬ 
zoru ; u retoričkom klimaxu posljeduje naš pjesnik dva 
tri puta Čengićagu (I, 6, i 17). On upotrebljava narodnu 
figuru etimologijsku (II, 56 »nevena . ., da vene«); vrlo 
često, pače i prečesto, unatoč Kurelčevoj opomeni, ana- 
foru, gdje i nije retorički osnovana (III, 59 s početka, 
VI, 145 pod kraj). Osobito je obilježje priprosta pučkoga 
sloga figura hiperbole, koja pretjeruje ili u prejako, pre¬ 
krupno, prestrašno, ili u presitno i prenježno, ter na po¬ 
tonji način izlazi reć bi hypocoristicon u slogu. Naš pje¬ 
snik, dobro razabravši, da je hiperbola veoma obilježna 
po narodni slog, a hoteći posljedovati taj slog, počesto 
upotrebljava hiperbolu baš narodnu; takovo je na pr. 
bahato izazivanje (uz podrugljive krupne rieči) na mejdan, 
pa grdne kletve u II, 29 i 32, VI, 136, pašine kletve 
na kćer u II. 53 — 55, pripoviedanje Dilberino o mukah, 

kojimi ju je mučila baba vračara (V, 127); ili kad junaku 
služi za divit krvca iz obraza (III, 78), kad junak čupa 
drveće iz zemlje (VII, 187), kad se od njegova izdisaja 
i udisaja, spavajući pod lipom, uzvijaju i privijaju grane 
(VIII, 186). Takove hiperbole presadjene iz pučke poe¬ 
zije u umjetnu kadšto su i neukusne, kao što na pr. 
one u Dilberinih riečih Musi Arbanasi (X, 217), ili u Smi- 
ljanovih (XI, 257). Premda je njekim od tih hiperbola, 
napose onim kletvam pašinim na kćer u II, 53—55, Ku- 
relac prigovorio, ipak naš pjesnik nije htio izpravljati. A 
zašto nije ? Tu mi valja opet napomenuti onu Kurelčevu 
primjetbu: »Čuješ, Ivanišu, sve mi se vidi da mi ti po 
vremenu postaneš pjesnikom satiričkim; er tvoja pomisao 
o bielih pticah, iz kojih perja Radul dušeke da pravi za 
bolujućega Grujicu: to je žarka satira na romantizam«. 
Ovdje stari Fran prigovara hipokorističnoj hiperboliji u 
Dežmanovoj prikazbi. Za ovo mjesto učenik posluhnuo 
učitelja i izpravio, ali za druga nije; a nije reć bi zato, 
što je jedno obilježje Ariostove romantike, u koječem 
uzora Dežmanova, hiperbolija ili hipokorističnost u slogu, 
kojoj doduše Ariosto počesto naumice podaje namjenu 
satire na prevršeno viteštvo, ali Dežman je bez te na¬ 
mjene rabio hiperbolu i hipokoristikonpo primjeru pučke 
poezije. Ipak ga je satirični duh Ariostov povodio na to, 
da bar na dva mjesta upotriebi u svojem ozbiljnom epu 
groteskni narodni humor, kojemu je stilistično obilježje 
krupna hiperbola, i to u rugalici Radulovoj na pijanicu 
Šarengaću Bekri-Muju (XI, 241—245), i u opisu kupa, 
iz kojih piju junaci u krčmarice Mare (II, 36). Hipokori- 
stična prenježnost, dakako prema ukusu pučke poezije, javlja 
se osobito u opisu (III, 59—61), kako su pred čamac 
Dilberin upregnuta dva labuda, koje upravlja paunovim 
perom djevojka; kako s junakova obraza suze sipaju u 


more (VII, 156); a navlastito pak u poetičnom opisu, 
koji upotrebljava mitske elemente pučke, o milovanju 
Smiljana i Dilbere, u VIII, 182—188. 

Evo obilježnih crta toga opisa, koji je pjesnik s oso¬ 
bitom pomnjom izradio. Sjedeći pod miloduhom lipom 
zagrljeni Smiljan i Koviljka, gledaju se zatravljeni od lju¬ 
bavi, ne govore, ne žamore, vec samo »suzom iz očiju« ; 
»ti bi reko, da su sadjelani od liepoga Lužanskog mra- 
morja« (artistična prispodoba). Oko dragih cvao čemin i 
ružica, smilje i kovilje, a gora, polje, kamenje, sve mi¬ 
riše oko njih od onoga cvata. Kad zanoći, pojave se vile, 
ter jedna dobaci Dilberi tamburicu, na kojoj su žice od 
struna krilatoga konja Jabučila. Čim zakuca Dilbera u 
tamburu, zaspi Smiljan, a vile kolo vode oko njih; za¬ 
pjevaju slavulji oblietajući oko lipe, a trava i stabalje 
njiše se po tiparu Dilberina tamburanja. Čim se rodi 
sunce, nestane vila, i sve se utiša, a Smiljan prenuvši 
se sluti, daje s Dilberom zapao u noćno igralište vilinsko, 
pak hite da uteku iz njega. Ljepotom i nježnošću poezije 
takmi se ovaj opis s onim u spjevu I, str. 8—14, gdje 
se prema narodnim pjesmam i po narodnom vjerovanju, 
da svaki čovjek ima svoju zviezdu vrstnicu na nebu, 
prikazuje razgovor mjeseca sa zviezdami, od kojih zviezda 
Smiljanova pripovieda, kako su se zamilovali Smiljan i 
Dilbera, a zviezda Radulova pripovieda junakovanje svoga 
vrstnika. Ovako je pjesnik na originalan način, umjetno 
dotjerujući njeke elemente narodne poezije, izveo jedan 
dio ekspozicije za glavnu radnju svoga epa. 

Ako još spomenem, da je pjesnik rodoljubnu tenden¬ 
ciju i ideju svoje pjesni napose iztaknuo u trima liepim 
lirskim prikazama: u apostrofama junaka Rade na grozdo- 
Vltu lozu > ^ željkovani zavičaj, pak na Boga, moleći ga, 
Dežman: Izabrani spisi. jjj 

da bi ujedinio sve Slovinstvo (VII, 158/9 i 168—170): 
to mi je samo još dodati, da je Dežman, izdavajući 
»Smiljana i Koviljku« g. 1865., u liepoj posvetnoj pjesmi 
izkazao i zahvalnost učitelju svome Kurelcu i svoj pje¬ 
snički reć bi program, u koji ga je baš Kurelac uputio 
bio. Učitelj ga vodi na Učku goru, da bi mu pokazao 
čisto zlato i Slovinstvo bistro, našu slavu i davninu našu; 
vodeći ga putem nekrčenim, sokoli plahi pogledom izhoda 
sunčanoga i mora hrvatskoga; posrtaj uća drži uzdanica 
ruka učiteljeva, a kad ga uz planinu ostavlja snaga, za 
okrjepu kaže mu izvornicu vodu ozdravnicu, ter tako oni 
hite uzbrdicom, učitelj pred njim ka uzletan oro, on za 
njime ka sokolić sivi, dok mu sa sljemena ne pokaza golemi 
Velebit, odakle nam se radja sunce. A onda mu učitelj 
čita dvanaest slavnih pjesam, dvanaest bisera, pod čijim 
dojmom zaneseni učenik uzvija se s učiteljem na vrh 
silne gore, na kojoj su uz vilu nagorkinju Bojan i Lumir, 
ter njoj ga učitelj prikazuje kao najmladjeg si sina, komu 
drhće ruka za guslami, a vila mu daje gusle i govori: 
»ne skvrni mi mojega javora, na tudju mi gusal ne na¬ 
vijaj, ni tudjinke uz njih pjesme pjevaj, već evo ti sjajnih 
tuj ogleda! (t. j. Bojana i Lumira), i eno ti tvojega pje¬ 
vanja«, pak mu kaza na livadu, po kojoj »naše dieve 
djevovale, naši momci momkovali, naša stada plando- 
vala, sve bi naše po njoj i po našu«. Tako primi pje¬ 
snik gusle, i evo sad učitelju posvećuje svojega prvienca, 
»da po njemu znadeš i doznadeš, tko u Vilin povede me 
dvore, tko mi dade gusle javorove: posijao mukom ti 
ledinu, na meni je, da Ti dam prvinu«. 

Tri godine poslie, g. 1868., izdade u Zagrebu sbirku 
pjesama »Poletar«, kojemu u predgovoru sa značajnom 
skromnostju a Kurelčevim retoričkim slogom kaže: »Ve¬ 


ćinom su to pjesničke prvine moje. Ne umiju one nebu 
se podići, već ti, domorodni čitatelju, smjerne dolaze na 
prag, i sretne mi budu, ako ih bud kako primiš. Na 
tvojoj su zemlji nikle i tvojom se hranom pitale, i bude 
li koja tvojemu oku milija, tvojemu uhu ugodnija, mo¬ 
jega se imena i ne kosni, jer nisu one pisane, da se vienca 
njimi dohvatim, van da ti pokažu ono domaće vrelo, koje 
te, gucneš li iz njega, pjesničkim plamenom zadahne«. 
Tridesetak izvornih pjesama »Poletara« jesu koje patri- 
otične alegorije, koje legende, koje pjesničke pripoviesti 
historijskoga sadržaja u obliku pučkih junačkih pjesama, 
koje bajke, naginjući sadržajem na baladu, koje pak prave 
balade ili romance. Alegorije su: Pjesma o zlat¬ 
nom stablu, t. j. o vjeri i slobodi, koje čuvaju Crno¬ 
gorci (»Golešplaninci«) na uzor slovinskomu rodu; Klijin 
zapis, kojim kaže vila poviesti nesložnim Hrvatom i 
Srbom, odlazeći iz njihovih zemalja: »težko i Bogu, kad 
ne znate slogu«; Naša je budućnost, što je obman- 
Ijiva rečenica dangubice Juga, kojemu je otac kao najmla- 
djemu rekao: »kršni moj milinče, tebi je kršina: krči, 
ori, sadi, da uzmogneš žeti«, a on samo pije i pjeva! 
Poklad, gdje se po narodnoj priči izvija žalostna istina, 
kako je težko da tri brata budu jedne misli; i na¬ 
pokon Braća nebraća: dvoje braće, Krešimir i Dušan, 
ne će da idu u pomoć trećemu, štono je bolnoj majci 
bio pošao na studenac po jutrnjicu pa ga tu zaskočio 
Turčin, te radi njihova nehaja pogine im i majka od 
prieka straha a i onaj treći brat od ubojnoga dušmanina. 
Legende su: Pokora hajdukova, koji poslie težkih 
opačina napokon skrušen ubojnu topuzinu zabije u zemlju, 
da klečeć lije suze na nju i ne ustane, dok mu Bog ne 
bude k sebi dao, i već je iz topuzine izraslo staro drvo 

jadovine, a hajduk još kleči i moli, pokoj duši da izmoli; 
Majčina ljubav, koju očituje sirotna mati sa sedmero 
sitne djece, kad ju samrtnu dodje liečit i tješit bogata¬ 
šica te hoće pokćeriti ili posiniti jedno od njezine djece, 
ali ona ne može pregoriti ni jednoga, pak ganuta time 
bogatašica uzme i nju i svu joj djecu k sebi; Brada 
Kraljevića Marka (po narodnoj priči, posve sličnoj 
na onu njemačku o Barbarossi u Kyfhauseru): Starac 
Miljen Složibratić, proučiv knjige staroslavne, hoće da 
traži davno usnuloga Kraljevića Marka, pak po uputi vi- 
linoj da »traži Marka, gdje ste jošte svoji«, podje u 
Crnugoru, i tu ga usliša sv. Ilija te ga nevidjen povede 
do čudotvorna kamena, čije svjetlo ga privede u pećinu, 
gdjeno Marko spava pri stolu a brada će mu za malo i 
po treći put obrasti kamen; ali paklena hudoba, zavist, 
odkosi bradu u tri zamaha uz poklike: ne bud’ mira, ne 
bud’ sloge, ne budi jedinstva, na što starcu Složibratiću 
s uzdahom »propadosmo« srce pukne od žalosti; Harač 
Crne Gore, t. j. »iz svake puške po dva zrna vruća«, 
čim Crnogorci pod vojvodom Mirkom do noge pobiše 
Turke, te će sultan, koji je zatražio harač, moći reći: 
»berem harač po svoj Crnoj Gori, uboga je, al’ pošteno 
plaća«. Historijske junačke su: Tito Dugović, 
gdje vrlo dobro pogodjenim narodnim slogom a po histo-' 
rijskih podatcih slavi junačtvo onoga Hrvata u obrani 
Biograda od Turaka g. 1459 ; Uskok Mi loš svladao 
Div-Bagoru: iz tvrdoga Klisa, pod slavnim Kružić- 
kapetanom, mladićak Miloš neopazice izašao na mejdan 
Turčinu Div-Bagori, te reć bi novi David svladao toga 
Goliata, a onda u obćoj bitci stekavši pobjedu Kružić 
opasao junačiću pregolemu sablju divovu, da mu brekće 
uz koljeno (u toj pjesmi ima hiperbola i humora na pučku); 

Andrija Skradinjanin: pjesma posve narodnim slo¬ 
gom ali ponješto preduga slavi dogadjaj iz god. 1673, 
kako mladu neznaniku ne da ponosita majka svoje kćeri, 
a on podje na more sa Senjskimi uskoci gusari, u mej- 

danu na galiji ubije silena pašu, pak vrativ se sa slavljem 

kući zadobije željkovanu dragu. 

Ali najobilježnije po Dežmanov napredni razvoj 
pjesnički jesu u »Poletaru« one njegove priče ili bajke, 
koje po sadržaju i obliku pokazuju težnju na baladnu 
formaciju, i onda prave balade i romance. Pjesnička priča 
Gnjeri nevrenčići osniva se na pučkoj bajci, da ako 
se diete u horu ne krsti, onda će ga odnieti gnjeri 
nevrenčići, t. j. psi vilovnjaci. Pjesnik je pučkoj bajci 
pridao etičku podlogu, prikazujući, kako otac novorodjen- 
četa pijanči u krčmi te za to ne dolazi u horu do kr¬ 
štenja djeteta, pa ga radi kašnjenja krsta usmrte vilovni 

psi. Slična je etička preobrazba i pučke bajke o risu. 
Pjesnik je za pjesmu »U risu« upotriebio Vrazovu bilježku 
o pučkom bajanju, ali dok pučka priča povieda o kopanju 
blaga ili o doznanju kakove probitačne tajne u risu, naš 
pjesnik je to etički uzvisio, prikazujući, da mladić hoće 
u risu čarolijom doznati, je li mu draga vjerna, premda 
mu je ona to srcem i životom dokazala; zato ga u risu i 
stiže kazan: on ne obastane na vidiku strahota djavoljevih 
stanovit (te pakleničke strahote preširoko su — za ba- 
ladni slog preširoko — opisane poput Tassa ili Gundulića), 
ter ga djavao odnese. Jednostavnija je priča »Kukavica« 
po obliku primičući se baladi, a po sadržaju crpena iz 
pučke bajke, kako se je sestra, presilno tužeći za bratom, 
pretvorila u kukavicu. — I one pjesme, koje uvrštujem 
međju balade (ili romance), nisu sve jednako dotjerane 
prema tipu baladnomu, nego se pokazuje postupni razvoj 

od primitivnije pučke forme, koja je više pripoviestna 
nego li upravo baladna, na sve to umjetniju i obilježniju 
pravu baladnu formu. Milivoj je junak, koji dugo po 
tudjini vojnikujući steče slavu, ali došav kući k samrtnoj 
majci ne može se s njom ni oprostiti, ne umijući više 
progovoriti materinskim jezikom, pak od žalosti radi toga 
probode mačem, pokojnoga otca darom, ono srce »što je 
znalo junakovat, al’ ne znalo hrvatovat«. Nevolje 
bratimstvo osniva se na narodnom običaju, da tko 
pobrati koga »našav se u kakoj nevolji« (Vukov rječnik), 
ali je pjesnik to uzvisio u etičku visinu (reć bi po pri¬ 
mjeru Schillerovih balada s uzvišenimi etičkimi idejami), 
izmisliv ovaj baladni dogodjaj. U bitci dieli mejdan 
Damjan s Azibegom, i odsieče mu ruku, a taj ga zaprosi 
za nevolje bratimstvo, da bi mu poštedio život. Damjan 
prihvaća, pak, premda je bitka zlo okrenula po naše, 
nalaže svomu sinu, da ranjenika odvede svojoj kući i da 
ga tu njeguje; ali sin posieče dušmanina. Poslie pobjede 
naših dozna otac, što je sin počinio, pa ga, premda se je 
inače vrlo junački ponio bio u odlučnom boju, proklet¬ 
stvom odtjera od kuće govoreći: »Bio Turčin, brat mi 
bjaše, od nevolje bratstvo umoli; otca slušat ti imaše, 
kad ti j’ srce kruto toli; al’ ti krnja, poluživa ubi bega 
po izdaji, zato da te više živa ne gledaju oti kraj i! < 
I tako osta starac kukajući usred pusta doma svoga. 
I balada Trojan pokazuje, kako je naš pjesnik pučku 
priču dotjeravao etičkom idejom (nu ta se u ovoj baladi, 
kako je prama mitskom sadržaju i pravo, ne iztiče jako) 
i preoblikovao ju na umjetnu pjesmu: ovdje izvija pjesnik 
iz pučke bajke tragičnost ljubavnika, koji nije jak da se 
za vremena odieli od drage. Gotovo ista je temeljna ideja 
i u Košljunu, samo je ovo reć bi hipokoristikon od 


»Trojana«, a podloga je i tu narodna bajka, bajka o Maliku 
} Maloj, dražestnih personifikacijah prirode. Skoč-dje¬ 
vojka spjevana je u obliku pučke balade i po pučkoj 
bajci Paštrovićkoj o djevojci, koja je, da bi se oslobodila 
turskih otmičara, skočila s vrleti u more, a poslie za 
njom i dragi joj; konac balade, nješto na narodnu ali 
više na umjetnu (u njekih crtah je očita sličnost slavnomu 
opisu nesretnoga para Franceske da Rimini i Paola), 
prikazuje pokojnike kako se noću zagrljeni pomilaju iz 
mora. Plana ima ovaj sadržaj: Zaručnica odjaše za 
dragim, koji je vojvoda u boju za slobodu raje, na bojište, 
preodjevena u junaka, pak u odlučnom pogibeljnom času 
pripomogne do pobjede ; dragi, prepoznavši ju, zagrli ju te 
odjašu zajedno put doma, malo ranjeni, ali kući ih donesu 
konji mrtve, jer je sablja Alije, koji ih je bio ranio, bila 
otrovana; otac junakinje tješi plačnu majku na spartansku: 
»da bi slavu takovu slavio, rado otac kćercu izgubio«. 
Dogodjaj je zgodno za baladu zamišljen i razvijen, samo 
ima gdje i gdje nepotrebne epske širine, po kojoj izlazi 
pjesma više pripoviestna nego li baladna. Prava je balada 
po konstrukciji a s plemenitom temeljnom idejom (samo 
što dikcija gdješto zanosi odviše na pučku priprostotu) 
Branirod, na osnovu pučkoga vjerovanja, da kuma kuga 
ne može unići u koje mjesto, van da ju čovjek na krkači 
unese, a zato ona poštedi i njega i kuću mu. Ovo je 
naš pjesnik oplemenio domišljajem, da mladić, koji, ljubeći 
prvim žarom djevojku Maru, upravo joj nosi nevjestno 
obilježje, sretne pred selom kumu kugu, a ona mu, da 
bi ju unio u selo, obećaje poštediti i rod i nevjestu, ali 
on, poslie kratke duševne borbe, pred selom skoči s kugom 
na krkači s mosta u rieku, da bi utopio sa sobom i nju, 
te tako, žrtvujući sebe i svoju sreću, spasio selo; kuga 

radi njegove požrtvovnosti i poštedi selo. Izvrstna je 
baladna forma narodno-umjetnička (najpače po trokratno- 
pahlogijskoj konstrukciji u trima temeljnim strofama) u 
pjesmi J a n i, kojoj je osnov u pučkom gatanju na Gjurgjev 
dan. Tri djevojke gataju na vodi koja selenom o gjerdanu 
koja prosom u desnici koja grabovom grančicom a svaka 
o svojem vjereniku na vojnici; i eto dva se vraćaju zdravo 
iz boja, ali trećega donosi konjic mrtva, ter od žalosti do¬ 
pada mrtva i njegova vjerenica. Još dotjeranija je prava 
baladna forma, kako ju uzorno razviše Škoti i drugi 
zapadni sjevernjaci, ali joj ima i u slavenskih pučkih 
pjesmah traga, u 0 s t a v 1 j e n i c i, kojoj je pjesnik pripisao 
obilježbu »finska legenda«, ali je to prava pravcata balada 
i po obliku lirsko-dramskom i po tugaljivom sadržaju. 

Na koncu »Poletara« ima pjesnikov prievod Lessin- 
govih epigrama i paklenoga sbora iz IV. spjeva Tassova 
Oslobodjenoga Jerusolima. Ovo dvoje jedno pokraj drugoga 
vrlo je obilježno po našega pjesnika. Oštri um priteže ga 
k satiri, plemenito srce k uzvišenim etičkim idejam, a 
podredjena oštroumlju i plemenitomu ćućenju snaga fan¬ 
tazije (što bijaše i Lessingova osobina, iz koje je nikla 
poznata Lessingova izreka o načinu svoga pjesničkoga 
stvaranja) nuka ga, da u hiperboličnosti ili u hipokori- 
sticnosti traži njeki nadomjestak; u sve to savršenijoj 
težnji na medjusobnu umjeru onih triju za umjetničku 
tvornost jednako potrebnih duševnih činitaba stoji napredni 
razvoj Dežmanov. Ovaj se očituje najpače u stvaranju 
sve to dotjeranijih balada i romanca. U »Poletaru« očito se 
vidi, da je na našega pjesnika mnogo utjecao Vraz 
svojimi »povjesticami«, pak baladami i romancami na na¬ 
rodnom temelju. U posljednjih godinah života Dežman je 
s osobitom pomnjom obradjivao baš romancu i baladu, 

proučavajući Mickiewicza, Uhlanda, i druge inostranske 
prvake u toj vrsti. 

Godine 1869. priobći Dežman u »Viencu« (br. 30—49) 
svoju pjesan Zrinski, sastavljenu od 24 junačke pjesme 
na način narodnih. Bio mu je, što se oblika tiče, uz 
narodnu pjesmu primjerom i Kačić, a historijski sadržaj 
crpao je iz Mesićeve poznate velike monografije o Nikoli 
Zrinskom Sigetskom. Naš pjesnik je opjevao ne samo 
divno sigetsko junačtvo (što bi pjesni podavalo veće jedin¬ 
stvo), nego prema načinu Kačićevu sav život slavnoga Nikole 
kronologijskim redom po glavnih njegovih junačkih djelih; 
to je pjesnik učinio s rodoljubnom namjerom, da poda 
našemu puku, koji nije sam opjevao Nikole, pjesme o 
slavnom Nikoli po narodnom ukusu i da tako u narodu 
oživi i uzdrži uspomenu na izvanrednoga hrvatskoga ju¬ 
naka, koji, slavljen po svem prosvjetnom svietu, ne bi 
smio ostati tako malo spominjan u puku, iz čijega je 
krila nikao, pak bi, scienim, bilo koristno, da sv. Jero- 
nimsko družtvo izda ovo plemenito pjesnikovo djelo za 
hrvatski puk. Ono to svakako zaslužuje, kako će utvrditi 
kratka analiza njegova. 

»Uvodna pjesma« je proemij, u kojem se umjetnički 
oblik epskoga proemija prilagodjuje rodoljubnomu pred¬ 
metu. Druga pjesma: »Čiji li Zrinski« ? legenda je narodno- 
umjetnička, na pjesnički način iztičući svjetsku zname¬ 
nitost Zrinskoga Sigetskoga i njegov hrvatski ponos; 
ova je pjesma primjer, kako je Dežman vješto poslje- 
dovao narodni način i oblik, ali mu sadržaj i ideju umjet¬ 
nički uzvisio. »Porod Zrinskoga« upotrebljava narodno 
vjerovanje o sudicah, ter po njih a i po prvoj djetinskoj 
žudnji Nikolinoj (za sabljom junačkom — Ljutovitovom, 
st o je prema načinu pučke pjesme) iztiče vanredno po- 



XLII 


XLIII 


zvanje novorodjenoga Zrinovića. Pjesme 4-ta do 19-te 
prikazuju redom glavne dogodjaje Zrinskoga do Sigeta. 
Svigdje je gradja historijska, oblik sastavbeni i prikaz- 
beni narodan s obilježnom i pučkomu pjesničkomu ćućenju 
toli milom hiberbolnostju, a uz lirske patriotske uzpla- 
maje pjesnikove. Što se tiče onih pjesama, koje slave 
junačtvo Nikolino u mnogih bitkah s Turci, to im je 
pjesnik nastojao podati raznoličnost koje raznošću samih 
historijskih činjenica kod pojedinih bojeva koje prikaz - 
benimi i ukrasnimi osobitostmi. Razne bitke ne prikazuje 
toliko s historijskim- detaljem, koliko s izmišljenim prema 
shemi pučke pjesme, ter obično opisuje na narodnu i 
obću bitku i pojedine u njoj mejdane junačke, a takvi 
opisni loci communes kao što i hiperbolnost u junačkom 
slavljenju imadu svrhu, da se puku umili umotvorina kao 
da je njegova vlastita i samonikla tvorevina; osobitost 
detalja nastaje na pr. u jednoj pjesmi tim, da se prika¬ 
zuje mejdan pri mjesečini i plamenu zapaljena drveća. 
Medju pjesničke ukrase na pučku spada na pr. personifi¬ 
kacija doline i šume (u »Bitci kod Konjščine«), javora i 
sokola (u pjesmi »Zrinski potuko Arslana«). Od 4-te do 
19-te pjesme tri se tiču nebojnih sgoda Zrinskovih : pjesma 
»Zrinski uzkratio danak Turkom« prikazuje viećanje kod 
cesara o sultanovu zahtjevu, da bi mu se platio ugovoreni 
danak; jedna prikazuje, kako je Nikola postao banom, 
s historijskim koloritom o izboru na saboru i sa zanosnom 
zakletvom banovom, koju prihvaća sabor, kličući: »svi 
smo spremni prije izginuti, neg li grumen Hrvatske od¬ 
stupite; a jedna prikazuje »Ženitbu Zrinskoga«. U ovoj 
je pjesnik historijske podatke o Oršiću, Draškoviću, Gusiću, 
o ljepotici Katarini u Ozlju i bratu joj Stjepanu prepleo 
s opisnimi ukrasi po narodnoj pjesmi: opisujući Katinu 


ljepotu savio je u jednu kitu narodne (hiperbolne) načine 
u slavljenju ljepote; svetčano odielo uprosnika i opremu 
konja im, prositbene rieči Zrinskoga Kati, itd. — sve 
to udesio je pjesnik po načinu narodnih pjesama, tako da 
gdješto baš ni nije posve primjerena hiperbolnost priprosta 
pučka odličju gospodskomu (n. pr. kad Kata veli Zrin- 
skomu o skrbniku svom Gusiću, koji je rad da bi ona 
pošla za nj, posve po pučkom načinu »volim družit 
s gujam i jakrepi, neg li poći za krvnika otog«). 

U šest posljednjih pjesmah (19—24), koje prikazuju 
Zrinskoga u Sigetu i pokop njegov u domovini, liepo 
je pjesnik izveo historijske činjenice s koloritom na¬ 
rodne pjesme, i s rodoljubnim uzhitom ili s rodoljubnom 
tugom. Muževnim ponosom zadahnuta je pjesma devet¬ 
naesta »Zrinski preuzeo obranu Sigeta«, kamo dolaze na 
poziv banov sve sami Hrvati u tri čete zasobice (trojnost 
je prema načinu narodne pjesme), pak se uzvišenoj ba¬ 
novoj zakletvi i vojske mu odaziva nebo angjeoskom 
pjesmom, koja herojsku zakletvu potvrdjuje i posvećuje. 
U pjesmi »Jurišanje Sigeta« nastojao je pjesnik strahotno 
uzvišeni dogodjaj prikazati doličnim uzvišenim slogom 
narodnoga kolorita. Strahotna je sultanova vojska, strašna 
je njegova prva poruka Zrinskomu, neka bi predao 
grad, uzvišena je mirna postojanost banova; tri juriša 
uzaludna, svaki sljednji strasniji od prednjega, tri poziva 
sultanova banu na predaju, svaki sljednji puniji počitanja 
i odličniji ponudom, a svaki odgovor banov jednako 
postojan i ponosit, tako da poslie trećega uzaludnoga 
juriša i sultan hoće ostajati veličajno postojan, voleći 
da mu carevina izgine, nego da ne predobije Sigeta. 
Uzvišena je »Oporuka Zrinskoga«, koju šalje domovini 
junački ban u oči smrti svoje i svih svojih drugova, 

zaklinjući zemljake, da budu složni u jednoj misli i 
odluci: »još hrvatska kraljevina stoji, za nju mrieti 
Hrvat se ne boji«. Dostojni nastavak i povišaj u pri- 
kazbi uzvišenosti Leonide sigetskoga i njegove čete 
jesu pjesme »Zrinski ubio Sulejmana« (. . . »nit ga ubi 
prahom nit olovom, već ga ubi baš hrvatstvom svojim: 
mužkom rieči iz slobodna srca«) i »Smrt 
Zrinskoga«, koja se završuje pjesničkom prikazom, da je 
bog upalio novu zviezdu na nebu mjesto tek utrnule 
Zrinskove uz rieči: »sjaj mi u vjekove, nit ćeš igda ti 
već utrnuti, nit Hrvatska moja poginuti«. Završna pjesma, 
»Pokop junaka Zrinskoga«, dostojno završuje ciklus na 
rodnim koloritom (dva vrana gavrana javljaju banici 
smrt junakovu a ona došav na razbojište prebire — poput 
narodne Kosovke djevojke — mrtve junake itd.), gdje se 
iztiče hiperbolna na narodnu prikaza žalosti domovinske 
zemlje za slavnim sinom svojim. Mislim svakako, da bi 
Dežmanova »Zrinskoga« moglo sv. jeronimsko družtvo 
izdanjem za puk oteti nezasluženoj zaboravi. 

Pripoviesti je Dežman napisao četiri (u »Viencu« od 
god. 1869—73.). Prva: »U Mokricah« (god. 1869.) 
prikazuje obilježno smišljenu sgodu iz konca XVI. vieka, 
kadno je ban Bakač uz pomoć slovenskih četa porazio 
kod Siska Hasanpašu bosanskoga. Uvod je pripoviesti pri¬ 
kaza starinskoga pogrebnoga običaja u Krašićkoj okolici — 
koji se je do skora sačuvao, te gaje pisac, pri Iječničkom 
pohodu u onaj kraj, sam gledao —; ovom uvodnom pri¬ 
kazom po životnoj sbilji htio je pisac podati i svoj poto¬ 
njoj, polu historijskoj polu izmišljenoj, pripoviesti privid 
žive sbiljnosti, upoznavši uspješnost slične kompozicijne 
doskočice u njekih slikarskih tvorevinah. Glavne su osobe: 
razbludni i siloviti Mokrički feudalni grof Radgost (opi¬ 


sane su njegove razkošne umjetničke slike u dvorih, nje¬ 
gova vitežka nošnja itd.), mladji i plemeniti brat mu 
Vilim, dvorski Teobald, Milutin junački plemić Krašićki, 
j Vera, njegova vjerenica a kći bogatih seljaka u Krašiću, 
poslie čije smrti se je ona zaklonila k stricu izpod Mokrica 
(onaj pogreb, što je u uvodu pripoviesti opisan, bijaše 
njezina udovca otca). U Sisačkoj bitci spasio Milutin život 
Vilimu, te ga težko ranjena dopratio u Mokrice, a tu će se 
do mala vjenčati s Verom. Radgost osnuje s Teobaldom, 
kako će Milutina pri gostbi otrovati, a onda Veru udati 
za svoga šumara, da bi stekao i izvršio pogani feudalni jus. 
Gotovo na umoru ležeći Vilim pričuje zlotvorni im dogovor, 
ali ga, po neodoljivih zaprjekah, ne može odkriti pobratimu 
Milutinu. Ovako je pripravljen glavni, dramski napet prizor 
u pripoviesti: kako će Vilim, — koji se, da bi spasio po¬ 
bratima, samrtan dovukao k oprostnoj vjenčanoj gostbi, štono 
ju priredio Radgost mladencima, i koji gleda gdje Rad 
gost daje oprostnu (otrovanu) čašu Milutinu, — postupati, 
da spasi pobratima, a da ipak pred cielim svietom ne razgali 
tajnu zločinačke namjere bratove? Pisac razrješuje pri- 
poviestni zaplet navalom Radgostovom na Milutina, koji, 
suzbijajući udarac, probada zlotvora. Pogana feudalna silovi¬ 
tost svladana je, i svanut će bolje doba. Pripoviest, pohvalna 
po plemenitoj ideji i po spomenutoj živoj slici iz narodnoga 
života, nije, kao prvienica, posve dotjerana u psiho¬ 
logijskih tančinah. — Donato Donati (u »Viencu« 
god. 1870.) nahod je, u hrvatskoj Rieči školovan četr¬ 
desetih godina ovoga vieka, posinjen od Niemca majora, 
a odgajan najprije na talijansku. Tko su mu roditelji? 

°joj da se od triju narodnosti, što no mu se na izbir 
nadaju, prizna? Privatni učitelj mu Budislav razgori u njem 
ežnju za neznanom jos domovinom, te uzkliknu mladić: 

»tko nema narodnosti, taj nije vriedan da živi«. Sjetan, 
živi samo o knjigah. Dantov »Pakao« prikazami o izdajicah 
domovine silno ga se dojmi, a onda Korner ter ini rodo¬ 
ljubni njemački pjesnici. Ali po Budislavljevoj ponuci čita 
i slavenske prvake pjesnike, poglavito češke, slovenske 
poljske, a najpače Mickiervicza. Gdje mu je dom, uz koji 
bi se imao priviti po Schillerovih riečih: »uz dragi dom 
se privij dušom svom, u njem ti korien svakoj čestitosti» ? 
Podilazi ga očaj, da bi se skončao — kad al’ ugleda 
krasnu djevojku, neznanku, zaljubi se u nju, i to mu 
spasi život. Ona je Hrvatica; on od ljubavi postaje 
hrvatskim pjesnikom, ali krije svoju ljubav i svoju pjesmu 
u nujnom srcu. Jednom ga Budislav povede na Učku, i 
razastire mu pogled na hrvatske i slovenske kraje, koji 
su u zarobu, u snu; pokazuje mu Kolarov Pfedspev 
Slavy dcere: »Aj zde leži zem ta pred okem mym slzi 
ronicim, nekdy kolebka, nyni naroda meho rakev itd.« 
Pročitavši to, oćuti srce njegovo, da je Hrvat, i pade 
»kako mrtvo tielo pada«. Nadodje god. 1848. i hrvatski 
pokret pod banom Jelačićem. Sad se razgali tajna poriekla 
Donatova. Otac i mati napokon ga nadju, kojim se je, 
bez prevelike krivnje njihove, bio rodio kao nahod. Ali 
našav roditelje, nadje ujedno, da je ona neznanka dje¬ 
vojka, koju ljubi, njegova sestra. Težke svoje boli hoće 
se riešiti tim, da ide ginut za domovinu pod zastavami 
Jelačića bana; u pobjednoj bitci nadje junačku smrt. 
Ova pripoviest je zanimljiva navlastito po tom, što je pri¬ 
kaza pjesničkoga razvoja Donatova slika i prilika mlade¬ 
načkomu razvoju piščevu, a učitelj Budislav je Fran 
Kurelac. — Do koje bi se visine bio uzvio mladi pjesnik u 
noveli, a uobće u pjesničtvu, da je srećom poživio, pokazuje 
njegova izvrstna pripoviedčica »Niirnberžki viećnik« 


»Viencu« iste god. 1870.). I tu je okvir, početak i kraj, 
životna sbilja Tri prijatelja, mladi književnici, od kojih 
je jedan naš pisac, voze se iz Zagreba u Samobor na 
pohode gostoljubnoj hrvatskoj starini uz duhovite, oko¬ 
licom poticane razgovore, u kojih se skrajna suprotnost 
mišljenja izmedju idealiste estetičara i realiste prirodo¬ 
slovca, unatoč blaženju posrednika pisca, zaoštruje do 
nesklada (ti razgovori su, kako dobro znam, prikazani 
prema istini). Gostoljubni domaćin samoborski (i taj je 
crtan prema istini) kod objeda, gdje ima i domaćih 
uglednih pozvanika na čast Zagrebčanom, sam opravlja 
»ravnateljstvo stola«, načinom neobičnim, osobito duho¬ 
vitim, a za uvod svojoj završnoj zdravici, za domovinu, 
pripovieda — eto ovako je sbiljom zaokvirena jezgra 
pripoviestna, koja je donjekle izmišljena — [dogadjaj, 
kako ga je sam slušao njekoč od glavnoga lica, došav po 
službenu poslu iz Beča u Niirnberg, a tu nenadno našav 
starca Hrvata, gradskoga viećnika, jur 40 godina raz- 
stavljena od mile domovine. Presretan, što može opet jednom 
govoriti hrvatski, poviedao mu starac ovako. Kao grani¬ 
čarski častnik odlikovao se je sa svojimi Ličani god. 1805. 
u bitci proti Napoleonovcem blizu Nurnberga, gdje je 
dosad u posadi bio boravio, takovim junačtvom, da su ga 
odmah predložili za red Marije Terezije, ali po bitci odaljio 
se samovoljno od čete svoje, ne mogav srcu odoljeti, u 
Niirnberg k svojoj zaručnici; ovako postavši vojnim 
bjeguncem, nije se, a da se ne izvrgne najtežoj kazni, 
smio više vratiti u domovinu; jedinca sina dao odgojiti 
u Hrvatskoj, i poslao ga god. 1848. u rat pod Jelačićevu 
zastavu, uz koju sin mu, kao zamjenik otčev u vršenju 
domovinske dužnosti, častno poginu. Ova pripoviest je 
originalan uvod domaćinovoj završnoj zdravici: »za ljubav 

domovine«. Čustvo ljubavi domovinske, koje živo izbija 
iz one domaćinove skladno provedene pripoviesti, privija 
razdragana srca svih nazočnika uz domaćinovu zdravicu, 
a izmiruje i ujedinjuje takodjer naša dva, radi teorijskih 
prepiraka zavadjena prijatelja iz Zagreba. U ovoj, slogom 
i sastavom krasnoj pripoviedčici Dežmanovoj, sjedinjuju 
se gotovo sva njegova obilježja: duhovita šaljivost, kri¬ 
tično oko, skladna i vesela družljivost, živ mar za estetiku, 
za umjetnosti, za pjesničtvo, za prirodne znanosti, za 
narodnu prošlost, a sve to u službi jednoga čustva: svete 
ljubavi za domovinu. — Domorodac dakako (u 
»Viencu« god. 1871.) ima opetzauvod živu sliku sbilje: 
opis ljudi i prirode u željezničkoj postaji Zidanoga mosta. 
Za vozne stanke nadju se tu kao putnici dva mlada 
Hrvata, znanci od sveučilišta bečkoga: stariji, koji je 
doktor lječnik, odlazi sad iz domovine put Mexika, pro- 
metnuvši se njegov mladenački pretjerani zanos rodo¬ 
ljubni u kozmopolitski prezir domovine, a drugi, koji 
se sada vraća iz Beča kao mladi doktor prava u svoje 
hrvatsko primorje, da se posveti odvjetovanju, razborit 
je i tvrd rodoljub, te ga ljuto vriedja mišljenje lječnikovo, 
s kojim je od mala prijateljevao, i braneći domovinu 
dokazuje protivniku, da valja kozmopolitstvo pogoditi 
s rodoljubjem. Naš pisac, kao putnik slušajući s prikrajka 
tu prepirku, pristane uz branitelja domovine, pa kako se 
s njim dalje vozi put Trsta, čuje od njega, kako je onaj 
doktor lječnik, pošto je u prvoj mladosti bio zanesenjak, 
nada starijih rodoljuba, sada postao odmetnik; »da nam — 
veli — ostanu svi u muževnoj dobi, kakvi su za mladosti 
bili, nikad sretnije i slavnije domovine«. Dakako da je 
onomu raz-domorodcu jur otac ostavio zao izgled: njekoč 
Ilir, postao pod Bachom njemčar; a sin mu u mladosti 

prolazio razvojne miene: najprije Jugoslaven, za Krim- 
skoga rata Sveslaven, poletar pjesnik, u Beču drug sa 
raznorodnimi Slaveni, težeći na ženijalnu vanjštinu, tako 
da bi svagda izticao sebe, ne idejom, ne djelom, nego 
frazom i formalnostju. U ljubljanskoj postaji opet im se 
pridruži kozmopolita lječnik, pošto se je dotle vozio u 
drugoj priekleti s djevojkom Njemicom, čiju učenost sad 
zemljacima hvali do neba, a kudi neuke Hrvatice. Na 
upros suputnika, našega pisca, pripovieda, zašto je postao 
kozmopolitom. Bio je došao od bečkih nauka lječnikovat i 
književnikovat u Zagreb; pretjerane nade izdale ga, a 
nije uspio ni prositbom; svigdje je nalazio samo domo- 
rodue parade, komediju i sebičnost. Na Jurjevu groblju 
pri paradi na dušni dan ugledao krasnu gospodjicu iz Jaske, 
te se radi nje onamo preselio. Živo opisav mjesto i 
vinorodni okoliš, i iztaknuv, da se narod ništi pijanstvom, 
nastavi, kako je nastojao umiliti se ljubljenoj Maruši. 
Mati joj, siromašna plemkinja, od gizdosti raznarodjuje 
kćer, a njeki aristokratić, kicoš i kočijaš, udvara kćeri na 
zadovoljstvo materino. I mladi se doktor kao potudjinči 
za volju majci ljubljenice. Aristokratić ogovara lječnika, 
te ovaj već smišlja o dvoboju, kad al’ se njegov na¬ 
zlobnih četveroprežjem prevrne i težko ozliedi. Tako 
ga doktor lieči i ozdravi, a kad zatim zaprosi Marušu u 
majke, ona mu pošalje nagradu za liečenje aristokratića, 
a o kćeri ni rieči. Eto za to, u svem razočaran, seli on 
sad za vazda iz domovine put Mexika Tri godine poslie 
toga sretne pisac u primorju mladoga suputnika odvjetnika, 
sretno oženjena s Marušom, koja je uza nj postala 
dobrom Hrvaticom; majka joj u to bila umrla, aristo- 
bratić zaglavio u dvoboju, a lječnik kozmopolita poginuo 
u ^ ex iku uz cara Maksimilijana. — I u ovoj su noveli, 
Dežman: Izabrani spisi. IV • 

(kojoj je deviza: samo pravo i razumno rodoljublje vodi 
k čestitosti i k sreći), kao što u svih tvorevinah Dežma- 
novih, opisi prirode i ljudi živi, uvodni sbiljstveni okvir 
vješto je sadjelan, samo je u psihologijskom crtanju 
lječnika njeki nedostatak nastao hitnjom u pisanju, po tom 
što lječnik sam prikazuje prevrtljivost u svojem razvoju, 
i što je njemu, nevriednu, u usta stavio pisac mnoge 
svoje istinite satiričke opazke o prilikah u domovini. 

U »Viencu« je od g. 1869—73. Dežman priobćivao 
svoje nove, sve to savršenije balade i romance. 
Noćni konjik (g. 1869) sličan je Biirgerovoj Eleonori, 
ali je uporabljeno naše pučko pričanje, a duševni je kon- 
flikat posve preinačen, oplemenjen. Basmom, što ju čara- 
lica baka činila po želji Drage, prisiljen dolazi joj vje- 
renik, mrtvi konjik; bio je zarobljen u ratu, ter mu duš- 
manin nudio kćer, koja se zaljubila u nj, za ženu, ili da 
će ga pogubiti, a on ostao vjeran zaručnici Dragi, i bio 
za to pogubljen; sad ju na konju donosi do groba svoga, 
i u nj propane, a ona mrtva dopane. — Sina vragu 
zapisao (iste g. 1869.) takodjer je po narodnoj priči, 
ali psihologijski i etički preradjenoj. Veliku siromahu pri- 
vidja se (u zanosu, u halucinaciji) djavao, i nudja mu 
zlata, ako mu dušu sina zapiše, koji mu se u taj čas 
rodio; biednik poleti k ženi, i otima joj diete, da bi ga 
vragu predao, ali jadna žena, videći ga u zanosu, ne da 
mu djeteta, a on nožem udari na mrtvo ime i ženu i 
diete: iz sobe nestalo djavola, dvie biele golubice od- 
prhnule, nesretnik leti za njima, ali »hoće li ih, Bože, 
stići«? — Pjesnik ljubavi (g. 1871.) (romanca kao 
suprotak Uhlandovoj baladi »Kletva pjesnikova«) takodjer 
je osnovan na našem pučkom pričanju, ali je ono prera- 
djeno takvom plemenitom idejom i psihologijskom obraz- 


ložbom, koja pokazuje, kako je Dežman visoko shvaćao 
pjesničko zvanje. Sliep mlad pjevalac, koji je začarao i 
kneževe dvorane i goste i kneza samoga, te mu on 
kćer svoju nudi za ženu, odvraća na odličnu ponudu ka¬ 
zivanjem svoga života. Sin je kneza Branka, ali od lasti 
života uklonio se u planinu, gdjeno začuje divan vilin glas, 
i zaželi ju vidjeti, a ona mu se odjavi, da tko vilu sa¬ 
gleda, njemu ona po usudu mora oči vaditi (ovo je po 
narodnom pričanju); on htjede i oči pregorjeti; tad mu 
se vila pojavi, jer prvi on joj ganuo srce, i zatravljeni 
gledaju se, klečeć on pred njome, dok joj dvie suze ne 
prokanu na oči njegove, te on osliepi; ali ne požali vida, 
jer je na svietu najljepše vidio, nju, ter će mu njezin 
lik viekom pred dušom sjati; tad ga ona poljubi i za 
uzdarje, što je za nju izgubio oči, dade mu svoj piev, 
koji će u njezinu grlu zamuknuti viekom (jer po priči 
vila gubi svoju silu, kad zaljubi smrtnika), a tim pievom 
nek viekom slavi ljubav, i još pri zadnjem dahu svom. 
Završuje sliepi pjevalac, obilježujući uzvišeno zvanje pje¬ 
sničko, kako gaje shvaćao naš Dežman: »kad pjevam 
vilu Milojku, tad sliep progledam i u rajsku tonem sreću, 
i mnim, da mrieti nikada više ne ću«. 

Ali mi je završiti; već sam daleko presegnuo stegu 
prostora, odredjenoga za ovu crticu, a čitatelj treba i onako 
da sam oćuti ljepotu balada i romanca Dežmanovih, koje 
se nalaze u ovoj oskudnoj sbirci njegovih spisa, i da po 
njegovoj pjesmi »Rieci« razabere, kakvo je srce kucalo 
u prsima njegovim, srce, koje je gorilo kao žrtvenik lju¬ 
bavi i domovini, pak da požali, što je ono toli rano i 
prerano odkucalo. 

* * 

* 


Mjesto da još prikažem, kakov je program imao Dež- 
man za književnu radnju, kakov za radnju na polju 
higijenskom; mjesto da prikažem, kako su za njim, 
kad je iznenada^ umro 24. listopada godine 1873., ža- 
lovali August Š e n o a u nadgrobnom govoru, Ivan 
Trnski u tužaljci pjesmi (»Vienac« g. 1873.), Vladislav 
Vežić u Spomen-pjesmi (»Vienac« g. 1874.), i dali 
oduška obćoj narodnoj žalosti: neka ono malo mjesta, 
što ovdje još preostaje njegovoj uspomeni, zapremi 
uzdah-listak, koji će pokazati, što je Ivan Dežman bio 
svojoj ženi i djeci, uzdah-listak od njegova sina, mla¬ 
doga književnika i doskora doktora lječničtva, Mili- 
voja Ivice Dežmana: 

»Šapćem, oče, pred sjenom Tvojom, što se diže u 
polutami, nejasna a zaokružena sjajem, koji dolazi iz da¬ 
lekih, neznanih krajeva. Slušao si tepanje moje u koli¬ 
jevci, moje oči su Te gledale i nijesu Te vidjele — u 
dusi mojoj nema tračka uspomene* samo suze, gorke suze 
moje majke, šapat uspomeni, što titraju oko mene. Umro 
si, a ja sam ostao u kolijevci pružajući nemoćno ruke. 
Nijesam vidio vedro čelo Tvoje, a tko da mi kaže, da Te 
me vidim, da se u duši mojoj ne skriva lik Tvoj, da ne 
čujem Tvoj glas? Ležiš tamo pod blagim nebom, grob 
Tvoj za mene leđni kamen, — u duši mojoj ima mjestance 
sakrito od sveg svijeta, kud se u tihoj noći povlačim. 
Prođi rem tamu i slušam, slušam . . . Nedohitno dolazi, 
diže se iz okeana zaboravi — a svijet, onaj svijet, koji 
me tjera bičem svojim naprijed, bježi izpred moćne sjene. 
Izmučen svraćam Tebi poglede svoje. 

Za što dolaziš samo u tajno noćno doba? 

Dodji medju nas. Ma bilo samo na čas. 


Oh ne vidiš li majčicu moju, gdje tuguje i vene za 
Tvojom ljubavi — ona čeka na Te. U svoj svojoj snazi 
ostavio si ju; za uvijek?! Duge, mračne su godine pro- 
hujile, a ti se nijesi povratio. 

Sjećam se. Bila je blaga, divna noć. Sve je ra- 
dostno. Nebo i zemlja u svem svojem čaru. Majčica sjedila 
pred kućom, gledala nekamo u tamu — sjetna. Takova 
je uvijek. Igrajući se do nogu njenih namjerio sam se 
na oveći kamen, digao sam ga, i pohvalio se majčici. 

— Gle, kako sam jak! 

Turoban smiješak proleti joj licem; pogladi moju 
čupavu kosu. 

— Bit ćeš kao tata. 

— Je li on bio jako jak? 

— Jest. 

— I velik? A da li ću ja biti tako velik, kao on 
što je bio? 

— Bit ćeš. Ta naličiš na njega. 

— A je li imao isto take oči kao i ja? pitao 
sam nestrpljivo, izvjedljivo. Sve sam htio znati. Silno sam 
se veselio, kad mi je majčica povoljno odgovarala. Sve sam 
piješ kao rukama. Na jednom sam šuštao. 

— Za što plačeš, majčice? 

— Nije ništa. 

No ja se nijesam dao odbiti. Ljutilo me. 

Majčica otirala suzu. 

— Sjetila sam se davnih vremena. Dodji sa mnom. 

Pošli smo u sobu. Zahvatila me neka plahost. Maj¬ 
čica me prigrlila k sebi i stala mi čitati Tvoje listove, 
sve do Tvoje smrti. Njen glas lebdio oko nas, gubio se 

nezamjetno u tamu. Meni se pričinilo, kao da još netko 
sluša, kao da nas cjeliva — oh tako nježno. Bilo mi je 
voljko. 

Kasnije sam se odšuljao pred Tvoj kip — gledao sam 
onaj bijeli kamen. 

Nijesam mogao ni htio zaboraviti Tvojega lika. Sve 
veća čežnja, sve veća tuga pojavila se, izjedala srce. Da Te 
nikad ne ugledam? Čitao sam pjesme Tvoje, misli Tvoje, 
slušao sam svijet, hoteći Te upoznati, približiti se Tebi, 
a ipak kao u magli mi je bilo. Zašutio sam. Nijesam 
više čitao ni slušao ljude. Čekao sam, da ćeš sam doći, 
da me utješiš. A kraj mene i drugi su čekali na Te. Vidio 
sam sestre svoje, i u njihovim očima javljala se želja, nujna 
sjeta. One se barem sjećaju 1 Ja sam jedini! A majka? 

Da sam ju mogao barem tješiti, a da je ne ranim 
usred srca ! 

Tako smo šutili, trpili, i čekali. Gledao sam majčicu. 
Sve više. Zar nijesi to Ti u njenim očima? Sve više mi 
se namitalo to pitanje. Vidio sam njenu veliku ljubav, 
sjajnu legendu, i poniknuo sam pred silnom snagom ve¬ 
zova ovih otajnih — preko groba. Što sam tražio u knji¬ 
gama onim, u kipu, u pričanju ljudi? Ta evo, u majčinim 
očima: tamo je Tvoja duša, Tvoje misli, Tvoja ljubav. Pod 
Tvojim smo okriljem. 

Kad slušam majku, gdje govori o domovini, čujem 
Tebe. Sad shvaćam pjesmu Tvoju rodnom Tvojem gradu, 
sav žar i zanos Tvoj sjaji preda mnom, titra kao zvijezda 
predhodnica na putu mome. Kad slušam gdje govori o 
bijedi i nevolji, vidim Tebe, gdje ideš od kuće do kuće 
dijeleći blagom svojom rukom utjehu i pomoć. Kad slušam 
majčicu o ljubavi tihoj, požrtvovnoj, vjernoj, — drhćem, — 
shvaćam, za što se majčica još uviek nada sastanku. 

Oče moj! U dušama našim živiš. A kad dodjemo u 
one strane, zagrlit ćeš nas, obasut nas ljubavlju svojom, 
i 0 trt majčine suze. 

Mi liv oj.« 

* 


U Zagrebu, mjeseca prosinca god. 1896. 


IZABRANE PJESME. 



Dežman: Izabrani spisi. 




Nevolje bratimstvo. 

^[Osried vreve boja ljuta 
< ^ b Spazi Damjan Azibega: 
Evo njemu danas puta 
Smaknut vraga najljućega. 

I on skoči i on kliče: 

»Ne ćeš danas mi uteći!« 

A Azibeg mu odviče: 

»Amo, ako želiš sjeći.« 

I na samu se nadjoše, 
Junački se omjeriše, 

Sablje na mah podigoše, 

I često se udariše. 

Zveči gvoždje, iskre skaču 
Od udarca i suzbiti, 

U to rieč se gromka začu: 
»Otče! k tebi Žarko hiti.« 

I on osta u pripravi, 

Bude 1’ otcu do nevolje, 

A1 junačkoj u zabavi 
Ne bje slušat otcu kolje. 

Na Turčina već udara, 

I desnoj mu namjenjuje, 

Turčin vješto odudara, 

I o glavi njemu snuje. 

I on sretno krivom pane. 

Ali Damjan ga preteče; 

Kako silno on zamane, 

’Nako desnu mu odsieče. 

Pade ruka, Turčin pade, 

I za život se poboja, 

Te Damjanu reče tade: 
»Dobitniče svakog boja! 

Bratimim te u nevolji, 

Nemoj uzet mi života; 

Ti si junak sve to bolji, 

Ja sam krnja sad sirota.« 

Bratimstvo mu Damjan primi, 
I on begu tako vrati: 
»Pobratime, med svojimi 
Hoću ranu ti viđati. 

! Ako sablja te izdala, 

Pobratim te izdat ne će, 

Dielit će se kuća mala, 

I što u njoj bude sreće. 

\ • ' 


I Boga mi osvetnoga, 

Bit ću tebi hraniteljem, 

I oda zla ti svakoga 
Bit ću uviek braniteljem.« 

U to trublje zatrubile, 

Na pomoć će naši zvati; 
Malaksale već im sile, 

Hoće Turčin sve poklati. 

Skočiv Žarko: »Otče, kliče, 
U boj, u boj, grbavo je! 

Naša četa svud odmiče, 

Treba ona ruke tvoje.« 

Otac na to: »Dobro dodje, 
Žarko, sine moj jedini; 

Evo nadjoh brata odje, 

Krnj mi osta na ledini. 

Ti ga premi našem domu, 

I ti njega mi prigledaj, 

I dok prispiem bratu svomu, 
Od njega se nikud ne daj.« 

Sin će otcu na to vratit: 
»Pri’e ti ne ću gledat raja, 
Nego 1’ turskom domu pratit 
Zmaja — dokle gine raja.« 

Otac vrati: >Ja ne prosim, 
Ja ti Žarko zapoviedam; 




Ja se bratstvom tim ponosim, 

A tebi ga crnit ne dam.« 

I on begu se izvinu, 

I srdačno njega zdravi, 

Preko polja pa se vinu, 

Uzmičuće da sustavi. 

I on ode, a Žarku će 
Progovorit Turčin tako : 

»Do vaše baš nemoj kuće 
Trudit brate se nikako. 

Već me samo ti proputi, 

I iz boja tog izvedi.« 

A1 bje Žarka na to čuti: 

»Turčin bratstva mog ne vriedi, 

Jedva vriedi sablje moje!« 
Uzdanicu te ulovi, 

I na pole bega dvoje 
Od ljutosti prepolovi. 

I on kliče: »Nek se brati 
Tako sablja sa Turčinom.« 

I u boj će potrčati 
Za junačkom on družinom. 

I krstu je nebo dalo 
Poraziti dindušmana, 

I u slavu zapjevalo 
Vojvode je sve Damjana. 


Tako Damjan kući dodje, 
Za njim Žarko sav krvavi; 
Otac pita: »Gdje je odje 
Moj pobratim, da se javi?« 

Na to otcu Žarko vrati: 
»Nema, otče, više bega, 

I kad moraš pravo znati, 

Ja posjekoh hote njega. 

I trideset još posječe 
Moja ruka ovog dana, 

I sjeći će, dok izteče 
Zadnja kaplja dindušmana.« 

»Ono trijest, što posječe, 
Za to, sinko, slava tebi, 

A1 za bega otac reče, 

Da u njega diro ne bi. 

Bio Turčin, brat mi b’jaše, 
Od nevolje bratstvo umoli ; 
Otca slušat ti imaše, 

Kad ti j’ srce kruto toli. 

A1 ti krnja, poluživa 
Ubi bega po izdaji; 

Zato da te više živa 
Ne gledaju oti kraji! 

Iz očiju mi se kini ! 

Joj, nesine, moj izrode! 


Od prokletstva moga gini, 

I od svake nepogode!« 

Htje sin molit otca svoga, 

I on pade pred njim nica; 

Tjera otac prokletoga, 

Odvraćajuć od njeg lica. 

Bilo mu se tudjit kući, 

U sviet ode i siroma, 

Osta starac kukajući 
Usried pusta svoga doma. 

(Poleta/r. 1869.). 



Pjesnik ljubavi. 

nieme usta, al’ pjesma u srcih ječi, 

Iz duše sliepcu divotna što zazveči. 
Gospoda, gospe, sav dvor mu kliče slavu, 

I složno traže ovjenčat pojcu glavu. 

Tad knez će saći sa stolca svoga sjajna, 

I k sliepcu dodje: »Moć pjesme tvoje bajna 
Bi kamen makla i sklonila bi gore, 

Sustegla pticu, stubokom digla more; 

Ne pitaj, sliepče, što srce moje veli . . . 
Imadem kćercu; zaprosi sviet ju cieli; 

Da možeš reći: »»jest prema oku momu««, 



Još danas ti mi povede Divku domu.« 
Uzdahnu sliepac, i klonule mu žice, 

Na mlado pako udari rumen lice. 

Ko zora rudeć sred plama sunce rodi, 

Svem dvoru tako sad sliepca lice godi, 

I sliepac poče: »Dopusti, svietli kneže, 

Da pričat idem, uz nevid što me veže. 
Jedinac bijah sin kneza Branka silna, 

Pa razkoš dvora i zabava obilna 
U lug me pogna, uz pokoj trudna tiela 
Da može svietom poletit miso smjela. 
Susretoh zoru: jezerce mi prokaže; 

Na brieg mu padoh: kod romoneće jaže, 

Uz romon vode, uz ćuha lahor mili 
Uzbuja mašta, budućnost mi razkrili, 

I vidjeh sebe, gdje otca žezlo držim, 

Gdje vojske vodim i tudje zemlje tržim, 

I vidjeh sebe, uz mladost, blago, slavu 
Gdje jadan čeznem i sreću tražim pravu . . . 
Tad glas zaori, — o Bože divna glasa, 

Gdje mrtvo sve još oživi u pč časa: 
Razpupa cvieće, razpjeva šumske ptice, 
Razklima stabla, razigra vodi lice, 

I vjetre tiša i sunce žarko mami. 

Tad srce moje, čas prije hladan kami, 
Uzdrhta silno, uzbukti plamom veće, 

Krv kuca svuda, i stalnu dušu kreće. 

I meni bilo, ko kad sa nadom tuga 
U jednom srcu do dva su vjerna druga, 

I klikoh tada: Oj gdje si, rajski stvore, 

Da past pred noge tvoj vječni rob ti more 
A ona na to: »»Oj bjež’, krasniče mladi; 
Tko vilu zgleda, tom’ vila oči vadi.«« 

A ja ću opet: Ta čemu oči moje, 

Ne ću li nikad smjet lice vidjet tvoje! . . . 

I eto vila na gvozdu se ukaže; 

Ab, te krasote ne može rieč da kaže, 

Tek ćutjet možeš ju. Za tren — ne znam kako — 
Pred vilom klečah. S nje oka ja ne makoh. 

Na ruke vila tad ruke mi dočeka 
I stisnu živo, gledeći me bez rieka; 

A zanesenu ne htje mi rieč da teče, — 

Sto za nju ćutjeh tek uzdah težki reče. 

Tad bliednu vila, i oči joj zacakle, 

I dvie se suze iz njih dubine makle, 

I pale gorke — baš meni na gledeće, 

I slijep ostah. Sred crne moje sreće 
Reče mi vila; »»Što udes traži hudi, 

To vrših jadna, al’ kivan mi ne budi; 

Odklanjah ja te, prem mamit moram svakog — 
Jer vidjeh dost ih, al’ nikad momka takog.«« 

Ne želim vida, svjedoči — rekoh — Bože, 

Jer ljepše ne bi, nit ljepše biti može 
Što ti si, vilo. Ne marim sviet već glati, 

Jer lik tvoj viekom pred dušom će mi sjati . . . 
Oćutim za čas — zavidj’ mi, sviete, sade! — 

Na usnah cjelov, što vila mi ga dade, 

I reče divna: »»Ti oči za me izgubi; 

Uzdarje vriediš: znaj, vila te poljubi; 

Tim moje grlo umuknut će do vieka, 

Al’ ti ćeš pjevat. Oj nek ti pjesma, neka 
Viek ljubav zbori, i ljubav rieč nek budi, 
Što će ti dušu iz bolnih izniet grudi.«« — 

Oj svietli kneže, i vi, gospodo jasna, 

Kad pjesma vilu Milojku pjeva glasno, 

Tad sliep progledam, u rajsku tonem sreću, 


I mnim, da mrieti već nikad više ne ću.« — — 
I on propjeva — svud srca grudi buše, 

I oči suze, uzdišuć čeznu duše. 

(Vienac. 1871. br. 30.) 



K o d o 1 a h. 

i. 

amrie Hrvatska; Frank ju Kodolah gazi, 
Bojna mu sreća Sisak predade ravni, 
Jezdeć sad u grad silno on groblje zapazi, 
Mirno gdje pred njim leže vitezi slavni, 
Skorih što još dana trepet bjahu svietu 
Srćuć u smrt, zemlju da obrane svetu. 

Med grobe udje, pari krvave oči 
Dičnih po humcih tražeć grobak on jedan, 
Na grobu rosna ruža k sebi ga roči, 

Ubrat ju skoči —■ glas ga sustavi biedan: 
»Nejunače, man’ se djevojačkog viena, 
Pramaj samo; skupa na njemu je ciena « 

Reče to grobar dižuć iz jame glavu, 

Pa će mu dalje: »Vera sniva tu mlada, 
Sama što ode biesnom franačkom lavu; 
Svetiti Jarka svoga bila je rada, 

Nož u srce rinut Kodolahu htjede, 

Da Hrvatsku težke nam obrani biede. 

Liepa bi Vjera kano proljetna zora 
Pogleda bajna, otet komu se ne da, 

Sladjana zbora, podleć komu sve mora, 

A stalna srca, koje nikad ne preda. 

Sva Hrvatska kliče : nema već junaka, 

A1 će Vere ruka nas obranit jaka. 

Divnu nam Veru Franak dočeka ljuti, 

Pred njim se savi dieva, milost zaprosi, 

Krv da se štedi, rod jer spreman je kruti 
Jaram već nosit. Suzom lice orosi, 

I zasinu lice i zablista oko, 

Na nju glednu željno divlji onaj soko. 

»»Pred noge tvoje c'ielu zemlju ti meće 
Gospar sad njezin«« — tako Kodolah Veri — 
»»Kraljica samo moje budi ti sreće, 

Meni se robu tvomu samo zavjeri, 

Ljubcem jednim primi zemlju sad od mene.« 
Tim on k sebi htjede Veru da nakrene. 

Skoči tad Vera, upre očima sjajnim 
U oči Franku, nož pak oštri povadi 
S njedara hitro, te mu udarcem tajnim 
Omjeriv srce u njeg nož i zasadi, 

Kliknu na to: »»To su hrvatski ti dari, 

Tako Vera s tobom kraljevati mari!«« 

Trostruki oklop srce vitezu krije, 

Trostruki oklop nožem djeva otvori, 

Srca ne taknu. — Kazat triebe ti nije 
S djevojkom što bi. — »»Šuti, Franak prosbori, 


Kodolah sam glavom, više znat ne mari, 
Izkopaj si hitro jamu, crve stari!«« 

Sabljom ga šinu, ružu iz groba pako 
Na sablju trže. Cvielom zemlja zacvili; 

Ne ču ga Franak, već za šešir zatako 
Ružicu bielu i za časak on tili 
Vilenoga garnuv konja u grad goni, 

Gdje Hrvatska hoće da mu se pokloni. 

II. 

Zamrie Hrvatska, nigdje jednog Hrvata, 

Kom bi se krv na lice mogla popeti 
S crne sramote! Za što Bog se ne hvata 
Gromovnih striela? Za što pako prokleti 
Ne razvali zemlju, pa na grozne dire 
Ne propusti plamen, koji sve zatire? 

Izrod se skupi, moram li, Bože, reći, 

Propast Hrvatske s Frankom danas da slavi; 
Gostba se sprema, eto gospar najveći, 
Kodolah, ide, sve ga smjerno sad zdravi, 
Njegvim zborom zboreć pred njime sve plazi, 
Hineći se kano Boga da ga pazi. 

Skine on šešir, s njega krvca procuri, 

Štono iz ruže biele crvena taje, 

Družtvo se kamom stvori, Franak se duri, 
Biesan pa kliče: »Tko da preda s te baje! 
Vina nos’te, sluge, crvenike ljute, 

Da mi gosti moji odviše ne šute.« 



Čašu on diže, cara franačkog zdravi, 

U ime koga zemlju posjede našu; 

Drugom će čašom crni izrod da slavi, 

Zemlji na zator treću izpija čašu. 

Nigdje slova na to, nigdje prigovora; 

Tak Hrvatsku težka pritisnula mora! 

Kodolah gleda redom gostove svoje, 

Svi mu na ružu plahe upiru oči, 

Svima i misli o tom čudne se roje, 

Strava im s toga srce ledi i koči. 

A što Franak ljuti ? Silom vino pije, — 

Ne može iz uma Veru da izbije. 

Uhvati noć se, Franku otežča glava 
S lozine krvi, gosti odoše širom, 

K sebi tetura Franak, hoće da spava, 

Nikad ko danas noćnim ginuć za mirom, 

I on leže, ko kad imo glavu vedru: 

U odori bojnoj, s mačem još o bedru. 

Gluho bi doba; u snu Franak se javi: 

»Bježi mi jednom, sakri krvave grudi, 
Nevjero crna! . .. oko tvoje me smlavi! . . .« 
Utvor mu na to: »Ti me amo potrudi, 

Život dadoh, znamen djevojačtva ne dam! 

S ponosom ja hoću da viek na njeg gledam. 

Ili me sliedi, rajske gdjeno sred sreće 
Vječno uživat možeš ljubavi slasti. 

Man’ se Hrvatske, jarma nosit što ne će, 
Propast što voli, neg li pod tobom cvasti. 

Ustaj!... Biraj!...« Sanen s kreveta će djiknut 
I zažagrit Franak, urnebesom viknut: 

»Natrag u pako! Bježi, Vero, sad bježi!« 

Mač tad povadi, utvor goniti zače, 

Ali kad trepteć pred njim utvor zareži, 

Posrnu, pade, na mač srce natače. — 

Vedra zora skorom na istoku svanu, 

A Hrvatskoj zlatna sloboda ogranu. 

(Vienac. 1872. br. 3 .) 


R i e c i. 

kjjx\jek°, prvi ti mog oka vide, 
Ti mog srca prva boli, 
Kakav glas to crn o tebi ide, 
Da tudjina ti uzvoli ? 

I još vele, pogaziv si lice 
Da Hrvatstvo tajiš svoje! 

Oj dozvoli, šino vije da žice 
Postanak ti sada poje. 


A1 ne! Pitaj radje klisurine, 
Što no sive tebe kruže, 

Za vremena prastare davnine. 
I one te, majko, tuže; 

Jer hrvatska lomila ih ruka, 
Da ti divnoj temelj stavi, 

I hrvatska podigla t^ muka: 

Sva hrvatski trud si pravi. 

Još će Trsat tebi poviedati, 

Sinje more zasvjedočit, 

Kako j’ Tatar divlji pred Hrvati 
Moro tuđe u smrt skočit. — 

Eno Vučke, Cresa ti i Krka, 

Što no gvire u te rada, 

Gdje ti kažu slova tebi grka: 
»Hrvatska si od vajkada!« 

I ti, Zviru, riečki pojitelju, 

Ti, Rječino, bistra rieko, 

Je li pravo, što no jadan velju, 

I što svak vas vazda reko: 
»Hrvatska si u temelju svome, 
Hrvatska, gdje sviet te gleda, 

I hrvatstvo kutu u svakom tvome 
Tajiti se nikad ne da«. 

Zbor’te i vi, zviezde, zemljo, more, 
Neka ječi vasiona, 

Gdje si godje čuj sad, svaki stvore 
»Hrvatska si od iskona!« — 

Jao, zbor’te! čujte, odmetnica 
Na tisuće graknu grla: 

Ne bih, niti budem Hrvatica, 

Striela mene pri’e zatrla! 

Oj ti, nebo, daj nam se razstvo.i, 
Nek se čuje božja sada ! 

Stani rode, sad Vječiti zbori: 

»Hrvatska si od vajkadaU •— 

Ali majka u ludilu svome 
I prot Bogu prkos sprema, 

Ričuć biesna: U okolu mome 
Hrvatske ni mrake nema! 

Jao majko, u srce me ubi! 

Daj mi, što si dužna dati: 

Na tvoj zemlji grob mi sad izdubi, 

U njem hoću počivati. 

Na skoro će trup tad moj bez daha 
U zemlju se pretvoriti; 

Znaj tad, Rieko: ona šaka praha 
Hrvatska će zemlja biti! 

(Vienac. 1872. br. 37.) 



Samoborski vitez. 


Jj(tlj Valdemaru, pusti otmičaru, 

N a mejdan hajd pod onu lipu staru!* 
To jeknu gora, ciknu zora; 

Iz grada skoči Samobora 
I dolje s konjem vitez se zagica. 

Na prsih štit. mu, šljem na glavi, 

Od čelika mu nije vidit lica, 

A vidi ti se junak pravi. 

Dežman: Izabrani spisi. 

A Valdemar, čuv kamo glas ga roči, 
Svoj tabor pusti, pa na konja skoči, 

I trgnu mač. Sto radit mnije, 

Iz oka žarkog to mu bije. 

Put lipe smjeri, garnu konja mamna, 

I prije neg za goru zadje 
Od zore plaha jurve noćca tamna, 

Na bilježi se vitez nadje. 

»Na korbu tvoju ja dohitah amo, 

1 čekam spreman — kaži mi se samo!« 
»Ja vjerenik sam liepe Stane, 

Od Valdemara u nas zaiskane.« 

»Oj dosta reče; gdje još netko ljubi, 

Za uzorom i mojim gine, 

Tuj mača treba, jedan da se gubi, 

Da drugom prava sreća sine.« 

»Mač nek ju odmah jednomu prisudi!« 
Tim vitez opet mejdanom se nudi. 

I umukoše oba mukom, 

I zaigraše konje lukom, 

I zakrešu im za čas mači ljuto, 

Ne otimljuć još nikom nade; 

A1 skorom greznu u krv gvoždje kruto, 
I vitez ranjen s konja pade. 

I pade šljem i čelik s lica skoči, 

Te sinu lice, sinule i oči, 

A Valdemar bliedeći ciknu, 

I ranjeniku s konja djiknu: 

»Oj Stano, Stano, sladka čežnjo moja, 
Zar morah smrt baš ja ti dati! 


Oj zašto planu osveta ta tvoja, 

Za ljubav mi sramotu vrati!« 

»Odlučih mrieti pri’e neg za te poći, 

I sretna sam, što mriet ću skoro moći. 

Sve zahman, grofe, bilo tebi, 

Mog srca nikad steko ne bi. 

Jer sve da vjeru Jerku svom ne dadoh 
Pri’e nego ti me jadan prosi, 

Ja Celjskog grofa mrzit samo znadoh, 

Što smrt i rug nam samo nosi. 

Pa zahman s vojskom primače se gradu, 

Pod silu tražeć da me tebi dadu; 

Jurišat grad ti sutra htjede, 

Ak’ tebi knez me ne izvede; 

Al’ knez, moj otac, voli svi da ginu, 

Do temelja da grad razvali, 

Neg Celjskomu da izda me jedinu, 

II' njemu spas da svoj zahvali. 

Al sama gle od otca, Jerka podjoh, 

U lice Celjskom grofu reći dodjoh: 

Da svietom vladaš, rajski ljubiš, 

Ti možeš samo da me sgubiš!« 

To rekav dieva spokojna preminu, 

A Valdemar se gubit stane, 

I mač pograbiv u srce si rinu 
I do nje mrtav ončas pane. 

(Vienac. 1873. br. 1.) 

Liek od ljubavi. 

ffcjfuji vjetar, grmi grom, 

Stara žena pušta dom : 
Jad ju tjera, noć ju prati, 

Jer odoljen ide brati 
Za ljepotu svoju Anu, 

Da joj vida težku ranu: 

Ljubi Anka mladog Stanka. 

Huji vjetar, grmi grom, 

Sjetan junak pušta dom. 

Ne smie Anki danju doći, 

Pa se krade tamnom noći; 

Rad je vidit, je li tako, 

Da je draga bolna jako. 

Tuži Stanko: moja Anko! 

»Tko to tuži u taj čas, 

Kćer mi zove na sav glas?« 

»Ja sam, majko, znaj mi Boga, 
Izbavi nas jada toga, 

Daj mi ruku tvoje Ane, 
Obadvima da nam lane; 

Daj ti Anku vjernom Stanku !« 

»Bježi samo, bjež’ u lies, 
Smirio te u njem bies! 

Bogac hoće kćer mi vjerit, 
Koju mogu zlatom mjerit, 

U srce se njojzi krade, 


A1 su lude njemu nade, 

Jer za Stanka nikad Anka! 

Znam ja basme moćan riek, 

A odoljen valja viek! 

Nepovrat mi traži sada!« 

Junak njojzi vrati tada: 

»Pamti, majko, moje rieči: 

Ljubav samo ljubav lieči! 

Ne će Anka bez svog Stanka.« 

Mirno nebo, vedar dan, 

Plačna majka pušta stan, 

Ide u vrt cvieća brati; 

Nju će prosit druga mati : 

»Daj i meni vienac viti, 

Da jedincu grob mi kiti.« 

Umre Anka, nema Stanka. 

( Vienac. 1S73. br. 4.) 


Prava ljubav. 

[ zlata svog u gluho doba noći, 

A pustom šumom junak kući kreće, 
I snuje, kako njoj će opet doći; 

Ta bez nje nema nigdje njemu sreće. 

I buje misli, raste srce mlado, 

A grlo 1 glasno zapjevalo rado: 

0 Milice, oj dušo moja, oj! 

A1 čula pjesmu vila nagorkinja, 

I znade grlo, zna junaka mlada, 

Ta za njim davno vatra u njoj tinja, 

A živim plamom buknuti će sada; 

I kliknu vila: »Gdje si, srce moje?« 

A1 preču junak upros, već on poje: 

Oj Milice, oj dušo moja, oj! 

I sinu mjesec; vila k momku skoči, 

I uzdahom će: »Ti se glušiš meni.« 

Tad vidje junak one rajske oči, 

I lice njeno, kako se rumeni, 

I prami zlate, grud se sniegom bieli, 

A ustne sladke mame. Al’ on veli: 

Oj Milice, oj dušo moja, oj! 

Tad svoju pjesmu vila zapjevala, 

Njom lit bi makla, sklonila nebesa, 
Povede i njeg, gdje joj stoji skala, 

1 kaza dvor mu, čudo i čudesa, 

I reče: »Rad ću dielit sve to s tobom«. 
Al na to junak progovori sobom : 

Oj Milice, oj dušo moja, oj! 

Tad vila mitit darovi ga stade: 

Još nevidjenom nudi ga ljepotom, 

I mladost bujnu na dar drugi dade, 

A s njima vječnim ponudi životom: 

Za oto srce rad bi njegvo steći. 

Sve odklanja joj junak, pa će reći : 

Oj, Milice, oj dušo moja, oj! 

Al planu vila: k izvoru s njim ode, 

U kome prošlost i sadašnjost tonu. 



On izpi kupu zabitljive vode: 

Poletar duh mu ončas sasma klonu, 

Nit vjere već se sjeća, roda, doma, 

Nit ičeg, al’ — još ipak zna siroma: 

Oj Milice, oj dušo moja, oj! 

Pomamila se vila: trgnu strielu, 

I u srce ju živo momku rinu, 

I pade junak tananu pod jelu, 

A duša ončas pod nebo se vinu, 

I zadnji put kad junak dahom dahnu, 

Na ustnah njemu sladka pjesma sahnu: 

Oj Milice, oj dušo moja, oj! 

* 

* * 

Ljepota dieva s ovog svieta podje, 

U vječnost mlada za dragim se vija. 

Na grob joj vila s neven-cvietom dodje, 

Iz srca dragom što kroz noć izklija; 

Cviet vila sadi, glas iz groba zbori, 

A neven njemu jasno ođžubori: 

Oj Milice, oj dušo moja, oj! 

(Vienac. 1873. br. 11.) 





Prodano v. 


Unr 


^rof Erih, Frankom vojevoda ljuti, 

U vieće doglavnike skupi, 

Jer s njimi rad je snovat, od njih čuti, 
Na Hrvatsku kad on da hrupi. 

Moguća još slobodom šija, 

Pa zapad sav bi mogo od nje planut; 
Car reče: nek se šatre zmija, 

Da ne bi Franku bilo robom svanut. 

Mladića gle gdje udje med gospodu, 

U licu blieda, mrka gleda, 

Od gnjeva drhćuć, pospješna u hodu. 
A1 grof mu k sebi bliže ne da, 

Već kliknu: »Kaži nam se, tko si?« 
»To pitat nemoj. Hrvat bijah pravi; 
Sad desna mač ti evo nosi, 

Hrvate s tobom nemilo da davi. 

Moj otac, Prodan, znanik tebi davni, 

U Oglej znao doći često, 

Utvrdit s tobom, kako car će slavni 
Dat Hrvatskoj u kruni mjesto, 

Pod velikog nam Karla žezlom 
Da i njoj svjetska sine slava, 

I njom, u krv već dosta ogrezlom, 

Da jednom mir i sreća vlada prava, 

A1 eto četam tvojim na vidiku 
Sav Trsat na mog oca plane, 

I mače vadeć digli groznu viku: 
»»Nek izdajica mahom pane!«« 
Raznesu tad mi otca jadna, 

Do temelja nam tvrdu kulu sruše, 

1, proklinjuć nas, zvjerad gladna 
I moje mal’ne dočepa se duše. 

Utekoh smrti; ponieh kletvu sobom, 
Sto nada mnom ju otac reče. 


Odužit joj se, grofe, rad sam s tobom, 
Ak želiš, da se Hrvat sieče. 

Oj hrvatske sam žedan krvi, 

I željan boja s nebraćom sam mojom ! 

Zakaži krenut: ja ću prvi 

Na udarac pred vojskom stupat tvojom!« 

Grof vrati: »Vjerne duše vjerni sine, 
Tvog otca s tobom ću osvetit, 

Još prije neg nam sutra sunce sine 
Na Hrvatsku ću ja poletit!« 

»Al, svietli grofe, noć ta jedna 
Produžit mi se viekom groznim hoće, 
Jurišat daj nam mahom, žedna 
Jer duša mi je ratne već strahoće! 

Oj sretna 1’ mene, da ja mogu reći: 
Hrvatica mi nije mati. 

Al hoću, pri’e neg u grob mi je leći, 

U tvog se Boga ruke dati. 

Daj krstiti me, grofe, sada: 

Armina vašeg ime mi nadjeni, 

Nek zadnja sveza s rodom pada, 

I Hrvat mre, oživi Frank u meni!« 

A grof će njemu: »Naprasni junače, 

Ne dušu, — sablju trebam tvoju.« 

Al kameneć se na to junak zače: 

»Ne želiš, grofe, ti u boju 
Za istinu i krst se borit, 

I zemlje svladav njima krčit pute ? 

Ne želiš dobra takva tvorit, 

A čemu onda boje biješ ljute?« 

»Oj uprosa li smiešna! Ja se borim, 

Da caru zemlje tečem nove, 

Pod štitom krsta laglje onog morim, 

Koj ne će robom da se zove, 

A Frank što nije, rob bit mora, 

Rabotat mu je, podnožje nam biti. 

U carstvu za nj ne sviće zora! 

I sretan, damo 1’ krv mu za nas liti.« 

Uzkipi junak, ponosno će vratit: 

»Svu Hrvatsku ćeš ti pokorit, 

JI spreman sam životom ja ti platit; 

Dost druga sa mnom će se borit, 

A uzdani su sve to maci, 

Sto znadu ginut, ne znaju uzmaći, 

I budemo li mi tad jači, 

U Ahenu ću silnog cara naći!« 

Uboden grof će: »Car se viek veseli 

I 'vitežkom junaku plati, 

A1 znaj, od mene car što silni želi: 

Da carstvu ugnu se Hrvati. 

Tvom plemenu je sad se selit, 

Daleko tražit zavičaj si blagi, 

Do groba jer će boj nas dielit, 

II podleć rob će carskoj snagi.« 

A1 planu junak: »Ugnut se Hrvati, 

A Franku?« — »Da, to Erili veli, 

Koj sutra s vojskom med njimi će klati, 
Koj carsku vršit grozno želi, 

Koj ne će starce, žene štedit, 

A utrobnim vam plodom pse će hranit . . .« 


»Ne, ne ćeš tako rod mi zliedit!« 

»A tko će kratit?« »Ja ću tebi branit!« 

»Ha kukavice, jednom ću te rieči 
Odpremit do tvog Crnoboga . . . 

Nek lanac ov čas na tebi zazveči!« 

I zovnu grof, i eto mnoga 
U vieće čeljad vrvi,... djiknu 
I pograbe gospoda sablje ljute. 

A1 junak trgnu mač i viknu: 

»Tko Morani mi želi ljubit skute ? 

Ljudomorcu ja hoću samo reći, 

Da svetiti sam na njem rada 
Krv otca moga.« Grof ga veli sjeći, 

I po junaku- mač već pada, 

A1 on ko striela grofu mune, 

I prekide mu gvoždjem život kleti, 

I kliknu: »Hvala ti, Perune, 

Što mogu sretan ja Hrvatom mrieti!«- 

(Vienac. 1873. br. 17.) 

■~*tr 

Posljednji poljubac. 

'fpjlod bielim ruhom, kose razprosute, 

^A. Iz dvora Cvieta bane. Kud li kani 
Sred noći puste? Ne zna sama dieva, 

A1 otimlju joj pokoj rane ljute, 

Što od davna ih bolno srce hrani, 

A ne može da već im odoljeva. 

Milutin u nju zagleda se mladi, 

I plane za njom, njoj se srcem dade 





Svjedokom zovuć osvetnika Boga. 

A Cvieta? Davno već u sladkoj nadi 
Za jedinoga samo njega znade, 

I za nj odluči poć, ii ni za koga. 

I došo krasnik. Dočeka ga mlada; 

On rajsku joj žuborit pjesmu stane: 

Od nje milinja zagluhnuše uši, 

Osliepe oči, drhat mladu svlada, 

1 nehotice na grudi mu pane, 

Da bolje njegvoj priljubi se duši. 

Milutin k srcu prisloni ju svomu, 

I gleda Cvietu i ljubi ju divnu, 

A ona vidi sedmera nebesa, 

I čuje zavist u blaženstvu tomu, 

I na se vječnu vidi sreću kivnu, 

I gospodjom se osjeća čudesa. 

A1 to bi davno. — Sada sjetna dieva 
Iz dvora u svoj perivoj vrluda, 

Ta sladka nada, utjeha jedina, 

Od danas njoj već jadnoj ne dospieva 
Umirit dušu, jer se danas uda 
Za vojna njenog plemićkinja Mina. 

I divna bila noć: nebesne luči 
Kroz bujnu zelen čarobno se sjale, 

Uz lahor vjetra, romon tekućice 
U grmu kako svom da slavulj muči? 
Uz proljetne divote sve ostale 
Ah gledaj bliedo djevojčino lice! 

Ni sama ne znajuć pod drvom stane, 
Gdje ročiti ju milovanje znalo; 


Na kamen nesviest položi ju prieka, 

Gdje prvi ljubac na usnah joj plane, 

Gdje oboje si dragih vjeru dalo 
Bit zajedno do groba i do vieka. 

Ah mriet da može zapuštena tuđe, 

Gdje svieta sjajnog odrekla se rada, 

Da njemu živi. — Prenula se . . . Bože! 

I ciknu mlada: »Ne smiem već med ljude! 
Povrati čast mi, Milutine, sada! 

Oj gdje si, da te jad moj sklonit može! 

A1 nevjere ti ljubac žeže ljuto, 

Sramote žigom na ustih mi gori. 

Kad živit ne smiem, dodji smrt mi dati, 

Pa prosto tebi bilo srce kruto. 

Da jednom me ljubljaše, još prosbori, 

I spokojna ću na sviet drugi stati. 

Da ljubljaše me, to mi srce veli, 

To ti svjedoči, sladka noći moja, 

Ti, slavjo glasna, ti, mirisno cvieće, 
Vjetriću blagi, potočiću vreli, 

I ti, mjeseče, i sva svojta tvoja, 

Gdje sto put reče, da me pustit ne će ! 

Oj ljubavi nam vi svjedoci živi, 

Potraž’te samo moga Milutina, 

Izkaž’te njemu moje gorke jade! 

Odjavit hoće moj mi soko sivi, 

Da ljubav ja sam njemu još jedina, 

Da njega Cvieta samo ljubit znade!* 

I tako dieva k jezeru će doći; 

I mirnoj vodi glednu sjajno lice, 

Pa kliknu — »Milutine, — Milutine! 

Zar dugo čekaš? nemoj mahom- poći, 

Pri’e ljubac primi tvoje vjerenice!* 

I skočiv dieva nesta sred dubine. 

(Vienac. 1873. br. 22.) 


Tada i sada. 


^W a dg°dj prodjoh mimo dvora, 
Gdje ljepota cvate Zora, 
Vaviek slušah, kako dieva 
Radovanke pjesme pjeva, 

Vaviek vidjeh, kako mlada 
Cvieće goji i prigleda, 

Titrajuć se kako rada 
Od ptica se svojih ne da, 


Sad, kad prodjem mimo dvora, 
Gdje ljepota cvate Zora, 

Nit ja čujem njena glasa, 

Nit ja vidim njena stasa; 

Samo gledam, kako vene 
Ono cvieće, one ruže, 

I još ptice kako njene 
Za gospodjom svojom tuže. 


Danas prodjoh mimo dvora, 
Gdje ljepota cvate Zora. 

Na okno mi Zora bane, 

A na putu mladić stane; 
Njihove se oči srele 

Zatravljenim žarkim gledom, 

A1 im duše nevesele 
Uzdahnule težkom biedom! 

( Vienac. 1S73. br. 24.) 

„\i/. 


Hrvatsko primorje. 

toji gora do sinjega mora: 

Krš do krša, kamen do kamena; 
Oblieva ju biesna morska pjena, 

Biju vali. . . al tvrdo stoji gora. 

Primorje nam vidiš iz govora, 

Vidiš, da su braća ti ljubljena, 

Braća tvoja za rod zanesena, 

Što ih toli obiedi potvora. 

Tvrd je kamen, tvrda vjera njina: 

Nit odbile od roda ih biede, 

Nit ih varke premamiti znale. 

I da tvrda zemlja nam prosjede, 

Iz grdnih bi, braćo, podrtina 
Za rod iskre ljubavi nam pale ! 

(Vienac. 1S74. br. 28.) 



32 


33 


Zrinjski. 

Takvi junak nikad ne umire, 

No ostaje, da se spomenuje. 

Nar. pjesma. 

Uvodna pjesma. 

j Hrvatska, sladka domovino, 

Od vajkada zemljo mukotrpna, 

Ti bojište Bogom izabrano, 

Gdje se svietu o sudbini sudi, 

Na tebi je već hrvatsko pleme 
Sviet otelo božjoj nepodobi, 

Sto ga divlja odtudjiti htjela; 

Na tebi je već hrvatsko pleme 
Sviet otelo pomamnu dušmanu, 

Što krst htio nogom pogaziti; 

Na tebi će viek hrvatsko pleme 
Biti spremno svijet izbaviti, 

Lavski braneć dom svoj od propasti. 

Hvala tebi, sveti zakrilniče! 

Kadgod svijet grozno uzbučio, 

I planuo plamom ništiteljem, 

Te, reći bi, u mrake će prsnut, 

I u nevid pepel se razprašit, 

Ti podade Hrvatskoj junaka 
Živa srca, zanosite rieči, 

Koj je znao Hrvatskom pokrenut, 

I od smaka svijet izbaviti. 

I zacikne jednom sve krstjanstvo 
Pred ordijam’ osmanskog silnika, 

I bilo je veće pomisliti, 

Zavladat će tmina nad istinom, 


Eto sinu med Hrvati sunce: 

Usta slavni bane Zrinoviću, 

I podiže Hrvate junake, 

I sakruši zmaja osmanskoga. 

Zrinoviću, svega svieta diko! 
Tvoja djela nebeske su pjesme, 
Izpjevane hrvatskim junačtvom. 

Pusti zraku plemenite duše, 

Da blaženstvom svojim me nadahne, 
I pram’ tebi srce mi razpali, 

Da zapjevam rodu hrvatskomu 
Divne pjesme, tobom sačinjene, 

U davninu braću da zanesem, 

U vremena slave i junačtva. 

Vjekovi su, rode, uminuli, 

U junačtvu još ti premca ne bi, 
Otvor srce žarkom rodoljublju, 

I prioni dušom uz Hrvatstvo, 

I što njega kreće i veliča, 

Pa vjekovi opet će izteći, 

Ti mi ne ćeš porednika steći. 

Čiji li Zrinjski? 

^Zavadi se sedmero kralj evin’ 

Oko slavnog roda Zrinovićev. 

Nije šala takovih junaka! 

Liepo se je njimi podičiti, 

I njihova djela pominjati, 

I još reći: moje su to krvi, 

Negda b’jasmo na svijetu prvi! 

Otimlju se zato kraljevine 
I njihovi kralji gospodari; 

Dežman: Izabrani spisi. 



Jedni kaži: od vajkad su moji! 
Drugi kažu : nisu, nego moji! 
Ljuto su se kralji poriečili, 

Medju se se hoće da pomore, 

Da pohodu zlatnimi noževi. 

A1 odtrča kralju Hrvaćana 
I dopremi knjige starostavne, 

I on braći tako progovara: 

Braćo moja, krune pozlaćene! 
Zašto ljutu zamećemo kavgu, 

Kad imamo knjige starostavne ; 
Neka knjige istinu nam kažu. 

I dozove posvećenu glavu 
Iz pustinje starca Pravdokažu, 
Koji ne će pisma izvrnuti, 

Da im čita, što govore knjige, 
Na koga će biti Zrinovići. 
Premetao Pravdokaža knjige, 

I iz pisma stade pominjati 
Junačinu Stjepana Šubića, 

Što ništio Tatare Mongole, 

Zatim Pavla kneza Bribirskoga, 
Što topio mletačke korablje, 

I krunio kralja Anžuvinca 
U Zagrebu gradu prestolnome 
Planu na to kralju Madžarine : 
A šta čitaš, otče, o Šubiću 
I pominješ kneza Bribirskoga? 
Ide kavga sada o Zrinjskome. 
Prihvati mu bjelobradi starac : 
Evo, sinko, da ti pravdu kažem. 
Uhvati se loza u Primorju 
Usried krša, gdje uspievat može, 







I procvate junačkim imenom, 

Ta Šubići knezovi Bribirskim. 

I privi se loza oko Zrinja, 

Onog dičnog hrvatskog timora, 

I porodi loza Zrinoviće. 

Zrinovići hrvatskog su roda, 
Koliko ih svietom junakova 
Pri’e Nikole i poslie Nikole. 
Prista svatko rado uz istinu, 

Ne pristade kralju Madžarine, 

Već on uze tako govoriti: 

Knjige jesu od artije biele, 

Može papir svašta podnijeti. 

Ja Nikole ne dam pod nikako, 
Nikola je roda Madžarskoga. 

Pravdokažu oto raztužilo, 

Gdje mu hoće istinu oborit, 

Te on ode u pustinju svoju, 
Stade ondje jade jadovati. 

Čula jade zelena gorica, 

Prokaza ih sivomu sokolu, 

Sokol kaza bielomu oblaku, 

Oblak kaza zvjezdici Danici, 

A Danica svetom Petru kaza. 

Kad to čuo Petre na nebesih, 
On doziva Zrinjskoga Nikolu : 

Oj Nikolo, sladka njego moja! 
Zavadi se sedmero kraljevin’ 

Oko tvoga roda junačkoga. 

Djeni na se svilenu ječermu, 

A preko nje plavetnu dolamu, 
Uzmi kalpak, za njim čaplje pero 
A pred njime biser dragi kamen, 

Uzmi zlaćen oko grla lanac, 

A o bedru uzdanicu svoju, 

I štit bieli u lijevu ruku, 

Budi kakvi b’jaše pred Turčinom,. 
Kad si za nas krvcu iztočio, 

Pa stvori se tamo medj kraljeve 
I kaži im, koga ti si roda, 

Da kraljevska ne proteče krvca. 

To Nikola jedva dočekao. 

Kako Petar sveti naredio, 

Tako bane redom izpunio, 

I stvori se ončas med kraljeve. 
Kada kralji bana ugledali, 

Od čuda su Boga pomenuli 
1 krstom se svetim prekrstili. 

A1 će njima bane Zrinoviću: 

Tko knjigama davnim ne vjeruje. 
Taj iz mojih neka ust sad čuje: 
Hrvatska me majka porodila, 
Hrvaštinom sladkom uljudila, 
Hrvatska me slava junačila, 

I umrieti častno naučila 
Što sam dičan, Hrvatstvo me diči l 
Sjajni zbore, braćo i kraljevi, 
Hrvatsko je ime ponosito; 

Ja sam voli) s raja da izpadem 
Neg Hrvatstvo svoje da izdadem. 
To ban rekav, u vječnost uminu. 

Na to kaza kralju Madžarine: 
Da sam danas, braćo, izgubio 
Pola krune i pol kraljevine, 

Ne bih toga tako požalio ; 

Krune mogu opet se dobavit. 


Ne mož’ više junak da osvane, 
Kakvi b’jaše Zrinoviću bane. 


Zrinjski preuzeo obranu Sigeta. 

.|pove k sebi u Beč na Dunaju 
Kralj Maksimjan bana Zrinovića, 

1 kralj banu tako protužio : 

Crne, bane, knjige mi dolaze, 

Gdje se diže vojska i Osmani, 

I pred njimi care Sulejmane. 

Mili bane zemlje plemenite! 

Gdje pod starost padiša se diže, 
Tu će biti jada svakojaka. 

I ako me knjige ne varaju, 

Hoće Turci pod Siget da dodju, 
Hoće Siget iz temelja krenut, 

Jer su ondje one zlatne dveri, 
Koje brane zemlju do Budima, 

Do Budima i do Beča grada. 
Hvala budi Bogu velikomu: 

Ak’ imaju Turci Sulejmana, 

Ima i krst bana Zrinovića. 
Zrinoviću, od Hrvatske krilo, 

Tko će meni Siget obraniti, 

Ako mi ga ti zakrilit ne ćeš? 
Čuješ, bane, vjerni doglavniče, 

Eno tebi mojega Sigeta, 

Ti ga tvrdi, kako bolje znadeš, 

I budi mu glavar bez glavara, 

I brani ga, kako bolje znadeš. 




Dok ti moja ne priskoči vojska 
Na to Zrinjski kralju odgovara: 
Svietla kruno, ja ti vjeru dajem 
Da ću Siget branit bez predaje, 
Samo meni jednu ti dozvoli: 

Da ja metnem u njega junake 
Sve po mojem slobodnom izboru. 
Reče na to kralju Maksimjane: 
Biraj, bane, kuda tebi drago, 

Biraj, bane, koga tebi drago 
Prema srcu i desnici tvojoj. 

Poletio na to Zrinoviću 
Ka Sigetu, gradu na Almašu, 

I pustio glase na sve strane : 

Tko je vitez i krstom se krsti, 

I tko zveket gvoždja ču na raji, 

I tko znade, šta će otac reći, 

Šta li otac, šta li mila majka, 

Šta li sladko ime djedovine, 

Nek pohita amo ka Sigetu, 

Ne nosi mi ni čega sa sobom, 

Do jedine dobre posjeklice, 

I slobodna srca za prsima, 

Koje ne će meni zadrhtati, 

Kad ga u smrt ja povedem častnu. 

Zaječala zemlja od pozova 
Junačkoga bana hrvatskoga. 

Svak bi reko i nadao bi se, 

Da će glasu odazvat se banskom 
Boju vično čitavo kršćanstvo. 

I već stale čete dolaziti; 

Da ih, pobro, po imenu kažem: 
Prvi dodje Gašo Alapiću 



S Palikućom Šar i Svilojević, 

Za njim dodje Papratović Vuče, 
Andro Bika, dva Badankovića, 
Dodje Krbač, Bošnjak, i Sečujac, 

I Farkašić, i Patačić Petar, 

Svaki vodeć po četicu druga. 

Kako oni u grad unidjoše, 

Susrete ih bane Zrinoviću, 

I ovako njima progovara : 

Mila braćo, Bogu budi hvala, 
Odlanulo sada srcu momu, 

Gdje ja vidim sve sgoljne Hrvate, 
Koji prvi u smrt potrčaše 
Za istinu i za djedovinu. 

Ali eto druge čete idu, 

Na čelu im čuveni junaci: 

Juraniću s golemim Stjepanom, 
Oršić Stjepan, Novaković Ivo, 

I Bastašić, Lukšić i Hrvojić, 
Radmanović i Zarković Vide. 

I ban četam u susrete podje, 

I on njima tako progovara: 

Odkuda li, iz koje li zemlje ? 

Svatko na to banu odvratio: 

Iz hrvatske tvoje banovine. 

Kad to čuo bane Zrinoviću, 
Zaigra mu srce od radosti, 

Onu sebi tako progovara: 

Nema danas srca nad Hrvati, 

Oni drže svijet od propasti. 

Eto treće čete dojaviše ; 

Pred njima su tvrde klisurine: 
Junak Srčan s momkom Klisurićem, 

I dovede četu odabranu, 

S Penezićem Radivoj i Grdin, 

S Matijašem hrabri Slamenović, 

I Blaž Dijak, Šaš i Hasanović. 

Pogledao bane vitezove, 

I on njima tako progovara: 

Sladka braćo, ni pitat vas ne ću, 
Odkuda li meni dolazite; 

Takve momke ni tko radjat ne zna, 
Van Hrvatska moja banovina. 

I on stade ljubit vitezove, 

I na svoje privijat ih grudi. 

Kad već ni tko ni odkle ne dodje, 
Skupi bane hrabre prihodnike 
Usred grada, pod vedrijem nebom, 

I ovako čete pozdravio: 

Braćo moja, junačka družino, 

Ja vam pozvah čitav rod kršćanski, 
Da pošalje svoje vitezove, 

U Sigetu svijet da obrane, 

I nitko se meni ne odazva, 

Do vas, braćo, junačkih Hrvata. 

Zato težka bude nama boja; 

Jer je sada za krst nam se biti, 

I za slavu hrvatskog imena. 

Braćo moja, cviete od Hrvatske, 

Ide na nas silni Sulejmane, 

Vodi vojsku, ni broja joj ne zna; 
Trebat će nam srca junačkoga, 

Da hrvatske slave ne kaljamo, 

Pa ko nije spreman poginuti, 

U Sigetu da mi ne ostane! 

Jednim glasom svi mu prihvatili: 









Mi smo spremni, bane, poginuti, 

A1 Hrvatstva kaljati ne ćemo! 

Tada bane sablju povadio, 

I povade sablje vitezovi; 

Stade bane zaklinjat se tako: 

Sveti Bože, koj svijetom igraš, 

Koj podaješ život i uzimlješ, 

Pod tvojim se nebom ja zaklinjem, 
Svjedoči mi tvoje žarko sunce, 

Kojim možeš sebe osvetiti, 

Ako kletve ja ti ne održim. 

Ja sam Siget na vjeru primio 
Od svietloga kralja Maksimjana, 

Ja Sigeta predavati ne ću, 

Nit ću vojske svoje ostavljati; 

S njom sam spreman živjet i umrieti 
Za istinu i za djedovinu ! 

Tad prihvate banu vitezovi: 
Kunemo se, bane, Bogu živom, 

Da smo voljni svagda te slušati, 

I živjeti s tobom i umrieti 
Za istinu i za djedovinu! 

Dok se kletve ote govorile, 

Sve bi tiho, kano i kameno : 

Nit se ptica koja oglasila, 

Nit je listak kakvi zatreptio, 

I lahorac svaki se šuštao: 

Van što bilo čuti iz vedrine 
Mukle glase žica nebeskijeh, 

I med njimi grla andjeoska, 

Što milinjem »Amin« zapjevala. 

Tad zašušti vjetar svojim’ krili, 
Primi kletve na lagana krila, 


I odnese na sve mile strane; 

A ban vojsku pod zapovjed uze, 

I ovako odmah naredio: 

Sva mi gradska zatvorite vrata, 

Da čekamo cara Sulejmana, 

Pa kad dodje padiša pod Siget, 

Da mi njemu tako poručimo: 

Da si nama, care od pol svieta, 

I sav svijet ovamo dognao, 

Ti Sigeta uzeti nam ne ćeš, 

Van da hoćeš gorući kamenjak, 

I po njemu krvave lješine, 

Jer uzeli grad Hrvati branit, 

A Hrvatom, od vajkad junakom, 
Sladko bude svak čas poginuti 
Za istinu i za djedovinu! 

Jurišanje Sigeta. 

^atutnjila zemlja do Stambola, 
Kan da pako razprskat se hoće; 
Krvav plamen suknu pod oblake, 
Mrkim dimom vedro nebo zastre, 
Te Carigrad čitav zakrvavi, 

A pred gradom silno more puklo, 
I ljuto se talasati stalo. 

Nije more, već su turske čalme ! 
Sred njih stoji tvrda klisurina, 
Stoji glavom care Sulejmane, 
Biele brade, a krvava oka. 

I on reče, licem prema ćabi: 
Tako meni carstva i života, 

1 tako mi dženeta tvojega, 

Ja ću peći svijet prevladati. 

I tvojoj ga knjizi pokoriti, 

I tko tebe klanjati mi ne će, 

U zemlju će crnu ugreznuti. 

Jedan svijet, jedan bit će zakon, 

Što ga nama u koranu piša. 

Pak se care okrenuo vojsci: 

Na noge se, vojsko nad sve vojske! 
Mi idemo svijet pokoriti, 

I našemu podvrći ga svetcu. 

Planu u to vojska nebrojena 
Kan da u prah živu iskru baciš; 

Na gjaura, viče, na gjaura! 

I diglo se oto more silno, 

Da poklopi krvavim’ talasi 
Divno djelo Boga velikoga, 

I talase silni vijor diže, 

Biesna riječ s grla padišina. 

Eto pred njim bujnoga života, 

Kitne šume, zelene livade, 

Eto traga svud čovječjoj ruci, 

Eto same svud prilike božje; 

A1 gle: kuda oto more prošlo, 

Svud golota, svud je pustoš mrtva, 
Nigdje traga radu čovječjemu, 
Nigdje traga, nigdje božjeg bića. 

Valjalo se oto more silno 
Preko zemalj’ i tjeles’ slovinskih; 
Dovalja se silom do Almaša, 

I tuj udri biesno o krševe, 

Da bi Bogom svatko se zakleo, 

Da se zemlja u dvie pole koli. 

A1 eto ti grla padišina, 

Gdje uprosom paklenim se glasi: 



Zar smo, djeco, veće kod Sigeta? 
Stante samo jedno malo časa, 
Nemojte mi grada razkopati, 

Ni glavara njegva raztrgati, 

Dok ja njemu jednu rieč ne kažem. 
I car u grad tako poručio: 
Zrinoviću, luda jogunice, 

Donesi mi ključe Siget grada, 

I dodji mi papuče poljubit, 

Jer tako mi dina i korana, 

Ako meni još danas ne dodješ, 
Pohvatat ću gradske poglavice, 
Gasu hoću na kolac nabiti, 

A Bošnjaka živa oderati, 

Patačića konji iztrgati, 

Juranića britkom sabljom posjeć, 
Novaka ću na vatri spaliti, 
Farkašića na kolo vrgnuti. 

Tebe hoću, bane, objesiti 
0 zlu drvu na carevu drumu, 

Pa ću tvoje kosti izlomiti, 

A tvoje ću srce izgoriti, 

Kroza te će ogrijati sunce. 

Njemu na to bane odvratio: 

Ako hoćeš mene objesiti, 

Iz Sigeta ti mene izvadi, 

Samo nemoj dugo zavlačiti, 

Da hvališom tebe ne okrstim. 

To je cara za srce ujelo, 

Nit on sluša Mehmeda vezira, 

Nit ostale sluša vojskovodje, 

Već na juriš vojsku odpravio, 

A pred vojskom kršne janjičare. 



Bože mili, silena juriša! 

Nit bje vidit zemlje, niti vode, 

Nit bje vidit Sigetskih zidova, 

Već bi reći jedno carstvo ljudij 
U klupko se krvno sgomilalo, 

I sve vrvi ka u mravinjaku. 

Tako traja od zore do mraka. 
Odpadoše Turci od bedema, 

A1 Sigeta grada ne oteše. 

Kad to vidi care Sulejmane, 

Od jada mu ustne izpucaše, 

Lije krvca niz bijelu bradu. 

I on dozva Mehmeda vezira: 

Nu ponesi tope kavalije, 

I povezi tope baljemeze, 

I kumbare, čim gradove primaš, 

I lumbarde, čim gradove pališ, 

Nek se tvoja sada vrši volja, 

Da hajdučko gnjezdo razgnjezdimo. 
A1 mu na to Sokolović kaza: 
Svietli care, tvoja će se vršit, 

A1 ja znadem bana Zrinovića, 

Znam tu ljutu hrvatsku aždaju; 
Pr’ie ćeš vodu svaku zasititi, 

Neg njegovo ždrielo nezasitno. 
Kanimo se hajdučkog Sigeta, 
Zurimo se Beču priestolnomu! 

Na to care pristati ne htjede, 

Jer sramote podniet ne mogaše; 

Pa on uze list biele artije, 

U njem tako banu poručio: 
Zrinoviću, od Hrvatske bane, 

Žao mi je tvog junačkog srca, 

I junačkih tvojih Hrvaćana, 

Pa pri’e neg li na novo udarim, 

Nudim tebi život i poštenje: 

Ti izadji iz Sigeta grada, 

I povedi, koga ti je drago, 

I ponesi, što ti godjer drago; 

Ja ti puta ni kud branit ne ću. 

Njemu bane knjigom odvratio: 
Sulejmane, od njegda junače! 

Star je vojno truhla javorina, 

Vjetar duva, javorinu ljulja, 

Mlad je vojno ruža napupila, 

Vjetar duva, ruža se razvija. 

Što ćeš jače, care, udarati, 

To ćeš meni bolje ugadjati. 

Hvala tebi na ponudi tvojoj; 

Nij’ mi sila Sigeta ostavljat. 

Ne čuvaj mi mojega junačtva, 

Veće sebi carski obraz čuvaj, 

Da ti ne bi svietal potamnio. 

Ljuto tada care zagrmio: 

Tko je Turčin i turskog plemena, 

Te vjeruje svetca Muhameda, 

Nek se diže tući gjaurina! 

I digla se sva osmanska vojska; 
Pred nju stanu silne vojevode : 

S desne stade Ferhad i Šems-Ahmed, 
S lieve stade Mahmud i Mustafa, 
Aliportug med nje i beg Nasuh. 

Do bjesnila momke podražili, 

Te ka divljač kakvu ju povedu, 

Da na Siget drugi juriš čine. 

I bje drugi juriš goropadan. 



Kako stali guditi topovi, 

Bilo reći: nebo se prolomi, 

I iz njega krupan grad udara, 

I po koja med njim zviezda pada, 
A iz zemlje gusta šuma nikla, 
Gusta šuma sve britkih sabalja, 

I med njimi tanahne trstike, 

Koje praše i zrnje bacaju. 

Gusta tama Siget uhvatila: 

Tri ga dana sunce ne pozlati, 

Tri ga noći mjesec ne obasja. 
Tad se magla vedriti počela, 
Gizdav Siget prema suncu sinu, 
Sav nakvašen krvi jurišnika, 

Sav obkoljen mrtvimi Osmani. 

Gleda Siget care Sulejmane, 

Te se nad njim tako izjadio: 

Oj Sigete, ljuta rano moja, 

Po vrhu te oganj opalio, 

A po dnu te voda zanijela, 

Po srijedi kuga pomorila! 

Pozoba mi moje janjičare, 

Ošteti mi moja krila jaka . . . 

Ja ću za te pola carstva dati, 

A1 ja moram tebe prevladati! 

I car uze sitnu knjigu pisat, 

1 on banu tako dojavio: 

Zrinoviću, moj junački brate ! 
Koliko si dičan i ugledan, 

Kruna bi ti liepo pristajala. 

Ja ću tebi krunu sakovati, 

Ja ću tebe kraljem učiniti. 

Što je godje roda slovinskoga 

Od sinjega do mora crnoga, 

Neka sluša kralja Zrinovića. 

Ti me pusti Sigetu tvojemu, 

Da te danas, brate, još okrunim. 

Kako bane knjigu proučio, 

Zakuca mu srce za prsima, 

Hoće srce banu prišapnuti: 

Ujedini braću svoju, bane! 

A1 mu pamet srce utišala, 

Te on caru tako odvratio: 

Sulejmane, ni slušat te ne ću, 

Pri’e neg mi se s vojskom ne pokrstiš; 
A ti mene više bratit nemoj: 

Ja prezirem nečastno ti bratstvo ! 

Kada care otu knjigu primi, 

Tako se je težko razsrdio, 

Da ga dugo smirit ne mogaše; 

I jedva mu srce utišaše, 

Kad na oči njemu pogubiše 
Tri hiljade krštenih robova. 

Tad on skupi paše i vezire, 

I tako se njima zagrozio: 

Čujte dobro, paše i veziri I 
Sjutra ćemo juriš učiniti 
Na hajdučko oto gnjezdo crno. 

Ako li ga sjutra ne uzmemo, 

Osjeći ću begom zijamete, 

I osjeći pašam pašaluke, 

Vezire ću u topove zbiti, 

Bacat ću se na Siget veziri. 

I odoše paše i veziri, 

Da na juriš vojsku osokole. 

Čudno li ju junačit stadoše: 


Eto Pertav pred vojsku izidje, 

I tri roba pred nju izvest dade: 

Jednog dade na kolac nabiti, 

Drugog dade živog oderati, 

Trećeg vojsci na vidiku speče, 

Pak on četi tako se zagrozi: 

Amo gledte, sinje kukavice! 

Takva sreća sve vas sutra čeka, 

Sigeta li grada ne uzmete. 

Mehmed pako svoje čete skupi, 

I kaurskim ponudi je pićem, 

Mrkim vinom, žeženom rakijom, 

Da ih liši ljudstva i razbora, 

I on njima tako progovori: 

Napijte se živo, braćo draga, 

Da vidite, što kauri piju, 

Kad za slavu hoće da se biju. 

Minu večer, polnoć minu gluha, 

Puče zora, viknu car: Na juriš! 

I na juriš sva mu vojska ode. 

Tuku Siget sa četiri strane: 

S jedne strane topovima tuku, 

S druge strane bojnim lumbardami, 

S treće strane lagum podkapaju, 

A s četvrte juriš bez prestanka. 

Eto Turci, do sad malo ljudi, 

Sa svime se biesni odljudili; 

Zvierski glede, a paklenski riču, 

Te reći bi paklu utekoše, 

I hudobe, vječnom ognju vične, 

Mrkim zubljam Siget zapališe. 

Tako ponos svieta kršćanskoga 
U lomaču silnu pretvoriše! 

DeŽman: Izabrani spisi. 4 

Nesta noći od plamena sjajna, 
Nesta noći devet dugih dana, 

I nestade varoša novoga, 

I nestade varoša staroga, 

A1 Hrvatom srca ne uzfali: 

Ne biju se ka umrli ljudi, 

Već ko da su u vječnosti nikli. 
Tako minu i deveti danak; 
Odpadoše Turci od Sigeta, 

I na zemlju pred carem padoše: 
Svietli care, ogrijano sunce! 

Dade prorok i sudbina sveta: 
Poginu ti silni Aliportug, 

I poginu osamdeset paša, 

I četiri pašaluka vojske, 

A1 Sigeta otet ne mogasmo; 

Pa smo voljni prije izginuti, 

Neg da Siget opet jurišamo. 

Planu u to care Sulejmane: 
Odoh s vami svijet prevladati, 

Sad mi gnjezda otet ne možete! 
Ja vam dajem božju vjeru tvrdu, 
Tvrda jemca Muhameda svetca: 
Svi ćete mi prije izginuti, 

Izginut će moja carevina, 

Ja sam voljan i sam poginuti, 

A1 ja moram Siget porušiti, 

I Zrinjskoga bana pogaziti! 

Oporuka Zrinjskova. 

t^tukaj, zemljo, u crno se zavij, 
Jer pri’e dana hoće da ti smrkne 
Hoće tebi da pogine junak, 


Kakva majka porodila nije 
Od Kosova, ni prije Kosova, — 

Da pogine bane Zrinoviću, 

Nit od boli, niti od starosti, 

Već od smrti sladke i presladke, 

Kadno junak hotice pogine, 

U obrani mile domovine. 

Kada vidi bane Zrinoviću, 

Da mu nema moći ni pomoći, 

Te ne može obranit Sigeta, 

Ne htje grada junak predavati 
Ni za blago, ni za glavu živu, 

Već odluči junački umrieti 

Pred Hrvati, gdje mu mjesto dično. 

Ali prije nego 1’ u smrt srnu, 

Hoće junak ostaviti volju 
Svomu rodu i svomu porodu, 

Pa on uze list biele hartije, 

I svojom ga ’vako kiti krvi: 

Oj Hrvati, moja braćo draga! 

Nij ’ mi jarko omrznulo sunce, 

Nit mi crna zemlja omilila, 

Već sam junak u naponu svome, 

I mila mi j’ moja banovina, 

I na srce sve sam vas privio, 

A1 je meni od vas se trgati, 

Jer je danak kobni osvanuo, 

Gdje vam imam, braćo, pokazati, 

Na kome je bila banovina. 

Došlo meni danas do izbora: 

01 kraljevstvo od Turčina primit, 

01 umrieti od turskoga zrna. 

Hvala Bogu na lahkom izboru! 

Ja ću umriet od turskoga zrna, 

Da ne gazim lica, ni poštenja, 

Da ne kaljam hrvatskog imena. 
Nego, braćo, ako Boga znate! 

Već se Turska širom razširila, 

A Hrvatska i odviš stiesnila: 
Prionite jedan uz drugoga, 

Tako vama majčinoga mlieka, 

I tako vam slobodne Hrvatske, 

I tako vam Boga jedinoga! 
Poslušajte ono srce živo, 

U kom vrije svuda jedna krvca; 
Primirite svadje i nesloge, 

Složite se kano jedan junak, 

Jer dušmani stoje na oprezu. 

Kad posieku bana pod Sigetom, 

I poruše ovaj svjetski bedem, 
Popadat će po jadnoj Hrvatskoj, 
Kano da su sve strahote božje 
Iz strašnoga mjesta izlećele, 

Da podsieku krila banovini, 

I pod jaram da ju težki skuče, 

I na muke da ju meću svake, 
Dokle svisne od zuluma težkog. 
Pa kad zemlje proždrieti ne mogu, 
Živog stvora ostaviti ne će, 

Na kom bi nam Hrvatstvo ostalo: 
Utrnut će hrvatska se svieća, 
Hrvatska će spominjat se samo, 
Jer dušmanu Hrvatstvo omrzlo, 

Što se ne da zlatom premamiti, 
Niti dade sabljom pogaziti. 

Zato, sinci, zemlje plemenite, 


Ne dajte nam zalud poginuti, 

Već kad bude naša vruća krvca 
Na osvetu Boga poviknula, 

Ne nadji se ruka bez oružja, 

Koja zemlje branit ne bi htjela, 
Ne nadji se niti jedno grlo, 

Koje ne bi glasno zapjevalo: 

Još Hrvatska kraljevina stoji, 

Za nju mrieti Hrvat se ne boji! 

Zrinjski ubio Sulejmana. 

udne ptice, nikad ne vidjene, 
Podigle se iz Sigetskog polja, 

I padaju sred Sigeta grada, 

Pred junačko lice Zrinovića. 

A1 nijesu ono ptice biele, 

Već su ono knjige padišine; 

Ne nose ih sluge listonoše, 

Već ih nose lagane strjelice. 

Car Sulejman tako knjige kiti: 
Zrinoviću, nepriliko moja, 

Ja te kunem nebom i nebesi, 
Pošlji jednom tri mi dobra tvoja : 
Prvo dobro sablju uzdanicu, 

Koja sieče drvlje i kamenje; 
Drugo dobro Gašu Alapića, 

Onu ljutu pod kamenom guju, 
Koje žešće u Sigetu nema; 

Treće dobro ključe Siget grada. 
Jer ako mi toga ne podadeš, 
Kunem ti se svačim na svijetu: 
Sdrmat će se čitava Ugarska, 




I začudit sedma kraljevina, 

Jer nagrnuh praha puščanoga, 

Da bi mogo na lagum podići 
Sve po redu hrvatske planine, 

I sakupih tursku carevinu, 

I što po njoj sablju pasat može. 
Da na Siget juriš sad učinim, 
Kakva nitko nigda ne učini. 

Što je mužko, sve ću pogubiti, 

Što je žensko, sve ću porobiti, 

Pa ću vatru u Siget pustiti, 

Dok dogori Siget do kamena, 

Tad ću kamen tvrdi razstubiti, i 
I izkopat do zadnjeg temelja, 

Nek se ne zna Sigetu ni traga. 
Ako li mi živ u ruke paneš, 
Sakupit ću do trista kadija, 

Nek ti sude muke ne mučene. 

Što će tebi kadije presudit, 

Bit će posla za dviesta muslima. 
Već ti budi mudar i obziran, 

Te ti meni ona dobra podaj; 

Ja ti nudim pola carstva moga: 
Balkan će nas, brate, dijeliti. 

Njemu bane na to odvratio: 
Sulejmane, turski gospodaru, 

Ne nudi me ničim na svijetu; 

Ja ti ne dam dobra ni jednoga. 
Već ako si, kako mi se hvališ, 
Niti prosi, nit se meni grozi, 
Dodji jednom, kako junak dodje: 
Udri Siget kako ti je drago, 

Uzmi iz njeg što ti godje drago. 




Jedva knjige Sulejmanu stigle, 

Već on druge odmah nakitio: 
Zrinoviću, jadi te ubili! 

II ne čuješ, ii ne ćeš da čuješ, 

Kako pišti u tamnici Juraj, 

Negda sin tvoj, sad podnožje moje? 
I on šalje tebi trublju svoju — 
Poznat ćeš ju po grbu tvojemu — 

I zaklinje milim te i dragim, 

Da ga dodješ pusta izkupiti 
A ti možeš njega izbaviti 
I bez krvi i bez blaga silna: 

Daj mi za njeg ključe od Sigeta! 
Još ću tebi za nje pokloniti 
Liepu kćercu i banicu majku, 

Što ih Mehmed netom izvadio 
Iz Čakovca, grada hrvatskoga. 
Nemoj, bane, meni se oglušit, 

Nit se uzdaj u junačtvo tvoje, 

Već povadi durbin od biljura, 

Pa pokupi vojsku oko grada; 

Da mi padne kaplja od oblaka, 
Nigdje ne bi na zemlju padnula, 

Do na konja, ili na junaka. 

Tu mi, bane, pobjegnuti ne moš’; 
Baš da imaš sokolova krila, 

Ne bi perje prenijelo mesa. 

Predaj mi se, dok sam milostivan; 
Jer ako se ja razsrdim na te, 

Molit ćeš se, pomoći ti ne će, 

Branit ćeš se, obranit se ne ćeš: 
Rezat će te sablje i noževi, 

Piti će te guje i jakrepi, 

Jesti će te orli i gavrani, 

Tvoga sina slat ću u Indjiju, 

Nek robuje kralju indijskomu, 
Neka bude sprdnja govedarom, 
Banici ću oči povaditi, 

I u šumu divlju utjerati, 

A kćercu ću med vojnike bacit, 
Nek im bude obredom ljubovca. 

Kad Sulejman knjigu dovršio, 
Dozva lc sebi roba Jemin bega, 
Dade knjigu njemu, dade trublju, 
Odpravi ga banu Zrinoviću. 

Kada knjigu bane proučio, 

Oko mu se suzom osuzilo, 

A1 on stisnu srce i odvrati: 
Sulejmane, hvalisava glavo! 

Kamo pamet? Ti je izgubio! 
Kamo jezik? Njim ne govorio! 
Ne dam grada ni za sina svoga, 
Ni za svoju cielu porodicu, 

Ni za carstvo tvoje svekoliko; 

I pri’e bi se nebo prolomilo, 

A na nebu sunce poginulo, 

Neg bih vjeru svoju pogazio. 
Turskih sam se glava nasjekao, 
Svom sam srcu želju izpunio, 
Već i želim svijet promieniti. 

De jurišaj, kada ti je drago; 
Branit ću se, moliti se ne ću, 
Do jedinom Bogu velikomu, 

Koj će dušu moju dočekati, 

A ti tielom po adetu svome. 

Kad to čuo care Sulejmane, 

Uhvati ga drhat i groznica, 

I žuč njemu tielom se raztoči, 

I on planu biesom paklenijem, 

I doviknu Mehmeda vezira: 

Oj Mehmede, pogansko koljeno, 
Čemu štediš vojsku i vojnike? 
Juriš opet, kukavice jedna, 

Nek izgine turska carevina, 

Ali Siget oteti mi moraš, 

I iz njega bana izvaditi! 

I car pjenom krvavom zapjeni, 
Stisnu ruku, na grudi je metnu; 
Puče srce, izkoči mu duša: 

Pade mrtav na zemljicu crnu. 


Bože mili, na svemu ti hvala, 

Gdje ban ubi cara Sulejmana : 

Nit ga ubi sabljom ni desnicom, 

Nit ga ubi prahom ni olovom, 

Već ga ubi baš hrvatstvom svojim: 
Mužkom rieči iz slobodna srca! 

Smrt Zrinjskova. 

•?||)tani, sunce, i mjeseče, stani! 
Prikupite svoja čeda jarna, 

Pritulite vijore vjetrove, 

Da gledate i da pametite, 

I kažete svietu najpotonjem, 

Čega nigda jošte ne vidjeste: 

Kako umrie junak nad junaci, 

Kako umrie Zrinoviću bane. 



Mudri ljudi, štono knjige uče, 

I što svijet od iskona znadu, 

Tako vele za Hrvatsku našu: 

Nigda ne bi ljepše zemlje bilo, 

Ni sretnije nigda, ni slavnije, 

Da ne radja. ona izdajica! 

Što ih majka mliekom odojila, 

To joj oni čemerom vraćaju; 

Što ib majka hljebom odhranila, 
To joj oni kamenjem vraćaju; 

Što ih majka na srcu nosila, 

Oni ruke proti majci dižu, 

Da za život smrt joj groznu dadu! 

Takav nesin Sokolović b’jaše, 
Nesretno mu sjeme i koljeno! 

On Osmane pod Siget dovede, 

I svjetova cara Sulejmana, 

Nek napusti divlje janjičare, 

Da posieku sve hrvatsko pleme, 
Da se svijet više ne uznosi 
Sa junačtva roda hrvatskoga. 

Što car htjede, to mu Bog prikrati; 
Utrne mu život pred Sigetom. 

Kako umrie care Sulejmane, 
Podivljala ona poturica, 

Stade tući Siget bez prestanka. 
Tri su dana Turci jurišali, 

I tri noći zrnjem se bacali. 

Kad pred zoru dana četvrtoga, 
Naredio biesni Sokolović, 

Da se Turci mrvo odpočinu, 

Da u jutro novi juriš čine. 

Kad to vidi bane Zrinoviću, 


Htio junak počinuti malko; 

U odori leže i oružju, 

A1 umorna san ga prevario, 

Što tri noći zaman ga varaše. 

U snu banu tada se pričini, 

Da mu veli glas iz neba sveti: 
Smiri, sinko, hrvatsko si srce, 
Hrvatska ti poginuti ne će. 

I Bog njemu bude milostivan, 

On ga k sebi u vječnost podignu, 
Pokaza mu hrvatsku budućnost. 

Gleda bane vrieme, što će doći, 
I trgnu se od pogleda grozna, 
Gdje hrvatski plemići skočili, 

I skovali krunu od željeza, 

I u živoj vatri je usjali, 

Pa njom glavu kmetu okrunili, 

A kmet viče: gledte, braćo draga, 
Rado ginem za pravice stare ! 
Opet drugo tada vrieme došlo, 
Glednu bane i požali jadan, 

Što on ima dvije vidne oči, 

Jer mu vrieme sada prikazalo, 
Kako ide krv od krvi njegve 
S onom dikom roda hrvatskoga, 
Da im krvnik dične glave sieče. 
Kliče bane: Bože milostivi, 

To li nam je hrvatska budućnost! 
I vrijeme crnije bivalo, 

Nigdje ništa ne bi, nego tama. 

Ni Hrvata nigdje, ni Hrvatske; 

A1 na jednom sinu jarko sunce, 
Usred tame junak se ukaza, 

I on kliče: niči rode, niči, 

Što Bog dade i sreća junačka! 

I Hrvati nicat svuda stali, 

I Hrvatska iz nova se stvori, 

I kroz maglu vidje Zrinoviću, 

Kako ona sve bolje uspieva, 

I on vidje, tamo u daljini, 

Gdje prosinu krst nad Carigradom . . . 

U to turski zagude topovi. 

Probudi se bane Zrinoviću,. 

I on skoči gradu na bedeme, 

I on vidje, gdje Osmani idu, 

Da na Siget novi juriš čine. 

A1 dotrča vitez Juraniću, 

I on banu tako progovori: 

Eto, bane, Turci lagum dižu, 

Ruše nama bedem za bedemom, 

1 još vatru u grad pobaciše, 

Zapališe banske ti dvorove. 

To ču bane i on vojsku skupi, 

I tako joj na izskupu reče: 

Braćo moja i družino moja! 

Ja Sigeta držat već ne mogu, 

Jer pod nogam mi ga ponestaje, 

Pa sam voljan sada poginuti 
Za istinu i za djedovinu; 

Tko će za mnom, nek se s Bogom miri. 
I on ode u dvorove svoje, 

Odjene se, što je ljepše mogo: 

Metnu na se svilenu dječermu, 

A preko nje plavetnu dolamu, 

Uze kalpak, za njim čaplje pero, 

A pred njime biser dragi kamen, 







Uze zlaćen oko grla lanac, 

A o bedru uzdanicu svoju, 

I štit bieli u lijevu ruku. 

1 on uze k sebi gradske ključe, 

Pa pohita med Hrvate svoje: 

Jeste 1’ spremni, braćo, umrijeti 
Za istinu i za djedovinu ? 

Za nje, bane, — sva mu vojska reče — 
Nek nam zadnja krvi kap izteče! 

Tad Sigetu ban razkrili vrata, 

I on kliče: Hrvati, junaci! 

Tko će živit, taj nek umre sadal 
I u tursku zaleti se vojsku, 

I svi za njim pristaše Hrvati. 

Kano soko, što med ptiće pade, 

Kano vjetar, štono klasje valja, 

Kano munja, štono sve obara, 

Tako lomi bane Zrinoviću, 

I uz njega junački Hrvati. 

Kad to vidje Mehmed Sokolović, 

Svu na bana vojsku on natjera. 

Jedan junak, s njime četa mala, 

Odoljeva turskoj carevini! 

Nigdje nema ruke ni mišice, 

Nigdje nema oštre posjeklice, 

Što bi bana dotaći se smjela. 

A1 eto ti puške potajnice! 

Iz zasjede zrno poletilo, 

I u ruku bana pogodilo. 

A1 na ranu junak i ne glednu, 

Veće sieče sve nadalje Turke. 

I poleti drugo, treće zrno, 

I kroz prsi banu projurilo; 

A1 ban rane jedva oćutio, 

Te on sjeći Turke ne prestaje. 

I poleti tad.četvrto zrno, 

Usred čela bana pogodilo, 

I u tursku ban ugreznu krvcu, 

Ko Velebit da u more pade. 

I s njim vjerna sva izginu vojska, 
A1 Sigeta Turci ne oteše, 

Već oteše gorući kamenjak. 

Od plamena zasjala nebesa, 

Sav sviet upre u nje oči svoje; 
Eto zviezdu, što tek ugasnula, 
Sam nebesnik na novo upali, 

I on reče: sjaj mi u vjekove, 

Nit ćeš igda ti već utrnuti, 

Nit Hrvatska moja poginuti! 

Pokop junaka Zrinjskoga. 

poletjela dva vrana gavrana: 
Vijaju se i dva i tri sata 
Izmed Mure i rijeke Drave; 
Krvava im krila do ramena, 

I krvavi kljuni do očiju. 

Ni na čije dvore ne padoše, 

Već na kulu bana Zrinovića. 

Kad padoše, oba zagraktaše, 

A niz bedem krila odpustiše; 
Krvavo im odlijeće perje. 

To vidjela mlada banovica, 

Pa se jadu svomu domislila; 
Stade ona ptice razgovarat: 
Bogom braćo, dvije ptice vrane 



Na vama su čudna obilježja: 
Krvava vam krila do ramena, 

I krvavi kljuni do očiju. 

Čije ste se krvi napojili, 

Odakle ste skoro poletjeli? 
Nijeste li od Sigeta grada, 

Gdje se tuku dvije silne vojske? 
Vidjeste li ondje Zrinovića? 

Je 1’ se naša jošte drži vojska, 
Je li bane jošte na životu? 

Ali ptice njojzi prihvatile: 

Mi idemo, gospo, od Sigeta, 

Od razboja bana čestitoga; 

A1 nemoj nas silit, banovice, 

Sto vidjesmo, da ti poviedamo! 
Kula bi ti u zemlju prosjela, 
Razlile bi obadvie se rieke, 
Pladine bi stale bugariti, 

Mi ti priče preživili ne bi! 

Već ako si srca junačkoga, 

Ti posjedni konja lastavicu, 

Bježi, gospo, ka Sigetu gradu. 

Kad to čula mlada banovica, 
Stade vikat svoju djecu dragu; 

A1 se nitko majci ne odazva, 

Do djeteta Janka u koljevci. 

Skoči majka nejakom djetetu: 
Diete moje, ti siroto sinja, 

Kuku nama jutros i do vieka! 

Još nas sunce pravo ne obasja, 
Već je nama za goricu zašlo! 

I smrče se gospi pred očima; 
Stade bježat kulom ka pomamna, 


I izvede konja lastavicu 
Ona biela, lastavica crna; 

Posjede ju, i Sigetu krenu. 

Bože mili! gorke li promjene! 

Juče gospa sjajno sunce bila, 

Danaske je kano mraz studeni; 

Juče od nje cvalo sve i raslo, 

A danaske crni sve i gine: 

Tako gospa do razboja dodje. 

I čim vidi svuda smrti djelo, 

Ciknu ona, suze smoć ne mogav : 

Jao, Niko, gdje je krvi toli, 

Tu ti živjet nikako ne možeš! 

Pa će skočit i u krv ugreznut, 

Te prevrće po krvi junake; 

I gdje nadje hrvatskog viteza, 

Iz krvi će svakog izmicati, 

Svakoga će u lice gledati, 

Je 1’ se duša u njemu još miče. 

I izvadi Petra Patačića, 

Što je bio uviek vatra živa, — 

Sad je kamen, sad je plasa leda; 

I izvadi Papratović Vuka, 

Kano ljeto što bi i proljeće, 

Te dva vieka lahko poniet mogo, — 
Kano jesen sad je, kano zima, 
Viečna zima, što zamjene nema. 
Htjede gospa mrtve popratiti 
Blagom rieči domu nebeskomu, 

Pod gomilom kad al’ janjičara 
Hrvatska se iztakla desnica . . . 

Skoči gospa, izmakne junaka, 

Od krvi ga poznat ne mogaše, 




I vodicom lice mu umila, 

Al od rana znat ga ne mogaše. 

Tad uzdahnu neznani junače: 

Primi sada k’ sebi, Bože, dušu, 

Sad joj Turčin puta već ne krati! 

Kliče gospa: Jao Juraniću, 

Nado naša i pohvalo naša! 

Al joj vrati ranjeni junače: 

Gospo moja, ne žali me mlada, 

Već mi budi sreći nenavidna; 

Ljepše umriet nikada ne mogoh, 

Neg li s braćom i sa svjetskom dikom 
Za istinu i za djedovinu. 

To izusti i dušicu pusti. 

Al ostade kamena banica, 

I bez rieči i bez suze jedne, 

Mrtva tiela, duše već zamrle, 

Prava slika žalostne Hrvatske. 

Vije vjetar njenom bujnom kosom, 

I oko nje viju se gavrani; 

Svud padaju oni jatomice, 

Al jedne se klanjaju gomile, 

Gdjeno trupla na stotine leže. 

Tamo gospu njeka sila tajna 
U još vruću krvcu jur premami... 

Jao, Bože, vriske strahovite, 

Sto u zadnje tebi dopre nebo! 

Pade gospa, kako mrtvac pada, 

Na ledeno lice Zrinovića. 

I već htjede duša da izleti, 

Al bol ljuta oči joj razklopi, 

Te proteku dva potoka suza, 

Opet duša u srce ulježe, 

Izabrani spisi. 

Stade gospa suzam umivati, 

Stade ljubit lice Zrinovića, 

I tražiti drhtavicom rukom, 

Gdje su bana zrna pogodila. 

Ali u to preko polja juri, 

Kan da j’ zraku sunca pojahao, 
Sjetan mladić, lica onosvjetskog, 

I jedva ga oko dohvatilo, 

Već on stade pred banicu tužnu: 
Majko, majko, otca mi pokaži ! 

Ja ga moram dušmanu oteti, 

1 u zemlju hrvatsku prenieti, 

Da prokletstvo na meni ne bude, 
Da ja otca u tudjini puštam! . . . 

I da mogu oci ti podnieti, 

Vidio bi, gdje sa sinom majka 
Bez riječi truplo podigoše, 

I konju ga na sedlo metnuše, 

Te odoše put hrvatske zemlje. 

Braćo moja, Bogom vas zaklinjem! 
Ako j’ srce u vama hrvatsko, 

Ne pitajte, kako putovaše. 

Eto odoh vama poviedati, 

Te ja lučac preko žica vodih; 
Izdale me žice svekolike, 

Ne daju mi glasa nikakvoga, 

Veće drhćuć i jadovno cvileć 
Popucaše redom svekolike, 

Na prelomu suze izskočile. — 
Kuda bana mrtva provodiše, 
Jedno ljeto sjetva sva izdala, 

Tri godine grmlje ne listalo, 



Sedam godin lipa ne procvala. 

U Cakovac bana dopremiše, 

U pol dana u grob ga spustiše, 

Prva gruda s vedra neba pade, 

Pa se sunce iza magle sakri, 

I magla se sve više gustila, 

Pa se u dažd ona razpustila, 

I Hrvatsku plačem orosila, 

A Hrvatska u utrobi svojoj, 

Kad Zrinjskoga bana oćutila, 

Do zadnje se stiene uzdrmala, 

Kan da hoće tim se zagroziti: 

Ne umire zalud svietska dika, 

Kad ja rodih svietu Zrinovića, 

Ja ću banu rodit osvetnika! 

Ljuto vid. 

(Uvodna pjesma.) 

a crnom hatu mlad se konjik vija, 

Iz usti jed, iz oka smrt izbija, 

U ruci gol mu mač, naličen krvi; 

Konj grabi pod njim, zrak pred mačem zuji, 
Iz nebuha ko vijor ljut zahuji 
Zavitlav kam i strn i tlo sa drvi. 

Gle, tako konjik po Hrvatskoj hita, 

I gromotnijem glasom svuda pita: 

»Hrvati, gdje ste? Gdje vam srca, mači? 
Ljut Franak ide, Frank će da vas tlači. 

Na noge! Na noge!* 



U ne vid konj ko trijes nebom prodje. 

A za njim osta rieč, oživi skorom 
Te poljem se talasa, ječi gorom, 

A grmi kad pod ljudske krove dodje. 

Ni tren ne trenu: pusto osta ralo, 

I stoka sama, da i diete malo 
Za majke mliekom zalud cvileć teži; 

Povrvi sviet, o sutonu ko zviezde 
Nebesnu za čas pokriju čistinu, 

U sborove sve jatomice bježi, 

Ko ptice k nam što dolaze da gniezde. 

Strah jedne goni, druge briga rinu; 

Gdje mužko srce kuca, duša jeknu, 

I oko zasja, desna snagom sjeknu. 

I gle sad Triglava svećenik prvi 
Pred narod stupi, slovo da mu sbori; 

On, stalan gvozd, kog ne mož’ viek da mrvi ? 
Sad drhće ustnom, okom će da suzi, 

A1 stišćuć srce braći progovori: 

»Oj braćo moja, do sad sreće druzi, 

Oj blažen li sam, što će skorom predat 
Podzemnim Bogom sudice me blage. 

Ta tko će od vas smoći toli snage, 

Da nesreću uzmogne groznu gledat, 

Što na nas pakla silom već se ruši, 

Da vieke sreće za čas nam poruši? 

Već tri se evo noći nebo jasno 
Sa sjevera krvavi k našem jugu; 

U dubravah, u svakom našem lugu 
Već gladni javljaju se vrani glasno, 

I plamen, gdje se žrtva Bogu diže, 

Ne suklja k nebu, već po zemlji liže. 

Oj braćo, krvava će biti boja; 


A gdje vam bedem, zaštita gdje čvrsta, 
Kad ima u nas toli odpadnika, 

Što vole jadni hladnoj vodi Krsta 
Neg ognju živom silnog gromovnika? 
Hrvati, slobodna još braćo moja, 

Nu gled’te sad, što bozi će nam reći!« 
1 uze starac nož, i njim razstavi 
Od vrbe prut, i ljeskovi prut trgnu, 

I čohom tankom oboje on zavi; 

Kroz bradu na nje basnu će izreći, 

Pa ime će im glasno nadjenuti: 

Ta Hrvat jednoj, Franak drugoj pruti; 
Te obe nebu pod vedrinu vrgnu, 

Nek njima višnji zaigraju bozi. 

I padnu pruti — sav se narod sgrozi, 

A žrec zavapi: »Oj usahni, ruko, 
Osliepite mi oči, prsni srce!. . .« 
»»Podlego Hrvat, Franak će pobiedit!«« 
Tak uze šumit puk i udes biedit. 

A1 Branimir tad knez na kamen stupi 
I uze grijat srca glasnim slovom: 

»Oj braćo, ne, ne dajmo mi Hrvatske; 
Ta ljepše zemlje nij’ na svietu ovom! 

Sa sjevera kad pradjed Hrvat podje 
Na zakaz božje štitnice mu Žive, 

Da s braćom ljepšu postojbinu nadje, 
Prevali Tatru i k Dunavu dodje, 
Ravninom puklom pa sa braćom zadje, 

A1 još ne vidje želje svoje žive; 

Tad krenu srećom plahovitoj Dravi, 
Premosti vodu, i med hume udje, 

Na Oštre popev se svoj puk sustavi 
I veseo kliknu: Tu je nama stati, 

Izvinut kraje te iz ruke tudje; 

Ta ova zemlja nam je sudjenica! 

I on će braći' dalje poviedati: 

Jur davno bi, iz neba kad odpravi 
Mogući Perun k zemlji troje ptica, 

I jednoj u kljun-žita klas umetnu, 

A drugoj grozda čehuljicu stavi, 

A trećoj hrastov žir, da nosi ploda; 

I sunca zrakom pticam on naredi, 

Kud plodan teret iz kljuna da metnu; 

I Vodana tad, boga svijuh voda, 

On skloni, rosom zemlju da narosi; 

Pa upre suncem, Striboga zaprosi, 

Da jureć svietom zemlju tu poštedi. 

I prohtje bog, i sbila mu se volja: 

I evo šuma, eto vinograda, 

I eno tamo žitorodnih polja, 
i eno milja svuda i obilja . . . 

Nu gledaj, tko je raja gledat rada ! 

Tko ne će od vas zemlju tu poželit, 
Tko ne će od vas zemlju tu naselit, 

Ma smrkla za nju najbolja imena? 

Nju ćemo od sad majkom svojom zvati, 
Sinovski ljubit, branit, za nju mrieti, 

Pa kosti tada utrobi joj dati, 

Tiem vječni s njom učinit savez sveti, 
Prikovat za nju svih sedam plemena, 
Dok sunca teče, mjeseca izteče. 

I jao si ga plodu naše krvi, 

Tudjinu grobe tko bi izdat išo! 

U njega ončas zloduh Bies unišo, 

Da njemu srce izdajničko mrvi, 

I u njem s dušom da se crnom kolje! 


V 

I k njima ljuti priskočili Crti 
Da truju krv, da muče tielo bolje, 

Dok Morana ga silna ne usmrti! 

A zemlja klete trupine mu breme 
Ne htjela podniet ni za časa vrieme, 

Već bacila ju unukom Striboga 
A oni gromovom ju podmetnuli, 

Nek biju po njoj, do mrake ju smlave! 
Oj braćo, tako kosti vam djedova 
I kletve, što na svakog od nas pala, 
Utecimo se zaštiti bogova 
U grmik, gdje se Sava s Kupom ljubi, 

I evo žreca sreća nam je dala, 

Nek sveti nož unese nam u stada, 

Nek žrtvami se bogovom priljubi, 

I molitvom nek nama ih nakloni, 

Po svetoj jeci nek nam od njih dozna, 
Je 1’ gnjev im treba našom krvi blažit? 
Jedinca imam; nek jedinac pada, 

Nek moja duša za njim se odroni, — 

A1 narod robstva ne smie da upozna! 

Oj braćo, zar to ne bi bilo tražit, 

Da deblo žilje odsjeći si dade, 

Da oro krila oboja prelomi, 

Da sunce žarku svjetlost si zatomi? 

Sve, braćo, sve nek pada, tone, gine, 
A1 zadnji Hrvat mora da premine 
Pri’e, neg sloboda sveta nam propade!« 

Ta tko ne vidje, sred ledine deblo 
Pustolisto gdje stoji i ozeblo, 

Kad zimi po njem popadalo inje? 

A1 kada sunce oblake kroz sinje 
Na led mu prospe svoje biser-zrake 


Kriesnice bi reć iz njega se roje, 

Te, reć bi, mrtvo da životom buji: 

Tak lice žrecu, oči su mu take, 

A srce, hladno pri’e, sad silno struji, 

I duša, već na poletu iz njega, 

Potraži rado sjedište sad svoje. 

Pomladjen žrec u oči puka svega 
Tad veseo ruke otvorio širom 
I dlane digo pram nebesim jasnim, 

Pak reče: »Bože, štono treseš mirom 
I krisiš ljude i umaraš ljude, 

Ne odbij prinos moga žrtvenika, 

Nakloni uho hvalopjevom glasnim, 

I podaj, naša da pobjeda bude!« 

Umuknu starac, pa uprosnim gledom 
Zareda pukom, a puk svojim redom 
Svom dušom prista uza svećenika; 

I žrec će odmah žrtvovati poći, 

A puk će sliepo njegvim sliedom doći. 

Tad Branimir jedinca svog će zvati: 

»Oj Ljuto vide, sinko, gdje si, gdje si? 

Da možeš svjetla zraku pojahati 
I sinut ovčas otčeva pred brata, 

I reći mu: sred Turove poljane 
Sa suncem da nam sutrašnjim se desi, 

Sa Frankom ljuta jer će biti rata!« 

I jedva to jedincu knez zakaže, 

Već zemlja oblakom se dizat stane. 

Sred oblaka se šljema svjetlo kaže, 

I zna ga knez i sav ga narod znade, 

Te mirne duše žreca sliedit stade. 

(Vienac. 1874. ir. 5.) 




IZABRANA PRIPOVIEST. 



Ntirnberžki viećnik. 


f apalo me bilo pratiti dva druga u prekosavski 
gradić S. Dva druga, dva prijatelja, a ipak, po 
mojoj misli, dva ljuta protivnika. Ni u čem se 
nisu mogli složiti. Da vam ih bolje označim, mogo bih 
jednoga prispodobiti duhu, a drugoga tvari, materiji. Onaj, 
što ga duhu prispodobih, penjao se po oblacih i osnivao 
sav sviet na pojmu, na ideji; onaj drugi prikovao se uz 
stanac kamen, i tvrdio, da i sama misao nije ništa drugo, 
nego pojav materije. Ja sam imao biti medju njimi kopu 1 a 
t. j. ona veza, kojom bi se sastavljalo jedno s drugim. 

Ako je istina, da ima duša, i da ta duša u tielu 
živi, zašto ne bi moguće bilo, da se ta dvojica u nječem 
bar slože? Kako ondje duša sa tielom u njekoj harmoniji 
živi, tako bi se imalo naći i tuj nješto, što bi moglo uje¬ 
diniti ovo dvoje protivnika. 

Tako sam ja mudrovao, kad im se nisam mogo 
nikako oteti, da ne putujem s njima. Da, pomislih još u 
sebi, ovo dvoje protivnika druguje i prijateljuje medju 
sobom. Mora dakle biti ipak neka tajna veza, koja nji¬ 
hove duše, ii ako hoćete, njihova srca veže. Ja ću kušati 
tu tajnu iznaći i eto liepo mi se onda put izplatio. 

Sjedosmo u kola. Ja sjedoh do idealiste, a nama 
usuprot realista. Idealac nasloni se bezbrižno na stražnji 

dio kočije i visoko glavu uzdigo. Sjedio kao da i nije 
živ, al mu se oči zato iskrile i sievale, kao da mu je u 
grudih vulkan jedan. Vidjelo mi se, kako mu se duša 
hvata sad jednoga, sad drugoga kolobarića prašine, što 
se pred nami dizala, pa kako si na njih kulu gradi, te i 
ne dogradiv je u drugu vec leti. Okanila se ona napokon 
svega tjelesnoga, te se u bezkrajni uzduh uznesla. Visoko 
se već morala iznad nebosklona popeti! Bar se meni, 
gledajućemu njegovo tielo, činilo, da se ona za njekoliko 
stotina hiljada milja od nas odvojila. 

Njegov protivnik, sklopiv ruke na jabuci omašnije 
batine, šibao očima po zelenom Slemenu, po bujnih livadah, 
po vijugastoj Savi, i dočim je idealcu bilo lice kano da si 
ga mramorom pretvorio, vidio si na licu ovoga, kako se 
radost i blaženstvo po njem šire i cvatu. 

Progovori tad realista: Gledaj, brate, pa se divi ovoj 
naravi. Može li šta ljepšega biti, nego 1' provezti se pro¬ 
ljetnim danom tako divnom okolicom? 

Ljepšega? Divnom okolicom? Zapita, prenuv se na 
moje čudo njegov prijatelj, pa će mu onda s ozbiljnim 
licem: Znadeš li ti, brate, šta je liepo? 

Evo ti prvoga sukoba, pomislih u sebi, te ja, koj bih 
imao prikazivati med njima harmoniju, snovao sam već, 
kako da ih razstavim. 

Znadeš, brate, nastavi idealista, ljepota u istinu niti 
je svojstvo, koje kao takvo stvarim po sebi pripada, niti 
je pojam, koga jedino naša samosviest porodi, nego lje¬ 
pota postaje u našem ćutećem duhu, ako nam se u jednom 
predmetu podpuno, bezpogrješno biće prikaže tim, sto se 
najtjesnije spoje zakon i pojav, ideja i izvanjska zazbiljnost, 
duša i materija, te ako ga naša ćutila uhvate, naše misli 
dokuče, i ako se ono s našim sobstvenim bivstvom stopi. 

Moj dragoviću, ne buncaj toliko, prihvati mu sasvim 


jiladno realista. Ja ti ne ću reći, šta je liepo, ja ću ti ga 
pokazati. Eno, pogledaj kako nad onom barom leptiri 
kolo vode. Pogledajde one plave, nikad mirne stvorove, 
on o su ti gospodjice (libellule), zaista liepi stvorovi, 
ili bolje rekuć individuumi. 

Ja, u svom nesretnom svojstvu da mirim i blažim, 
videć, da je zbilja počelo udarat krešivo o kremen, pri¬ 
hvatim rieč »gospodjica«, i, neznam ni sam kako, nakon 
mučnoga navraćanja navrnem govor na ljubav. 

Al eto ih od zla na gore. Njihov razgovor bivao 
sve to žešći; to nije više bio prijateljski razgovor, to je 
već bila žestoka prepirka. 

Reče realista: Vidiš, već najstarija mythologija (kad 
već govoriš o klasicih), kako ju nalaziš u Orpheju i 
Hesiodu, veli, da je Eros, naša ljubav, ono prapočetno 
biće, koje je pobudilo i pokrenulo onaj nesgromni Chaos, 
i da su odatle nikli stvorovi i plodovi. U čitavoj živućoj 
naravi vidimo onaj liepi nagon, po kom se srodno k srod¬ 
nomu priteže, po kom se sve uzdržaje neprestanim stva¬ 
ranjem, i kad bi taj nagon utrnuo, uništio bi se sav orga¬ 
nički sviet. A ono čuvstvo ljubavi, koje ti plamenu pri- 
spodabljaš, nije nikakav plamen, već prava vatra, ugri- 
jana krv naša, koja nas draži, da posegnemo za žudjenim 
predmetom. Instinktom pobudjuje se organička potreba, 
da se stvor stvoru približi. Srce, živci, mišice — njegova 
su pomagala. 

Njegov se protivnik mal ne onesviestio kod takvoga 
razlaganja. Tako se ti usudjuješ, plane on, misliti o naj¬ 
ljepšem, o najsavršenijem čustvu, što ga je Bog u srce 
čovječje usadio, o onom čuvstvu, koje veže sviet sa 
prekosvietom, stvoritelja sa stvorom? 

Već sam i vidio na idealcu, kako hoće da porazi 
Protivnika pozivanjem svih mogućih auktoriteta, al na 

moju sreću dodjosmo na Savski brod. Trebalo je saći 
s kočije Tim se ponješto primire moji suputnici. ^ 

Man’te se danas znanstvenoga prepiranja, poceh ja; 
rekoste, da idemo u prijateljske pohode, a vi kan da na 
katedri kakvoj sjedite. Liepe mi zabave, sjedjeti med dvama 
protivnicima, koji već prije pobijaju, nego li razloge čuju. 
Ostav’te se filozofičkoga prepiranja. Gled’te radje ovamo 
— Sused grad, ili bolje ruševine njegove, prošlost nasu. 
Divnoga li pogleda na nj! - Divnoga, čarobnoga li pogleda! 
doda moj idealac i nasloni se ladji na obranu, te upi jiv I 
oči u ono golo i crno kamenje zaveze se, u svojoj pameti, 

valjda opet u carstvo ideala _ 

Al drug realista prihvati malko porugljivoTomu se 
kamenju čuditi! Možebit biste ga htjeli i poduprieti da se | 
ne poruše te žalostne uspomene barbarstva ljudskoga. 
Rušiti bi ga trebalo, rušiti. 

— Čemu rušiti? zakrčih mu ja. 

_ Znanosti za volju. To je opet nov dokaz, kakvi 
smo još pravi barbari u znanosti ; ta kakve znanosti, ta j 
kakva diletantizma ima u nas? Da je Sused grad na lemzi, 
od davna bi ga sa zemljom sravnili i razmeli po cielom 

SV16tU _ To ne može biti istina, prihvati idealista; znade 
Englez svoje historičke starine čuvati. I rodbinske se ondje 
uspomene brižno čuvaju, kamo 1’ nebi narodne! ^ 

— Ne leti opet po zraku, brate. Da znades, koliko | 
ima okamina u tom briegu! Jedan Scomber suse-, 
danus, ii Brosmius susedanus, ii kakvi god Cba- 
toessus više vriedi nego li sav Sused grad sa sm® 
svojim romantičnim položajem. Pa zar se tko brine 
izvadi zemlji iz utrobe i znanosti podade? Ima okame¬ 
njenih školjka, u kojih je tekućina zatvorena Kakva je 
tekućina? Bez dvojbe more, al treba to dokazati. Mo 


jjođ Podsuseda i danas jos, to ti je malo više, brate moj, 
n ego onaj krnji toranj na njegovoj glavici. Zar tko iztra- 
žuje to ? Nitko živ, brate, i da nisu ono inžiniri za volju 
Željeznice odrubili komad briega, ni danas se još ne bi za 
mnoge te bisere znanosti ni znalo. Eto onda vike po 
našoj zemlji, da nas sviet ne zna. A po čem da nas znade ? 
Po pjesničtvu našem? Man’te se vi s vašim pjesničtvom. 
Znadeš li, zašto ima u nas toliko pjesnika? Ne ću da ti ja 
odgovorim, već neka ti Francuz kaže. On veli: Pour ecrire 
en prose ii faut avoir quelque chose a dire (tko hoće 
da prozom piše, treba da ima nješto da kaže). Deduciraj 
iz toga, što je poezija. 

— To mora da je liep Francuz, odvrati idealac. Moj 
brate, nit imaš ti, ni tvoj Francuz ama baš ni pojma o pjes¬ 
ničtvu, kako ni ja o tvojih okaminah. Ti misliš, da je to 
poezija: Kuca, puca; sjaj, raj!... Uzvinuv glavu, pa 
odvrnuv desnicom kosu od čela, uze tad idealac: Znadeš 
li ti, šta je vrieme bez konca i kraja? To ti je epos. Uzmi 
opet sa druge strane objektivnost. Ti znaš, da ima dvo¬ 
jake objektivnosti: duševne i tvarne. Ako prispodobiš 
svaku od tih objektivnosti jednoj liniji, pa ako ih tako 
postaviš, da se jedna s drugom moraju križati, onda će 
ona točka, u kojoj se sastanu, biti individuum, a točka 
sa crtami objektivnosti zajedno prikazivat će nam liriku. 
Crte objektivnosti razilaze se u bezkonačno, do samoga 
Boga. Ako pak postaviš te crte objektivnosti na onu 
temeljnu crtu vremena (eposa), onda ćeš imati trokut, a 
taj trokut ti je dramatika. 

Realista zlobno se nasmieši, al toga idealac u svojoj 
zanesenosti nije ni opazio. Prihvati realac: Liepo napre¬ 
duješ, već si počeo svoju poeziju u trokut tjerati. Evo ti, 
brate, moga štapa, ded mi ti njim nariši ovdje na piesku 
taj trokut, jer ti se ja u duhovne stvari tako ne razumijem. 

Idealac učini to s najvećom pripravnosti i potegne p 0 
piesku one tri crte, kojima je sastavio trokut. 

Ta se odmah dosjetih, da ga realac na tanak led 
navesti hoće, i stadoh nagovarati idealca da krenemo, al 
on slavodobitno gledajući na tu svoju formulu reče realisti: 
Razumiješ li me sada, bar je to geometrična figura. 

— Dakako da jest, samo mi dopusti taj stap. Uze 
tad realista svoj štap i reče: Vidiš, brate^ svaki trokut 
ima negdje u sebi točku, koja može služiti okrugu za 
centrum, a taj će okrug morati kroz sve tri točke proći. 


J e ? 

— Ta to znamo već iz gimnazije. Pa šta onda? 

— Šta onda? Evo, ja ću povući takav okrug. I 
povuko zbilja preko svih trijuh točaka trokuta okrug, koj 

je svoju sredinu imao u trokutu. 

— Evo, reče realista, to je tvoj liepi trokut,^ to je | 
summa tvoje poezije. Okrug jednak je nuli i, ništici. I 
počeo se realista tako grohotom smijati, da sam i ja 

Pra Tdealista ni rieči ne kaza, već porumeni kao vatra, 
pa za nekoliko časa okrenu se prema nebu i uzklikne: 

0 Apolo, ne čuješ li kako ti skvrne umjetnost nad sve 
umjetnosti! Oduzmi mu, bože, svjetlo uma, pa ga pre¬ 
tvori bezkućnim pužem, neka plazi po crnoj zemlji, izna 
koje se ne može ni sa trunak uzvisiti. 

Tad se k nama okrenu i reče nam: Ja idem u gra 

pješice. . , . , , 

Nemoj ludovati, prihvatih mu ja, sjedni na kola, 

znadeš, da nismo ni pol puta još prevalili. 

— Pa šta zato? 

— Možemo li onda dospjeti u vrieme? 

_ Ne moram biti ja svuda. Ako idete na objed, « a 


čast vam ručak. 


-— Al prijatelju za volju. Ti cieniš, ti iztičeš uviek 

prijateljstvo. 

— Prijatelju? Da, pravo imaš, prijatelju za volju 
idem, al ću na bak sjesti. 

I sjedne na bak, a ja s realistom u kola i kre¬ 
nusmo put S. 

Daljim putem šutismo. Moj idealac mrmljao doduše 
na konje, ili ojarmljene pegaze, kako ih on zvao, i činilo 
se, da mu još uviek nisu dosta brzi bili, akoprem je moj 
drug u kolih prigovarao takvomu naganjanju marve. 

Dodjosmo bez daljnih neprilika u gradić S. Prvi, 
koga sretosmo, bio ondašnji doktor. Ne znam, je li sreća 
ili nesreća sresti u tudjem mjestu prvoga doktora, al meni 
je bio doista dobro došo. Nadao sam se, da će mi olah- 
kotiti moju mučnu poziciju, kojoj nisam očevidno doraso 
bio. Osobitom ljubeznosti mi se ponudi da će nas pratiti 
k prijatelju. Medjutim, to je bilo suvišno, jer nas je pri¬ 
jatelj i sam od prozora zapazio i došo nam u susret. 
Pratila su ga njekoja gospoda, medju kojimi mi je oso¬ 
bito napomenuti njekoga pristara, ugledna gospodina, 
komu si već iz daleka na licu mogo vidjeti, kako ti želi 
reći: Evo srca moga, evo kuće moje. A kako da ti ga 
drugčije obilježim van da ti kažem: personificirano hrvatsko 
gostoljublje. 

Nije li po tom naravno bilo, da u njega pristanemo ? 
i tako bilo. Morali smo se obećati, da ćemo svi k njemu 
na ručak. 

Do ručka upotrebismo vrieme, da pregledamo zna- 
®enitosti gradića S. Ne misli, dragi čitatelju, da ih ondje 
* nema. Ima ih dosta, pače toliko, da smo u neprilici 
1 *’ kamo bismo pošli. Predložiše, da idemo njekakvomu 
os °bitu zdencu na jednoj livadi, izpod ruševina grada S. 

T^ežraan: Izabrani spisi. 

_ Hippokreni! zaviče moj idealista, da vidimo 

ročište vila, a realista doda namati: Imali u njoj puževa? 

Dragi čitatelju, ne možeš si ni sam pomisliti, kako 
mije odlanulo, kad nas je veće društvo krenulo prema 
tomu zdencu. Nisam li imao uzroka bojati se nova kakova 
sukoba? Zato sam i nastojao, da ona dva protivnika ne 
podju zajedno. Našemu prijatelju preporučih idealca, jer ga 
on znade na uzdi držati, realistu pako upoznah sa njekim 
vlastelinom, koj se naravoslovjem rado zammlje. 

Tako se rieših bar čas svojih suputnika, koji su mi 
putem toliko muke zadali. 

Ja odoh sa doktorom. I ne mogu se dosta zahvaliti 
sreći, koja me na njega namjerila. Šaljiv i razgovoran, 
odobrovoljio me bar ponješto. Videć on svojim kritičkim 
okom, da mi njegova šala godi, htjede mi zapjevati silom 
njeku englezku pjesmu, koju ga je prijatelj iz Amerike u 
Beču naučio. 

_ Samo ne pjesme, rekoh mu iz tiha. Ti ne znaš, 

koliko sam ja danas neprilika imao putujuć ovamo. I 
stadoh mu se tužiti, kakvi su moji suputnici. 

— Ne boj se, reče mi on sasvim doktorski, ja ću im 
zapisati recept. Pri stolu moraju se izmiriti. Ja ti jamčim 
za to, moj specificum ne fali. 

— A1 vidiš, brate, dodah mu ja, to su ti dva stra¬ 
hovita ekstrema. ' 

_ Baš zato, jer im je tim bližja dodirna točka. 

— A koja bi to bila? 

U to se baš bilo društvo već domaklo zdencu, te ce 
povikati realista, koj je bio već odavna k zdencu prispio, 
vadeć golu ruku iz onoga vrela: evo bogme i ovdje 

sladkovodna mekušca. v ., , . n0 

I doista pokaza nam njekakva pužića, koga je 


s najvećom opreznosti osušio, na staklo pregledavao i u 
papir umotao, da ga kod kuće »determinira«, kako reče. 

Idealcu se činilo, kano da mu je tim vrelo onečistio « 

i zaškrinuv zubma promrmlja: Prokleti puževi! Pa onda 
nam: Živo pripiče, ubija me omara, hoćemo 1’, gospodo? 

I doba je, odgovoriše njekoji, pogledav na svoje sate. 

Kamo smo pošli, možeš si i sam pomisliti, dragi 
Čitatelju, nego to ću ti samo primjetiti, da su se moji 
suputnici jedan drugomu ugibali. 

Dočekali su nas u kući domaćin i domaćica, da ljepše 
ne mogu: kao da smo im svagdanji gosti. Nije tu bilo 
uvijanja, sladkoće i himbenosti, kako je žalibože u današ¬ 
njem svietu dosta ima, već sve bilo iskreno, otvoreno, 
kako se kaže domaće, hrvatsko. 

Sjedosmo za stol. Domaćica nam odredi mjesta. Bio 
sam izvjedljiv, kamo će zapasti moja dva suputnika. 

Jednoga zapalo desno, drugoga lievo sjesti. Ja sam bio 
tim sretan, a mislim, da su i oni zadovoljni bili. Ne 
daleko, baš na drugo čelo stola, sjela ljepota djevojka, 

»mlada kao kaplja, liepa kano proljetno sunce«, a ta se 
mlada kaplja tako blištila od proljetnoga sunca, da su 
mojim suputnicima uviek oči onamo zamicale. 

— Gdje sam vidio ja tu krasotu? zapita me do 
mene sjedeći idealac. 

— Na gori najljepše narodne pjesme, odvratih mu ja. 

Domaćina uze sam stolom upravljati. Doktoru njekako 
nije to pravo bilo. Vidio sam iz svega, da bi bio on sam 
rado ravnati. Na tu svoju vještinu snovao je valjda porav¬ 
nanje medju mojimi suputnici. Danas nije domaćina htio 
ravnanje stola drugomu povjeriti. Tim je nas, gostove, 
htio osobito odlikovati. 

Iskreno mi je priznati, da nisam možebit nikad vidio 
tako stola ravnati. Nije tuj bilo: Bog pozivi ovoga, ii 

onoga, pa izpij čašu, već prije svake zdravice progovorio 
bi domaćina podulje, većinom u prispodobah, ii pričah 
stare mythologije, ii iz svoga života, i uviek bi ih tako 
zgodno napitnici znao priudesiti, da nas je sve zateko. 
Moj idealac htio ga za svakom napitnicom poljubiti, tako 
ga je domaćina umio uzigrati. Vriedno bi bilo, da vam 
sve te napitnice ovdje spomenem. Onu prispodobu o 
jazonu, ili o dvama potocima, ii o Mojsiji upravo mi je 
težko prešutiti. Danas sam naumio njegovu posljednju 
napitnicu izpisati. Zašto, vidit ćete kašnje. 

Ustade domaćina, pogleda nas sve redom oko stola 
i zamisli se malko. Po njegovu neobičnom držanju mogo 
je svatko slutiti da će biti pripoviedka, ii ako hoćeš 
zdravica znamenitija. 

Stane on ovako: 

Gospodo moja! U mojih mladjih godinah odredilo 
me pratiti njekoga dvorskoga savjetnika u bavarski grad 
Niirnberg. Već putem me dvorski savjetnik tako izmuči 
opisivanjem toga grada, izbrajanjem njegovih crkva, tornja, 
spomenika i znamenitih zgrada, i ljudi, koji se u njem 
rodiše, kano ti pjesnik Hans Sachs i slikar Diirer, da 
me je i prošla sva volja ogledati taj grad. Kako i ne bi! 
Morao sam čitav dan prije dvorskomu savjetniku uviek 
povladjivati kako liepo pripovieda, kako oštro i upravo 
strukovnjački sudi o znanosti i umjetnosti, i kojekakve 
mu druge laskave rieči izgovarati, koje je on od mene 
ne očekivao, već upravo zahtievao, da mi se sve pušilo 
po glavi, te sam jedva čekao da mogu leći. 

Došav u grad i gledajuć one kuće po starinsku sagra- 
djene sa svojimi čudnovatimi krovovi i strešnicami nisam 
ni želio drugo van upravo krevet. Vozilo nas kojekuda, 
napokon stadoše kola pred njekim svratištem. Mi ušli u nj 
i dobili liep, udoban stan. Reče mi dvorski savjetnik: 


Opremite se, saći ćemo dolje u gostionu, da založimo 
štogodj. Badava bi bilo tuj dokazivati da sam sit i presit. 
Nije bilo druge, već pratiti presvietloga u gostionu. To 
nije bila, gospodo, gostiona, to je bila kao njekakva 
cr kva. Soba puna, puncata gologlavih ljudi, a sve tiho, 
kano da će se sad propovjednik popeti, da propovieda. Nu 
ipak gospoda sjedila uz stolove s lulom u ustima, a čašom 
piva pred sobom. Kad i kad bi štogod i zazujilo, ii zažu- 
borilo, kad i kad bi se tko našo, te bi se usudio prstima 
po stolu zaigrati, ii glasno otegnuti: Da, tako je. 

Na čelu stola, komu se mi prikučismo, sjedio čovjek 
visoka stasa, krupnih omašnih ledja, a lica takva, da bi 
se mogo zakleti: bio to vojnik! Što je još čudnovato 
na njem bilo, imao je on biele, dugačke brkove, dočim 
su svi ostali u sobi obrijani bili. Moj mu se presvietli 
nakloni i sjedne uza nj. Ja se malko otisnuh od njih, te 
podalje sio. Mislio sam si: mora da se visoko popeo 
taj starac, kad mu se moj presvietli tako klanja. Nisam 
ni sam znao zašto, al mi se taj starac veoma umilio. I 


pogled i lice i sav typus bili su sasvim drugčiji od ostalih 
gradjana. Takav sam typus ja često u životu vidjao. Bilo 
mi je čudnovato, da i starac upravo mene tako motri. 
Cesto nam se pogledi sastaše. Bio sam tada u sto nepri¬ 
lika, i odlučih ne gledati u nj, al se nisam mogo tomu 
nikako pokoriti. Starac propitao nješto iz tiha moga pre- 
svietloga, pa mu zasjevne oko, kao sokolu kakovu, 
pogleda me živo, ustane i upravo k meni koraknu. Ja se 
Prepadoh; pomislih u sebi, da sam ga možebit uvriedio 
®ojim neuljudnim motrenjem. U to mi starac ruku pruži 
1 zapita me glasno hrvatskim jezikom: Odkuda, brate? 

Odrvenih se, kao da me je grom ošinuo. 

Starac me pogleda tako žalostno, kao da sumnja 
Jesam li zbilja Hrvat, i reče: je li, brate, — Hrvat? 


Obiijaše me suze. Nisam ni sam znao zašto. Srce 
stalo žestoko kucati i sa« zabunjen odvratiti: Hrva , g s. 

POdi Mgnu' me^starac sa moje stolice, privije me na I 
svoje grudi i debele suze roneć stade me Dubi«. Nikako 

se od mene nije mogo odkinuti. v . s 

Napokon se odvinuo od mene za casak^ te posav 
dvorskomu savjetniku stisne mu ruku i reče: Hvala vam, 
gospodine, neizmjerna hvala, Oh, vi ne znate kako me 

danas G ::;S te se u 

drugoga: Što je danas gradskomu viecmku. S 
se vratio, rekoše jedni; drugi opet: nije, nego netjak. 

Starac tad momu presvietlomu: Dozvolite, da me 
vaš gospodin tajnik prati; ne mogu se ovdje s njim P o 
duši razgovoriti. A imam ga toliko pitati. _ 

Dvorski savjetnik na to pristade, a on meni: brate, 
bi li me pratio malo? Oh kakve sreće, kakva blaženstva 
za mene staračkoga čovjeka, da mogu s tobom dvie, n 

^ tVa ^a'prjstadoh^rado uz starca. Vidio sam mu na li«, 
neizmjernu radost, koju je oćutio sastav se sa svo» 
zemljakom, pa onda se okanili bar za jednu večer m g 
presvietloga, a napokon m. je i « toj, da tako kaže 
oobožnoj krčmi sasvim mučno bilo. 

Na ulici stadosmo. Okrene se k men, starac ' 
mi: Oprosti, brate, al ja te ne mogu drugačije zvat, »»« 
bratom jer se ne ufam sinkom te zvati. 

_ Kad bih smio, rado bih vas otcem zvao, o I 

mU 3 !l Dragi sinko moj! prihvati on i zagrli me i A 

” 0,1 K —'%. Kako je starac bio u krčmi mučaljb, 




s ad mu se razriešio jezik i nije me se mogao dosta napi¬ 
li o domovini, o pojedinih pokrajinah i ljudih, i pošto 
me se dosta uprosio doda: Oh, morat ćeš ti to meni sve 
potanko izpripoviedati; vidiš, sine, 43 godine nisam ti 
s našim čovjekom progovorio. 

— Pa kako vi krasno govorite. 

— E tako, po malo sam u obitelji govorio, al mi 
sve izumre, do jednoga sina, do jedine nade moje. — I 
uzdahnu duboko starac. 

Htio sam ga baš zapitati o tom živućem sinu, kad 
stadosmo pred njeku starinsku kuću pored same Pegnice 
(rieke), te me on preteče: Daj, sinko, unidji, ovo ti je 
moja kućica. 

Unidjosmo. Naredi starac, da nam se stol prostre i vina 
donese. 

Uhvati on vino, natoči i meni i sebi, pa podigne čašu 
i reče drhćućim glasom: Prvu da izpijemo za našu milu 
Hrvatsku zemlju, za koju sam vojevao i ginuo, a u koju 
mi sad ne dadu. 

Sjedne starac, pograbi me za ruku, pa zagledav se 
u mene reče: 

— Vidiš, sinko, da nemaš drugoga na svietu, van 
da smiješ po rodnoj zemlji stupati, morao bi se zahva¬ 
liti Svemogućemu, što te tako obilato nagradjuje. — Oh, 
koliko puta bih si bio ja skončao život, da se nisam 
zgražao od toga, da mi kopaju grob u tudjoj zemlji. Rado 
bih umrieti, a opet se bojim smrti. Takvo ti je moje 
živovanje! 

Ja stadoh tješiti starca i kazah mu: Otče, kad me 
vi, neznam zašto, tako uzljubiste i tako mi se prijatelj¬ 
skim pokazujete, ne biste li htjeli meni svoje jade izjadati? 
Bit će vam možda po tom laglje, otče. 

— Kazivao mi je presvietli za ime i porodicu tvoju, 

znam ti ju ja dobro, vojevao sam s njekojimi. Pa da te 
nisam baš nikad ni vidio, nisi li ti Hrvat, brat moj? Moje 

srce biti će na mom jeziku. . . . 

Stane starac za čas, pa tad nastavi: Ime mi je Ivan 
Mohović, a porodica mi još danas živi u junačkoj Lici, 
gdje se i ja rodib. Šta sam bio, možeš i sam sad znati: 
vojnik, kao i svi graničari, i mogu ti po dusi reci, da 

se boja nikad plašio nisam. 

Zavadio nam se kralj godine 1805. s Francuzom. 
Bavarac mudrac ne htjede se s početka nikomu zamjeriti, 
te ostane sa strane. Naš je kralj tražio, a vele da je i 
pravo imao, da mu Bavarac preda vojsku pod njegovu 
zapovjed, da udremo složno na dušmanina. Ogluši mu se 
Niemac, a nama rekoše na njega. Za kratko eto nas u 
Monakovu, a moj Bavarac sa svojinu puškami uskoci 
pod maršala Marmonta. Živoga li kreševa bijaše! Oni 
uzmiči, a mi napried. Eto nas za koj dan ovamo u Nurn- 
berg. Tuj nam rekoše počekati malo. I tako bi. 

Bio sam ja, sinko, tad mnogo mladji od tebe. Ta biti 

ćeš prevalio 24 godinu. 

— I tridesetu, otče, odvratili mu ja. 

— Eto vidiš. Ja sam bio poručnik u vojsci. Moji 
me momci zvali Vukom, jer se ja u vatri ne šalio. Uda- 
riše zato na me i kolajne, i svakojako me dizali i častili. 
Kad sam već tuj, u Niirnbergu, pomislih, da si prikratim 
vrieme, pa da pogledam, je da li je u njem šta liepa za 
oko. Rekoše mi, da ima u gradu lipa 700 godina stara. 
Lipa je naše stablo, ajde da ju ogledam! Ja pošao u 
grad u dvor, i eto ti ondje lipe, kakve nije mozebit 
Hrvatska uzgojila. Kako kazuju da se pod lipom roče 
vile, tako ti i ja pod njom vidih plavokosu djevojku, 
kojoj ne bi ni vila premica biti mogla. Sjedili uza nju 1 
otac i majka. Ne znam ni sam kako zadjedoh s otceffl 


djevojčinim razgovarat i o koječem ga pitat. Bio to 
ugledan gospodin, kako sam kašnje vidio, upravo načelnik 
gradski. Za čudo je bio i ljubezan prema meni, valjda 
je tim htio poštovati haljinu na meni. Udjosmo u dvore, 
da mi pokažu slike, koje su u njih. Dodjosmo i pred sliku 
Luke Cranacha, pred Veneru i Amora u naravnoj veli¬ 
čini. Naglasio tuj načelnik, da je to jedna od najljepših 
slika toga slikara. Priskočih ja djevojci i prišapnuh joj: 
Kad Vas vidim, gospodjice, ne mogu nego žaliti toga 
umjetnika. Ona obori oči i porumeni, kao da joj se naj¬ 
ljepša ruža po licu razcvala. Objesi se majci o ruku. 
Na to će otac: evo vam, gospodine, Diirera, božan¬ 
stvenoga Diirera. Ne mogoh više ništa gledati. I djevojka 
reče majci da idemo. Odosmo iz dvora, te ja pratih obitelj 
do kuće. Zamolih, da im se smijem doći u kuću zahva¬ 
liti na tolikoj ljubeznosti, koju mi izkazaše. Dozvoliše mi. 
Smrklo se za čas, i to bi moja najdulja noć u životu. 
Ne mogoh nikako dočekati jutra, da ih posjetim. Otca nije 
bilo kod kuće. Dočeka me gospodjica Julija. Kako me 
ugleda, zabuni se, porumeni i prožubori: Oprostite, idem 
po majku. — Vidiš, sinko, u ovoj me baš sobi dočekaše, 
jer je to onda njihova kuća bila. Da nije majka Julijina 
tako razgovorna bila, u velike ti se kučine zapletoh, jer 
djevojka riedko koju izustila. Kad se oprostih, reče mi 
majka: bit ćete nam uviek dobro došo. A Julija drhćućim 
glasom bojažljivo me upita: Hoćete li dugo ostati u 
Niirnbergu? Ja joj prihvatim: To visi o sreći i kraljevoj 
v olji, al ako mi bude i otići, znao bih se povratiti. Ona 
podignu na to oči i pogleda me tako milo, da me za- 
mela. Mogla je čuti kako mi srce zadrhtalo, mogla je 
V'diti kako mi plamen njegov na oči bukti. Udaljih se od 
n J e , al mi slika njezina uviek pred očima bila. Ne mogoh 
Se svladati. Sastah se i drugoga i trećega dana zatim 

s njom. To mi bar ponješto ublaži srce moje. Sreća j 
bog, što nije obično otca kod kuće bilo. On, doduše 
udvoran i ljubezan prema meni, ne bi bio valjda ni do. 
pustio, da ih tudji vojnik tako često pohadja. — Dodje 
zapovjed da krenemo, i to baš u vatru. 

Na takvu viest uviek mi srce uzigralo, uviek ruka 
zadrhtala, jer je bila boja željna. Ovoga mi se puta srce J 
bilo raztužilo, a ruka klonula. Ćutio sam da moram k Juliji. 
Posjetih ju, da ju možebit još posljednji put vidim. Ona 
se nije nadala momu posjetu. Bila sama. Nadjoh ju zapla- 
kanu. Videć suze na njezinim očima nisam se ufao, da joj 
rečem uzrok moga nenadanoga dolazka. A1 će ona na to: 

Vi nas dakle ostavljate? Vi polazite ... Bog zna, hoćemo 
li se ikad vidjeti! 

Meni, junaku, pokazala se suza na oku. Borilo se u ' 
meni srce. Da joj kažem pred smrt, da ju ljubim, pa 
da poginem, eto možebit nesretne djevojke. Odlucih ne 
izjaviti se. — Opet za čas mi se činilo, da joj moram 
sve kazati, da se pokažem čovjekom značajnim, koj joj 
je i onako dovoljno odkrio tajne srca svoga i koj je 
pripravan svoje pohode u otčevu kuću završiti pohodom 

pred oltar. . , , 

Napokon se osokolih, primih ju za ruku i rekoh: 

Julijo! Nadam se u Boga, da ćemo se skoro vidjeti 1 I 
Uspomene nezaboravnoga boravljenja s Vami hraniti cu 
u svom srcu, a nadam se, da me ne ćete ni vi. iz pameti 
izgubiti. Poljubih joj tada nježnu ručicu. Dvojim, da joj I 
rekoh >s Bogom« već izpadoh naglo iz sobe. 

Ona mi jedva mogla izustiti: Ivane! 

Našav se na ulici bilo mi je veoma drago, sto se I 
tako na kratko s njom oprostih. U to zatutnjiše bubnjevi, I 
a ja kao da se pomamio! Za čas eto me u svom re I 
Uz jednozvučno ono tutnjenje pomicale mi se noge, a I 

dušom ostajah nepomično kod moje Julije. Putovali 


s mo ne znam koliko. Na domaku Eschenbacha zakliče naš 
v odja: Hrvati, junaci, eno Francuza! Juriš, braćo! — Te 
jjje rieči kao iza sna prenuše. Povedoh svoje i silne krvi 
učinih. Nit ja mislih ostati, ni propasti, već sjekoh kao 
da Osmanliju sječem. I jedino grmljavina topova i ratna 
vika u takvom me stanju uzdržaše. Kad topovi odgrmiše, 
a vojske odstupiše, ja kao da je u mene munja ušla uzeh 
put pod noge, te bjež u Niirnberg. 

Nadjoh se drugi dan u kući svoje Julije. Prepade se 
ona, prepade se još više njezin otac: ona, videć me svega 
u krvi i otrcana; otac, videć u meni bjegunca. 

Ja stupih pred otca i rekoh mu: Oprostite, gospodine 
načelniče, šte se ovako vraćam. Ja od vaše kuće nikud, 
nikamo. Ovo je vaša Julija, a ovo moj život. 

Otac se Julijin veoma uzbuni i gledajuć me začu- 
djen reče mi napokon hladnom ozbiljnosti: Vaš život 
nije ni u mojih, ni u vaših rukuh; vama je mjesto 
kod zastave pred dušmaninom. Vi ste, gospodine, bjegunac, 
a ja sam načelnik ovoga grada. 

— Pravo imate, prihvatih mu, javite me sudu, neka 
me strieljaju, moj život je u vaših rukuh. 

Julija padne otcu na koljena, a majka njezina stade 
se moliti, da mi se smiluje, da me pridrži u kući. Vidio 
sam kako je za čas kolebao, al osviestiv se reče: Ja 
ne mogu čuvati u kući bjegunca. Gospodine, doda mi, 
vaše ponašanje ne odgovara nikako mojim mislim o vami. 
Vi hoćete da zavedete moju gradjansku dužnost, a reći 
bi da ne štedite ni obiteljske svetinje. 

Bijah se izgubio. Povadim malu pušku i rečem: 
Gospodine načelniče! Kad ne ćete imati pod krovom bje¬ 
gunca, imajte mrtvaca. Odista sam bio nakanio, da se 
ubijem. Julija skoči kao lavica, privine mi se na grudi i 

klikne: Ivane, za Boga, što radiš? Otče! Ne ubijaj dje¬ 
teta svoga! .... v 

Čuvši otac jedinicu, okrenu se svojoj supruzi i reče: 

Dotle si, Berto, dopustila da dodje? A ja ne smjedoh 0 
tom ni slovca da znadem! Dobro, kad nije druge, ja 
idem iz kuće, radi šta znadeš; ja ne znam, ja ne smijem 
ništa znati. 

Otac ode. Majka me odvede u njeku sobicu pod 
krovom, da me zataji. 

Tako potraja njekoliko dana. Ja rob, bio najsretniji 
čovjek na svietu. 

Jednoga dana doleti k meni Julija i kaza mi, da do- 
djem pred otca. Našli smo ga, gdje drži njeke novine. 

Moradoh do njega sjesti. Uze on tako: Gospodine, 
slušajte šta o vami pišu. Spominje vas austrijski vodja 
kao junaka, koj se je najbolje odlikovao, i predloži vas 
za krst Marije Terezije, akoprem vas sva vojska oplakuje, 
jer svi drže, da ste poginuli 

Mora da sam se za zbilja strašno borio. Bar su me 
u onih novinah bili slavno izkitili. 

Kad je otac Julijin to pročitao, dade mi ruku i reče: 
Budite odsad u mojoj kući kao gost, a ne kao bjegunac. 
Nadamo se i skoru i povoljnu miru. 

Provedoh tako preko dva mjeseca u načelnikovoj 
kući. Sinko, nikad ljepših, nikad sretnijih dana za mene ! 
Julija me ljubila, majka me njezina na dlanu nosila, a otac 
se sa mnom sasvim uprijateljio. Videć on, da mu jedi¬ 
nica tako pristaje uza me, nije se više ni opirao na¬ 
šoj sreći. 

Svane u to mlado ljeto 1806. Kurfiirst bavarski po¬ 
stade Napoleonovom milosti kraljem bavarskim i gospo¬ 
darom Niirnberžkim. To je bio prvi dan, kad se na ulici 
pokazah. 0 uzkrsu bila već Julija mojom suprugom. 


Živismo kao dvie grlice. Svaki nam je danak bio 
vedar, svaka noćca spokojna. Iza jedne godine blago¬ 
slovi Bog moju ženitbu. Našlo se medju nama prvo diete. 
£ a d mi je bilo diete krstiti, oćutih gorku bol bjegunca. 
jCrstih ga Bogdanom. Pisali smo u Beč, da sam ja živ 
j da bih rado kući. Rekoše mi iz Beča: Ako ste živ, 
onda ste uskok; neka vas sud opere, pa vi slobodno u 
Hrvatsku. Našlo se i kriva svjedočanstva, da sam Fran¬ 
cuzu prebjegao, da sam pače s Francuzom proti svojoj 
braći vojevao. Pisali prijatelji, da će sud na smrt suditi, 
al kralj pomilovati, jer da je o mom junakovanju mnogo 
čuo. Robija će me svakako zapasti; drugačije ne da vojni 
zakon. Smjedoh li ostaviti ženu i diete, pa poći u smrt, 
a da možebit i ne vidim domovine ? Molbe se opetovale; 
svagda me odbili. Moradoh ostati u Niirnbergu, da živim 
svojoj Juliji i svomu Bogdanu. 

U to umre Julijin otac, a na meni ostale dvie obi¬ 
telji. To me još bolje prikovalo za ovu zemlju. I moja 
se obitelj većala. Gradjani me Niirnberžki uzljubiše, iza- 
braše me viećnikom. Sa svim tim ja čeznuo za svojim 
zavičajem. Koliko i koliko puti sam odlučio bio, da se 
ukradem u Hrvatsku, kad mi u nju nikako ne dadu. Plač 
moje Julije, naricanje djece uviek me zadržali. U to udari 
živo smrtna kosa u moju obitelj. Prestavi se punica, 
poginulo dvoje djece. Jedno mi još diete Bog udieli, al 
®i ga Julija životom plati. Od onoga dana, od onoga 
časa izgubio sam svaku nadu, da se ikad u domovinu 
vratim. Julijinom posmrtčetu nadjenuh ime Milivoj. Ma- 
letia još poslah ga u Liku, neka mi ga Ličko mlieko uzgoji, 
Ličke gore utvrde. To ti je diete bila ona sveza, koja 
® e vezala za moju rodjenu zemlju. Meni, prognaniku, 
doletjela bi ova lastavica od Velebita, da mi staračko srce 
tješi. To su moji blagdani bili. Sad mi i ote utjehe nestade. 

Zažmiriv očima, kao da hoće suzu zatajiti, nastavi 
starac: A1 neka bude! Evo, sinko, pozva ban Jelačić, 
da ustane kuka i motika na obranu kralja^ i domovine. 
Bio Milivoj uza me, kad nam ti glasi stigoše. Ja, starac, 
poćutih, da mi duša još toliko snage smogla, da smijem 
pred dušmaninom poginuti. Htio sam nagovorit sina, eda 
li on ćuti u sebi hrvatsku krv, al me sin sam preteče: 
Otče, reče mi, evo prilike, da ti se pravim sinom poka¬ 
žem.’ Podaj mi tvoju sablju i tvoj blagoslov, ja idem pod I 
banovu zastavu. Ovo me sinovlje požrtvovanje ublažilo. ^ 
Ne bih se bio u onaj par s nikakvim kraljem zamiemo. 
Blagoslovih sina i rekoh mu dvie: Jedim sine! Ne tamni I 
mojega junačtva, ne sramoti hrvatskoga imena! Trebali 
umrieti, ljepša te smrt .nikad više ne čeka. 

To mu rekoh, al srce mi se ciepalo. Težko ti se 
odkinuh od njega. On ode, a evo ja ni živ, ni mrtav u 
tudjinstvu tavorim izčekujuć još da mi. se samo jedna 
izpuni: da mi se Milivoj ii dično ponese, ii slavno pogine. 
Milivojem rado bih se odužiti Hrvatskoj domovini. 

Tako mi se, gospodo moja, doda stola ravnatelj, izjadi 
junački Ličanin. Kako sam u domovinu došo, opitao sam 
se o tom sinu Nurnberžkoga viećnika i dočuo sam, da je 
slavno vojevao i junački poginuo pred braćom svojom, 

pred Ličkimi sokoli. . 

Gospodo moja! nastavi stola ravnatelj svečanim gla¬ 
som : Ja pijem za ono čuvstvo, što vam ga u Nurnberžkom 
viećniku i njegovom sinu pokazali, ja pijem za iju av 

domovine! . . . • i rd „ 

Za svega ovoga pripoviedanja bili svi gostovi 
stupovi. Ja motrih moje suputnike "i opazih kako im nje a 
tajna nutrnja sila izraz lica preobrazuje i jedno drugom 
približuje. Činilo mi se, da su si sad braća, tako im 
duše za vrieme toga pripoviedanja licem i držanjem ci 

voga približiše. Jedva dovrši naš prevriedni stola 

ravnatelj pripoviedku, skoče oni zajedno od svojih sto¬ 
laca i jednim glasom zakliknuše: Slava Niirnberžkomu 

viećniku! 

I ja mogoh, dragi čitatelju, iz dna duše poviknuti: 
Slava Niirnberžkomu viećniku ! Čega nisam već vjerovao, 
se na moje oči uz liepo pripoviedanje stola ravnatelja 
zbilo: složila se u nječem moja dva suputnika. 

Uzneslo se čitavo družtvo. Doktor zaboravio na svoj 
specificum, a naša vila kod stola izjavi svoje ćućenje 
vilinskim načinom: Zapjeva nam domoljubnu pjesmu. 

Sprovedosmo još koj časak u toj nam nezaboravnoj 
obitelji. I jedva se od njih odkinusmo, i to samo uz obe¬ 
ćanje, da ćemo se na skoro vratiti. 

Doznav ja za onu tajnu vezu, koja drži prijateljstvo 
med mojima suputnicima, bilo mi je lahko Harmoniju pri¬ 
kazivati. Putovasmo kao da smo sva trojica jedna duša, 
jedno srce. Utvrdismo: Tko ćuti za domovinu, taj može 
i na ovom svietu blažen biti, a tko umre za nju, tomu 
ime nikad poginuti ne će 

I. 

0 ljepoti i njegovanju čovječjega tiela. 

ad pogledate koga god čovjeka, udarit će vam 
ponajprije u oči njegov struk. Ako struk čovječji 
ne odgovara zakonom naravne ljepote, ili bar 
pravilnosti, onda ne mogu uspjeti ni ostala svojstva lje¬ 
pote. Usuprot pak previdjet ćemo na liepom struku mnoge 
mane pojedinih tih svojstava. 

Trebalo je mnoga i marljiva motrenja, dok su se 
mogli utvrditi zakoni naravne ljepote. Slikarstvu i kiparstvu 
imamo zahvaliti stalna pravila o medjusobnih razmjerih 
tiela i njegovih uda. U grčkih mramornih kipovih naći 
ćemo zakone pravilnosti, zakone naravne ljepote, u njih 
uzore naše, u njih za svaku osobinu ljudskoga lika sa¬ 
vršene izglede u prvobitnoj čistoći. U farnezkom Her- 
kulu vidimo prikazanu, prekomjernim razvitkom mišica, 
najveću tjelesnu snagu; u Apolu belvederskom divimo 
se premilim crtam mladosti, a u sredini izmed snage i 
milote stoji grčki Antinous; ženski spol naći će uzor 
savršenstva u Veneri Praksitelovoj; čilije ljepotice imaju 
Sv oj pralik u Diani, a kraljica neba pokazuje svim dosto¬ 
janstvenim ženam najsavršeniju sliku svoje osobine. 

* 

Struk čovječji stoji uviek do gradje kostiju, do 
okostnice. Ne sudi se pak samo po veličini ili debljini, 
po dužini ili kratkoći okostnice liep ili neliep, nezgrapan 
ili sitan, plemenit ili neplemenit struk, nego se sudi i po 
razmjerju pojedinih kosti prema cielosti, po načinu i 
smjeru, kako su se kosti medju sobom srasle 

Razni ljudi imaju, uzprkos raznoj veličini stasa, ipak 
sva svojstva ljepote i prijatnosti. Dakle mjeru, po kojoj 
se ima suditi ljepota struka, nosi svaki pojedinac u sebi: 
u simetriji iliti sumjernosti pojedinih česti s osobnom 
veličinom pokazuje se liep, savršen struk. 

Temeljnom pak mjerom u svakom pojedinom čovjeku 
imade se smatrati hrbtenica. Po njezinoj dužini i 
debljini imadu se sve ostale forme okostnice razmjerno 
razvijati. Ako sudimo dakle o harmoniji i ljepoti odrasla 
čovjeka, sudit ćemo o razmjerju pojedinih česti prema 
dužini i debljini hrbtenice. Dakako, da imadu onda i po¬ 
jedine česti tiela jedne prema drugim stojati u pravom 
razmjerju. Ako reknemo na primjerj ova ili ona go- 
spodja ima malenu ruku, moramo pomišljati i na razmjerje 
ruke prema ramenu i laktu, koji pak moraju u daljnjem 
savezu sasvim razmjerni biti prema tielu. 

A budući da u čovječjem tielu vlada simetrija izmedju 
desne i lieve strane, zato moraju i jednake česti obiju 
polovica sasvim suglasne biti u njihovih razmjerjih. 

Prema tomu će duga hrbtenica, i po njoj dugačak 
trup čovjeka zahtievati dugačak vrat, ovalnu glavu, 
dugačke ruke i noge; a kratkomu trupu ili kratkoj hrb- | 
tenici dolikovat će kratke česti. Veličina i manjina struka 
pogledom na ljepotu i prijatnost ne smije pak nikako 
prieći neke srednje granice, jer bi se to opiralo krasoćutju- 
Patuljak i gorostas, bili oni razmjerni koliko mu drago, 
ne mogu biti ni prijatni, ni liepi. 


Kakono su kosti i njihovo medjusobno razmjerje 
podloga veličini, manjini, debljini i nježnosti struka, tako 
& biti njihova mekčevina, mišice i salo, od velika za- 
jnašaja za struk. Pravilo je, da čim su deblje kosti, 
tim krupnije su mišice, a salu je izpuniti sve jamice 
jzmed mišici i kosti, i podati pojedinoj česti tiela onaj 
liepi zaokruženi oblik, koji se najpače na ženskom spolu 
pokazuje, gdje i onako kosti i mišice radi nježnije gradje 
ne proviruju toliko. 

Razlikujemo dvie vrsti struka: vitak i jedar struk. 
Vitak je struk onaj, gdje sve česti tiela: glava, vrat i 
uda, stoje u harmonijskoj dužini prema dužini hrbtenice. 
Plemenita vitkost, to jest ona vitkost, koja pripada ljepoti 
i umjetnosti, teži uviek za visinom. Kod jedroga struka 
prevladala je kratkoća svih česti, te one vole poći širom, 
nego li visom. I vitkost i jedrina stoje do gradje oko¬ 
stnice, a zatim do gradje mišici, koje se naravno moraju 
vladati po kostih. 

Treba pak uzeti na um, da se kosti mužkarca i 
ženske po gradji svojoj dobrano razlikuju. Uzmimo raz¬ 
matrati trup čovječji. Hoćemo li ga matematički prispo- 
dabljati, moramo reći, da priliči čunju. U mužkih je 
podloga tomu čunju u plećih, a u ženskih u boku. Prema 
tomu ne smije odielo, koje hoće naravnom ljepotom sjati, 
tražiti u mužkarca širinu u boku, a u ženskih ne smije 
je tražiti u plećih. Zato je veoma znamenito, što su 
stariji i noviji jezici srčanost, odlučnost, rječitost (»pectus 
est, quod facit disertum«) i junačtvo smieštali u jake 
prsi mužkarca (»nemo feroci pectorosior Marte«), dočim 
je narav, da bude i prema ženskomu spolu pravedna, 
°bcrtaj njegovih prsiju na drugi način obilno izpunila. 

Ženska je hrbtenica kod jednake visine dviju osoba 
raznoga spola duža, a to nije zato, što bi pojedine nje- 

zine kosti (kralj ežci) bile duže, već zato, što su hru- 
stavci, koji spajaju te pojedine kosti, deblji. Po tom je j 
ženska hrbtenica elastičnija i ljepše zaokružena, nego li 
mužkaračka. A imajući ženske mnogo manje i nježnije 
kosti, bit će razmjerno i mnogo laglje od mužkaraca, 

zato mogu i okretnije biti. 

Sve, što je vitko, teži za visinom, zato će u vitka 
čovjeka biti glava ovalna, dočim će u jedra čovjeka biti 
okrugla. Što se pak tiče visine glave u obojim spolima, 
to ju možemo lasno izmjeriti na onih umjetničkih uzorih, 
koje nam je grčki sviet ostavio, t. j. na mediceskoj Veneri 
i belvederskom Apolu. Razmjerje visine glave prema 
visini ostaloga tiela jest u Venere kano 1 : 7‘5, a u 
Apola kano 1:8. 

Od vitkosti i jedrine prieći nam je na suhoću i 
krupnoću. 

Nije ovdje rieč o bolestnoj suhoći, vec o takvoj, 
kojoj su podvrženi prividno zdravi ljudi. Suhoća, ako 
priedje izpod granice tanahne vitkosti, te se već poma¬ 
ljaju pojedine kosti i konture mišica izpod svietle, suhe, 
nabrane kože, ne može biti nikako liepa. Ćuteći to sav 
sviet, nastojali su vještaci pronaći uzrok .takvoj suhoći i 
racionalnim ju putem svladati. Razni su uzroci suhoći. 
Ima slučajne, prolazne suhoće, koja nije na nikakvu škodu. 
Tako će n. pr. ljeti čovjek, kod jače transpiracije u 
suhom zraku, opadati u tielu, a zima će ga opet puniti. 

Isto će tako naporna radnja i disanje u prostom 
zraku uz kretanje, osobito po bregovih pretvoriti dio 

sala u ugljičnu kiselinu i vodu. 

Tako suši čovjeka i strast, čežnja, žalost, i u obce 
svaki živahni potres duše, koji i onako ne pomaže ljepoti, 
a traje li dulje, škodi i zdravlju. Ima opet suhoće, koja 
je prirodjena, te prelazi od otca na sina, postajući obi 


teljskim obilježjem. Takvoj ćemo suhoći najteže doskočiti, 
gkrofulozna, bljedobolna suhoća, koja se u mladosti cesto 
sakriva za vodenom nabuhlom kožom, može se ukloniti 
gamo tim, da se svladaju te bolesti. 

Ima pak osobito mnogo djevojaka, koje [očevidno 
opadaju u mesu, a ipak tvrde, da su zdrave. Vele one: 
.jelo nam je u slast, dobro probavljamo, dobre smo 
volje, a ipak nam se vrat i prsi, da i lice i ruke već 
suše«. Kod svagdanjega ogledanja u zrcalu primietile su 
one to dosta rano, i traže doduše pomoći, ali ne u vje¬ 
štaka, već u domaćih ljekovih, u novinah, gdje se sjaj- 
nimi naslovi obećaj e za najkraće vrieme sigurna pomoć. 
Mnogo bi bolje učinile takve djevojke, da dadu još za 
vremena po liečniku izpitati to svoje očevidno opadanje, 
jer bi im u većini slučajeva, našavši uzrok, lako pomogao, 
a inače se mogu dokopati organične kakve bolesti. 

Znajući, da debljaju oni ljudi, koji uviek u sobi 
sjede i brašnata jela jedu, poveli su se za njimi mnogi 
suhotni i postigli su često svoj cilj; s toga uzroka mnoge 
gospodje i spavaju duže. Svatko pak, tko se je počeo 
sušiti, ne znajući uzroka tomu, neka zna, da to nije pravi 
put, kojim je udario, jer neka ne misli, da će samom 
silnom pokrepnom hranom nadoknaditi onaj gubitak u tielu. 
Ne stoji do toga, da se pokrepna hrana u želudac pri¬ 
vede, nego da se probavljanjem zbilja i u krv pretvori. 
Za to treba prije svega probav urediti, i ne treba zabo¬ 
raviti, da k normalnom hranjenju spada i pravilna djelat¬ 
nost jetara, pluća i mišica, zatim zadovoljna i po mo 
gućnosti vesela ćud. 

Da me tko upita, kako se lieči od suhoće, mogao 
bih mu u kratko reći: podji ljeti na selo i lieči se mliekom. 
Ali voljan, da što podpunije obrazložim, kako se valja 
držati takvim suhotnim, a da se čim prije pomognu, 

nabrojit ću nekoliko stalnih pravila, koja su jednako ko- 
ristna i zdravlju i ljepoti. 

1. Ponajprije treba pokrepnije hrane uzimati, dok 
nije probav popravljena. Jelo ne treba samo da je hra- 
nivo, nego da je i lako probavno. 2. Tko se pokrepnijom 
hranom služi, mora se i bolje kretati i disati, ne smije 
pak iznemagati mišićnom kretnjom i znojem. 3. Treba se 
uviek hraniti umjereno i običnom hranom, na koju je 
čovjek već privikao; jer množina hrane i neobična jela 
slabe probav. 4. Valja se dva puta svake nedjelje toplo 
kupati; jer tople kupelji oživljuju kod suhih ljudi prietvor 
u tielu. K tomu se valja svaki dan na blagi način pro* 
trti, što je jur Hipokrat preporučao. 5. Treba rano usta¬ 
jati i ranoliegati; jer bdijenje suši čovjeka. 6 Napokon, 
kad je probav uredjena, pospješit ćemo punjenje u tielu 
običnimi kriepili: jajeti na umak, dobrom šunkom, zo¬ 
benom juhom, dobrim pivom itd. 

Poznato će biti, da u iztoku, poglavito u Turskoj i 
Egiptu, svaka gospodja ili djevojka, ako hoće da bude 
po ondašnjih nazorih liepa, mora biti i krupna. Ondje se 
ženske upravo umjetnim načinom tove, jer drugčije ne 
mogu nikako ugledne biti. To tovljenje stoji pak u tom, 
što se one često toplo kupaju, i svaki dan i u samoj 
kupelji piju mastne kokošje juhe, u kojoj je ukuhan 
korien tetivice (Smilax Chinae). Poslie juhe jedu meso 
dobro ugojene crne kokoši, izpunjene manduljami i orasi 
od trišlje (pistacije). K tomu pripomaže i bezposlen ku- 
ćevni haremski život. 

Ima i u nas ljudi, koji prijanjaju uz takve orientalne 
nazore, te rado spajaju nekoje službe i stališe s potre¬ 
bitom krupnoćom, tvrdeći, da krupni ljudi bolje dolikuju 
časti i stališu, kojemu pripadaju. Ali u obće se po Europi 
boje krupnoće i muškarci i gospodje, a još više djevojke. 


I krupnoći kano i suhoći može nagibati čovjek, 
flegmatičan, bezbrižan, zadovoljan čovjek mnogo će 
laglj e debljati, nego li sangviničan i nervozan ; bezpo- 
slica prije, nego li radiša; čovjek kratke pameti prije, 
nego li onaj, koji mnogo misli. A moram i ne rado napo¬ 
menuti, da gospodje više na to naginju, nego li muš¬ 
karci, djeca više, nego li mladići. 

Čovjek, postajući krupan, gubi u ljepoti oblika, u 
miloti, u kretanju; osim toga bude nezgrapan, disanje 
mu se usporuje, srce mu obuzeo hlapat, a veoma se rado 
znoji, stoje radi vonjajućega izparivanja veoma neugodno. 

Primjetiti mi je ovdje, da je mnogo laglje zapriečit 
krupnoću, ili u početku razvitka zaustaviti ju nego li ju 
kasnije izliečiti, i to zato, što se s krupnoćom često 
svezuju kronične bolesti krvi i hranjenja. 

A kako nastaje krupnoća? Po glasovitom lučbeniku 
Liebigu dielimo jestiva na dvie velike hrpe: na tako 
zvana tvorna (plastična) jestiva i na dihava (respira- 
cijna pomagala). 

U tvornom jestivu ima osobito mnogo dušika, a u 
dihavih ga nema. Tvorna su jestiva meso, mlieko, sir, 
Ijepivo (u žitu i kruhu), sočivina (u leći, grahu, bobu itd.); 
a dihava su: razne vrsti masti, slador, škrob, teklina 
(gummi), itd. Dihava se nalaze u tvornom jestivu; tako 
ima gotovo u svakom mesu sala, u mlieku sladora i sala, 

« kruhu škroba itd.; ali u dihavih ima malo ili nimalo 
tvornih čestica. 

Tvorna se hraniva rabe u tielu osobito za hranjenje, 

’• j- i za nadoknadjivanje iztrošenih čestica i za tvorenje 
novih; ali nisu nikakva gradja za tvorenje sala. 

Dihava pak služe u tielu osobito za održavanje 

lučbenih promjena, koje se obavljaju disanjem. 
Pravo zato i jesu dihava glavna gradja za razvijanje 

toplote u tielu, a raztvaranjem njihovim razvija se snaga, 
jednako kako se izgaranjem ugljena u parostroju razvija sila. 
Za hranjenje pak, za nadoknadjivanje iztrošenih čestica, ili 
za rastenje, za tvorenje mesa, kosti i t. d., ne mogu te 
tvari nikako služiti. Zato i nisu one upravo hranive, ali 
podaju glavnu gradju za tvorenje sala u tielu. 

Fo tom bi dakle najbolje bilo hraniti se samo pla- 
stičnimi jestivi, daše čovjek krupnoce oslobodi, ali se je 
dokazalo mnogobrojnimi pokusi na živini, da u svakoj 
hrani, ako će život uspievati, ima biti tvari iz obiju onih 
glavnih hrpa; a inače gine i zdravlje i život. Tako ne 
može nitko živjeti od sladora i od škroba. 

Akoprem sva jestiva sadržavaju česti iz obiju onih 
glavnih hrpa, to je ipak razmjerje medju množinom plastič¬ 
noga jestiva i množinom dihavoga posve različno u raznih 
za hranu rabljenih tvari. U obće možemo reći, da u svih 
iz životinjstva dolazećih jestivih pretežu plastične (tvome, 
bjelankaste) tvari, a u onih iz bilinstva pretežu dihava 
(škrob i slador). Samo u mlieku, akoprem i ono potječe 
iz životinjstva, ima razmjerno mnogo dihava (sladora 
i sala). 

Na temelju toga lako kažemo uvjete, uz koje se 
krupnoća razvija, ili, što je sve jedno, salo u tielu smješta. 
Salo se smiešta u tielu, ako ga više u tielo dodje ili se 
u njem napravi, nego li se potroši, a usuprot salo lzče- 
zava, ako ga se više u tielu potroši, nego što ga u nj 
dodje. Ono biva najprije, ako se hraniš takvimi jestivi, u 
kojih ima već gotova sala, ili bar takovih česti, od koji 
se u tielu lako može napraviti salo. U takovu hranu 
brojimo ponajpače: mlado maslo, ulje, slaninu, tusto mesoi 
mastno mlieko, mastne tjestenine, u kratko: hranu, koju 
pravi obilje masti. Što valja o masti, to i o svih ostali 
dihavih: škrobu, teklini i sladoru; ona se ili sama pri¬ 


tvorom u tielu pretvaruju u salo, ili se slože s kisikom 
u tielu, koga bi trebalo za izgaranje sala, te tako štite 
salo od potrošbe prietvorom. Ovamo idu sva jestiva bi- 
linska (jer u njih pretežu dihava), najpače: kruh, pirinač, 
korun, tjestenine, repa itd. 

I pila, u kojih ima mnogo sladora i gummija, spa¬ 
daju ovamo: pivo i sladka vina. 

Kako je kakvoća hrane od velika zamašaja za usko- 
rjelu krupnoću, tako su opet znatne sve one okolnosti, 
kojimi se prietvor (i tim trošenje sala) u čovjeku povisuje 
ili umanjuje. Čim jači prietvor, tim veći potrošak sala. 

Da se shvati taj prietvor u čovječjem tielu, valja 
mi napomenuti sliedeće. 

Odrastao čovjek srednje veličine teži 130 funti; od 
toga ima 90—100 funti vode, a samo 30—40 funti 
jedrih tvari. Od te vode potroši tielo svaki dan 7 funti, 
i to 27 2 funta disanjem, a 4funta drugojakim izluči¬ 
vanjem. Usuprot priedje svaki dan do 30 funti (dakle 
gotovo četvrti dio čitave težine tiela) probavnih sokova 
iz krvi u crievo i opet iz crieva u krv; ovi probavni 
sokovi sastavljeni su od po prilici 72 funte kompaktnih 
tvari i gotovo 30 funti vode. Upravo toliko se po pri¬ 
lici tekućine izmieni izmedju krvi i mišica. Ovako mo¬ 
žemo pojmiti, da kod takvoga ogromnoga izmjenjivanja 
u tielu mora i prietvor biti od velika zamašaja za zdravlje 
i obličje tiela. 

Nego vratimo se na pitanje: kako da liečimo krup¬ 
noću? Hipokrat, koga zovemo otcem medicine, veli: 
spavaj samo u noći na tvrdom, šetaj se mnogo, trči i 
kreći se živo. Drugi neki novovječniji liečnik tvrdi, da nema 
boljega sredstva proti krupnoći, nego u noćno doba učiti 
algebru, a po danu drva piliti. — Prije svega imao bi 
se po mojem mnienju svatko, tko je na sebi opazio, da 

biva krupniji, a želi se toga lišiti, osvjedočiti liečničkim 
iztraživanjem, nije li njegova krupnoća posljedica kakve 
bolesti, n. pr. jetara. Ako nema u njem nikakove orga- 
nične bolesti, već je krupnoća samo posljedica njegova 
načina življenja, to mu valja taj način promieniti, ali ne 
na prečac, već malo po malo. Treba dakle ponajprije pa¬ 
ziti na sve dietetične uvjete, po kojih se tvorenje sala 
umanjuje, a jur napravljeno salo u krv privodi na raz- 
stavljanje i izlučivanje, i tim treba pospješiti prietvor u 
čovjeku. 

Ti dietetični uvjeti jesu sliedeći. Treba se hraniti 
takvom hranom, u kojoj nema mnogo kemijskih eleme¬ 
nata, od kojih se pravi salo. Takov je elemenat ponajprije 
ugljik, koji je glavni sastavni dio u svakom škrobu, sla- 
doru, gummiju, u rastlinskih i životinjskih mastih (ulju, 
slanini, loju, moždini, maslacu), zatim u pivu i sladkom 
vinu. I mlieka, koje ima u sebi sladora i masti, kano i 
žutanjka treba se kaniti. Najbolje je pilo voda, a onaj, 
koji je naučan na vino, neka ga i dalje pije, ali umje¬ 
reno. Na večer nije nikad dobro mnogo jesti. Škod¬ 
ljivo je i ljepoti i zdravlju, što osobito mnoge djevojke 
rade, hoteći da se osuše: — gladovanje i piće octa. 
Tim će si one pokvariti probav, lako će dobiti grčeve 
u želudcu, hrakati će krv, i napokon će sušicom oboljeti. 

Treba nadalje uzeti na um, da se sve salo osobito 
djelovanjem pluća izlučuje. S toga treba upotriebiti sve, 
što jači disanje, ter oživljuje kolanje krvi, a to je kre¬ 
tanje u zdravom gorskom zraku, rano ustajanje i šetanje 
zorom. I znojenje pospješuje izlučivanje sala, zato mogu 
oni, kojim to liečnik dopusti, upotrebljavati i ruske ku¬ 
pelji. Pošto znamo, da i kožom dišemo, t. j. da se i dje¬ 
lovanjem kože može izlučivati salo, podupriet ćemo to 
djelovanje svaki dan žestoko tarući kožu suhim, hrapavim 


suknom. Gdje se ne može napomenutimi sredstvi svla¬ 
dati krupnoća, tu će biti, ako stanje tiela dopušta, od 
koristi vode u Karlsbadu, Marienbadu ili u Heilbrunu, 
Kissingenu, Kreuznachu i Emsu. 

A do koje granice smije krupnoća doći, da ne kvari 
tiela? Da odgovorim na ovo pitanje, reći ću nekoliko 
rieči o tako zvanoj ženskoj »tailli«, t. j. o sredini trupa, 
o pasu i razmjerjih njegovih. Narav je ustanovila, da pas 
zdrave i pravilno sagradjene odrasle ženske srednje veli¬ 
čine bude u obodu (periferiji) 70—76 centim. Prvi od 
tih brojeva prikazuje obseg najtjesnijega naravnoga 
ženskoga pasa. Svaki centimetar, za koji se silom ovaj 
obseg umanji i stegne, na štetu je zdravlju. 

A šta veli moda na to ? Moda, ta ljuta okrutnica, 
veli: 55 ctm., to je mjera za najkrupniji pas, pak tu 
mjeru žalibože nastoje gdjekoje ljepotice postići svimi 
mogućimi sredstvi: korsetom, ribljom kosti, ocjelom, 
vrpcami, pojasom, a tim stegnu pas kadšto na 35 ctm. 
dakle na polovicu naravnoga oboda. Badava ćeš doka¬ 
zivati takvim Ijepoticam, da je to stezanje u pasu veoma 
škodljivo zdravlju; da od toga svi ustroji trbušne šupljine 
u veliko trpe; da to uzrokuje grčevite i ostale opasne 
bolesti. Ne mare one za zdravlje, samo da budu liepe. 
Da, liepe po nazorih kakova modnoga krojača, ali nikada 
po umjetničkih, po naravnih. Grčki umjetnici, koji su nam 
ostavili one uzore vitka ženskoga struka: Veneru, Ce- 
reru, Hebu, Gracije itd., držali su se naravne prije napo¬ 
menute periferije pasa. A i same najveće privrženice pre- 
tiesna ženskoga pasa sgrozile bi se jamačno, kad bi 
ugledale svoju priliku tako tankopasu iztesanu u golom 
mramoru. Tim bi se liekom one možebit ponajprije izliečile. 

Ako je struk čovječji pravilno izveden; ako nije ni 
Presuh, ni predebeo; u obće ako odgovara svim zahtje- 

vom prijatnosti u obliku i brsti (teintu): ipak još ne će 
biti liep, dok mu nedostaje — pravo držanje. 

Liepo je ono držanje, gdje se ne vide uglovi u zglobi, 
i gdje se umanjuje pretežnost upravnih crta. Crte imaju 
biti ugodno zaokružene, imaju se, da tako rečem, tala¬ 
sati. Zato je neliepa i ukočenost i sgurenost. 

Kod zdravih ljudi, u kojih nisu mišice slabe, neliepo 
je držanje samo navada, koja se lako može ukorieniti. 
Uzoru liepoga držanja možemo se učiti na umotvorih sta¬ 
rih umjetnika. U njih vidimo svedjer ono srednje, ni pru¬ 
ženo ni skučeno, mirno držanje, koje krasocutnomu oku tako 
izvanredno godi. Hrbtenica ima stojati u sredini ledja, 
osovina vratnih kosti (kralježaka) ima se nešto napried 
nagibati, da uzmogne glava prema trupu zauzeti pravo 
mjesto ; prsni kralježci, ili prsne kosti na hrbtenici, zaokruživ 
se nešto kod šij e, imaju se ukopati u prsnu šupljinu, kod 
ženskih više nego li kod mužkih, a bočni kralježci 
imaju se izbočiti prema križicam. Po tom će se prsi 
iztaknuti, trbuh upasti, a pleća će doći u harmonijsku 
visinu i u sklad sa glavom i rukama. Glava ne smije 
imati svoje težište na šiji i po tom prignuta biti natrag; 
ovakovo držanje glave pokazuje prezirnu oholost, ili 
bezobraznu tupost. 

Uda ne smiju nikad sasvim pružena biti, nego gornja 
uda ili objimala treba da su svagda napola prignuta u 
laktu. Ovako treba poglavito u siedu. Kako je neugodno 
gledati čovjeka, kako li vriedja pristojnost, koji sjedi 
pruženih ruku i nogu ! 

Po držanju struka vlada se hod i kret. 

Čovjek, koji se liepo drži, kreće se uviek lako i 
prijatno, a onaj, koji se ukočeno ili pokunjeno drži, uviek 
se kreće nezgrapno i nespretno. 

Najobičnija kretnja je hod. Rousseau je tvrdio, da j e 


0 arav i čovjeku odredila, da na četverce ide; ali da je 
oa j koliko poznavao gradju čovječjega tiela, i da ju je 
uporedjivao sa gradjom životinja, uvjerio bi se bio baš o 
protivnom. Istina je, da djeca idu po četverce, ali to je 
samo zato, što još ne umiju održati se na noge, što 
nije za njih tako lako; jerbo se je čovjeku, stojeći na 
dvie noge, vazda održavati u ravnovjesju. 

Hod se vazda vlada po težištu tiela, kako se ono u 
navadnom naravnom držanju pokazuje. Za hoda premiešta 
se težište tiela sad na jednu sad na drugu nogu, pak se 
lako doku čuje, da na to osobito utječe navadno uzpravno 
držanje. Oni, koji stojećke imaju težište tiela više napried, 
smucati će se hodajući, a oni, koji imaju težište tiela 
natrag, stupati će više na petama, kako se to najpače kod 
ženskoga spola opaža poradi horizontalnoga položaja nji¬ 
hove zdjelice. Osim toga su i noge u toga spola udešene 
za kraće korake. Zato i veli Rousseau: žensko je trčanje 
tako udešeno, kako ćeš ih laglje uhvatiti. 

Ako ženski hod prekorači tu granicu malih koraka; 
ako se on izvrgao u tako zvani »grenadirski hod«: onda 
je izgubio svu milotu ženskoga koraka. 

Više puta je uzrok neliepu hodu oblik goljena ili 
, nogu. Goljeni mogu biti sabljasti ili premalo ili previše 
prema koljenu prignuti. Na takve mane valja paziti već 
za mladosti, kadno se one još mogu izpraviti, jer su za 
onda vezovi u zglobah još elastični i popustljivi, a dje¬ 
lovanjem mišica može se držanje kosti tako upraviti, da 
se ona mana popravi. Ni ploskonogi ne mogu liepo ho¬ 
dati. Često je odjeća kriva zlu hodu. Djevojke, koje su 
prerano dobile dugu odjeću, smucaju se hodajući i zanemare 
v aljano držanje nogu, pošto su one odjećom zakrite. Tako 
Se i krutimi, težkimi suknjami, koje valja koljenima napried 
birati, priuče djevojke na to, da više gaze nego li hode. 


Hodanje, kao i svako kretanje, potrebito je i Za 
zdravlje čovječje. Hodanje, ili pravo rekavši šetnja, naj¬ 
običnije je kretanje tiela, što ga ljudi čine radi zdravlja 
Da reknem zato koju o šetnji. Šetnjom spajamo tjelesno 
kretanje s udisanjem svježa zraka i sa zabavom duševnom. 
To troje treba svagda na umu imati i vršiti. Pravila su za 
šetanje po načelih zdravoslovnih sliedeća: 1. Ne valja odmah 
poslije jela, s punim želudcem, poći na šetnju, već treba po 
prilici jednu uru pričekati, dok mine glavno djelovanje že- 
ludca, te se želudačni sok izlije i počne kemijski na jelo dje- 
ovati. Onda će šetnja veoma koristiti probavi. 2. Početkom 
šetnje valja polagano hodati, onda malo brže, a pod kraj 
opet polagano. Držanje pri tom budi uzpravno, čvrsto 
plećiju natrag pomaknutih a prsiju podignutih. 3. Pri 
šetnji treba nastojati o čestom dubokom udisanju, a ka¬ 
niti se svakoga pušenja. I ruke treba kretati, dakako 

samo toliko, koliko dopušta pristojnost. Gospodje, koje 
radi odiela i običaja ne kreću gornjega tiela, nemaju od 
šetnje toliko koristi, koliko one majke, koje se na šetnji 
igraju s djecom i tim sve česti tiela dovoljno kreću. 

4. Da bude šetnja zdravlju koristna, ne smije biti na¬ 
porna ni duhu. Zato ti se valja za šetnje kaniti dubljega 
razmišljavanja i napinjanja fantazije, a nastojati što više 
da budeš veseo. 5. Dobro je priučiti se šetnji pri svakom 
vremenu, bilo ljeti ili zimi, po kiši, sniegu ili vjetru. Treba 
se dakako prema tomu oblačiti i čuvati. 6. Za učenjaka, 
činovnika i poslenika najkoristnija je šetnja u jutro prije 
doručka, iza kako je izpio čašu vode. Ta šetnja ne budi 
ni predaleka ni prebrza. Poglavito se preporuča udru¬ 
živanje kod takve šetnje; ako ne šećeš sam nego samo- 

drug ili samotreć, onda će nenaporan, veseo razgovor 
liepo pripraviti duh za ozbiljnu radnju. 7. U obće ima 
čovjek šetati dotle, dok počimlje ćutiti umornost. 

Tko se zlo drži i zlo hodi, tomu ne može ni 
kret biti liep. Sjeo on ili ustao, pozdravio ili prepo¬ 
ručio se, izjavio vesela ili ozbiljna, ohola ili ponizna, 
komična ili tragična čuvstva: sve će biti u njega neliepo. 
I u kretu ne smije biti crta ljepote ni uglasta, ni jedno¬ 
strana, ni troma. Lakoća kreta stoji do toga, da se 
priuči težinu tiela porazdieliti na više težišta zajedno, 
ili izmjenice. Sve tielo imade se na harmonijski način pri¬ 
lagoditi svakdašnjemu kretu. Može li biti liep pozdrav, 
ako samo glavom poniknemo, ili samo ruku pružimo ? 
Čitavo se tielo ima kod svakoga pozdrava i drugoga 
kreta harmonijski prilagoditi glavi ili ruci. 

Progovoriv o kretu, nanudja mi se, da reknem koju 
o pristojnosti. U pristojna čovjeka pozaboravit ćemo na 
nestašicu kakova drugoga liepoga svojstva, jer se iz pri¬ 
stojnosti razvija milota, ukupni izraz harmonijske, ugodne 
čovječje prilike. Ali, na žalost, u današnje se doba veoma 
lako zaboravlja na uzgajanje i razvijanje pristojnosti. A 
pristojnosti treba učiti, ona nije prirodjena. Dakako, 
samo za mladosti može se pristojnosti učiti, kadno se 
mogu mišice i zglobi upravljati, i kadno zle navade još 
nisu nepredobitne. Ali žalibože opaža se često, da se 
nekoji mladići, prije nego li su se počeli učiti pristoj¬ 
nosti, jur preslobodno povode u odielu i manirah za 
odraslimi, držeći, da su svojim osornim ponašanjem po¬ 
stigli vrhunac naobraženosti. Zabrinuti roditelji misle, da 
će to sve naučiti kod učitelja plesanja. Ali žalibože 
snd se kod učitelja plesa više ne uči pristojnosti i 
graciji, čemu nisu često ni učitelji krivi, zahtievajući 
moderni sviet od njih, da im djecu izvježba čim prije, 
da uzmognu čim skorije valcere, polke i ostale takove 
plesove plesati, gdje gracija radi karaktera takovih plesova 
1 radi njihova prenagloga kretanja nije ni moguća. Ne 

Dezman: Izabrani spisi. g 

polaze se sad, rek bi, učione plesa radi pristojnosti i gra- 
čije kako bi to imalo biti, nego radi veselja i druztvene 
potrebe, da mladež uzmogne, makar i nije jos dorasla 
takovim zabavam, čim prije nekoliko plesova^ odskakati. 
Takve plesne zabave, koje nedoraslu mladež zateku u 
njezinom najboljem razvitku, gdje joj treba najveće njege, 
traju često i po nekoliko sati, i zato škode zdravlju, a p 0 
tom i ljepoti; zanemarujući osim toga pravu i potrebitu 
svrhu takvoga plesnoga učenja, bude u mladosti čuvstva, 
za koja bi bolje bilo, da ostanu još u blaženom pokoju. 

U čem bi pak imala sastojati škola dobroga držanja 
i liepe forme? U gimnastici, reći će njekoji. Neka bude! 
Ali da ogledamo malko današnju gimnastiku, kako je u 
nj ek oj ih mjestih običajna. Zdravo je svakako i jacit ce 
mladića, ako bude polazio učionu gimnastike; upravo 
liep uspjeh učinio je te je odredjena školskim zakonom 
što se svakako pohvaliti ima. Jakost i zdravlje, razvitak 
mišica i elastična lakoća u svih kretnjah jesu svojstva, 
koja kažemo da mužkomu spolu liepo pristaju.^ Ali ako 
dobro promotrimo mladića, koji je upravo dovršio nauke 
na takvoj školi, to ćemo obično naći u njegovu struku 
svojstava, koja ne odgovaraju podpunoma harmoniji i 
proporciji ljepote: ruke im budu velike, objimala ilit. 
gornja uda dugačka, goljeni prignuti, kretnje osobito u 
boku kolebave, da tako kažem, mornarske. A zašto to- 
ler se u takvoj učioni veoma rado vježba protunaravno 
prigibanje, krevljenje i protezanje, koje protegne samo 
tetive i zglobne vezove, tim ih slabi. Kod tje ovj^e 
treba • korist i njegovanje zdravlja spojiti s esteticm 
zahtjevi. Ako se tjelovježbom ima postići liepo držanje, 
osim jačanja tiela, to ima ona ostajati u naravni 
granicah, kako je to u grčko doba bivalo, kadno ni 
gledali, da ljudi budu samo jaki, nego i liepi. Zato 

učiti mladež, da liepo stoji, liepo hodi, i vježbati ju u 
kretnjah, kako ih dopuštaju narav i kretala čovječja; pak i 
to jači čovjeka. K tomu ne treba glave prema zemlji 
spuštati, ruke težinom tiela protezati, ni ostale preko¬ 
mjerne i protunaravne kretnje vježbati. Ne ćemo da od¬ 
gajamo »kaučuk-ljude« i atlete, nego zdrave i po moguć¬ 
nosti liepe momke i djevojke. 

Djevojke se u takovih učionah doduše ne sile na 
mnoge majstorije dječačke, ali ipak se ne postupa s njimi 
dosta obzirno, te i one često dobivaju mužke forme, po¬ 
glavito uzpravnu hrbtenicu, dugačka objimala iliti gornja 
uda, velike ruke, i čvrste, nabujale mišice. To ja osobito 
iztičem, jer sam i tam imao prilike vidjeti u djevojaka zle 
posljedice onakovoj neprikladnoj tjelovježbi, posljedice, koje 
su krasnu inače tielu bile na uštrb Ne treba dakle drugo, 
nego samo vježbati mišice na naravno držanje i kretanje, i 
upriličivati ih u prijatnu i liepu formu. Mladež treba da ple¬ 
menito stoji i hodi, i da se pristojno, sa gracijom ponaša. To 
ima biti jedina naša svrha, i na to bi imali paziti osobito 
roditelji i svi oni, koji su pozvani, da nadziru uzgoj djece. 

Velika je nevolja po današnji sviet, što ne mari 
za pravilnu, naravnu ljepotu tiela, već teži samo za kri- 
vimi, umjetnimi ljepšali. Tko može nabaviti takova umjetna 
sredstva, pak ih udesi prema modi, taj misli, da je za lje¬ 
potu svoga tiela sve učinio. Ali neki pisac pravo tvrdi, 
da samo one ljepotice, koje imaju naravnu harmonijsku 
arhitekturu tiela, mogu se ponieti svojstvi, koja pripadaju 
ugodnoj čovječjoj prilici, bilo to u držanju bilo u kretanju. 

Izkazavši u jezgri mnienje liečničkih vještaka o ljepoti i 
njegovanju čovječjega trupa, imao bih govoriti o brsti (teintu) 
i čistoći njegovoj; ali to ću učiniti u sliedećem predavanju. 

A sada da još koju napose reknem o udih čovječjih, 
poimence o rukuh i o noguh. 

Gornje je udo sastavljeno od ramena, gornjega i 
dolnjega lakta, i od ruke. Kakvo da bude liepo žensko 
rame? Ono treba da se kod pleća zaokružuje i da se, 
spuštajući se niže, tanji sve to više, a ne smije se kod 
lakta ujamiti, nego treba da tuj pokriva zaokruženim 
salom tetive mišica tako, da se one kod kretanja ruke 
nikad ne pojave. Laktena kost pak ne smije stršiti, a 
koža nad njom ne smije biti ni crvena ni hrapava. Jed¬ 
nako ne smije ni dolnji lakat, t. j. ona čest gornjega 
uda izmedju lakta i ruke, izgubiti svoju zaokruženost, 
već treba da se sve malo po malo prema ruci tanji 
Debele, modre, ili tija podignute žile veoma kvare lje¬ 
potu ramena. Kod njegovanja ramena treba ponajviše 
paziti na brst njegovu, koja treba da bude biela poput 
sniega, kako već Ovid zahtieva. Dakle treba se čuvati 
prevelika napinjanja mišica u ramenu, bilo to težkom 
radnjom bilo tjelovježbom, jer će se onda rame, kako 
već spomenuh, primaknuti formom mužkomu ramenu i 
tim gubiti svoje ljepote. 

I najljepše, u formi i brsti savršeno rame ne može se 
militi gledaocu, ako uza nj nije ruka liepa. Čovječja ruka, to 
orudje nad svimi orudji, kako ju Galen zove, odlikuje se 
nježnom konstrukcijom, okretnosti i liepom formom, i nema 
joj u čitavom životinjstvu premice. Njom čovjek najviše 
gospoduje ostalim životinjam, dapače, kako Aristotel veli, 
čovjek upravo zato gospoduje njim, što ima ruke. To 
valja dakako pod uvjetom, da je ruka najvjernija i naj- 
vještija vršilica namišljaja čovječjega razuma. Ona podaje 
duhu snagu, da izvede svoje misli, po njoj vlada duh 
raznimi formami tvari. 

I opica ima ruke, ali se one od čovječjih po tom 
osobito razlikuju, što nije u čovjeka palac kao u opice, 
kod koje siže jedva do koriena prstiju. Snaga čovječje 


ruke stoji upravo do dužine, jakosti, i sasvim slobodne 
kretnje palca. Snaga palca je u čovjeka jednaka snazi 
svih ostalih prstiju zajedno 

Čovječja ruka nije samo mekaničko orudje, kojim 
držimo, grabimo itd., već je i organ osjećala, koje se 
pojavlja u vršcih prstova,.a zovemo ga opipom. Tim or¬ 
ganom spoznajemo forme i svojstva tjelesa, a može se 
tako usavršiti, da njime razanajemo i boje, kako to biva 
kod sliepaca, i zato opip donjekle zastupa i vid. 

Ne ću ovdje spominjati fiziognomike ruke, t. j. one 
nagoviestne znanosti, kojom bi nekoji htjeli po gradji, 
veličini itd. ruke gonetati o karakteru čovjeka; o tom 
ću govoriti u predavanju o njegovanju čovječje kože. Ali 
pripomenut mi je, da su u svako doba pripadale ruci, 
kao jednoj od najplemenitijih česti tiela, takove zadaće, 
kojimi je čovjek htio izticati slobodu u svojem postu¬ 
panju. Tako ima jedva koja vjera, u kojoj se ne bi ruke 
rabile kod izvršivanja obreda njezina. Ili ih dižemo prema 
nebu, ili ih širom raztvaramo, ili ih sklapamo, očitujući 
time, da se za vrieme pobožnosti imaju ruke svakoga 
posla kaniti. Tako se i prisiže rukom. A nije li ruko¬ 
vanje znamen dobrohotnosti i prijateljstva? Ne zastupa 
li u našem narodu udaranje ruke o ruku ugovore jednako 
valjane, kao ma koje pismo? 

Što se tiče oblika ruke, to je on već prilično odre- 
djen i od naravi i od stare kiparske umjetnosti. Njezina 
je veličina relativna, t. j. ona ima biti prema dužini i de¬ 
bljini ramena, iliti ima biti razmjerna (proporcionalna). Na¬ 
pose možemo o liepoj dužini ruke reći: ako postavite crtalo 
na nutarnju stranu ruke do laktenoga prigiba, pak zabilježite, 
gdje ruka u ručnoj zglobi počima, a za tim, gdje kod svr¬ 
šetka srednjega prsta svršuje, onda će u liepe ruke dužina 
njezina stajati prema dužini doljnega lakta kano 8: 13. 

Ruka ne ima biti ni kratka ni okrugla, nego dugačka 
i pružena, a i prsti imaju sve tanji bivati i okrugli iti. 
Zglobi u prstih ne smiju biti gomoljave (debeljaste), a 
svršetak prstiju ne smije biti plosnat. Nokat ne smije 
biti odviše izbočen, već treba da je ovalan, a ne okrugao. 

1 bieli mjesec na noktu treba da se sasvim jasno vi i. 
Hrbat ruke ima bit malko zaokružen, a tetive lzpod koze 
i žile imaju jedva probijati, a ne smiju biti podignute. 
Glavice kostiju na krajevih njihovih ne smiju strsiti, ec 
se imaju, ako prste prama dlanu na pola zatvorimo, pri- 
kazati kao odsjek kraglje. U obde ne smije teka a,ka 
biti tako tusta, da se u njoj gubi arhitektura njezine 
gradje. Najčešće biva, da palac nije u skladu s liepom mace 
rukom: ili se je odviše oddvojio od nje, ili odviše pngnuo, 
ili je u donjem članku preširok, kako napr. kod krojača. 

J Liepoj ruci treba dakako i liepa brst. Brst ruke ima 
biti pretežno biela, samo ona mjesta oko koštica smiju 
biti ponešto ružičasta, a žile samo plavetno probijati. 
Naprstnjak i igla, ako se bez opreza upotrebljavaju, mogu 
veoma pokvariti brst ruke: naprstnjak tim, sto ce stisnu 
okrajak srednjega prsta, ili što će taj prst izaći iz osov- 
noga pravca, a iglom se izbode koza na kažiprstu, 
postaje deblja i kano zamazana. Odatle ćemo lazabra , 
da žalibože samo one ženske mogu sačuvat, podpunu 
ljepotu ruke, koje ništa ne rade, jer je ruka, kako vec 
spomenuh, orudje materijalne radnje,^ a tako se mora 
prilagoditi raznomu poslu, te ne može sačuvan po p 
čist i savršen oblik. Ali ipak valja i radilice ruke njego¬ 
vati, jer one odavaju mnoge osebine čovjeka. Dakako 
više vriedi poštena radilica ruka, bila i neliepa, od 

kako liepe neradine ruke. _ . . 

Oblik ruke valja početi već u djeteta njegova • 
Treba nastojati, da djeca ne sišu prste, da ne grizu nokte, 



da ne pucaju zglobima, da se ne ozliede nožem ili drugim 
oštrim orudjem, da ne dižu ii ne nose pretežkih bremena. 
Ljepotu ruke osobito kvari zlo držanje kod pisanja. I 
neoprezno te pretjerano vježbanje na muzikalnih instru- 
mentih (na guslah ili glasoviru) može uzrokovati zle poslje¬ 
dice za oblik ruke. Što valja znati o njegovanju brsti 
njezine, spomenut ću pri njegovanju kože. — Mogao bih 
ovdje još primietiti, da svatko, tko želi imati bielu, me¬ 
kanu kožu na ruci, treba da ju od sunčane svjetlosti i 
od zraka čuva rukavicami, a osim toga bi ju imao na 
večer prati vodom i glycerinom. Čije se ruke na zraku i 
zimi rado rumene, neka proti tomu rabi sapun od plo- 
vučca. Ima ljepotica, koje ne smiju rukama raditi na zimi 
ili u mrzloj vodi, jer će im koža rado izpucati; one treba 
da se u jutro i na večer peru vodom, u kojoj ima gly- 
cerina za polovicu njezine težine, ili pak da mažu ruke 
coldcreamom. Ima opet takvih, kojim se kod radnje ili 
kod igranja klavira ruka znoji; one treba da ruke samo 
protaru i osuše praškom ličinjaka (lycopodium). 

Dakako i nokti na prstima treba da se i glede oblika 
što više njeguju, jer će najljepša ruka biti neliepa, ako 
budu na njoj nokti zapušteni. 

Još valja primietiti, da se mnogi prst radi neliepoga 
običaja, po kojem se nosi mnogo i težko prstenje, ne 
može odlikovati liepim i naravnim oblikom, odavajući on 
doduše bogatstvo čovjeka, ali nipošto dobar ukus njegov. 

Običaj, da se nosi prstenje na ruci, potekao je mo- 
žebit odatle, što su se na prstenju nosila kojekakva 
sredstva, kojimi su se tobože imale bolesti odklanjati, 
ili »uroci« odvraćati. Već su kaldejski knezovi nosili 
prstenje. Grci su iz početka nosili samo po jedan prsten, 
i to da njim pečate, ali za Aristofana znamo, kako je 
šibao tadanje gizdeline tim, što ih je u svojoj komediji 

zvao »sphragidonychargokometes«, t. j. takvimi ljudi, koji 
su prste do nokata prstenjem obkovali. U Rimljana rabio 
je prsten iz početka takodjer samo za pečaćenje. Kasnije 
su dielili prstenje, kako u današnje doba kolajne, što je 
dakako ponizilo vriednost prstenju, jer se je i tada kao 
što i sada i preveć sipalo takvih odlika. Za vrieme careva 
prevršilo je nošenje prstenja: plemenita bi tada gospodja 
morala imati na svakom prstu svake ruke (osim na srednjem 
prstu) po dva prstena. Kasnije je Rimljanom bio prsten 
symbolom ženitbe, što je i naša crkva zadržala, pače ga je 
podala i biskupom, da tim označi njihov vez sa crkvom. 

Promatranje ruke završit ćemo riečmi nekoga pisca : 
ako se na liepo sagradjenoj ruci prikazuje fina organiza¬ 
cija čovjeka, to se na držanju i kretanju ruke pokazuje 
odgojenost i naobraženost njegova. 

Kazav ovo o ruci, obavit ćemo laglje nogu. 

Ni u noge ne smije arkitektura kosti biti sakrita 
mekčevinom. Veličina je i dužina noge relativna, i stoji 
do visine i jedrine čitavoga stasa. 

Pravilno sagradjena noga pokazuje svod na dvie 
strane zasvodjen, t. j. po dužini i po širini. Ako je onaj 
svod po dužini previsok, onda ne može biti noga liepa, 
kako ni onda, ako je preplitak, kano što je u ploskonoge. 

Ima cielih plemena, kojim je prirodjena baš njeka 
te njeka vrst nogu: na primjer Izraelićani su ploskonoge, 
a Francezom je prirodjena visoka noga. 

Liepa noga osobito krasi čovjeka. Goethe veli o 
njoj: Liepa je noga onaj dio čovječje ljepote, koji ostaje 
i do najveće starosti, i koji krasi i staricu. 

Kod noge se pazi dakako najviše na oblik i na dr¬ 
žanje. I jedno i drugo valja već od rane mladosti gojiti. 
Zato će trebati osobito paziti i na formu obuće. Tako je 
n. p. za mladež veoma neprikladno, da joj se daju čizme 


visokih i rtastih peta, jer će zglobni vezovi radi nesigur¬ 
noga hoda popustiti, pak će se takva noga rado izvinuti, 
kako se to može opaziti osobito kod ženskoga spola. 

Kod starih naroda bile su u običaju tri razne forme 
obuće: papuče, cipele i čizme. Najstarija i najjednostav¬ 
nija obuća bile su sandale, njeka vrst papuča. 

One tri temeljne forme obuće starijih naroda pridr- 
Žali su i u kasnije doba, samo je dakako moda na njih 
koješta mienjala. Tako su iz početka bile pete nizke, a 
u XV. vieku bile su već tako visoke, da su se plemenite 
gospodje morale oslanjati na svoje dvorkinje, da ne bi 
posrtale. A nije li bila smiešna i ona sredovječna moda, 
kadno je rt od čizme bio dugačak poldrug lakat, te bi 
se takav kljun na čizmi morao privezivati za koljeno, jer 
se inače ne bi bilo moglo hoditi? 

Kako se mnoga noga oblikom čizme kvari, tako se 
čini mnoga noga neliepa radi neliepa hoda, a taj je pre¬ 
često posljedica pretiesnih cipela. 

Zato ništa ne pomaže sakrivati nogu i siliti ju proti nje¬ 
zinoj naravi u obličje i u držanje, koje joj nije priro- 
djeno i koje nije prema ostalomu tielu. Upravo nam je 
žaliti one ljepotice, koje, utjeravši težkom mukom nogu 
u tiesnu cipelicu, nahramljuju na visokim petama po ulicah, 
ne znajući, da noga ne smije biti premalena, ako hoće da 
bude liepa, i ne znajući, da upravo timi tiesnimi cipeli- 
cami škode i hodu i držanju i zdravlju, pače, što je za 
njih najgore, i samoj ljepoti. Uzalud je siliti narav umjet- 
nimi sredstvi u takve granice, koje nisu i ne mogu biti 
prema njoj; narav hoće da na svaki način skine sa sebe 
to robstvo, pak će svaki čas izdati svoga okrutnika i 
svietu ga odkriti. I pravo veli Goethe: 

Na petu se s lakta visoku uzuesi, 

Svedj ostat ćeš ipak onaj, koji jesi. 


0 ljepoti i njegovanju čovječje kože. 

rnev 

Sit to je ljepota? Mnogi i mnogi, držeći najvećom lje- 
potom ono, što se najviše približava uzorom, koje 
nam je grčko kiparsko dlieto ostavilo : muškarcem 
belvederskoga Apola, a ženam medicejsku Veneru, traže 
ljepotu u izvanjskoj formi, da u ljusci čovječjega tiela, o 
kojoj sam eto naumio govoriti. »Liepo je, što je srcu 
dragos veli naš narod, a jer se pojedinomu srcu poje¬ 
dine osobe mile, to bi po tom ljepota bila relativna, t. j. 
svatko bi nješto drugo držao za liepo. Pak doista i opa¬ 
žamo svaki dan, da, dočim njetko neku osobu obožava 
i čezne za njom, stotinu drugih ta ista osoba ne dira, 
pače ih odbija. Upirući se o to svakdanje opažanje tvr¬ 
dili su nekoji, da u duši svakoga čovjeka živi njeka oso¬ 
bita slika o ljepoti. Ali umjetnički duh i znanstveni razum 
nikako ne mogu pristati na to, da bi ljepotu osiecao s u- 
čajni osobinski ukus pojedinaca. Jer onda bismo morali 
priznati liepimi i djevojke na otocih Tihoga mora, koje si 
radi ljepote tetoviraju bedra, ruke, ramena i vršak jezika, 
morali bismo priznati, da su liepe one siromašne crnkinje, 
koje si, akoprem jim kratka pregača zastupa sve odielo, 
ipak radi ljepote probušuju nosnice ili ustnice da u nje 

meću kojekakov ures, te si još mažu lice bielom, crvenom, 
ili modrom bojom, ogledajući se pri tom u vodi, jedinom 
zrcalu svojem. Uzprkos svim raznim pojmovom raznih 
ljudi o ljepoti, ipak sama ljepota, idealna ljepota, može 
samo jedna biti, i ona mora da ima svoje zakone, svoja 
absolutna svojstva. 

Tu su nuždu spoznavali svi mudraci svih vremena i 
naroda. Grčki mudrac i, da tako kažem, otac nauke o lje¬ 
poti, Platon, izvodi ljepotu i dobrotu iz istoga vrela: po njem 
je ljepota osobit pojav savršenosti. Ljepota sama po sebi, 
veli Platon, jednovrstna je, nepromjenljiva i neprolazna; 
ti je ne ćeš naći podpune u pojedinoj zemaljskoj stvari —, 
ali pojedinu zemaljsku stvar zovemo na toliko liepom, na 
koliko se ona ideji ljepote približava. Podpunu ljepotu 
možemo samo zamišljati, a ne možemo je nigdje očima 
zagledati. Za Platonom su nebrojeni učenjaci kušali točno 
odrediti pojam ljepote. Ne ću nabrajati svih tih pokusa, 
ali ne mogu mimoići one dvie filozofijske nauke, koje 
pociepaše sadašnje mudrace u dvie jednako umne vojske. 
Obedvie jztaknuše svoje zastave. Na jednoj je napisano : 
ljepota je pojav ideje, božansko u zemaljskoj formi; na 
drugoj pak: ljepota je živa i vjerna slika i prilika savr¬ 
šenu, skladnu, pravilnu, opreke u sebi izmirujućemu pra- 
liku. — Odatle možemo razabrati, da je laglje reći: tko 
je liep, nego li: što je liepo? U njekom Goetheovu 
dialogu pita njetko: Što je ljepota? A drugi odgovara: 
Ja ne znam, ali ti ju hoću pokazati. A njeki drugi pisac 
sjeća čitatelja na onu robinju, za kojom je, radi njezine 
izvanredne ljepote, njeki knez strastno planuo, obožava¬ 
jući u njoj pravi ideal ljepote, a ne mogući ipak reći, 
gdje ona na sebi tu amajliju (taj talisman) ima. Jednom 
odreže njeki zlobni zavidnik liepoj robinji kosu, te se 
djevojka on čas pričini neliepom, a knezu upravo odurnom, 

i tek, kad joj je kosa opet porasla i prijašnju bujnost 
zadobila, prikaže se ona knezu opet liepa, ali nigda više 
onako, kako je prije bila, jer joj je ljepota bila razglo- 
bljenai raztvorenau pojedine svoje najmilotnije česti. Odatle 
doumljuje taj pisac, da se u ljepoti ne smiju razpoznavati 
i razlikovati pojedinosti, ter da se ljepota razglabanjem 
i uništuje, kano što se uništuje cviet, kad ga botaničar 
razstavi u pojedine mu sastavne česti 

Mislim, da ne ću promašiti, ako kažem, da je milota 
(gracija) ponajglavnije obilježje ljepote. Grčka priča kaže, 
da božica ljepote, Venera, ima pojas, koji kad ona komu 
ženskomu biću poda, to mu tim udieli milotu i snagu, 
da ljubav sebi stječe. Venera, božica ljepote, bijaše liepa, 
ali da bude idealno savršena, pozajmi ona od Gracija onaj 
pojas, koji je unapredak samo ona nosila, ali i drugomu 
biću mogla podieliti. Ona priča kaže nadalje, da je jednom 
božica nebeskinja, Junona, (kojoj se ljepota odreci ne 
može) htijući očarati Jupitra na gori Idi, pozajmila od Ve¬ 
nere onaj pojas, koji podaje milotu; dakle nije se Junona 
uzdala da će svladati Jupitrovo srce svojimi dražestmi, 
nego tek pojasom milote. 

Odatle pak, što božica ljepote, Venera, može pozaj¬ 
miti pojas milote drugoj božici, razabiremo, da^ milota ne 
prianja samo uz ljepotu, nego da milota može, doduše 
samo kao dar darovan od ljepote, pripasti i biću, koje je 

manje liepo, pače i neliepo. 

I zbilja svaki dan opažamo, (% može biti milote bez 
podpune ljepote; ima žena, kojih nitko ne drži upravo 
za liepe, ali ih svatko obožava, jer onaj neizkazam dah 
milote oživljuje svako njihovo djelo i podaje svakomu 
njihovu pogledu, pače i najmanjoj kretnji idealan biljeg. 
Takvoj se ženi može i koža nabrati i kosa posiedjeti, ah 
joj ipak ne će milota postradati, jer je ona dugovječno 


obilježje ljepote. Jednako može biti ljepote bez milote, 
a takvu ljepotu zove naš narod »drvenim svetcem«. Lje¬ 
pota bez milote kano da je bez duše; to je ona ljepota, 
lcoja brzo ocvate; ali milote ne može satrti ni vrieme ni 

oblik. 

Sto je pak milota, koja, akoprem se najvoli sdružiti s 
ljepotom, ipak se ne sdružuje samo s njom, i koja, akoprem 
potječe od ljepote, ipak očituje svoj čar i u neliepu biću? 
Što je milota, bez koje može doduše ljepota obstajati, 
ali može samo po njoj pobuditi naklonost? Milota oba¬ 
vija, kao nekakov čar, sve tielo; ona je više kretnja, 
nego li mir, više duša, nego li tielo. Narav podaje ljepotu 
gradje, a duša ljepotu kretnje. Ne ima ljepote za čovjeka, 
gdje ne bi i duh i tielo zajedno bili dionici. Najljepša 
ženska pričinit će nam se ružnom, ako se njezina ljepota 
pokazuje samo na površini, a ličila, vrpce i visoke pete 
na cipelicah nisu prava sredstva, da se dovineš ljepote. 
Lichtenberg veli: Biti ono, što nisi, u većini je sluča¬ 
jeva mnogo teže, nego li postati ono, čim se gradiš. 
Zato neka ženski sviet radje nastoji biti liepim, nego li 
pričinjati se liepim. 

Ovako sam kušao natuknuti načelnu misao, po kojoj 
ću prosudjivati ljepotu čovječjega tiela, i k jednu ljepotu 
kože; pak ako sam možebit odviše oduljio, odbijte mi to 
na želju, da pokažem, kako može svaka ženskinja postati 
po miloti, koja stoji samo do njezine duše, najvećim 
umotvorom, što ga je tvorčeva ruka satvorila. 

Izvanjska površina našega tiela pokrita je zavojem, 
koji zovemo izvanjskom kožom. Ona ne samo što nam štiti 
nutarnje česti našega tiela, nego njom i pipamo, i na njoj 
nam se i krv čisti. Izvanjska koža prilagodjuje se, poradi 
svoje pruživosti, svim formam tiela, i ne prekida se nigdje, 
Premda je na njekih mjestih tanja i prozirnija, tako da krvne 

žilice, koje su pod njom, probijaju crvenom bojom. Koža 
je dosta debela, pak je i na najnježnijih ručicah mnogo 
deblja od rukavica, koje ih štite. Ona nije svuda napeta, 
nego na više mjesta, obično prema pregibi, nabrana, pak 
su po tih naborih, osobito po onih na rukama, htjeli stari 
narodi, kako još i danas ciganke, kobiti budućnost. Takvi 
kobnici proroci, chiromanti nazvani, prozvaše svoju umieću 
božanskom i upirahu se na sveto pismo, gdje se kaže: >j 
biti će obilježje na ruci tvojoj, kanoti spomenik pred 
očima tvojima«. Chiromanti razlikovahu na ruci pet glav¬ 
nih, a sedam nuzgrednih crta. Prva glavna crta zvala se 
životna crta (linea vitalis); ona počima izmedju palca i 
kažiprsta, te, zaokružujući palac, prelazi k ručnoj zglobi. 
U koga je čovjeka ta crta sasvim jasno izražena, taj bi, 
po sudu chiromanata, imao dugo živjeti. Ona nuzgredna 
crta, koja se zvala Venerin pojas (cingulum Veneris), iz¬ 
medju kažiprsta i srednjega prsta, kobi, ako je jasno 
izražena, sreću u ljubavi. Mliečna stazica (via lactea), 
pobočna crtica životne crte, ako je dugačka i nepreki¬ 
nuta, kobi sposobnost za nauke i za umjetnost. Ne ću 
duljiti o toj nazoviznanosti, znadem bo, da se nijedna 
ljepotica takvih bora već ne boji, te ću radje spomenuti 
one bore, kojih se malne svaka gospodja, punim pravom, 
boji, a to su bore na čelu i na licu. 

Njeka oštroumna Francezkinja reče jednom: Kad bi 
me Bog kod stvaranja čovjeka bio upitao, bila bih mu 
rekla, neka sve bore utjera u taban noge, jer je to jedino 
mjesto, gdje bi ih čovjek mogao imati, a da ih drugi ne 
vidi, ili ne osjeti. Razni su uzroci postanku bora. Kako 
je mladost doba rastenja, to mora za nje koža biti pru- 
živa, da uzmogne popuštati punećim se formam tiela, a 
usuprot u starosti, u dobi opadanja, omlohavi koža, jer 
biva za obseg tiela preširoka, te se zato koža nabire. 


Nadalje, sve što mršavi tielo i umanjuje njegov obseg, 
sve to mlohavi i nabire kožu. Zato će žalost, briga, du¬ 
ševni napori nabirati već za mlada kožu. K tomu ima 
još i ta nesreća, da se ženskinjam radje nabire koža nego 
li mužkarcem, i to zato, jer je njihova koža nježnija. 
Tople kupelji i toplo podneblje, mlohaveći kožu, pospje ■ 
šuju njezino nabiranje. Zato se Turkinjam i Crnkinjam 
već za rana čelo nabere, dok u mrzlijih podnebljih dulje 
ostaje gladko. Mrzla voda, već za djetinstva upotreblja¬ 
vana, biti će najbolji liek proti boram. 

Nego da priedjemo sada na sastavine kože. U koži 
razlikujemo tri sloja, od kojih je svaki drugačije sastav¬ 
ljen. Najglavniji od njih je svakako srednji sloj, kojemu 
je ime usmina. Usmina je jedra, ponešto pruživa, a pre¬ 
pletena vlakanci izprekrižanimi. U njoj ima osobito mnogo 
krvnih žilica i živaca. U njoj su usadjeni vlasi, žliezde 
salovnice i potnice. Živaca ima u usmini toliko mnogo, 
koliko nigdje drugdje na tielu, zato i jest ona najosjet- 
ljivi ustroj tjelesni. Usmina je pokrita najgornjim kožnim 
slojem, kojemu je ime pousmina. U pousmini nema ni 
žilica ni živaca, a dieli se na dvie plošice; od njih se 
gornja zove: rožnaplošica, a dolnja: glenovna 
plošica, ili Malpighijeva mrežica Rožna plošica 
sastoji od rožnih pločica onakovih, od kakovih su sastav¬ 
ljeni vlasi i nokti. Boja kože vlada se osobito po boji 
pousmine, i to najviše po boji dolnje njezine plošice (Mal- 
pighijeve mrežice), gdje se strojilo u stanicah oko jezgre 
njihove sakuplja. U bielih ljudi rožna je plošica prozirna 
i bezbojna ili žutkasta, a glenovna plošica bjeložuta i 
smedjasta, na pojedinih mjestih i crnkasto-smedja. U ma- 
njastih ljudi takodjer je samo pousmina obojena, dok je 
usmina ista, kao i u bielih. Nego može se igrom naravi 
i takov crnac roditi, koji je sasvim biel, ili, što je češće, 

samo na mjestih biel, a to je po tom, što nema strojila u 
njegovoj pousmini, kao što ga nema ni u naših Albinosa. 
Treći, najspodnji sloj kože, koji je pod usminom, zove 
se landra. Ona je sastavljena od izprekrižanih vlakanaca, 
a prostor izmedju njih izpunjaju salovne stanice. Landra 
je većinom 2—4 crte debela, nego može kadgod i jedan 
palac debela biti, kako je to kod svih trbušnjaka, kojim 
ona nije nego velik teret, jer je sad prošlo vrieme, kadno 
se najdeblji ljudi za kraljeve izabirahu, kako su to činili 
Gorđjani. Korist landre povelika je po tom, što ona usmini 
služi kao nekakov jastučić, te štiti i nju i njezine ustroje 
od udaraca Osim toga landra slabo propusta nutarnju 
toplinu čovječjega tiela, te tako brani tielo od studeni, 
a napokon, izpunjajući sve udubine na površini tiela, podaje 
mu punu, okruglu i liepu formu. 

Žliezdice u koži su koje salovnice koje potnice. 
Salovnice su razprosute po svem tielu, a ima ih osobito 
na zaraštenih (kosmatih) čestih njegovih. Mnoge od njih 
utječu u vlasne mješiće. Ako se od studeni koža stisne, 
onda podižu te žljezdice kao njekakva zrnca kožu, a takvu 
kožu zovemo ježom. Salom iz tih žljezdica omaste se 
vlasi i koža, osobito na onih mjestih, gdje je ona često 
izložena vlagi. 

I žliezde potnice razastiru se malne po cieloj koži, 
a ima ih najviše na dlanu i pod pazuhom. Na dlanu ih 
ima na jedan četvorni palac do dvie tisuće, a na čitavom 
tielu do dva milijuna. Njihovi otvori na površini kože 
zovu se proboji. Izhlapljivanje čovječjega tiela obavlja 
se samo žliezdami potnicami. Valja primietiti, da se to 
izhlapljivanje obavlja u formi pare, a rjedje u formi vode 
(pota, znoja). 

Da vidimo sad, koja su svojstva kože. Ona štiti 
ostalo tielo, ona izlučuje i prima razne tvari, ona služi 

za pipanje. Da uzmognemo pipati, ima u koži sila živaca 
osjetnika, kano i pipalic a (bradavica) i pipuljaka. 
Pipanje je osjetna podloga za spoznanje oblika, veličine, 
težine, tvrdine, mekoće, i toplote stvari; ali dakako treba 
da opipne osjete živci priobće mozgu, i da ih onda razum 
povoljno obradi. Opip je na raznih mjestih tjelesne kože 
razno usavršen. Najusavršeniji je na vršici jezika, na 
prštili i na usnicah, osobito na nježnih ženskih ustnicah. 
a najslabiji je na ledjih. 

Koža nas štiti koje po svojih sastavinah koje po 
ostalih svojih svojstvih. Ponajprije štiti pousmina us- 
jainu, a po njoj i one bradavice, u kojih su pipuljci. 
Usmina pak štiti po svojoj čvrstoći i pruživosti one sa¬ 
stavine, koje stoje pod njom. Proti kemijskomu utjecanju 
raznih tvari, kano i proti raznim otrovom štiti rožna plo- 
šica usmine po tom, što je ne mogu raztvoriti voda, slabe 
kiseline i većina soli, a nju samu opet štiti mast, koju 
razprostiru žljezdice salovnice po čitavoj njezinoj površini. 
Pousmina prieči donekle i ulaz zraka, topline i studeni 
u tielo, kano i prenaglo izhlapljivanje tiela. Chossat je 
dokazao pokusi na živini, da umjetno ugrijavanje tjelesne 
kože umanjuje škodljivost gladovanja i da se tim zategne 
glađinja smrt, a da ju usuprot prehlada ili studen po¬ 
spješuju. 

Sto se izlučivanja kože tiče, to je ono po tom zna¬ 
menito, što koža izhlapljivanjem čisti krv od nekojih ne¬ 
potrebnih tvari. Izhlapljivanje kože biva na dva načina: ili 
o formi nevidljive pare, ili u formi kapljevitoj, t. j. u 
formi znoja. Izhlapljivanje u formi pare biva neprestance 
* po čitavoj koži, a znoj se pojavlja samo u njekin pri- 
ukah (od jačega tjelesnoga napora, od duševne razdraženosti, 
velike toplote), a i tada samo na njekih čestih tiela. 
drastao čovjek izgubi za 24 sata izhlapljivanjem svoje 
Dežman: Izabrani spisi. g 

kože 2\ funte vode, koja se naravno iz krvi izlučuje. 
Što se znoja tiče, to je Lemmonier pokušao u najvrucem 
vrelu (45° C) u Bareges-u 8 minuta ostati, _ te je za to 
vri em e izgubio 21 unciju svoje tjelesne težine Ako se 
uzme na um, da je za to kratko vrieme mogao disanjem 
nad površinom vruće vode izgubiti kroz pluća veoma 
malo od svojih tjelesnih sastavina, to je on u svakoj 
minuti izlučio iz svoga tiela 1250 grana (ili 2 /, uncije) 
znoja. Korist, koju imamo od toga lzhlapljivanja, a je, 
što se ponajprije toplota tiela njime regulira, a zatim, 
što se njim iz krvi izlučuju njeke škodljive tvari (ugljična 
kiselina, dušik), te po tom biva krv čišća i sposobnija 
za hranjenje tiela. Ako bi se to izhlapljivanje koze za- 
priečilo, onda bi čovjek morao poginuti. Bequerel i Bie- 
schet za pokus obrijaše psa i pomazaše mu kozu pokostju 
(Firniss), i tim zapriečiše u njem izhlapljivanje koze, pak 

je taj pas za nekoliko ura parnuo. 

Što se napokon tiče upijanja vanjskih tvari, koje 
opravlja koža, to ono nije toli znatno, jer i kapljevite i 
zračne tvari težko prolaze kroz pousmmu u tielo. Samo 
kroz proboje žljezdica potnica, pak i kroz otvorke zljez- 
dica i vlasnih mješića mogu njekoje tvari u tjelesnu 
nutrinju unilaziti pritiskanjem, pranjem, mazanjem i tre¬ 
njem. Pokusi se je i dokazalo, da tielo kod duljega u- 
panja upija vodu, te da se tim i žedja ublažuje ; ta znamo, 
da mornarom na moru postradalim mokrina odjeće gasi 

žedju. 

Koža je razne boje. Ne mislim ja ovdje na crn 
boju Crnaca, ili na mjedenu Indijanaca, ili na žutu Mon 
golaća, nego mislim na raznolikost europejske kožne boje. 
Raznolikost boje čini. ono, što zovemo brst (teint), ako- 
prem.se pod brsti često razumieva osim boje i kolicin 
nježnosti kozine. 

U Europi možemo razlikovati glavne četiri razne 
brsti: bielu, ružičastu, smedju i žutu brst. Mogli bismo 
jh i mnogo više nabrojiti, kad bismo napominjali sve 
moguće prelaze iz jedne brsti u drugu. 

Biele brsti, koju obično drže za najljepšu i kod koje 
se traži i nježnost kože, ponajčešće su plavokosi i crven- 
kosi ljudi, nego kod potonjih je bjelina brsti većinom 
pomiešana sa smedjožutimi piknjicami i pjegami. Biela 
brst u svojoj najvećoj čistoći priliči bielomu vosku, nego 
Često zanaša na crvenkastu, ili na žutkastu boju. Ima je 
kadkad i kod smedjih, a najrjedje kod crnokosih. Crno- 
kosu djevojku biele brsti drže za najveću ljepotu, ponešto 
radi riedkosti ovakova spoja. 

Ružičaste su brsti većinom opune i krvnate ženske, 
a i ona je to ljepša, što je nježnija koža. Brst postaje 
ružičastom od toga, što se u koži i izpod kože nalazi 
više krvi, koja probija, te se, osobito pri svjetlu, ružiča¬ 
stom bojom prikazuje. Ružičaste su brsti većinom tamno¬ 
kose ljepotice, a da bude ta brst liepa, ne smije biti 
pomiešana s tamnijimi pjegami, kako to često opažamo 
kod čvrstih djevojaka seoskih. 

Smedje su brsti većinom oni, koji moraju mnogo 
boraviti na zraku i na sunčanoj pripeci. Ako se smedja 
brst spoji s liepom kosom i s nježnom kožom, onda se 
može i ona nazvati liepom, osobito ako se približava ru¬ 
žičastoj brsti. 

Najmanje se cieni žuta brst, akoprem nije svagda 
posljedicom kakve bolesti. Žute su brsti većinom nagli, 
žestoki ljudi, koji se lako srde, i koji su podražljive 
naravi. 

Svaka od napomenutih brsti može ili od bolesti, ili 
°d starosti, ili od drugih, izvanjskih uzroka prieći u dru¬ 
kčiju vrst; lako prelazi biela brst u žutu, ružičasta u 

smedju. Osobito vidjamo kod djevojaka, koje su do ne¬ 
davna bile najljepše ružičaste brsti, da na jednom postaju 
bliede. Ako se k tomu bljedilu pridruži i njekakvo ve- 
nuće, onda možemo za tvrdo s Boileauotn reci, da bo¬ 
luju od bolesti, proti kojoj ima toliko liecmka; ta vec 
Ovid pjeva: »Bliedo budi sve, što ljubi, jer je blieda 
boja ljubavi.« U većine ljudi, a osobito u nižih slojeva, 
nije nikad brst sasvim čista, nego je pomiešana, te ju 
je često upravo mučno odrediti i opisati. 

Da bi se sakrila neljepota brsti, pronašli su ličila. 
Ličilom zovu onu tvar, koju upotrebljavaju, da poljepsaju 
brst ili da ju, kad su starost, razkoš, ili strasti izgrdile 
lice,’ ponaprave, ili joj pače što više prijašnju ljepotu po¬ 
vrate. Ali pravo veli Lafontaine : * ne možeš licilom umaci 
uništujućemu vremenu; podrtine kuće možeš popraviti, 
ali nikada podrtine lica.« 

Čudnovata je stvar u razvoju čovječanstva, da su 
uzprlcos razlici moda i običajd ličila rabili i divlji i 
obrazovani narodi, dašto s tom razlikom, da se u obra¬ 
zovanih liče samo ženske, dok se u divljih lice i muz- 
karci a ovi samo za to, da budu goropadniji vidjeti. Za 
svaku veću svečanost, gdje se mi Europljani kitimo od.e- 
lom, trči Indijanac po svoje lončiće, u kojih ima svako¬ 
jake boje, te si njimi maže lice, ruke, noge i prsi. 1 ka o 
ima u nas gizdelina, koji se rado bane kićemm odielom, 
tako ima i mladih Indijanaca, koji znadu silmmi crtamn 
izabranim! bojami u čudo utjerati sve suplemenike. Nji¬ 
hove najmilije boje jesu rumeničasta, chromovo žutilo, ber¬ 
linska modra boja (boja mira u njih), i prašina od ugljena 
(kod žalovanja). 

Težko je reći, kad su se počele ženske ličiti, 
proroku Henochu učio ih je tomu već prije potopa 
angjel Azaliel. Stari zavjet često spominje ličila; Bio 


zove jednu od svojih kćeri »kutijom raztoka«, jer je na- 
jnigušica bila i rado se raztokom ličila, što je u starih 
Židova bilo najmilije ličilo. Jeremija prorok veli kćerim 
Siona grada: »Ako se i zlatom kitite i lice raztokom li¬ 
čite, ipak će pobjeditelji tražiti vašu smrt«; a u knjizi 
kraljeva kaže se: »iza toga Juj dodje u Izrael, a Jeza- 
velja kad ču, namaza lice svoje i nakiti glavu svoju, pa 
gledaše s prozora.« Ljepotice sirske, babilonske i arapske 
sljedovahu taj primjer, a nisu ga se odrekle ni u kršćan¬ 
stvu. Zato se žesti sveti Cyprian na mlade kršćanke i 
veli: »nemojte si mazati očiju raztokom vražjim, nego 
perite ih božanskom vodom Isukrsta.« 

I u izboru boje vladale su u raznih naroda razne 
mode. Stari Bretanjci ličili su se modrom bojom, nekoji 
Crnci liče se crvenom, na otoku Sombrero žutom i ze¬ 
lenom, a u Tunizu može djevojka samo onda biti liepa, ako 
indigo-modrilom namaze obradak i trepavice. Bielo i crveno 
ličilo pronašle su već Grkinje, a od njih su ga preuzele 
Rimljanke; Horacij i Ovidij veoma često spominju ličila. 

Ne treba ni napominjati, kako je s ličili u današnje 
doba. Ne mogu pak propustiti, da ne napomenem rieči 
onoga oštroumnoga francuzkoga pisca, koji je rekao, da 
se samo one ljepotice liče, kojim je više stalo do toga, 
da se Ijudem mile, nego li do toga, da ih poštuju ljudi. 
Prema tomu spominje glasoviti Louis Mercier iz dobe 
francuzke revolucije sliedeći razgovor medju njekom pa¬ 
riškom markizicom i njezinom sobaricom Marton. Markizica 
zapitala sobaricu: Sto je nova? a ona odgovori: Gospodjo, 
govori se o ustanku, koji da će danas još buknuti. — 
Je li to moguće ? — Jest, gospodjo, govori se o plie- 
njenju, o rušenju, o ženskoj otmici. Ah čula sam svuda, 
da će ti neljudi sve ženske poubijati, pak pripoviedaju, 
da će sve, koje im se budu liepe vidjele, nevinom žr- 

tvom pasti. . . Ali upadne joj u rieč markizica: Ja drhćem 
— ta odjeni me — Marton — brzo — Marton — moje 
crvenilo ovamo! Hitro moje crvenilo ovamo! Za Boga! 
Kakva sam u licu — blieda — snuždena — prava sam 

rugoba — ubit će me! . . . 

Ličila su upravo škodljiva licu. Pogledajte lice koje 
god glumice (koje su dakako prisiljene da se lice), po¬ 
gledajte takvo lice za dana, kad još nije boja na njem! 
Koža joj je suha, bez živosti, oprhla, izpucana, siva i na¬ 
brana. Osim toga ima u većini ličila takvih sastavina, 
koje su i sveobćemu zdravlju veoma škodljive, kano ti 
olovno bjelilo, sublimat, zinkovo bjelilo i rumenica, a da¬ 
kako sve jedno je, podaju li se otrovi tielu izvana ili iznutra. 

Njekoje ljepotice (većina njih i ne znajući) jedu i ar- 
senik u malih obrocih radi ljepote teinta. Akoprem ne bi 
smjelo biti u nijednom Učilu olova, to ga veoma Često 
u njem nalazimo, a ljepotice najviše od njega stradaju, 
ono bo uzrokuje grčeve, nesviest, živčane boli, vrtnju, 
sušicu, ginuće i klienut. 

Napomenuti mi je još dva ličila, koja ako i nisu to¬ 
liko škodljiva zdravlju, ali ipak ne povisuju ljepotu Bela, 
kako to misle oni, koji ih rabe. Prvo od njih je izboc- 
kavanje iliti tetoviranje kože, a drugo su beni (mouches, 
ukrasni priljepci). Tetoviranje stoji u tom, što kožu iglami 
izbockaš, pa izbodine izpuniš kojekakvim! bojami, ih pu- 
ščanim prahom, što no onda za čitav život ostaju u kozi. 
Ta dosmrtna trajnost tetoviranja možebitje jedini uzrok, 
zašto nije tetoviranje lica već ušlo u modu. Nego njeki 
početak opaža se već i u tom. Ima već u Parizu, Beču 
i drugih svjetskih gradovih ljepotica, koje tetoviraju ust 
niče, a izbodine rumenilom izpunjaju. Mučna li i bolna 
postupka, ali što ne bi čovjek učinio za ljepotu! U našem 
Primorju i u vojnika veoma često nalazimo tetoviramo 

ruku A znam po svom izkustvu, da se je morala odpi- 
liti njekomu mornaru ruka, što si je ponajprije duboko 
izbockao kožu, a zatim izpunio izbodine otrovnim nekim 
rumenilom. — Osobito se rado tetoviraju divlji narodi. 
Na otocih južnoga oceana podiglo se tetoviranje do na¬ 
rodne vještine i umieće. Tvorevine te umieće tek podaju 
odličnikom pravo dostojanstvo, junakom nagradu (koja 
im se da tako reknem na kožu piše), mladićem čuvstvo 
muževnosti i biljegu plemena. U Nukahivi treba više go¬ 
dina, dok mlad čovjek nabocka na kožu sve potrebite 
slike. (Crnci u Australiji tetoviraju se tako, da si rtastom 
školjkom urežu u kožu dvie crte, jednu upored druge, 
pak izvade noktima kožu medju tima crtama, tako da 
se golo meso vidi. Ovo se meso zaraste, a zarastica ostane 
dakako do smrti. Liepa li ukusa! — Da vidimo sad, što 
je ben. Ben nije drugo van kržljav tvor još kržljavije 
modne fantazije. Kako je naše vrieme izmislilo lilionese, 
da potjera pjege od lica, tako je pronašlo zlatno doba 
bene, koji su imali svojim crnilom povisiti bjeloću kože. 
Njihov postanak nije težko pogoditi. Valjda je bila u Pa¬ 
rizu kakva modna kraljica, kojoj su na licu kakva pjega, 
bradavka ili prišt kvarili brst, pak ih je pokrila crnim 
tafetom. Sviet, kakav već jest, naziraše u onom benu 
veliku originalnost, pa ga za čas proglasi pravim obi¬ 
lježjem .— ljepote. Beni su najprije (dok su jošte imali 
koješta sakrivati) bili okrugli, zatim su zadobili formu 
sunca, mjeseca, zvjezdica, mušica itd. (po ovih i kažu 
Francuzi benu : mušica-»mouchei). Nije pak bilo svejedno, 
gdje je takav ben na licu, nego po raznom mjestu imao 
je i razan znamen. Ben usred čela ljepotice značio je, da 
ona traži od tebe dužno i bezuvjetno poštovanje. »L’ 
enjouee« (razigranica) zvao se ben humora, a bio je u 
onoj bori, koja se nabere na licu, kad se nasmiješ; ben 



nazvan »la galante« (udvornica) bio je usred lica, a >la 
baiseusei (ljubilica) u ustnom uglu; kad si ovaj ben vidio 
na ustiju ljepotice, onda ti je ona htjela tim reći, da 
budeš smion, osobito pak, ako te je bodrio i drugi ben, 
»la coquette« (namiguša), koji su priljepljivale nad ustnicom. 

Odvraćajući ženske od ličenja, ne ću tim reći, neka 
ne njeguju kože i njezine brsti, pače svi smo i mužki 
i ženski dužni njegovati kožu, a to radi zdravlja, radi 
družtvene prijatnosti, i radi ljepote. Ne može biti zdravlja 
bez njegovanja kože ; za družtvenost bio bi vriedan pre¬ 
zira svatko, koji bi zanemario svoju kožu; zakon ljepote 
zahtieva od svakoga naobražena čovjeka, da se prikaže 
u najplemenitijem čovječjem liku. Treba dakle sva liepa 
svojstva kože što više njegovati. A ta liepa svojstva jesu: 
čistoća, bezvonjanost, bjeloća, gladkost, prozirnost, živa 
i zdrava boja, i napokon čistoća od pjega i od osipa. 

Održati ili usavršiti ta svojstva budi vaša briga, 
ali nemojte umjetnimi sredstvi prikrivati pojedine mane 
lica, već treba naravnim njegovanjem uzdržati ona svoj¬ 
stva, i kako god se razlikuje umjetnost od naravi, tako 
će se umjetno liepo lice razlikovati od naravnoga lie- 
poga lica. 

Ljepota lica i kože lične stoji ponajprije do ljepote 
i njege svega tiela. Zato treba da u kratko razložim 
naravno njegovanje ljepote, kojemu su glavni uvjeti: 
zdrav porod, zdrav tjelesni odgoj, jednostavnost života, 
i ćudorednost. Na posve krivom su putu oni, koji misle, 
da je istom onda, kad se je djevojka već razvila, nadošlo 
vrieme razvijanju ljepote njezine i usavršivanju dražesti 
njezine. Tko je do onda zanemario dužnosti prema lje¬ 
poti, taj ne će više doći k cilju. Već kod poroda, da i 
prije njega treba misliti na to. Zdrava majka, zdrav porod 
prvi su uvjeti naravnomu njegovanju ljepote. Zatim treba 


paziti, da se djeca prema naravi svojoj sto bolje tjelesno 
razviju. Najviše će dakako trebati paziti na onu dobu, 
koja se ljepotom rado diči i u kojoj je ona u naponu 
svom, a to je doba mladenačka i djevojačka. Tko u toj 
dobi ne njeguje ljepotu naravnim načinom, taj će se mo¬ 
rati utjecati umjetnim sredstvom, da prikrije pred svietom 
odcvali lik svoga tiela. 

Ponajglavniji uvjet njegovanju ljepote je nadalje 
uredan život i tjelesni i duševni. Tko god teži za narav¬ 
nom ljepotom, treba da pazi na pravilan način hranjenja. 
Svi znamo, koliko-utječe hrana u razvitak, oblik i boju 
cvieca (pomislite, koliko je oblikom i bojom odvojilo 
pitomo cvieće od divljega).; znamo i za živinu, kako se 
liepa prikazuje pri urednoj i zgodnoj hrani. Kako da ne 
bude jednako i kod čovjeka? Pogledajte bliedo i suho 
lice siromašna čovjeka, nabuhlih i izkrivljenih obraza, a 
onda pogledajte kod imućnijih ljudi izrodjene forme ieđnoč 
liepih mladića i djevojaka, koji se pokvariše trpajući 
želudac pićem, ili raskošju i neradom. 

Nije li svakoj od mojih čitalica u oči palo, što ima 
po gradovih u siromašna puka tako malo liepe djece, 
pak ako nas iz daleka i zamamljuje ljepota njihova oka, 
kose, lica, stasa, to vidimo sasvim iz bliza, kako su te 
crte surove, koža neliepa, boja odurna, i još više takovih 
nedostataka, a eno na selu pokraj najjednostavnijih životnih 
prilika i potreba ima toliko liepe djece, kojoj, da budu 
prema gradskomu ukusu liepa, ne treba nego li biela, 
meka^ od sunca ne oparena koža i čista oprema. 

Što se tiče vrsti hrane, to tvrde njekoji fiziolozi, da 
sirova i pretežno mesnata hrana ne podivljava samo tielo 
Već * dušu i ćud, a da je usuprot pretežno bilinska hrana 
jjepoti najkoristnija, ublažujući ćud i podajući tielu mekše 
1 blaže obilježje. Zato i vele isti ti vještaci, da u svih 

naroda, koji se poglavito ratarstvom bave, ima najviše 
liepih ljudi. 

Prema hrani treba gledati i na probav. Tko hoće 
da bude i ostane liep, ima brižljivo nastojati oko svoje 
probavi, te paziti, da ne kvari želudca, jer,^ kad god se 
poremeti probav, prave se u želudcu mhecne i octene 
kiseline, a one se rado sakupljaju u izlucujucih ustrojiti 
kože, pak veoma lako pokvare brst. Zato tko nagmje 
na nečistu brst, neka pomno pazi, da ne jede takovih jela, 
koja za probavi satvaraju mnogo mliečne i salovne lse- 
line; dakle ne smije si pretrpavati želudca, ih jesti mnogo 
sladora, mnogo sira ili masti. 

Kako god je nepokvarena probav veoma koristna 
za ljepotu, tako je i pravilno djelovanje želudca. Treba 
u tom pogledu čuvati kožu osobito od čestih prehlada, 
jer one kvare brst veoma lako. 

I bdijenje i spavanje, ter prava mjera u jednom i 
drugom jako utječe na ljepotu. 

Komu se je noć pretvorila danom, a dan noći, tko 
poslie polunoći, iza kasne radnje, ili iza jela legne, pat 
do podneva spava, taj se neka ne nada, da će ostati liep. 
Naravna ljepota zahtieva, da rano liegate, i rano ustajet . 
Čovjek, koji po noći živi, cvate kao cviet, koga, stvo¬ 
rena da ga sunce grije, uzgaja svjetlost sviece, ili tmina. 
Dokazano je, da od duga spavanja u jutro, osobito ak 
se iza njega ne pereš mrzlom, već mlakom vodom, koza 
bude meka i nabuhla. 

Ponajglavniji uvjet ljepote je čistoća, pranje i ku 
panje. Bez čistoće nema liepa tiela. To su shvatili o svi 
naroda najbolje Englezi. Englez više cieni tielo, nego 
odjećo, i veli: što bliže koži, to čišće . ljepše sve bnd>, 
zato i jesu u njega spodnje haljine skupocjenije od g 


njih; zato se Englezi peru i kupaju tako često. A kako 
je n. pr. u Francuzkoj? Francuz drži više do izvanjštine, 
u njega mora biti sve, što se vidi, sjajno i bogato, a za 
drugo on ne pita toliko. 

A kako je u nas? Koliko ima u nas ljudi, koji se 
samo jednom na dan peru, i to samo lice i ruke, samo 
nedjeljom rublje promiene, samo jednom se ljeti okupaju, 
ali zato svaki dan, pak i po više puta na dan mienjaju 
izvanjsko odielo, koje se može vidjeti. Što se ne vidi, 
to za njih nije vriedno da se njeguje. 

Stoje više koji narod napredovao u prosvjeti, to 
više drži on do čistoće. Čistoća je, kako Addison veli, 
dojilja i hraniteljica milotnosti i ljubavi, i najtrajnije 
svojstvo osobne prijatnosti. Ona je i čuvarica zdravlja, a 
po tom i naravne ljepote. Čistoća se stječe marljivim 
pranjem, pak toplim, a ljeti umjereno mrzlim kupanjem. 

Kupanje je koristilo s dvaju uzroka: ono i nasporuje 
čistoću i jači tielo. To su zakonodavci već u najstarije 
doba razabirali, te su upravo zakonom silili ljude na ku¬ 
panje, kakono Mojsija i Muhamed. I u Grka i Rimljana 
bilo je svuda javnih kupelji za puk. A kakvim su se tro¬ 
škom dizale veličanstvene ote zgrade, čijim se ruševinam 
još danas divimo! A što se danas čini za javna kupališta 
za puk, premda su ona najpreča potreba puku? Malo i 
premalo. To sam već njegdje iztaknuo, a ne mogu ni ovdje 
toga premučati. Svi, koji nastoje oko blagote i sreće 
narodne, imali bi svuda po naših gradovih, a najpače u 
Zagrebu, dizati javna kupališta, koja bi mogao upotre¬ 
bljavati puk za malo novca i s malim potroškom vremena. 
Dakle ne treba gradu skupih, ne treba mu odaljenih od 
grada kupelji, već mu treba u sredini njegovoj podignuto 
javno kupalište, u koje može za koji novčić, ili ako je 
moguće, badava, svatko unići. Ugledajte se u primjer 

Engleza, koji svuda dižu javna kupališta, ma imali vodu 

dovoditi iz bog zna kakve daljine. 

Treba napokon da spomenemo duševne i ćudoredne 
uvjete ljepoti, po kojih ona istom zadobiva pravi Život. 

Medju te uvjete spada ponajprije radnja. Bezposlica 
i lienjak ne može nigda ugodan biti u pristojnom i ćudo¬ 
rednom svietu ; on može doduše biti nakićena lutka, glumac 
u vidu ugodne maske, ali ni kakva liepa prikaza. Mužkarca 
bez koristna posla poredio je njetko bujnu draču na obra- 
djenoj njivi ljudskoga družtva, a ženu bez koristne zabave 
leptiru, koji se njiše od jednoga cvieta na drugi, tarući 
o njih svoju sjajnu prašinu od krila, dok se najposlije ne 
izgubi medju plodovitim klasjem. 

U svakoga, tko teži za ljepotom, treba da takodjer 
bude umjera u strasti; jer kako može biti liepo, što nije 
umjerno, skladno? Znamo pak dobro svi, da strasti, raz- 
uzdanošću svojom rušeći duševnu harmoniju, urezuju 
oštrimi crtami tragove svojega nesklada u lice, izkrivljuju 
i nagrdjuju i najveću ljepotu. Je li igda liepo bilo lice 
skupca, ili srdovita, ili ljubomorna, ili razbludna, ili nami- 
gušna stvora? Možebit je bilo neobično, osebujno, zamam- 
ljivo, izazovno, ali nigda umiljno i ugodno plemenitu ukusu. 

Treba još dodati, da, tkogod ide za naravnom lje¬ 
potom, ima biti i ćudoredan; jer ćudorednost je ono vrelo, 
iz kojega crpe tjelesna ljepota plemenitiji izraz, nezatorni 
značaj milote; ćudorednost podaje pogledu nebeski car, 
i ozbiljnosti i posmjehu ustiju dražest, a svemu tielu ono 
dostojanstvo, koje pobjedjuje i surova čovjeka. Razuzdani 
čovjek, ma da mu je narav podala obličje Apolona u 
Venere, nije nigda u istinu liep, i sve mu je uzaludno na¬ 
prama ćudorednim ljudem. 

To su u kratko glavne crte naravnoga ljepšanja. Iz 
toga sliedi, da se naravna ljepota osniva na istih teme- 

ljih, na kojih i zdravlje, i zato je posvema istinita ona 
izreka: »Ljepote bez zdravlja ne može biti«. Držeći ovo u 
pameti, prieći mi je, na samo njegovanje kože, i popuniti 
još ono, što sam malo prije tek u glavnih crtah spomenuo. 

Ponajprije imati će svaka ženska štititi kožu od sva¬ 
koga utjecaja, koji bi mogao škoditi obilježjima njezine 
ljepote. To valja osobito za one česti tiela, koje su vid¬ 
ljive, kano ti lice, vrat, šija, grudi, ramena 'i ruke. Zato 
i jesu u svako doba i u svakom naobraženom narodu 
upotrebljavale žene i koprena i lepeza (mahalica) i sun¬ 
cobrana i rukavica. Hajde da se oko ovih štitnika ženske 
ljepote nješto pozabavim. 

Suncobran i lepeza imaju štititi brst (teint) ženskoga 
lica od dojma svjetla, imaju odbijati blieštenje sunčanih 
zraka, pak hladiti i sjenu praviti. Veći suncobran (en- 
touscas) u jedno i hladi i gradi jači propuh, osobito kad 
je zrak sunčanim svjetlom veoma ugrijan. Na to treba 
najpače onda paziti, kad je lice ugrijano. Najviše se pak 
lepeze zlorabe. Ima ljepotica, koje, bile na koncertu, ili u 
kazalištu, ili u posielu, ne mogu nikako lepezu drugačije 
držati, nego da si njom lice i grudi neprestano hlade, i 
to obično tako jako, da oni, koji iza njih sjede, ćute 
dosta jak propuh. Vruće, ugrijano lice, koje se često 
lepezom hladi, nikako ne može dugo sačuvati svoju brst, 
dapače takve ljepotice često obole na očima i u grlu. 

Koprenu su izumili, da čuvaju brst ženskoga lica; 
ali neka bude koprena zbilja samo štitilo a ništa drugo. 
Za to je smiešno, kad koja gospodja nosi tako zvane 
englezke polukoprene. Gospodja, koja koprenu ne nosi 
samo po suncu, po vjetru, po studeni, već svagda, i 
svagda kroz nju gleda, pače i čita, može veoma lako 
pokvariti ne samo brst lica i pogled oka, nego često i 
samo oko. Sto je crnja koprena, to rjedja i prozirnija ima 

joj tkanina biti poradi očiju. Crna koprena kano i sve one 
boje, koje upijaju sunčane zrake, osobito kvare brst kože. 

Nošenje rukavica veoma je star običaj. Već Homer 
u svojoj Odiseji spominje, kako je Laertes, da ćupa drač, 
navukao kožnate rukavice. Dakako, da su ponajprije po¬ 
čeli nositi rukavice za to, da njimi štite ruke od studeni, 
a kasnije pak za obranu od sablje i drugoga oružja. Sada 
nije rukavica drugo, nego ljepšalo, t. j. da se njome čuva 
bjeloća i tančina kože. Radi toga ju njekoje ljepotice ne 
svlače ni u noći. 

Nikako ne valja štićenje tiela napomenutim! štitnici 
tjerati do skrajnosti, jer onda će ženska omekoputiti, a 
tim dakako ne će ljepote svoje povisiti. Treba vam dakle 
nastojati, da ukriepite kožu, a to ćete polučiti najpače 
kupanjem i pranjem. Poslie pranja valja se marljivo trti 
(frotirati) suhim, krupnim ručnikom, ili još bolje flane- 
lastom rukavicom^ ili kefom, jer se tim nasporuje kolanje 
krvi po površini tiela, a to bi imale činiti osobito sve 
one gospodje, koje mnogo sjede. Takvo se pranje pre- 
poruča osobito na večer, tik prije spavanja. Od koristi 
će takodjer biti, ako se poslie pranja namaže koža na licu, 
na vratu i na rukama bademovim, ili provencalskim uljem, 
a još bolje cold-creamom. Pranjem i čistoćom ukriep- 
ljuje se dakle koža, stječe se bjeloca i prozirnost, mekoća 
i zdrava boja kože, i svaki se neugodni vonj ukloni s nje. 

Nadalje ne smije odjeća biti ni pretopla, ni kožu pre¬ 
više prekrivati, jer se tim otima koži potrebiti zrak, te 
ona bude po tom mlohava, izgubi boju, svrbi itd. Tuj 
valja pripomenuti, da bi trebalo malo više paziti na odie- 
vanje tiela. Tako je n. pr. gornje tielo u gospodja zimi 
pretopio odjeveno, ljeti preslabo, a dolnje tielo zimi pre¬ 
slabo. Trebalo bi dakle svakako bolje paziti na razmjerje 
i porazdiobu u odievanju. Da se koža ukriepi, treba us 

dalje često mienjati rublje, jer čista, hladna košulja oživ- 
ljuje kožu. Tko može, neka to čini svakoga jutra i večera. 
Za ukrjepu kože treba takodjer čista i svježa zraka, i 
pravilna disanja. Može li n. pr. gospodji, koja sav dan u 
sobi zatvorena proživi, u sobi, gdje je zrak toplotom 
ugrijan, pokvaren vonjem, cviećem, miromirisi, i svjet- 
lostju svieće, može li takvoj gospodji ostati koža zdrava? 
Pogledajte ljude, koji su po svojem zvanju prisiljeni ži¬ 
vjeti u pokvarenu zraku, kako su bliede i boležljive kože ! 

Kako zrak, tako je i svjetlo potrebno za naravnu 
ljepotu kože. Bez svjetla nema boje, nema cvieta ! Tko 
živi samo iza težkih polumračnih zastora, ili samo kod 
svjetla svieće, ne može imati žive boje, ne može steći 
naravne ljepote kože. Treba takodjer paziti, da nikad ne 
bude transpiracija (izparivanje) kože zapriečena, pa zato valja 
da se gospodje više put hotomice znoje šetanjem, ili rad¬ 
njom, ili, ako im to sustav tjelesni dopušta, parnom kupelji. 

Treba paziti i na svoje obćenito tjelesno zdravlje, 
jer kod bolesti nutarnjih tjelesnih ustroja nikako ne može 
koža biti liepa. A kako se malo na to pazi! Dopustite, 
gospodje, da vas sjetim na ono vaše stezanje u pasu, 
Ima ih, koje misle: što tanja u pasu, to ljepša u tielu. 
Prema tomu bi osa bila najljepša živina ! Za volju toj 
svojoj tančini u pasu jedna gospodja trči po dva sata 
daleko, druga ne jede mesa, treća pije ocat, a sve si 
stežu tielo utegom, ne misleći na to, da upravo tim ste¬ 
zanjem postižu baš protivno od onoga, što žele; jer od 
stezanja veoma lako obole jetra, slezena, želudac, bubrezi, 
itd. A može li onda tielo, može li koža biti liepa? 

Spomenuti mi je i ciepljenje kozica, kao najglavnije 
i najbolje ličilo. Ono ne samo što otima nebrojenu djecu 
smrti, nego i štiti žensko lice od njegova najvećega ne¬ 
prijatelja, od kozica. 

Napokon mi je svjetovati gospođje, neka što manje 
upotrebljavaju kojekakva umjetna sredstva za ljepšanje 
kože i brsti njezine, jer sva kvare kožu, ako nisu baš 
osnovana na znanstvenom temelju, čega dakako nestručni 
sviet prosuditi ne može. Zato mi i nije ovdje govoriti o 
njih, kao ni o bolestih kože; jer se bojim, da bih upu¬ 
ćivanjem o liečenju takovih bolesti više škodio nego li 
koristio. Tko ne poznaje potanko čovječjega tiela; tko nije 
često i često motrio početak, razvitak i daljnji postupak 
bolesti; tko ne poznaje svojstva i djelovanje lieka: taj 
neka se nikad sam ne lieči, jer obično ne će, zamjenju¬ 
jući znakove bolesti, ni pogoditi pravu bolest, te si za 
to može veoma nauditi. Pomislite n. pr. na prašenje (pu- 
dranje) lica. Najčišće (parfumirano) pirinčevo brašno škodit 
će brsti, najpače ćutljivoj koži, ako ga dulje rabite, tim, 
što će začepiti proboje na koži. Treba dakle i to, po 
sebi dosta neškodljivo, sredstvo što manje rabiti, a sva¬ 
kako ga valja prije spavanja ukloniti pranjem. 

Što se tiče ličila, pripomenuti mi je samo to, da svatko, 
koji ih upotrebljava, pobudjuje sumnju, da ili nije nikad 
bio liepe brsti, ili da ju je izgubio. U koga je liepa brst, 
dakle u koga je zdrava koža, taj ne treba umjetne pomoći, 
da ju liepom uzdrži; jer ne samo što je dostatno, nego 
baš u tom i stoji pravo njegovanje kože, da se rabe 
sredstva naravnoga Ijepšanja, kako ih već prije napomenuh. 

Ninon de Lenclos bila je u svoje doba najljepša 
gospodja u Francezkoj, te je još u 90. godini bila nježne, 
svježe i mladjahne kože. Dakako, mnogi i mnogi bili su 
joj za to zavidni, te su zbilja i mislili, da ona ima kakvo 
tajno sredstvo, kojim si uzdržaje brst tako liepu. Kad 
je već bila na umoru, umoli ju njeki od njezinih štova¬ 
telja, neka ne ponese sobom te tajne, već njemu to sred¬ 
stvo pokaže. I ona ga zbilja usliša. A što mislite, da je 


ona svomu štovatelju pokazala? Ništa drugo, van pehar 
hladne vode i komad flanera. Nego Ninon de Lenclos nije 
bila u svoje vrieme samo najljepša, nego i najdosjetljivija 
i najoštroumnija Francezkinja. Ona je svomu štovatelju, 
pokazavši mu vodu s flanerom, odkrila samo polovicu 
tajne; druga je polovica bila u snazi i razvitku njezina 
duha. Ninon de Lenclos bijaše samo zato najljepša, jer 
je pored liepa tiela bila i najoštroumnija medju francez- 
kimi gospodjami, a ja već rekoh Cu početku ovoga od¬ 
sjeka, da nema prave ljepote, gdje ne bi sudjelovali i 
duh i tielo, 

Završit ću riečmi njekoga pisca, koji veli: Svaka 
gospodja, svaka djevojka može biti liepa, ako samo hoće, 
i ako za tim ide pravimi načini. Ona ima težiti, da uz- 
čuva i razvije podpunu svoju osobinu, a zatim da joj 
bude vladanje i izvanjska pojava u svem naravna. To su 
dva najsigurnija ljepšala, koja vas nigda »izdati ne će. 
Uzčuvati svoju podpunu osobinu nije tako laka zadaća. 
Gospodja ne će i ne smije se odviše odvojiti iz kruga 
svojih drugarica, jer onda lako zapadne u robsko naslje¬ 
dovanje, mjesto da zadovoljava osobnoj potrebi. Neka 
teži da oboje spoji, t. j. da uzčuva ona svojstva, koja 
svoj ženskoj vrsti u ljudskom životu dolikuju, a za to 
ipak da ne zatomi osobina svojega vlastitoga bića. Tako 
bi n. pr. nježna gospodja, usavršena modernim odgojem, 
bila smiešna u odjeći i u poslu govedarice, kakono bi 
opet bila smiešna prosta seljakinja nakićena po modi, u 
elegantnom salonu. Tako je upravo djetinski, ako se dje¬ 
vojke, koje su istom procvale, vladaju poput starica, ili 
ako se kakva »Hekuba u godinah« hoće još jednom pona¬ 
šati poput Gurlitke ili Mignonke. Jednako kvari milotnost 
ženske pojave, kad si crnokosa napravi uvojke, koji samo 
plavojci dolikuju. 

Dežman: Izabrani spisi. 

U svem naravnu biti lasno je svakomu, ako samo 
hoće. Biti naravnu isto je što biti dušom dobru a tielom 
zdravu. Treba samo da se u svačem bez lukavštine i 
sebične namjere povodiš za svojom vlastitom duševnošću, 
da uzmogneš, prema potrebi i prema srcu, sustezan čudo- 
rednošću i pristojnošću, svagda pravo pogoditi, a duševna 
naobraženost jednako uzvisuje i oplemenjuje svrhu, za kojom 
srce teži, kakono podaje, kriepeći čovjekov značaj, i potre¬ 
bitu samosviest i onu samosvojnost duševnu, koje su obe- 
dvie potrebne, da ostaneš naravan i u stegah društve¬ 
nosti ili stališa, i da ne izgubiš svoje vlastite osobine. 

Svaka gospodja, svaka djevojka, koja ta dva zahtjeva 
spozna i izvrši, koja ih spoji s dobrotom srca, s krieposti, 
s ćudorednosti, i s milotnom jednostavnosti, prikazat će 
nam se kao uzor ženske naravi; a taj je uviek liep. 



III 


0 ljepoti i njegovanju kose. 

a ne može biti ljepote, gdje ne bi sudjelovali i duh 
i tielo, to se ponajbolje očituje na onoj česti 
našega tiela, koja je sielom misleće i ćuteće sile 
naše, a to je glava čovječja, koja je, i po tvarnom i po 
idealnom obziru, najuzvišeniji dio čovječjega tiela. Po 
glavi se ponajviše razlikuje čovjek od ostalih živih stvo¬ 
rova, a jer je čovjek prvi i najsavršeniji živi stvor, to 
će on biti to ljepši i to više će izvršavati nakanu stvo¬ 
ritelja, što više ukloni puko životinjsko sa svoje spoljaš- 
nosti i što više se i oblikom vanjskim i nutarnjošću 
iztakne kao uzor živih stvorova. Na tom se poglavito 
osniva ljepota obličja, na kojem je, po Buffonu, ubilježen 
znamen dostojanstva čovječjega, na kojem je slika duše 
objavljena fiziognomijom (obrazjem). Na toj temeljnoj istini 
snujući možemo tvrditi, da se kaukazka rasa, koja je 
porodila veleume, koji sviet prosvietliše, koja se je uzvila 
do najveće naobraženosti, koja je najduhovitija, najuče- 
nija i najpodhvatnija, da se kaukazka rasa, velim, u kojoj 
nisu Hrvati zadnje koljeno, najviše približava uzoru životnih 
stvorova. 

Tim nabrojenim svojstvom kaukazke rase odgovara 
podpuno gradja glave, i gdje se ona približava idealu, tu 
kažemo, da se pojavlja ljepota. Ovalno obličje; ovalna 
glava, ako ju odozgo gledaš; posvodjeno čelo; širom 
otvorene i horizontalno proparane oči; pomaknut, tanak 
nos; usta u ustnab ne naprćena; okomito (ne koso) stojeći 
zubi, i vidni kut od 80—85 stupnjeva: to su glavna obi¬ 
lježja čovječje uzor-glave. 

Dieleći glavu, po anatomskoj znanosti, na obličje i 
na lubanju, treba razmatrati obličje i najpače stožer njegove 
ljepote, a to je oko i lice; ali prije toga govorit ću o 
stražnjem dielu glave, o lubanji, ili upravo o kosi, koja 
ju- pokriva. 

Kano što je glava najplemenitija i najobilježnija čest 
čovječjega tiela, tako je i kosa najnaravniji i najljepši 
njezin ures, i to zato, što je kosa navlastita osobina 
čovječjega tiela, koja takodjer spada medju one razlike, 
štono nas i tjelesno diele od životinja. To će biti ponaj- 
glavniji uzrok tomu, što svi narodi svih doba toliko na- 
stojahu oko njegovanja kose. Vidimo divljake po pustarah 
gdje sasvim goli hode, ali su ipak zatakli u kosu orlovo 
ili papigino pero; vidimo crnkinje kako mažu rudastu i 
vunastu kosu, kako ju strigu i pletu; vidimo Indijanke 
sasma zapuštena odiela, kako brižno češljaju i pletu crnu 
kosu, te ju kite cviećem ili koraljem. Crnkinje u središ¬ 
njoj Africi rabe i igle, kojih doduše ne kupuju u zlatara, 
nego ih nadju gotovih na životinji dikobrazu. Upravo za 
to, što je kosa tako liep, tako čovječan ures, slavljahu 
s tolikim zanosom pjesnici ljubavi njezinu ljepotu. 

Ja bih prispodobio kosu sjeni na slici; sjena je u 
liepoj slici tako potrebna, kao i svjetlo, pa kakono je 
njekakvu svjetlu potrebna baš nekakva sjena, tako će i 
njekakvulicu dolikovati baš samo njekakva kosa; zgodno 


I namještena i poredana ta sjena na čovječjem obličju 
silno će povisiti ljepotu njegovu. Hoće li dakle biti zgodno, 
i hoće li povisiti vašu ljepotu, ako se u svem sliepo po¬ 
korite zakonom, ili, recimo radje po istini, hirom mode, te 
velike vladarice svieta, kako ju Montaigne zove? Jamačno 
ne će. Ne velim, da se ne smijete po modi vladati. 
Valjalo bi mi doduše da kao zdravoslovac mnogu modu 
zabacim radi njezine škodljivosti zdravlju, a kao kosmetik 
radi neukusnosti i neljepote njezine; ali znam dobro, da 
bi moj glas bio glas vapijućega u pustinji, kad bih se 
usudio u obojem onom obziru jurišati na današnju modu. 
Gospodje ne bi mogle na ino nego da se nasmieše mojoj 
prodici, i da me žale, što sam uzalud tratio vrieme i muku 
na takav bezuspješni posao. Moja nije druga, van da, ko¬ 
liko uzmognem, umanjim ono, što je obćenito škodljivo i ne- 
liepo u modi, a u drugu ruku da privedem u sklad modu 
sa vašom ljepotom, čitalice moja; jer moda, bilo to glede 
odiela, ili glede frizure, treba da uviek, ako hoćete kra- 
Ijevati ljepotom svojom, bude u podpunom skladu s vašom 
individualnosti (osobinom). Kažimo primjer. Vi imate pri¬ 
jateljicu, po stališu, dobi i tielu od vas nješto različnu, a 
ona kupuje svagda istu čohu, koju i vi; njoj švelja po 
istom uzorku »Modnih novina« kroji svite;.ona se uviek 
jednako frizira (kosu redi) kao i vi; pa ipak kad god za¬ 
jedno stupite medju sviet, vi svojom opremom (toiletom) 
očarate sav sviet, a vašu prijateljicu ne zna on nego 
žaliti, što tolik novac uzalud troši na svoju vanjštinu. I 
sama prijateljica će to opaziti i uzkliknuti (dakako samo 
u sebi): »Ne znam, kako je to! Sto god moja prijateljica 
na se metne, sve joj tako liepo pristoji; kako god se ona 
oplela, svagda joj je glavica tako dražestna, tako divna; 
a gle mene, koja ju u svem tako vjerno nasljedujem, 
mene nitko i ne gleda«. Gdje je tuj uzrok uspjehu vaše 

toilete ? Svakako u tom, što vi umijete svaku toiletu 
skladno ugoditi sa svojom osobinom, što vi kod svake 
mode, koja se pojavi, shvatite da tako reknem duh njezin, 
pak ju prilagodite osobi svojoj, dok vaša prijateljica ne 
umije drugo, nego vas nasljedovati. 

Nesklad medju modom i osobom pada osobito u oči 
kod frizure, radi blizine lica; tuj morate osobito paziti, 
da bude frizura u podpunom skladu s licem, tuj treba, da 
se sjena sasvim podudara sa svjetlom. A sjene svakako 
treba, kako već spomenuh. Za takovu sjenu na svom 
ćelavom tjemenu bio bi gizdavi Julijo Cezar rado izgubio 
najveću bitku, a Rimljani mu ne izkazaše nikada veće časti, 
nego kad mu senatskom odlukom dozvoliše, da smije lovor- 
vienac svaki dan i neprestano nositi, pak da tim krije 
svoju ćelavost, koju on a i tadanje doba držaše za sramotu. 

Prije nego li nastavim o kosi, treba da vam protu¬ 
mačim, što su vlasi. Vlas je sastavljen od istih tvari, od 
kojih je i pousmina, t. j. najgornji sloj čovječje kože. 
Razlikujemo na vlasu stabljiku raztanjena rta i korien. 
Korien vlasa ukopan je u koži u tako zvanom vlasnom 
mješiću, i svršuje se vlasnim gomoljkom, koji je 
deblji od ostaloga vlasa, a tim je i izstup vlasa iz glas¬ 
noga mješića otežčan. Gomoljak prianja za bradavičasti 
vršak, koji se zove vlasna klica, a nalazi se na dnu 
vlasnoga mješića. Sam vlas sastoji od kor i ne, po kojoj 
se razaznaje boja vlasa i od srži vlasne, koja se nalazi 
usred korine i preko koje se povila veoma tanahna 
kožica. Vlas raste iz dubine vlasnoga mješića-po tom, što 
se na vlasnoj klici izlučuje iz krvi kapljevito tvorivo. 
Sveudilj izlučujući se, pomiče se to tvorivo po vlasnom 
mješiću u vis dobivajući tim okruglu formu vlasnoga mje¬ 
šića, a u mješiću se ono i pouljuje onim uljem, koje 
podaju žljezdice, što no utječu u vlasni mješić. Osušiv se 


i otvrdnuv ta mekana vlasna tvar, dobiva vlas onaj stalni 
oblik i tvrdoću, kako se pokazuje iznad površine kože. 
Čini e, da se vlas hrani kapljevinom, koja potječe iz 
žilica vlasne klice, a koja u vlas ulazi gomoljkom. 
Ta kapljevina izhlapljuje onda po svoj prilici na površini 
vlasa, i nadoknadjuje se drugom. Po tom dakle stoji do 
toga, hrani li se koža a osobito vlasna klica, kakvoća i 
obstanak vlasa, i po svoj prilici nastaje siedjenje i izpa- 
danje kose većinom od toga, što nestaje onoga kap- 
ljevitoga hraniva. Budući da vlasni mješići ostaju još 
dugo iza kako je vlas izpao, to se može u njih drugi 
vlas napraviti iz klice u mješiću, ako su mješić i klica 
sasvim zdravi. 

Vlasi pokrivaju glavu do čela, a na liepih glavah 
protisnuo se je vlasnik, t. j. onaj prostor, na kojem vlasi 
rastu, u čelo kao kakov jezik. Vlasi su tako gusto posi¬ 
jani, da ih na l j i dio četvornoga palca raste do 293, i 
to na ovoliku prostoru raste crnih najmanje, a plavih naj¬ 
više. Malo koji vlas na glavi stoji pojedince, nego većinom 
su u zajednici po 2, 3, 4 i 5 vlasa. 

Kako u svem, tako i što se kose tiče, podala je 
narav najljepšu vrst kaukazkoj rasi. U nje su vlasi du¬ 
gački, nježni, gladki ili rudasti, većinom suri ili crn- 
kasti, a na sjeveru Europe plavi. I u Egipćana je kosa 
rudasta, a u Aethiopljanina vunasta, kratka, crna, te je 
najneprildadnija za liepu frizuru. U plemena »Papuas«, 
koje stanuje na sjevernoj obali Nove Guineje, ta je oso¬ 
bina, daje njegova kosa osobito dugačka, crna, ne vunasta, 
ali debelo uvita, te se glava takova čovjeka prikazuje 
poput izvanredno velike, okrugle, rudaste vlasulje. U ma- 
lajske su rase vlasi crni, ne vunasti, koje nješto rudasti, 
koje gladki i dugački; u amerikanske je rase kosa crna 
a veoma riedko kad plava, srebrnasta, a svagda dugačka 

i gladka; Mongolci su ili crne ili plave kose, a svedjer 
gladke, kuštrave, nigda vunaste ili rudaste. 

Boja kose veoma je različna; ni na istoj glavi nije 
udilj jednaka, nego se mienja s dobom života. U novo- 
rodjenčeta je kosa obično svietla i gotovo bez ikakve 
boje, a tek s vremenom prima u se bojilo. Sasvim plava 
kosa postaje po vremenu tamnija. Naravna boja kose stoji 
do raznobojnoga sala i do zraka, koji je u vlasih. Salo 
je najpače u korini vlasne stabljike podjednako poraz- 
dieljeno, pak tamnija ili svjetlija boja toga sala čini 
korinu vlasa više ili manje neprozirnom. Zraka ima pogla¬ 
vito u srži vlasovoj, medju njezinimi stanicami; u svietlih 
vlasa mnogo je više zraka nego li u tamnih. U svietlom 
vlasu, gdje je salo korine slabo obojeno, probija zrak 
kroza nj bielom, srebrnastom bojom, a u vlasu, gdje je 
salo veoma obojeno, ne može dakako zrak probijati. 
U svietlih vlasa ima često i u korini vlasnoj mnogo zraka, 
dok ga u tamnih nikad nema. Iz toga sliedi, da će vlasi 
biti to bjeliji, što više bude u njih zraka, i što manje im 
bude obojeno salo. Tako se tumači i siedjenje kose. Kosa 
siedi od toga, što se salo iz nje gubi te se vlasi suše, 
a onaj se prostor, u kojem je dosad bilo tecivo, napunja 
zrakom. Jer se pak salo može veoma brzo izgubiti, to je 
sasvim vjerojatno, da kadšto vlasi za veoma kratko vrieme 
posiede. Tako je posiedjela kraljica Marija Antoineta u 
jednoj noći, iza kako joj je bila pročitana smrtna odsuda. 
Neki Andelot nadje svoju bradu i obrvu siedu na onom 
mjestu, gdje je glavu bio naslonio na ruku, kad je slušao 
„ smrtnu osudu brata svoga. 

Vlasi su osobito čvrsti, kako nam kaže i ona sgoda 
-a poviesti, kadno su domorodne Kartažanke, da bi obra¬ 
nile slobodu države svoje, odrezale svoje kose, te od njih 
•napravile konope za bojne sprave. A kako dug može 

narasti vlas? Čovjek bi do svoje 60. godine, kad bi sva¬ 
koga mjeseca strigao kosu po prilici za 4 linije, izveo 
vlas od 20 stopa dužine, a nestriženi vlas narastao bi za 
to doba po prilici do 2 1 / s stope dužine. 

Suhi vlasi mogu trenjem postati i električni, te će 
iz njih vrcati i iskre, kako to znamo osobito za mačju 
dlaku. Ako češljate češljem od guttaperke kosu veoma 
suhu, onda ćete kod češljanja opaziti slabo praskanje. Pro¬ 
puštajući vlasi veoma slabo toplinu, čuvaju glavu od prehlade. 

Kako je narav kaukazkoj rasi podala najljepšu kosu, 
to je ona najpače ženski spol ove rase bogato okitila tim 
liepim darom. Liepa, dugačka, puna kosa najljepši je na¬ 
ravni nakit; a njezinu su ljepotu žene već u prastaro doba 
znale povisivati umjetnimi sredstvi, kano ti zgodnim namje¬ 
štanjem, pletenjem, uvijanjem, dieljenjem, bušenjem, pak 
cviećem, vrpcami, dragim kamenjem, i kojekakvimi obodci. 

Ogledajmo se malo po svietu, kako su naobraženiji 
narodi kosu njegovali. Židovi držahu kosu za znak jakosti 
i muževnosti (pomislite samo na Absalona i Samsona), i 
zato ju osobito čuvahu i gojahu, ter čitamo u svetom 
pismu, kako se Bog u svom gnjevu zlikovcem grozi ve¬ 
likom kaznom, naime da će zlikovci oćelaviti. U starije 
doba običavahu Židovi nositi dugačku i gustu kosu. 
Samson veli u svetom pismu Dalili djevojci: »britva nije 
nikad prešla preko glave moje«. Po tom se vidi, da su 
za vrieme Samsonovo drugi već strigli kosu, a samo su 
od pobožnosti, od zavjeta, kadkad puštali dugu kosu. 
Židovke pak gojahu s osobitom pomnjom kosu, i rado ju 
pletijahu i rudjahu, te dragim kamenjem kitjahu. Mazale 
bi kosu miomirisnim uljem i posipavale zlatnim praškom. 
Grci, kako već bijahu tanke ćuti za sve, što je liepo, 
osobito nastojahu oko kose; Homer broji kosu medju 
darove Aphrodite, božice ljubavi. Njihove djevojke morale 

bi odrezati kosu prije vjenčanja. Grci bi strigli kosu i u 
znak žalovanja, ili bi ju za to vrieme sasvim zapuštali. 
A ne samo radi smrti u obitelji, nego često i radi kakve 
obćenite nesreće: izgubljene bitke, državne pogibelji, od¬ 
rezali bi oni kosu. U najstarijih umjetnih spomenicih pri- 
kazuju se Grkinje dugačkih uvojaka, koji sežu preko 
ramena i prsiju. U kasnijih pak spomenicih vidjamo kosu 
razdieljenu i otraga povezanu u kiku, a preko kose nad¬ 
vila se mrežica, ili poculica. Poprieko su Grci više cie- 
nili plavu, nego li crnu kosu, kako nam to tadanji umjet¬ 
nici i pjesnici potvrdjuju; ali ipak su cienili i liepu crnu 
kosu; n. pr. Anakreon ju u svojih pjesmicah slavi. Kako 
je od Grka svaka umjetnost prešla Rimljanom, tako je i 
umjetnost frizure. Osobito za cara Augusta nastojahu 
Rimljanke oko ljepote svoje kose. One ju stadoše žeći 
i u uvojke uvijati, u pletenice plesti i dugačkimi iglami 
pribadati. Rimljanke cienjahu poglavito zlatnu kosu, te 
bi za to ne samo kojekakvimi umjetnimi sredstvi gledale 
da ju proizvedu, nego bi metale na glavu čitave paruke, 
napravljene od vlasi zlatokosih germanskih plemena. Zato 
i pjeva Ovidij: »sad će tebi zarobljena Germanija svoju 
kosu slati«, a slavni Francez Račine veli o majci Britan- 
nikovoj: »krivom plavom kosom zasjenjeno je čelo nje¬ 
zino«. Za ženitbu redile bi i kitile Rimljanke kosu njeldm 
kopljastim orudjem, da tim podsjete na otmicu Sabinja-' 
naka. Kad je kršćanstvo mah preotelo, stala je crkva 
kićenje kose tako žestoko prekoravati, da su u V. sto¬ 
ljeću mužkarci nosili sasvim kratku kosu, a gospodje 
sakrivale ju kapami. Poslie su se počeli vladati po okru¬ 
njenih glavah, dok nije napokon pod Ljudevitom XIV. 
nastao podpun prevrat u frizuri. Tad su nagomilavali na 
glavu toliko uvojaka, uzlova, da nije naravna kosa ni¬ 
kako dotjecala, te su bili svi prisiljeni da nose paruke, 


. pače su metali na glavu krute jastučiće, da mogu podati 
frizuri potrebiti oblik modnoga tornja. Zato veli njeki oštro¬ 
umni Francez za Ljudevita XIV.: »vladanje toga velikoga 
kralja bilo je i vladanje velikih paruka.« Bijaše tada u 
Parizu 850 vještaka, koji su pravili paruke. Ujedno obi- 
knuše tada i prašenju (pudranju) kose. Ako i nisu gospodje 
nosile paruka, ali je ipak njihovo friziranje stajalo takove 
muke i toliko vremena, da su se ljepotice morale već u 
oci koje svečanosti frizirati, a onda svu noć probaviti u 
naslonjaču. Francezka revolucija, porušiv toliko tvrdjava, 
poruši i one modne tornjeve jamačno ne na žalost lje¬ 
potica, te se je od tada nastojalo vratiti se koje rimskoj 
koje grčkoj frizuri. Današnja frizura nema nikakva osebi- 
ta obilježja, nema nikakve sveobće forme, ali se je ipak 
ponešto vratila jednostavnosti, ter samo nastoji da udesi 
frizuru prema dobru ukusu i prema osobini obličja. 

Zdravlju i kosmetiki je glede kose ista svrha, t. j. 
da se uzčuva do starosti puna, sjajna, čvrsta kosa, i da 
ona bude naravnim nakitom Ta se svrha može postići 
samo nastojanjem, da kosa ne izpada, i da se naspori 
rastenje kose. Znajući pak, da je vlasna klica onaj organ, 
koji radja i ponavlja vlas, to će nam biti osobito paziti, 
da tu klicu uzdržimo zdravom Koliko god je stabljika u 
vlasa nećutljiva, toliko je opet podražljiva ona mala 
vlasna klica na jlnu vlasnoga mješića, u kojoj ima toliko 
žilica i živaca. Čestim trganjem vlasi ili natezanjem nji¬ 
hovim podražuje se ona vlasna klica, pak je taj meka- 
aički uzrok kriv mnogoj gospodji i djevojci, da joj se 
kosa proredjuje i da se stazice na glavi sve to više pro¬ 
viruju. Treba se dakle kaniti svakoga mekaničkoga podra- 
živanja vlasne klice natezanjem vlasa, bilo to jakim, čvr¬ 
stim vezanjem, uplitanjem, ili dieljenjem kose, ili žestokim, 
aateznim češljanjem. Zato je od velike potrebe da se 

nose samo frizure, koje nisu čvrsto nategnute, a za tim 
da se kadkad mienjaju; osobito pak treba mienjati sta- 
zice razdjelnice, jer se baš u njih vlasi najviše natežu. 
Na večer treba popustiti sve čvrste vrpce i pletenice, i 
što je takodjer veoma koristno, treba kosu pročešljati i 
prokefati, te ju samo ovlasno svezati i miezicom kakvom 
uhvatiti. Sto pak ne skrivi mekanicko natezanje, to skrivi 
kadšto organijski uzrok, to jest njeki ili pomjestni ili sve- 
obći prevrat tjelesne djelatnosti. Ako vlasi izpadaju, te 
slabo, ili nikako ne rastu, to je tomu kriva ili podražlji- 
vošt, ili slabašnost, boležljivost vlasne klice. Sveobći 
zdravoslovni zakon zahtieva dakle, da se čuvate svega, 
što bi moglo smetati pravilnu djelovanju vlasnih klica, i 
svega, oda šta bi mogla koža na glavi oboljeti. Prema 
tomu valja pamtiti sliedeće praktične savjete, koji vriede 
za kosu na zdravoj glavi, i kojim je svrha uzčuvati i 
poljepšati kosu. 

Prvi i najglavniji uvjet, da uzčuvamo zdravu kožu na 
glavi, jest čistoća njezina; a ipak se veoma često za nju 
upravo ništa ne mari, akoprem svatko zna, da je koža 
na glavi više, nego li koža ostaloga tiela, n. pr. lica, 
nečistoći izložena, ne samo od vanjskih utjecaja, n. pr. 
od prašine, od masti, nego i od izhlapljivanja i izluči¬ 
vanja svih žljezdica, koje se nalaze na glavi. Tko ne pere 
glave, ne može uzčuvati zdrave kože na njoj, ne može 
dakle nasporiti rastenje kose. U. ljudi vlada proti pranju 
glave njekakvo krivosudje. Priznajem, da može to pranje 
poškoditi bolestniku, ili kakovu mekušcu, ali zdravu čo¬ 
vjeku ne može nikako nauditi. Ako se je možebit tko i 
prehladio iza pranja glave, nije bilo pranje krivo, nego 
nerazboran način pri tom. 

Dakle kada i kako treba glavu prati? Glavu treba 
bar svake nedjelje jednom prati, a tko od zla običaja 


previše pomade troši kod friziranja, taj treba i dva puta 
na nedjelju glavu prati. Najbolje je prati ju na večer, 
kad više ne izlazite iz kuće, jer je velika potreba, da 
za pranja ne izložite kožu jaku izhlapljivanju običnoga 
zraka, a opet bi se friziranjem i pletenjem kose zaprie- 
Čilo podpuno prosušenje njezino. 

A kako treba glavu prati? Oprostite, što se dajem 
u te sitnice, ali prema velikoj koristi ne mogu ne razlo¬ 
žiti najprikladniji postupak kod pranja kose. Kosu treba 
ponajprije sasvim razriešiti i riedkim češljem s obadviju 
strana glave razpustiti. Uzmite zatim ne premekanu a 
opet ne pretvrdu kefu (četku), koju ćete na glavu priti¬ 
snuti, pa onda povući njom do najkrajnjega kraja kose. 
Iza toga počima pravo pranje tako, da prstima svagda 
odielite vlasi na onom mjestu, gdje hoćete kožu oprati, 
pak ćete onda komadom flanera, umočivši ga u mlaku 
vodu daždjevicu i namazavši ga marseljskim sapunom ili 
žutanjkom od jajeta, početi kožu nježno trti, dok se ne 
pojavi slaba pjena. Tako treba svu glavu obredati. Pošto 
je sapunanje i opjenjivanje glave gotovo, onda treba glavu 
nagnuti nad kakvu zdjelu, te izpirati svu glavu spužvom, 
ili još bolje komadom flanera sve dotle, dok se sva sapu- 
njača ne ukloni s glave, ili, ako ste žutanjkom prali, dok 
se vlasi više ne liepe. Onda treba ručnikom posvema osušiti 
ponajprije kožu na glavi, pa zatim kosu. Ako ne ćete leći 
razprosutom kosom (što Englezkinje, koje imaju valjda naj- 
bujniju kosu, i čine) ondaju umotajte samo kakvom mrežicom. 

Običnije nego li čistoća služi striženje kose za naspor 
njezina rastenja. Već su Rimljani strigli kosu, i to od 
ono doba, kad se je bilo razkošje doselilo u Rim. Njeki 
Ticinus Mena dovede iz Sicilije prvoga brijača u Rim, i 
na skoro učestaše brijačnice; one se veoma ukusno ure¬ 
zivahu, i bijahu ono što su i danas, naime kovačnice 

gradskih novosti i arkiv gradske kronike. Glavni posao 
rimskih brijača bijaše toileta kose, ali bi oni osim toga 
gladili i čistili nokte i rezali žuljeve na rukuli — kurja 
oka na noguh nisu onda još bila moderna. 

Kako pak nasporuje striženje, t. j. kraćenje kose 
njezin rast? Nikako drugčije, nego samo tako, što postaje 
kosa redja, te za to može bolje izhlapljivati i biva pri - 
stupnija zraku, čistoći, i draženju od češlja i kefe. Ako 
zrak dovoljno dopire do kože, on ju podražuje, uvećava 
izhlapljivanje i nasporuje izlučivanje. Zato kosa rado iz- 
pada, ako se glava pretopio ornata, ili ako je kosa pre- 
gusta; onda se, da tako kažem, uduši vlas, kakono u 
pregustoj šumi ginu stabla. Zato je u svih onih, koji su 
privikli kosu veoma malo pokrivati, obično bujnija kosa, 
nego li u onih, koji glavu drže toplu, n. pr. šubarom, 
koja je kosi veoma škodljiva. 

Što se tiče djece, to valja pravilo: neka što dulje 
nose kratku kosu, i nek im se ona na rokove striže. Sva¬ 
kako škodi bujnosti kose, ako djevojke od 10. do 12. godine 
već nose dugačku kosu, ili ju dapače umjetno friziraju. 

Moda i osobni ukus kadkad ljube veoma nejednako 
striženje kose, n. pr. njekoji se muzkarci odstraga sasvim 
do kože postrigu, a vlase na čelu i na sljepočicama ostave 
dugačke. Takvim se veoma lako dogodi, da će im na¬ 
pokon izpasti vlasi na prednjoj glavi, a na stražnjoj će 
biti još sasvim bujni. Herodot pripovieda, da su lubanje 
u Grka, koji nisu strigli kose, tako razlike bile po deb¬ 
ljini od ostalih, da su se i po iztruhlih lubanjah na raz- 
bojištih mogli razlučiti jedni od drugih. A i učeni holan- 
dezki anatom Petar Paaw pripovieda sasvim ozbiljno, da 
je španjolskim vojnikom, koji su imali jurišati Angolu, bilo 
naloženo, da nigda po glavi ne sieku ostrižene crnce, jer da 
bi sablje na njih prelomili. Po tom bi morali i Osmanlije biti 


veoma debelih lubanja; ali nigdje ne nadjoh u narodnoj 
pjesmi, da bi se naši junaci ustručavali sjeći ih po glavah. 

Treće njegovalo kose je češljanje. Češljanje je u 
svih ljudi tako običajno, da već i najjadniji bezkućnik 
nosi češalj u džepu. I najprostiju govedaricu zateći ćeš 
rano ujutro, kako pravi »toiletu«; doduše mjesto pomade 
služi joj ustna slina, ali češalj, bio kakav bio, ne fali. 
Napredak u njegovanju kose zahtieva pak osim češlja i 
kefu, oboje treba dakako da bude uviek sasvim čisto, 
jer kako može onakovo orudje čistiti, koje je samo ne- 

I čisto! Češalj i kefa nasporuju rastenje kose upravo ono¬ 
liko, koliko i pranje. 

Tkogod se često i razborito češlja i kefa, taj će, ako 
mu je koža zdrava, uviek imati bujnu, jaku kosu. Ono 
nježno, mekaničko draženje kefanjem i češljanjem oživ- 
Ijuje kolanje krvi, izhlapljivanje, djelatnost žljezdica i 
postajanje same vlasne tvari, a osim toga vjetri i čisti 
kosu. Većina ljudi ne umiju se pravo češljati i kefati, te 
ne nasporuju rastenje, nego baš izpadanje kose. 

Svako češljanje, u ženske, ima početi redjom polo¬ 
vicom češlja kod vršike vlasa, pak sve po malo pribli- 
| žavati se korienu, kad je već pročešljani dio sasvim pro- 
gladjen. Zaprieka ne valja silom svladavati, te je na pr. 
zauzlane vlasi bolje odrezati škarami, nego silovitim rje- 
! šavanjem natezati vlasnu klicu. Nije pak svejednako u 
kakvom li se smjeru vlasi na glavi češljaju, ili kefaju, 
ili kakogod frizurom u nj utjeruju, jer ni jedan vlas ne 
l izlazi iz kože upravce u vis, kao stablo iz zemlje, nego 
na hero (koso), ter u ovom smjeru i dalje raste. Najviši 
B je vršak na tjemenu ono središte, od kojega počimlju 
I zavoji kose, koji iztječu koso u okrug na sve strane. To 
središte zove naš narod cvietom. U njekih su ljudi po dva 
takva cvieta na glavi ; Coiter misli, da takovi ljudi dugo žive, 

ali zašto, toga on ni sam ne zna. Dakle prema onomu 
smjeru vlasi treba kosu češljati; ono, rekao bih, instinktivno 
dieljenje ženske kose u ona tri struka (dva na stranah, a 
jedan otraga) još najviše odgovara naravnomu smjeru vlasi. 

Većina modnih frizura uništuje kosu siljenjem i nate¬ 
zanjem u nenaravan položaj pomoću čvrstih vrpca, igala 
itd. Radi toga ništenja morala je moda napeti svoju fan¬ 
taziju, da bi ponješto popravila, što je sama pokvarila, 
te je za to nametnula ženskim krive podloge, jastučiće, 
krive pletenice, uvojke itd., da ih umeću u kosu, a ženske 
moradoše uza to pristati, jer naravnom kosom mogle bi 
jedva jednostavnu frizuru izvesti. Ćuteći se moda u ve¬ 
like kriva, bijaše tako udvorna, te je rekla: svaka 
ženska, koja se hoće po meni vladati, mora nješto kriva 
imati na sebi. I tim bi tobože sve Spravljeno: tim se 
tobože izpričava obćenita oskudica vlasi, i gospodje sve 
se izjednačuju, jer se ni jedna ne treba brinuti za drugo, 
nego za vješta frizeura na dohvatu, koji joj može svaki 
čas priskočiti u pomoć. A gdje ima na svietu gospodja 
ili djevojka, koja bi mogla onaj (prije dvadesetak godina, 
kad je pisac ovo pisao) moderni, gorostasni chignon na¬ 
praviti od vlastite kose? A upravo taj chignon tako je 
neliep i nenaravan i nagrdjuje mnoge glavice, mace veoma 
plemenite i dražestne - taj chignon pretvara formu 
glave iz kaukazke u aethiopsku, a pri uvodu ovoga od¬ 
sjeka razabrasmo, da to baš nije napredak. Jednako ćete 
od kaukazkoga obličja napraviti mongolske, ako pletete 
kosu duboko u čelo, kako je kadkad i običajno, tja do 
obrva, pak tim sakrijete svoje liepo, bielo čelo, koje bi 
imalo uviek biti otvoreno. 

Govoreći o češljanju i kefanju, sgoda je da napome- 
nemo i žganje i rudjenje kose. Žganjem se rudi kosa, jer 
se naglo suši, ali od toga kao i od natezanja, bez kojega 

ne može onaj posao biti, mora kosa izpadati. Zato se sada 
samo riedko kad, samo za izvanredne zgode kosa žge. 
Rudi se pak tim, da se ovlaži a zatim umotana osuši. 
Ako to ne dostaje, onda se laćaju i umjetnih pomagala: 
sapunjače, pepeljike i glycerina. 

Razni su načini, kako se kosa uzdržaje u onom smjeru, 
koji hoće frizura. Ako je taj smjer i udešaj kose naravan, 
onda dostaje kefa; gdje ona ne doskoči, tu je bolje 
navlažiti kosu vodom nego li uljem. Ali ima više vrsti 
frizure, gdje se moraju vlasi ne samo usiliti u nekakov 
protunaravni smjer, nego i uzdržati u njem. Za tu svrhu 
izumila je kosmetika bandoline, fiksatere i pomade. Sva¬ 
kako je svagdanja uporaba bandolina i fiksatera škod¬ 
ljiva, jer oni natežu kosu u nenaravne smjerove, začep- 
ljuju proboje, i ne pripuštaju zraka do kose. Koja ih je 
upotriebila n. pr. za ples, neka gleda, da ih onda sapu- 
njačom ukloni. Svakako će biti bolje, da se za ples rabi 
creme de Mauve (sastavljen od glycerina, izvadka od jas¬ 
mina, i nešto anilina), jer će po njem kosa biti mekana, 
liepo svietla, a ipak se ne će razmrsiti. 

Sad mi je reći koju o mazanju kose. Mazali su kosu 
već u najstarije doba; ta čitamo u psalmu 132.: »Kako 
je liepo i krasno, kad sva braća živu složno! Kako dobro 
ulje na glavi, koje se stače na bradu Aronovu, koje se 
stače na skut od haljine njegove.« — Po tom se čini, 
da Aron nije baš skupario vlasnim uljem! I o mazanju 
kose vladaju velike obmane. Većina ljudi misli, da po¬ 
made i ulje spadaju friziranju, kako i sapun pranju, a 
ipak je nesgodno mazanje vlasi jednako i škodljivo i pro¬ 
tivno kozmetičnim zahtjevom. Ne mažite si nikako kosu, 
ili samo čistim bademovinom ili maslinovim uljem, ili 
slaninom, kako Cigani čine, koji se odlikuju liepom buj¬ 
nom kosom. Slobodno je samo onda kosu mazati, ako je 
Dežman: Izabrani spisi. 11 

ona bez masti, suha, te se počima ciepati. Nego to ma- 
žanje je samo od nevolje, jer ako se ne poprave one 
žliezde, koje podaju mast vlasu, onda će kosa ipak izpa¬ 
dati A komu kosa ima dovoljno masti u sebi, taj neka 
nigda ne rabi ni pomade ni ulja, jer je to škodan suvišak. 
Samo iza pranja glave, ili kadšto radi frizure, da bude 
kosa čvršća, možemo mazati kosu, ali i tada samo toliko, 
koliko je potrebno, da kosa dobije naravno laštenje i 
gibkost. Što češće mažeš kosu, to češće ćeš morati glavu 
prati, da od nje ukloniš staru mast Dokazalo se je pako, 
da je bolje tekuće, blago ulje (Behen-ulje, maslinovo, ili 
bademovo ulje), nego li čvrste masti u formi pomade. 

Od pomade do prašenja (pudranja) kose nije velik 
skok. Pudranje kose kano da se hoće u Francezkoj i 
drugdje udomiti, jer se je opazilo, da naličenomu licu 
glumice podaje više živosti. Nadajmo se ipak, da ono 
ne će uspjeti. No meni je ovdje do toga, je li pudranje 
škodljivo kosi i koži na glavi, ili pak nije. Ako uzmemo 
na um, da je u prašini za kosu veoma često primiešano 
krede, gypsa, olovine i vismutova bjelila, pak da su nje- 
koji kemici pronašli u njoj tja i arsenikove kiseline, to 
ćemo lasno razabrati, da je svagdanje prašenje kose sva¬ 
kako škodljivo, jer i tada, kad prašku nije primiešano 
škodljivih tvari, škodi udisanje te prašine plućam, oku i 
uhu. Tako se zna dogoditi, da ljepotice od prašenja kose, 
koje suši i tvrdi slih u uhu, počimaju slabije čuti. Ako- 
prem je prašina za kosu sastavljena većinom od brašna, 
a u novije doba od samlivena krumpira, parfumirana 
raznimi parfumi, to su ipak njekoje francezke ljepotice, 
valjda zavidjajući kukcem i leptirom njihovu šarenu, sjajnu 
boju, počele se prašiti tako zvanim zlatnim prahom (pra¬ 
hom od tuča). Zaboravljaju te ljepotice, da ništa, što 
nije naravno, ne može biti ni liepo. Ali takva kovinska 


prašina može oksidacijom i sdruživanjem s kiselinami 
vlasne masti postati i otrovna ter škoditi ne samo koži 
na glavi, nego i očima, plućam itd. A neka znadu naše 
ljepotice i to, da poglavice afričkih divljaka u onih kra- 
jevih, gdje se zlato kopa, posipavaju si kosu zbilja pravom 
zlatnom prašinom. Hoće li se one s divljaci natjecati? 

Sad mi je govoriti o izpadanju kose. Kosa može 
izpadati, kako već rekoh, od zanemarena, slaba, ili nao- 
paka njegovanja njezina. Kad je taj uzrok, bit će veoma 
lako pomoći: trebat će njegovati kosu po pravilih, koja 
sam nabrojio. Kosa može izpadati od sveobćega nezdravlja 
tiela, n. pr. od grozničavih bolesti. Ni tada ne treba 
drugo nego držati kosu čistu. Ako bi ipak rastenje kose 
veoma sporo napredovalo, to se može djelatnost vlasnih 
žliezdica ujačiti osobito vodom od ružmarina, ili makar 
samim čajem od ružmarinova cvieta; njim se koža po¬ 
nešto ovlaži, i onda se prokefa. Treba li još jačega poma¬ 
gala, onda ćemo ružmarinovoj vodi dodati nešto drož- 
djenice i pepeljike, pak ćemo se uteći liečniku, da iztraži 
i ukloni uzroke izpadanju. I kod ljudi, koji mnogo napinju 
svoj duh, opazilo se je, da im kosa rado izpada. 

Gdje je kosa izpala, a više se ne ponavlja, tu je 
kosmetika pripomogla krivom kosom, bilo to u formi 
paruke, ili umjetnih uvojaka, ili pletenica i chignona. 
Krivu kosu rabe već od vajkada, a u prošlom je stoljeću 
ona bila tako mah preotela, da su nju držali za ljepšu 
od prave, te se je svatko stidio svoje bujne kose i gledao 
ju što bolje sakriti pod parukom. U današnje doba — 
(tako je bilo prije dvadesetak godina, kad se je ovo 
pisalo) — gdje se zahtieva frizura veoma puna i umjetna, 
ne može ni biti gospodje, koja ne bi dovezala, uplela, 
ili podmetnula svojoj kosi nješto krive kose. Potrošak 
krive kose ogroman je. Po oblastnoj francezkoj bilježci 

izvezlo se je u jednoj godini iz Francezke 96 hiljada funti, 
a u Englezku se je uvezlo godine 1862. hiljadu i dvie 
sto centi napravljene, krive kose. Ako uzmete na um, da 
jedna glava podaje 10 —12 lota kose, možete lako pro¬ 
računati, koliko treba postrići pastirica i govedarica (nji¬ 
hova je kosa najbolja, jer je ne kvare ni masti ni frizure), 
dok se onolika sila sastavi. Što se tiče krive kose, to 
svakako stoji pravilo: što više treba ženska frizura krive 
kose, to gore po naravnu kosu, jer ako prebujna kosa 
sama sebe uništuje, to će joj umjetna kosa i kojekakve 
podloge još više škoditi; ili zar nije istina, da, što više 
trebate umjetne kose, to se više svaki dan morate njom 
služiti, nestajući vam sve više prave kose? 

Napokon mi je spomenuti bojenje kose. Nieste li 
nigda poznali kakva sjedoglavca, ili gizdava starca, ili 
kakvu crvenkosu, ili staru namigušu, koji se starosti 
otimlju svom svojom snagom, te varajući sebe, misle da 
će i sav sviet prevariti, ako si pocrne kosu? Bojila su 
kose nebrojena; ta svaki iole čuveni fnzeur tvrdi i uvje¬ 
rava nas po svih novinah, da je u njega najbolje bojilo, 
koje je on dakako po dvaest- i višegodišnjem učenju i 
silnim troškom pronašao, te mu je zato potreba, da još 
ne odaje način njegova sastava. 

Ne samo naobraženi narodi, nego i divlji boje svoju 
kosu. Australci, namazavši kosu i smolom ju u odjelite prame 
pričvrstivši, još ju posipaju hrdjinom, da bi ponješto na 
crveno zanosila. Na Tahitiu i po ondješnjih otocih posipaju 
kosu vapnenim prahom, da im bude bjelija. Rimljani i Rim- 
ljanke, upoznavši plavokose Germane, poželješe rad novosti, 
da budu plavokosi i oni, pak su to ili kojekakvimi bo- 
jami postizavali, ili su krivom kosom pokrivali pravu. 

Bojenje kose ne samo što nam otima mnogo vre¬ 
mena i što je veoma neprilično, nego treba pri njem i 



najveća opreznost, to u izboru tvari, to u upotrebi nje¬ 
zinoj, jer u mnogom bojilu ima pogibeljnih otrovi n. pr. 
cyankalija; za to ne bi nitko smio upotriebiti bojila, dok 
se posve ne uvjeri o njegovoj neškodljivosti. Svrha je 
bojenju, da se kosa trajno, a to će reći kemijski oboji, 
pak će kosa i zadržati boju, koju smo joj podali, ali kadšto 
se ipak boja mienja od zraka i svjetla. Trebat će dakako, 
čim kosa poraste, neobojeni dio vlasa obojiti. Da po¬ 
kažem, kolik gubitak vremena traži i koliku pogibelj za 
vlasi donosi bojenje kose, napomenut ću, kako se u Pa¬ 
rizu najljepše crnokose gospodje, modi za volju, naprave 
plavokose. Udjimo u boudoir takve gospodje, koja ne žali 
za svojom preliepom crnom kosom, od koje možda sav 
Pariz nema ljepše. Eno je, gdje sjedi pred ogledalom, 
na kojem je poredano 3—4 i 5 kojekakvih bočica, a u 
njih je ono tajno sredstvo, koje će zadovoljiti gizdi nje¬ 
zinoj. Odčepila prvu bočicu i polila njom nemilo svoju 
liepu kosu; od toga je kosa mnogo pobliedjela. Od druge 
bočice kosa pocrveni; a kad je treću potrošila, onda je 
crvena kosa već požutjela, a kod četvrte bočice eto naj¬ 
većega slavlja umjetnosti: žuta je kosa poplavila i sjaji 
se kanoti fosfor. Dakako da su pripomagale i kefe i 
kefice, i da se to nije tako brzo obavilo, kako ja izpri- 
povjedih, nego je trebalo uztrpjeti se njekoliko dana, i, 
što je najviše, trebalo je pogibli izložiti svu svoju kosu; 
ali njoj ni po dovršenoj metamorfozi nije zajamčen ob- 
stanak, pače ni sam život ote gospodje, jer se pripovieda, 
kako je njekoj glumici iza te operacije mozag tako obolio, 
da je poginula. Kod toga ne možemo nego uzkliknuti s 
njekim piscem: »Slava budi Bogu na visini, što nam je 
stvorio uzor svake ljepote, ženu; ali smiluj se, gospodine, 
tvojim stvorovom, što često silom kvare tvoje uzor-djelo.« 

IV. 

0 odielu i modi prema ljepoti i zdravlju. 

ema širom svieta čovjeka, koji bi tako mrzio na 

Mm sebe, da ne bi želio ući u vol i u dru s im - Ta J J e 
v g nagon duše čovječje naravan, a i potreban je 
ljudskomu družtvu: po njem se udružuju ljudi, po njem 
postaju uljudni i udvorni. Svakomu čovjeku, i najružni¬ 
jemu i najsurovijemu, prirodjeno je, da nastoji umiliti se; 
uz ono, što se njemu, prema njegovu ukusu, čini ugodno 
ili vriedno, težit će da svom dušom pristane. Zato vi¬ 
dimo divljega Indijanca, kako se kiti šarenim ptičjim 
perjem i sjajnim kamenjem, a i u najnaobraženijih naroda 
vidimo, kako se taj isti nagon pojavlja na izhitren način. 

Razlika medju divljimi i naobraženimi narodi ta je, 
što divljaci, tumarajući gotovo nagi, gledaju ući u volju 
tim, što kite tielo svoje, a naobraženi narodi kite odielo 
svoje. Dakako, da onaj divljakov nakit tiela ostaje dugo¬ 
trajan, dok se odielo svaki čas može promieniti; jer ako 
si Indijanci izbockaju (tetoviraju) kožu, ili ukuju lubanju 
u takove kalupe, koji joj podaju željeni oblik, to je oni 
nikad više ne mogu promieniti. Tako oni proti razumu 
nakazuju najljepši stvor na svietu. Ali probušiti nosnice 
ili ustnice, produljiti uši, skratiti vrat, sgnječiti na svako¬ 


jaki način glavu, povaditi zube, otupiti nos: to zahtieva 
u njih moda, to je sve prema njihovu mišljenju o ljepoti, 
to sve čine oni, da jedan drugomu ugodi, da jedan dru¬ 
gomu omili 

Po mišljenju naobraženih naroda možemo ljudem 
omiliti i u volju ući prijatnošću, bila ona od tjelesne ili 
duševne ljepote, bila od milote ponašanja, od plemeni¬ 
tosti kretnje, od naravne bezazlenosti, od dosjetljivosti, 
od vesele ćudi, od fina ukusa, od znanja, ili od izvanjske 
čovječje opreme. Sto je manje u čovjeka onakovih nu¬ 
tarnjih vrlina, to više gleda uspjeti izvanjskimi načini; 
što je manje čovjek liep tielom i dušom, to brižniji će 
biti oko svoje toilete. 

Čovjek, koji je siromašan duhom i srcem, ćutjeti će 
svoju neznatnost i nesposobnost, da bude drugim od 
volje. Naravna pak želja, da bi to postigao, nukat će ga> 
da iztakne svoju izvanjštinu, uljepšanu umjetnimi poma¬ 
gali, ne bi li tim sakrio svoju ništetnost. 

I kako sviet rado pristaje te se daje zavaravati ova- 
kovimi doskočicami, to uspievaju mnogi i mnogi, koji su 
u istinu nitkovi, ali se umiju izticati. 

U drugu ruku često vidimo duhovite ljude, obsežna 
znanja i duboka čustva, koji, živeći uviek zamišljeni, za¬ 
nemaruju ono što je tvarno ter zapuštaju svoje izvanjsko 
tielo, tako da i nehotice i neznajući vriedjaju najobičnija 
pravila pristojnosti. I ovu skrajnost valja kuditi, jer svaki 
naobražen čovjek ima se svietu onako prikazivati, kako 
to zahtieva doba i običaj naroda, u kojem on živi. 

Ima opet savrSenih krasotica, koje, znajući, da su 
doista krasne, preziru od ponosa ili od gizde i vijogla- 
vosti (koketnosti) svaki izvanjski ukras, htijući one bez 
ikakve pomoći same sobom uspjeti. One se oblače osobito 
jednostavno, bez i kakva uresa, kiteći se jedva cvietom 

kakvim, samo da bi im se sve plemenitije forme bolje izta- 
knule. Takvoj krasoti ne će moći nitko odoljeti, ali uspjeh 
njezine sjajne prilike oslabit će se, pače i uništiti onaj 
čas, kod naravno izticanje ljepote prekorači granice pri- 
stojnosti; jer dojam od prave ljepote ne može biti dru¬ 
gačiji nego dostojan, ćudoredan. 

Odatle ćete razabrati, da je odielo od velike i oso¬ 
bite vriednosti za čovjeka. Odielo je svakda bila prva 
potreba uljudbe. Ogledajmo se malko po čovječanstvu. 
Kakva je bila rajska toileta naših praotaca Adama i Eve, 
to nas uči Mojsija u svetom pismu starozavjetnom, gdje 
veli: »I načini gospod Bog Adamu i ženi njegovoj haljine 
od kože, i odjene ih u njih«. Bijaše sasvim naravno, da 
su prvi ljudi, gledajući živinu, kojom su se hranili, obraslu 
dlakom, poželjeli odievati se kožom njezinom. Ta se je 
prvobitna odjeća sve više razvijala, što više su se ljudi 
udruživali i obćine stvarali. Onda su se već pojavile u 
pojedinaca gizdost, ponos, i želja, da bi se razlikovao 
jači od slabijega, gospodar od roba Ta se je razlika oči¬ 
tovala u odielu kojekakvim kićenjem, koje se je osobito 
u glavara izvrglo u šareno strašilo, po kojem bi čovjek 
što ružniji izašao; jer oni glavari nisu htjeli da budu 
liepi, što oni dakako nisu ni mogli biti, — nego su htjeli, 
da sviet od strahotnosti njihove drhće i strepi. 

Kako se i ne bi čovjek uplašio od vladara divljih 
Ašantisa (u Africi), koji je odjeven bogato nakićenom 
svilom svakojakih boja, a uza to nosi obične evropejske 
mornarske hlače i ogromne čizme od crvene kože; po 
svem je tielu objesio zvončića, amajlija, repova od koje¬ 
kakvih živina, školjaka i noževa, a na glavu je nataknuo 
vojnički šešir, na kojem ima ovnećih rogova i orlovih pera! 

Drugačiji nam se prikazuju tako zvani pastirski narodi. 
Prema skladnosti njihove liepe, mirne okoline, i prema 

blažoj ćudi njihovoj, bijaše im i odielo jednostavnije. A 
kad se blagota u njih povećala, onda stadoše kititi svoje 
odielo, ali ne, kako oni barbarski narodi, ljuskami, gla- 
vami i perjem kojekakvih životinja, nego zlatom i dragim 
kamenjem. Takvi bijahu Židovi. Njihovi svećenici, kra¬ 
ljevi i junaci odievahu se upravno sjajno, i časti njihove 
razpoznavahu se po bogatom odielu, što su ga nosili. 

I ostali narodi azijski, što ih brojimo u tadanje kul¬ 
turne narode, odlikovahu se liepim, bogatim odielom. U 
Babiloniji je bila razkoš tolika, da je Caton, kako Plu- 
tarh pripovieda, po zapisu baštinivši njeko odielo, prodao 
ga, jer mu se je činilo predragocjeno, a da bi ga rimski 
gradjanin nosio. 

Grci nisu nikad tjerali onoliko razkošje, kojim se 
čovjek samo raznježuje, već su osobito pazili na zdravo 
i pravilno razvijanje tiela, na jakost i naravnu toiletu. 
Platnena košulja (chiton), koju bi pojasom pričvrstili, pa 
onda njihov hi mati on, jednostavna četverokutna vunena 
plahta, koju bi obično preko lieve polovice tiela preba¬ 
cili tako, da bi desno rame i desna ruka ostajala slo¬ 
bodna — to bijaše sve njihovo odielo. Nisu ipak zapu- 
štali prema svomu ukusu upotrebljaviti jednostavna poma¬ 
gala, da se Ijepšimi prikažu. Ali za to Rimljani, osobito 
za vrieme careva^ upravo poiuahnitaše za razkošjem, a 
njihove gospodje trošahu toliko novaca na to, da se 
današnje najelegantnije krasotice ne mogu niti iz daleka 
s njimi prispodobiti. U srednjem vieku, kako to vidimo 
na slikah tadanjih vitezova, bijahu ljudi odielom gotovo 
prenatrpani, a u današnje doba preuzela je Francezka, 
najpače Pariz, propisivati ljudem, kako se imaju oblačiti. 
Parižkomu se ukusu sliepo pokorava sav sviet; tako hoće 
duh vremena, duh, kako- se kaže, družtvenih prilika. 

A narodna nošnja? Ona je morala kao kakva sirotica 

uzmaci iz grada na selo, iz dvora u kolibu. A koji su 
uzroci tomu? Ako izpitamo uzroke, kako je postala narodna 
nošnja, onda ćemo razabrati, da ona ni pošto nije djelo 
površne samovolje pojedinaca, nego da je potrebita poslje¬ 
dica fizićnih prilika naroda prema njegovu zavičaju, pod- 
nebju, jeziku, prosvjeti, i kulturnih svezi naroda s ostalim 
svietom, te bi se i po narodnoj nošnji mogla suditi 
duševna vrstnoća naroda. Nego upravo za to, što ona nije 
izum pojedinaca; što ju pojedinac ne može po svojoj 
volji prekrajati, već što ostaje stalna, kao i zemlja, na 
kojoj narod živi; što nije podvržena modi; pak još za 
to, što se gradovi po svem svietu njekako sve vise izjed¬ 
načuju u životu, nazorih, potrebah i običajih: za to odu¬ 
staju kulturni ljudi od narodne nošnje. S toga ne može 
narodnu nošnju dan danas ništa drugo održati, nego na¬ 
rodni ponos, a gdje toga nestaje, tu nestaje i narodne 
nošnje; i kako se je po narodnoj nošnji prije mogla suditi 
duševna vrstnoća naroda, tako bi se danas mogla po 
njoj suditi samosviest narodna, i što više uzmiče ova, to 

više preotimlje mah moda. 

Moda ne gleda i ne pita nikad: što je zdravo, što 
je naravno, čedno, pametno ? Ona trazi samo novo, su¬ 
protno, dražkavo, dražestno, čudnovito, — samo ono, što 
može omiliti nestalnoj, prevrtljivoj, mušičavoj ćudi. I to 
je najveće zlo u mode. Pa ipak; se ne mogu gospodje 
nikako oteti okrutnim zapoviedim mode. Da se koja usudi 
odjenuti se onako, kako se je nosilo prije pol vieka, ne 
bi li je puna usta bila, ne bi li sav sviet za njom žamorio, 
ne bi li pače gdjekoji dvojili o njezinoj zdravoj pameti? 
Po tom ne može biti moja namjera, da odvraćam gospodje 
od onih zakona, koje im donose svaki dan modne novine 
od priestolja mode, te svjetske kraljice. 

Najjače je oružje krasnoga spola ljepota; njom svlada 




on i najsilnijega protivnika. Nije li dakle naravno, da 
se to oružje što bolje čuva i upotrebljava? da se ljepota 
njeguje, kako bi se pojavljala pod raznimi oblici? da joj 
se namiču tvarna pomagala, po kojih će njezina bujnost 
nadvisiti bujnost cvieća, njezina sjajnost nadmašiti sjajnost 
[zvjezdici, a njezin se čar izjednačiti nebeskomu čaru? 
Mode zatrti ne može nitko živ; ali izkorieniti ono, što je 
u njoj nenaravno i zdravlju škodljivo, to je zadaća svih 
razboritih ljudi. A valja mi radostno priznati, da se moda 
\ higijena (zdravoslovje), te ljute od prije protivnice, sve 
bolje primiču, što se svakako ima odbijati na veliki na¬ 
predak naravoslovnih znanosti i na širenje njihovih istina 
u sve slojeve družtva ljudskoga. Dakle ne opirući se ni 
ja zakonom mode, te velike vladarice svieta, nastojat ću 
samo, da te zakone udesim u sklad sa zdravstvenimi i 
estetičnimi istinami, ne bih li tim povisio krasotu vašega tiela. 

Po pravilih za tjelesni život imalo bi odielo održa¬ 
vati umjeru medju potroškom tjelesne topline (u okolni 
zrak) i proizvadjanjem topline iz krvi, ne priečeći ipak 
izparivanje i kretanje tiela, i prilagodjujući se tjelesnoj 
naravi, veličini, spolu i običaju pojedinca čovjeka, pak 
godišnjoj dobi i podnebju. Žalibože ne biva uviek tako. 
Mnogi slabić odieva se posve nedostatno, kad je zakon 
mode baš takav, da ga samo jači ljudi mogu vršiti bez 
pogibli za svoje zdravlje. Nisu li i u nas počeli njeki 
mladići, za koje se ne bi moglo reći da su samo zdravlje, 
po ljutoj zimi šetati bez ikakve kabanice ili ogrtača, jer 
tobože ne smije zima biti elegantnu mladiću. Razlika 
medju zimom i ljetom još je jedino, na što se moda osvrće 
bar ponješto. Osobito bi pak imali na to paziti boležljivi 
ljudi, ali oni kano da najmanje na to gledaju, jer se 
nikomu ne će da već odielom svojim odaje svietu slabost 
• boležljivost tiela svoga. Zato se oni i oblače kako i 

zdravi ljudi, ma platili to i samim zdravljem, što se žali. 
bože i dogadja često. 

Odielo ima izvanjštinu čovječju poljepšati, prema 
tomu ima i samo odielo biti liepo, t. j. čisto, ukusno, 
primjereno tielu i struku, a i ostalim izvanjskim i nutr- 
njim osobinam čovjeka. Liepo odielo ima se oblikom i 
bojom podudarati s- likom, visinom, licem, pak i sa sta¬ 
lišem i čašću čovjeka. Ne će li biti neliepo, pače i smiešno 
gledati malena čovječca prenatrpana odielom, ili piljaricu 
u odielu gospodje kakve, ili bogataša i dostojanstvenika 
u odielu kakova težaka? 

Čistoća odiela potrebita je i zdravlju. Sto je odielo 
bliže tielu, to češće se ima mienjati. Njeki narodi, na 
povodu kojekakva kriva vjerovanja, u njekih zgodah sasvim 
zapuštahu čistoću tiela i odiela. Tako bi Egipćani, kad 
bi žalovali pokojnika, pokrivali glavu i lice blatom, a 
Rimljani, koji su inače veoma njegovali čistoću, u ža¬ 
losti bi se kanili kupelji i sasvim zanemarivali čistoću. 
Tatari bi pak zlostavljali svakoga, koji bi prao svoje 
haljine, jer bi tim po njihovu mnienju srdio boga i iza¬ 
zivao njegovu osvetu. 

Odielo, ako hoće čovjeka krasiti, treba da bude uza 
svu eleganciju jednostavno, te ne smije stasa odviše ni 
povisivati, ni širiti, ni manjiti, ni tanjiti. Moda sama po 
sebi ne odlučuje u tom ništa, već svagda treba da ju 
osobni ukus prilagodjuje osobini čovjeka. I baš u tom se 
pokazuje dobar ukus i finija naobraženost njekoga. Modu 
treba sliediti, ali treba i uklanjati se njezinu pretjera¬ 
vanju, i svagda se vladati po svojem ukusu. Priprostiji 
ljudi, ako su gizdavi, ljube šarovitost i živahnost boji, 1 
svedjer odabiraju one forme, koje udaraju u oči, koje su 
najnovije i najsjajnije. Ali svaki ugladjeni čovjek razabrat 
će na prvi mah na takovu čeljadetu nesklad medju odieloffl 

j osobinom, i prepoznat će plitkost njegovu, za koju 
možebit ne bi bio doznao, da se je čeljade odjenulo 
odielom, koje bolje pristaje njegovoj osobini. 

U tom obziru najviše se grieši u obiteljih, gdje ima 
više odraslih djevojaka; one se sve odievaju jednako, da 
tobož ne bude ni jednoj krivo. Taj je način doduše 
komodan, ali je ipak posve kriv i često nepravedan; jer 
ako se dvie sestre žele jednako odievati, onda treba prije 
izpitati, jesu li jednaka struka, stasa i brsti. Jedrija, 
punija i niža ima se kloniti nabrana i kudrava pasa 
odjevnoga, a taj će vitkoj liepo pristati. Tako ne može 
malen šeširić na glavi liepo pristati djevojci opuna lica, 
kratka i debela vrata. 

Nadalje ima odielo biti štitnikom od nepogode vre¬ 
mena, i zato nam je gledati da se odievamo svagda prema 
dobi godine, i prema raznoj toplini i vlažnosti pojedinih dana. 

Ali ne samo branilo od nepogode vremena, nego i 
štedilo ima biti odielo, i to po tom, što možemo, ako 
se dovoljno odievamo, održavati toplinu tiela i manjom 
količinom hrane, pak se onda može dio hrane drugačije 
upotriebiti u tielu, t. j. za tvorenje novih i za nadokna¬ 


đivanje iztrošenih čestica. Ta svi znamo, da topla odiela, 
t. j. takova, koja lako ne propuštaju toplinu tiela u okolni 
;zrak, umanjuju želju za jelom i nasporuju krupnoću. Ta 
fčinjenica u svezi je s tim, što ljeti ne ćutimo tolike 
potrebe za jelom, koliko zimi. 

Za ljepotu odiela treba osobito paziti na izbor boje; 
jer ništa ne povisuje, a ništa ne umanjuje toliko ljepotu 
odiela, koliko skladnost ili neskladnost boji na njem. 
Ona gospodja ili djevojka, koja ćuti i zna sklad boja, 
8vagda će se ukusnije odievati a za to i svidjati se više 
od one, koja ili nema toga ćućenja ili ne mari za nj. 

Za boje (šare, masti) imaju zakoni sklada iliti har- 


174 


175 


monije upravo tako, kako i za glasove. Znanost razlikuje 
tri temeljne jarke boje: crvenu, žutu i modru. Osim 
njih ima tako zvanih komplementarnih (dopunilica) boja, 
koje ublažuju prielaze. Tako je crvenoj ublažujuća i do- 
punjujuća boja zelena, žutoj ljubičasta, a modroj naran- 
džasta. Zelena boja posrednica je medju žutom i modrom, 
ljubičasta medju crvenom i modrom, narandžasta medju 
crvenom i žutom. Nježnimi, prelievajucimi se prielazi 
postaju neodredjene boje, a te su za odielo osobito pri- 
kladne. Naobražena čut za boje svagda traži da popu- 
njuje i posreduje, da ublažuje jarke temeljne boje: crveno, 
žuto i modro, koje je svako odjelito za se bez ikakvih 
prielaza. Ovakove boje ljube na selu, gdje često vidimo 
na odielu seljanke jedine ove tri boje, poredane jednu 
uz drugu. 

Da ovo teorijsko tvrdjenje još bolje razjasnimo prak¬ 
tičnim načinom, reći ćemo, da se boja svagda ima skla¬ 
dati, podudarati s osobom, najpace s licem i brsti nje¬ 
zinom. Što jednomu liepo pristaje, drugoga nakazuje. 
Tako ne će liepo pristajati ružičastu licu vrlo crvena 
odjeća, jer će po njoj lice izlaziti bljedje, ženske ona- 
kova lica mogle bi odabrati tamno-crvenu boju samo s 
tom namjerom, da suprotnom bojom odjeće povise bje- 
loću lica. Ako je pak lice više rumeno nego li ružičasto, 
onda se valja osobito zelene boje čuvati, jer bi pored 
nje lice odbijalo crvenilom opeke (cigle). Nježna zelen 
većinom dolikuje plavokosim, bjeloputnim djevojkam, jer 
im onda lice zanosi na ružičasto, čim se silno povisuje 
ljepota njegova. I modra boja podaje živahnost licu plavo¬ 
kose, ali modrina ne smije biti odviše sjajna i oštra, jer 
se od nje gubi nježnost u licu. Crnomanjastim, u kojih 
brst zanosi nješto na narandžasto, ne pristojim odra boja 
nikako. Od žute boje pobieli žutkasta brst, ali ona boja 


ne pristaje uz plavu kosu. Svaka nježna brst zanosi po 
žutoj boji na modro-ljubičasto. Žuta boja osobito pristaje 
svim crnokosim, u kojih brst zanosi na narandžasto jer 
se takova brst bistri uza žutu boju. Narandžasta je boja 
prejaka za koju mu -drago toiletu: plavokose budu po 
njoj modraste, a crnomanjasta brst biva doduše po njoj 
bistrija, ali će za to sve žutkaste pjege po licu pozele¬ 
njeti. Ljubičaste boje imaju se čuvati sve plavokose bie'e 
brsti i svietle kose, jer će im se lice uz nju prikazati 
zelenožutim. Ljubičasta je boja gotovo za svako lice ne¬ 
zgodna, jer je i crnomanjasta žuta brst uz nju još žuća 
vidjeti. Tamna, nesjajna biela boja pristoji‘svakomu mladu 
licu živahne brsti, jer će ono uz nju još nježnije izlagiti; 
osobito liepo pristaje gospodjam, ako biraju bielo ođie- 
valo, na pr. od mousselina, na kojem ima još bjelijih 
muštrica, jer se tim zatomljuje suprotnost (kontrast), 
obrubi (konture) se ublažuju, a koža dobiva neku ete¬ 
ričnu svjetlinu. 

Crna boja (koja se ne svietli) više je boja žalovanja, 
nego li ljepote. Svietlo crnilo, n. pr. u svili, ili u čipkah, 
ublažuje jakost boje tim, što boja postaje jasnija. Potom 
će se crvenilo lica, ili pjegavost na bieloj koži još bolje 
razaznavati uz crno odielo. 

Još nam je o boji odiela pripomenuti to, da tamna 
boja, a navlastito crna, bolje provodi toplinu, dakle bolje 
grije, i da je ona zato prikladnija za zimu i za mrzlije 
podnebje, dok svietlo, najpače bielo odielo ne prima tako 
rado toplinu u se, pak je zato prikladno za ljeto i za 
vrhće podnebje. To je već Franklin dovoljno dokazao tim, 
što je postavio na snieg komade sukna raznih boja, pak 
je našao, da snieg pod komadom crna sukna najviše, a 
pod komadom biela sukna najmanje kopni. Osim toga 
tamnobojno odjevalo laglje upija nego li svietlo vlagu, 

svakojake vonje, a po tom po svoj prilici i kuživo. 0 
tom se možemo svagda uvjeriti na odielu ljudi, koji sta¬ 
nuju u vlažnih stanoviti. Zato bi i probitačno bilo za 
vrieme kakve pošasti nositi osobito svietla odiela, i to 
ne vunena, ni suknena. Razne vonje prima u se najviše 
crna boja, zatim modra, pak crvena, a najmanje biela. 

Ni vodu ne izhlapljuju sve odjevne tvari jednako 
lako ; najlaglje ju izhlapljuje platno, a najteže vuna. Zato 
se za mrzle obloge svagda upotrebljava platno. 

Da odielo uzbude liepo, treba da bude i pristojno i 
čedno. Osobito je prikorna svaka decolletirana (razgaljena) 
moda, jer pravilo ljepote kaže: svaka krasotica gubi u 
svojoj miloti i čaru to više, što više ona iztiče golotu 
svojih forma. Zato i veli njeki talijanski pjesnik: što se 
manje razgaljuje, to ljepša biva; jer se blažena čednost 
pod prekritimi formami mnogo jače dojima, nego li naj- 
savršenija ljepota, ako joj oduzmeš zavjesu pristojnosti. 

Odielo ima biti ne samo prema osobi i prilici čovjeka, 
nego i prema zdravlju njegovu, pak se zato nikad ne bi 
smjela lučiti kosmetična (ukrasna) svojstva odiela od 
zdravoslovnih, pače možemo na temelju zdravoslovnih zakona 
tvrditi, da sve, što služi zdravlju, mora biti i pristojno. 

Moda je žalibože često razdvojila zdravlje i pristoj¬ 
nost, tražeći od svieta, da se prikazuje u takovih odjevnih 
načinih, koji ni malo nisu prema zdravlju, a dopuštajući opet 
takove načine, koji nisu prema stalnim zakonom pristojnosti. 

Da sad pogledamo, oda šta se najviše pravi odielo, 
i da vidimo, kako stoji koje odjevalo (odjevna tvar) prema 
zdravlju čovječjemu. Odjevalo podaju nam najviše vuna, 
pamuk, lan, svila, koža, krzno, gummi, guttaperča. 

Bio je prije običaj stavljati na golo tielo laneno ili 
pamučno rubje, što je više služilo čistoći, nego li toplini, 
a ova se namicala gornjim odielom. Nego u novije doba, 

po nagovoru zdravoslovaca i po izgledu naprednijih na¬ 
roda, počeše ljudi iz zdravstvenih razloga metati na samu 
kozu vunen odjev, i to za to, da bi vuna usrkavala izparu 
koze, te da bi kožu štitila od prozebli i od svake nepo¬ 
gode, koja dolazi od nagle promjene zračne temperature 
(vremena). Ima ih doduše, koji se još žestoko opiru tomu, 
te drže Engleze, Niemce, Talijane, i nas Primorce hrvatske 
za^mekoputne ljude. Jaku i otvrdnulu tielu bit će takova 
nošnja možda suvišna, ali Ijudem srednjega zdravlja, a 
takova je većina kulturnih ljudi, ne samo što je ona od 
koristi, nego će ih izbaviti od mnogih bolesti. Vuna spada 
medju tvari, koje slabo propuštaju toplotu tiela, pak će 
ona zato čuvati toplotu tiela i priečiti, da mu se ona 
naglo ne oduzme, kakono će braniti da se izvanjska vru¬ 
ćina tielu ne primakne naglo. Ovako će vuna štititi tielo 
od svake skrajnosti, i držati svagda površinu kože u 
jednakoj srednjoj toploti. Zato i jesu ljudi u vrućih pod- 
nebjih, n. pr. u Africi, vunom gotovo sasvim omotani 
Vunu bi imali nositi na tielu svi ljudi, koji mnogo u sobi 
živu, pak nervozni, rheumatični, haemoroidalci, prsoboljni, 
i svi boležljivi, i svi putnici. Dakako svatko, tko nosi 
vunu na tielu, ima ju često i mienjati. Pamuk nije tako 
mekan kano vuna, ali i on bolje drži toplotu od lana, 
koji radi svoje šupljikavosti lako propušta toplotu, i tim 
. pospješuje izparivanje. Lan ili platno napije se znojem, 
bude mokro, naglo izhlapljuje, pak zato mrzli čovjeka i liepi 
se uz tielo. Kako god je bio još XV. vieka bogat, tko je 
imao platnenu košulju — n. pr. žena kralja Karla VII. bijaše 
najbogatija u svoj Francezkoj, jer je imala dvie platnene 
Jcosulje —: tako se sad odustaje od nošenja platnenih ko¬ 
šulja, j:e svatko, koji se drži zdravoslovnih zakona, voli nositi 
pamučne košulje, kako to čine n. pr. svi Englezi. Platno 
j lma tu i edinu izvrštinu, što se u njem kužila ne drže lako. 

Dežman: Izabrani spisi. . 9 

Svila je više za razkoš nego li za potrebu, dakako 
da ona u velike krasi, i još najbolje odgovara ženskoj 
brsti. Krzno nam treba zimi, ali ono je kao podstava 
tiesna odiela veoma škodljivo, jer posvema prieči izpari- 
vanje, a po tom bude koža čovječja vlažna, ćutljiva, osipa 
se, a' ako naglo skinete odielo, možete se brzim izlilap- 
ljivanjem zaostale tjelesne vlage veoma lako. prehladiti. 

S istoga su uzroka škodljivi odjevi od gummia i gutta- 
perče; povrh toga postaje gummiran odjev od i najma¬ 
njega’ trenja električan, pak poremeti električnost kože i 
tim uzrokuje često rheumatične bolesti. Koža nam rabi i za 
obuću, za koju treba da bude mekana i dane propušta vlage. 

Bilo odielo od koje god tvari skrojeno, svagda treba 
nastojati, da njeka mjesta na tielu grije, a njeka druga 
da ostavlja hladna. Osim toga ne smije odielo nigdje.tiela 
sapinjati, ni priečiti kolanje krvi. U obće treba reći, da 
valja gornje tielo hladnije držati, t. j. slabije odievati, a 
dolnje tielo i noge toplije odievati. 

Glava, koju već kosa ponešto štiti, budi uviek samo 
lako pokrita i zaštićena samo od prevelike vrućine sunca, 
od zime, vjetra i od ozleda. Stari Grci i Rimljani nisu 
nikad ni pokrivali glave, osim u putu ili u bolesti. Oso¬ 
bito treba gledati, da djeca u najranijoj mladosti budu što 
manje pokrite glave; tim će se nasporivati i rastenje kose. 

Vrat, za koji bi najbolje bilo, da ga nikad, ni za 
djetinjstva, ne omatamo, ne smije nikad biti sapet toplimi, 
tiesnimi i visokimi ovratnici i rubci. Svagda bi medju 
ovratnikom i vratom imalo ostajati prostora za dva prsta, 
da se kolanje krvi ni malo ne prieči. Zato neka budu 
kravate, koje su Francuzi prvi put na njekoj hrvatskoj 
regimenti g. 1660. vidjeli i za modni odjev poprimili, 
uviek prema onomu pravilu. Ni u starosti ne nos’te ni 
pretoplih, ni pretiesnih, ni previsokih ovratnika, već neka 


179 


budu svagda od mekane, popustljive tvari, koja ne grije 
odviše. S toga će biti ljeti prikladnije nositi pamučne nego 
li svilene rubce oko vrata. 

Na prsima bi imala biti svagda takova odjeća, pod 
kojom možemo duboko udisati. U ženskih često prieče 
potrebne duboke udisaje tiesno odielo i utezi, a u mužkih 
do vrata zakopčani tiesni prsluci, i neelastične (nepo¬ 
pustljive) poramenice. D6nje tielo, osobito nad jetri, nad 
želudcem i slezenom, nikad ne smije biti sapeto, a svagda 
ga valja topla održavati; na noguh pak najzdravije je 
nositi pamučne čarape, a tko se lako znoji, neka nosi 
vunene. Za one, koji mnogo idu pješice, bit će najzdra¬ 
vije, ako noge oviju platnom, jer je ono mekše, i jer su 
u njem noge hladnije radi jačega izhlapljivanja platna. 

Osim rane mladosti i najveće starosti, kano i bolež- 
ljivosti i bolesti, najbolje je nositi lako, ne pretopio 
odielo. Ali opet ne smije biti prelako, kako se to žali¬ 
bože opaža kod naših obrtnika i seljaka, kod kojih je 
prelako odielo tim škodljivije, što se oni i onako ne hrane 
dosta hranivim i zdravim jestivom. Kod mienjanja odiela 
u raznih dobah godine treba svagda oprezno postupati. 
Osobito treba paziti, da prenaglo ne mienjate toplije 
odielo za hladnije, n. pr. u proljeću, jer se tim čovjek 
najlaglje prehladi. Odielo i rubje novorodjenčeta treba da 
bude dosta toplo a da ga može grijati, pak osim toga 
mekano, popustljivo i čisto. Koliko djece pogiba samo 
zato, što se ne pazi dovoljno na odielo i na njegovu 
toplotu! U kasnijoj dobi, poslie 5. godine, treba priuča- 
vati (zdravu) djecu na laglje odielo, samo noge imaju 
uviek biti tople; mokro odielo treba što prije s njih ski¬ 
nuti i za,mieniti ga suhim. Starci se imaju držati toplijega 
odiela, jer što im više opada vlastita toplota, to laglje se 
mogu pokvariti. 

* 

Odielo se ima vladati i prema načinu života. Čovjek, 
koji mirno leži ili sjedi, diše s manjom jačinom, u njega 
je prietvor tjelesnih sastavina mirniji i zato tjelesna toplota 
niža, nego li u onoga, koji se mnogo giba ili naporno 
radi; zato će onomu trebati toplije odielo nego li poto¬ 
njemu. Koliko put vidimo težaka, kako na zimi goloruk, 
razgaljenih prsiju radi, a ne ćuti studeni, dok je nam, koji 
ga bezposleni gledamo, i toplo omotanim veoma studeno. 

Valja nam još napomenuti, daimaodjevala za gospodje, 
koja su zeleno ili bielo obojena otrovi, poimence arse- 
nikom, n. pr. tarlatan; ona su često uzrok kroničkim ili 
pak naglim bolestim. Zelena boja (tako zvana švanjfurtska 
zelen) liepa je za.oko, ali se praši i truni s odjeće čelja- 
deta, koje se živom kretnjom potresa, pak se onda i 
udiše trunje njezino; osim toga izvjetri se arsenik kod 
veće toplote tiela i jačega izhlapljivanja, n. pr. kod plesa, 
pak se pretvara u sičanov vodik, koji se broji medju naj¬ 
žešće otrovi, te može uzrokovati ne samo glavobolju, 
grčeve, hrapavost, bolesti živaca, nego i jače otrovati 
svoju nosilicu. Ima i bielih odjeća, koje su bielim arse- 
nikom obojene, i akoprem zdravstvena policija — gdje je 
ima — bdije, da se takova odiela ne prodaju, ipak se 
ona još dosta često nose. 

Bit će možebit zgodno, da vam rečem način, kako 
se možete uvjeriti, ima li u takovu odielu otrovi ili nema. 
Uzmite krpicu toga odiela i metnite ju u malu čašicu, 
polijte ju sa nješto destilovane vode i dodajte dvie, do 
tri kapi solne kiseline. Onda promiešajte krpicu staklenim 
štapićem, da se boja od nje odkine; dodajte sad k tomu 
nješto sumporovodikove vode, koju možete u svakoj lje¬ 
karni dobiti, pa će onda, ako je u odielu bilo arsenika, 
tekućina odmah požutjeti kao zlato, i, kako se nešto po¬ 
čine, sjesti će na dno čašice narandžast talog. 


Ima još jedna nevolja, pogubnija od otrovanja arse- 
nikom, a ta je, što se odiela za gospodje, najpače plesna, 
lako upale, te tako mnoge i mnoge postrađaju. Znanost 
je dugo tražila sredstvo, koje ne bi odjevnoj tvari ško¬ 
dilo, a ipak bi ju sačuvalo od gorenja. Dogodi se, da si 
njeka plemenita gospodja na plesu englezke kraljice zapali 
opravu i izgorje. Kraljica razpisa veliku nagradu onomu, 
koji bi pronašao sredstvo, kojim bi se oprave od vatre 
sačuvale. I takvo se je sredstvo našlo; našla su se pače 
četvera sredstva, ali većina lučbenika slaže se u tom, da 
je sumporokisni amonijak najbolje sredstvo. Uzmite dakle 
sto česti vode daždjevice, i metnite u nju 7 postotaka 
te veoma jeftine soli, da se u njoj raztopi, pak pridajte 
nešto krutila (štirke), da odielo, pošto ga izvadite, okruti. 
Ne treba onda drugo nego opravu u vodu umočiti i dobro 
ju ociediti, ali ne zimajuci, a onda, kad se je posušila, 
valja ju izgladiti gladilicom od žute mjedi. (Kad bi se 
mjesto mjedene uzela željezna gladilica, onda bi na opravi 
ostale smedje pjege.) Tim postupkom ne će odjeća izgu¬ 
biti ni u boji, ma bila ona i najnježnija, ni u blieštu. 
Ako oprava tako preparirana dodje do plamena, ne će se 
nikako zapaliti, nego će samo tinjati, a prestat će odmah 

i tinjati, čim ju odmaknete od svieće ili od plamena. _ 

Bit će ipak najbolje, da iztragu, ima li u odjevnoj tvari 
otrovi, i siguranje odjeće proti gorenju povjerite kojemu 
vještaku, ljekarniku ili lučbeniku. 

Osim odiela upotrebljava sviet već od najstarijih 
vremena ures, da svoju izvanjštinu što bolje ukrasi. I div¬ 
ljaci rese svoje tielo perjem, školjkami, cviećem, kame¬ 
njem, biserom. U prosvjetnoga svieta nose gospodje urese 
u kosi, na ušima, oko vrata, na prsima, na dolnjem laktu, 
i na prstima, — ne govoreći tuj o nakitu na samom 
odielu. Za prijašnjih vjekova gledalo se, da se svaki ures 

odlikuje svojom veličinom. Od toga se je sada, posve 
razumno, odustalo. U obće je pravilo, da ne smije tielo 
biti pretrpano uresom, jer se tim nikako ne pokazuje 
ugladjen ukus. Taj se ukus i krasoćutna naobraženost još 
bolje očituje izborom i nošenjem uresa. Sto je ures jedno¬ 
stavniji, a ipak fino izradjen i dragocjen; što je prikladnije 
namješten; što je više prema stališu osobe i prema nje¬ 
zinoj opravi: to je ljepši i to više krasi. Ako je uresa 
na tielu previše, onda ne samo da ne povisuje ljepote, 
nego pače i kvari dražest osobi, koja potamnjuje i reć 
bi nestaje kraj tolikoga zlata i bisera. 

Najviše treba gledati kod uresa, da ne bude patvoren, 
kriv, a k tomu da bude nježno sadjelan, i da ne zaprema 
mnogo prostora. 

Koja nosi biserje u blizini glave ili na vratu, ima 
paziti i na kozmetični dojam od boje biserja, t. j. kako 
se ona slaže sa brstju. Dijamanat i pravi biser slaže se 
sa svakom brsti i sa svakom bojom odiela. Osobito liepo 
pristoji crnomanjastim (ako nisu u licu bliede) bieli biser. 
Plavokosim dolikuje biserje zelene boje, kano ti smaragd. 
U obće valja se držati kod boje uresa onih pravila, koja 
sam razložio za boju odiela. 

Svrha mojemu tumačenju nije i ne može biti druga, 
nego da, prema zvanju i znanju svome, pogodim druš¬ 
tvene običaje s napredkom znanosti. Cesto ne mogu na 
ino nego da iztaknem i živo opišem njeke mane; ali sam 
uvjeren, da će moje čitalice razabrati, da to činim s naj¬ 
boljom nakanom, da bih uzdržao i nasporio zdravlje i 
ljepotu njihovu. Kano čovjek, koji je dužan da pobija 
ono što je nepravo i nenaravno, postavljam prema pri- 
vidnosti istinu, prema umjetnosti narav, i podlažem svagda 
materiju duhu. 

_ M / 

»'IN 


V. 


0 ljepoti i njegovanju čovječjih očiju. 

V 

eljtfj. ovjek od oka«, veli naš narod čovjeku, za koga 
^ ćeš, čim S a vidiš, reći, da je čestit, plemenit i 

»ers. sa svake ruke izvrstan. Tom je kratkom, ali jez¬ 
grovitom poslovicom izrekao naš narod dvie velike istine : 
prvo, da se u izvanjskom tielu ogleda čovječja duša, a 
drugo, da je oko medju svimi ustroji čovječjega tiela u 
najtjesnijoj i najbližoj svezi s dušom. Posrednikom duše 
i tiela prozvao bih ono živo i duhovito svjetlo, koje se 
iz oka sjaji, a koje zovemo pogledom. 

Narav je podala pogled i savršenijim sisavcem: psu, 
konju, lavu, ali ga je samo u čovjeku usavršila. Nije 
toliko u liepo zasvodjenom čelu, koliko u tihoj rječitosti 
očiju najglavnija razlika čovječjega obličja od živinskoga. 
Oči služe živini samo za razpoznavanje stvari, za traženje 
krme, a njezin pogled oživljuje samo vatra nizke požude. 

Što je glava prema tielu, što je obličje prema glavi, 
to je oko prema obličju. I ako je obličje ogledalo duše, 
onda je oko ono živo srebro, priliepljeno iza stakla, po 
kojem staklo upravo i bude ogledalom. Pa zavir’mo malo 
u to ogledalo. U nadvedenom nosu Fauna, u širokom, 

mesnatom nosu Satyra odaje se osobina poluzvieri; p 0 
malenih ustih poznat ćeš, kaže Lavater, čovjeka mirna 
vjerna, čedna, a po širokih i pomaknutih čovjeka surova 
i putena; u jamici na obradku sjedi, kako Anakreon 
tvrdi, Eros (Ljeljo, bog ljubavi); po stršećem obradku 
poznat ćeš tvrdicu. Znamo, da se starcem, koji po naravi 
svojoj dobro gospodare (da ne kažem skupare), obradak 
izpadanjem zuba napried i u vis pomakne i nosu se pri- 
bliži: »le nez et le menton se disputent entre la bouche«, 
kako Voltaire o nekoj staroj ljepotici reče. Da ne duljim 
toga nabrajanja, reći ću po Schilleru: divan je zakon 
mudrosti, da svaka plemenitost i dobrota krasi čovječje 
obličje, a da ga svaka podlost i mrzkost razvrgava u 
skotski oblik. 

Bit će svatko zapazio, da se u pojedinih čestih 
obličja odaju, po physiognomiji, samo pojedine mane ili 
vrline čovječje, ali da se u očima očituje sva viša narav 
čovječja, njegov razbor i njegova moralna vriednost; u 
njih stoji najveći čar milja i prijaznosti, ali i sva oštrina 
nemilja i mrzosti; njima odaje nutrnjost čovječja, uzprkos 
svemu pretvaranju lica, svoju pravu narav: ljubav i 
mržnju, vjeru i nevjeru, radost i žalost, plemenitost i 
taštinu, ćudorednost i pokvarenost, duh i živinost, dobrotu 
i opačinu, zdravlje i bolest. Kad je Julij Cezar rekao: 
»ja hoću da oko sebe imam ljudi puna lica, koji se smiju 
i noćju spavaju, a taj Cassij je mršava lica — previše 
misli — taj mi je pogibeljan«, — onda je Cezar jamačno 
mislio na upale oči Cassijeve, u kojih driemahu, pače 
prežahu tajna čustva i misli — iz očiju mu virila vješala, 
kako naša poslovica kaže. 

Mislim, da ću ugoditi čitaocem, ako ih potanje upo¬ 
znam s tim ponajdjelatnijim ustrojem života, koji je u 
narodnoj pjesmi zamjenik i za svekoliko tielo (sjećam vas 


n. pr. na one izreke: »živa oka uteknulo nije« ili: »ne uteče 
oka za svjedoka«). Razložit ću gradju toga ustroja, pro¬ 
tumačiti njegovo djelovanje, opisati njegovu ljepotu, i 
nabrojiti sve obzire, po kojih bi se imali roditelji, uči¬ 
telji i odrasli ljudi vladati prema njemu. 

Ako uzmeš šuplju, iznutra pocrnjenu ciev, te joj na 
jedan kraj postaviš izbočeno (konveksno) staklo, a na 
protivni kraj ponešto prozirnu ploču (tamno brušeno staklo, 
ii nauljen papir), a to tako, da ih možeš primicati i od- 
j mica * i: 0Ilda imaš spravu, koju prozvaše »camera obscura« 
(mračna klietka), pak u njoj možeš vidjeti slike naprav¬ 
ljene izbočenim staklom i na izvanjskoj strani ploče 
ili nauljenoga papira. 

Sprave, koje nam je sama narav stavila izpod čela 
da služe za gledanje, nisu drugo nego strojevi gradjeni 
po optičnih zakonih kamere obskure; te sprave zovu se 
očne j e d r k e. Očna jedrka ima oblik kruglje, u promjeru 
jedva jedan palac dugačke. Glavna joj je sastavina bistra 
polutekućina, zaokružena jedrimi, vitkimi kožicami. Te 
kozice omataju jedna drugu, kako na crljencu luku lupina 
lupinu, a ima ih ukupno tri. Očna jedrka, od šest mišica 
po volji na sve strane pokretljiva, leži salom obložena u 
samoj kosti, u očnoj rupici (jamici), izdubljenoj poput lievka. 

Pred njom su zaklopice, iz kojih niču trepavice. 
Jedrka je spojena s mozgom podebelim živcem, koji se 
zove živac vidnik. Taj se živac u samoj jedrci razši- 
ruje i pretvara u najnutrnjiju od onih triju kožica, u mre- 
žastu kožicu (retinu); ona hvata sve slike iz vana, i 
mozgu ih živcem priobćuje. Da pak ono, što stoji izvan 
i izpred našega oka, uzmogne pasti na tu mrežastu kožicu 
kao umaljena, ali sasvim jasna sličica, za to ima pred 
kožicom njekoliko prozirnih i svjetlost prelamajućih malih 
strojeva, medju kojimi je leća ponajglavniji. 

Od rečenih triju kožica najgornja zove se bjelo- 
čica, srednja — žilna ili crna kožica, a nutrnja— 
mrežasta kožica. Bjeločicu sastavljaju ponajviše vla- 
kanca, žilnu kožicu žilice, a mrežastu kožicu živci. 

U prednjoj česti bjeločice uložena je kožica rože- 
nica onako, kako staklo od ure u svoj obručić. Roženica 
je prozirna kao najbistrija voda, i gladka kao najgladje 
ogledalo. Po njoj ima oko svoj osobiti sjaj. Prozirnost, glad- 
kost i zaokruženost roženice bitni su uvjeti tomu, da vidimo. 

I bjeločicu i žilnu kožicu probušuje otraga živac 
vidnik. Žilna se kožica proteže napried do okrajka rože¬ 
nice. U njoj imanjekakva tvar, tamnosura, znamenita za 
jasno gledanje, osobito u prednjoj polovici, sakupiv se 
tuj u okrug, sastojeći po prilici od 70 zraka — po tom 
se i zove ozrak. Sastojeći žilna (crna) kožica od žilica, 
u kojih dakako teče krv, i od one tamne tvari, ne do¬ 
pušta ona nigdje, da bi svjetlo prodiralo u oko. Svjetlo 
može dakle samo kroz prozirnu roženicu unilaziti. Za 
ozrak, koji se je svojim skrajnim rubom usadio medju 
bjeločicu i roženicu, prianja šarenica u obliku kotura, a 
u njezinoj sredini ima okrugla rupica, koja se zove ženica. 
Šarenica stoji prema roženici, kao kazalo na uri prema staklu, 
ona stoji dakle okomito iza roženice, a pred lećom, koja 
je obkoljena ozrakom. 

Po boji šarenice razlikuju se oči modre, sive, sivo- 
zelene i smedje. Boju ima šarenica odtuđa, što su se, 
osim jednoga sloja strojila (pigmenta) na njezinoj straž¬ 
njoj polovici, još u njezina vlakanca ugniezdile ustrojene 
(pigmentne) stanice. Odmah kod poroda ima još malo takvih 
ustrojenih stanica, te su zato sva novorodjena djeca, kako 
je već Aristotel primietio, plavih očiju. Ako se takve 
stanice ne pomnože, onda će oči za sav život ostati 
plave, ako li se množe, onda će oči postajati sve to crnje. 

Šarenica dieli prostor izmedju leće i roženice, sto¬ 
jeći ona medju njima, u dva pomanja prostorka, koji se 
zovu očinje izbice. Oboje izbice izpunjene su oči- 
njom vodom, i stoje dakako medju sobom u svezi kroz 
onu rupu u šarenici, koja se zove ženica, i koja se, ako 
čijegod oko motriš, pričinja kao crna točka. Ta crna 
točka, ženica, nije dakle drugo, nego rupa, koja se može 
širiti i tiesniti. Mišice šireći ili tiesneći ženicu, puštaju po 
tom više ili manje svjetla u nutrinju oka. 

Na mrežastoj kožici ima jedno raztanjeno, žutkasto 
mjesto, koje se zato i zove žutkasta pj ega, a na toj se 
pjegi prave najjasnije slike, tom pjegom najbolje vidimo. 

Mrežasta kožica seže sprieda do ozraka. Za ozrak 
priliepljena je sasvim tanka i prozirna čahurica, u kojoj 
stoji očinja leća. Leća je prozirna kao najbistriji kristal ; 
u starosti biva tvrdja i žutkasta, te se rado zaoblači, a 
takvu bolest zovemo mrenom. Čovjek, koji ima mrenu, 
za to ne može vidjeti, što kroz zaoblačenu leću premalo 
svjetla dolazi k mrežastoj kožici, pak se za to ne može 
na njoj napraviti nikakva slika. Tako zaoblačenu leću 
možemo operacijom izvaditi, pak onda progleda bolestnik, 
ali da uzmogne sasvim jasno vidjeti, treba da mu nado¬ 
knadimo izvadjenu leću, a to činimo tim, što mu umjetnu 
leću — naočale — postavimo pred oči. 

Sprava, koja prelama svjetlo dolazeće u oko, i koja 
izpunjuje onaj prostor, štono ga zaokružuju očinje kožice, 
sastoji od očinje vodice, i od leće, i od caklovine; 
ova je polutekuća, bjelanjkasta, posve prozirna tvar, mre- 
žastom kožicom zaokružena. Roženica s očinjom vodicom 
i lećom sačinjavaju reć bi izbočeno staklo, i djeluju tako, 
da zrhke, koje dolaze od stvari stojećih pred okom, pro¬ 
šavši kroza nje, u njekoj se daljini otraga sastanu — ter 
tim satvaraju slike. 

Napomenimo još jednu sasvim tanku i osobito pro¬ 
zirnu kožicu, koja, pokrivajući stražnju stranu zaklopica 
prelazi k očnoj jedrci, i tuj pokriva prednju njezinu stranu. 
Ta se kožica zove spojnica; ona uviek propušta dio 
one tekućine, koja uzdržaje oko vlažnim. Drugi dio te 
tekućine podaje suzna žliezda, koja leži odzgo izvanj- 
skoga očinjega kuta iza okrajka očne jamice, a svoju 
tekućinu pušta kroz tanahne cievčice k spojnici. 

Samo kod većega trošenja te tekućine, kao n. pr. 
kod plača, prelije se jedan dio njezin preko okrajka zaklo¬ 
pica na lice. 

A do česa stoji, da se mogu napraviti posve jasne 
slike na mrežastoj kožici (što je prvi uvjet bistru vidje- 
nju)? One se mogu samo onda napraviti, ako se zrake 
svjetla, koje dolaze od njeke stvari, koju hoćeš da vidiš, 
sakupe opet u jednoj točki, a ta točka mora biti upravo 
na prednjoj plohi mrežaste kožice. Zrake, koje dolaze od 
njeke stvari, moraju u oko prolaziti ovim putem: ponaj¬ 
prije moraju proći kroz roženicu, pa kroz očinju vodicu 
i ženicu na leću, kroz leću u caklovinu, a iza leće moraju 
pasti na mrežastu kožicu. Ovim se putem zrake svjetla 
tako prelamaju, da u caklovini idu sve prema jednoj točki, 
koja, ako je oko dobro namješteno za jasno gledanje, pada 
na mrežastu kožicu. Ako se zrake sastanu prije mrežaste 
kožice, onda su oči kratko vide; ako li mrežasta kožica 
stoji pred onom točkom, u kojoj se zrake mogu sastati, 
onda su oči daleko vide. 

Cahurica, u kojoj leži leća, razapeta je drugom kožicom, 
koja se zove ozračni listić. Leća po pruživosti svojoj 
teži na to, da se izboči, t. j. da bude slična kruglji, ali 
to joj ne da onaj ozračni listić, koji čahuricu razapinje. 
Ali naokolo toga ozračnoga listića savila se ozračna mišica, 
koja leži u ozraku; pak čim se ta mišica prikupi, popusti 


ozračni listić, te se leća onaj čas može izbočiti. Dakle 
oko može oblik leće promieniti, naime može leću više 
izbočiti, a time po optičnih zakonih pokratiti svoju običnu 
točku skupljanja zraka, te će tako slika, koja bi drugačije 
morala pasti iza mrežaste kožice, pasti na samu tu kožicu. 
To se pak osobito u mladosti dogadja, gdje je pruživost 
leće veća, a snaga mišićna jača. 

Slike na mrežastoj kožici treba da su ne samo jasno 
i odredjeno ocrtane, nego i dosta svietle. Svatko zna, 
da u tmici ne može čitati, a zna i to, da se od preve¬ 
like svjetlosti zasjene oči ter oćute bol. Potrebita svjet¬ 
lost stoji do množine zraka, koje kroz ženicu prodju, 
pak do blizine svietleće stvari, i napokon do prozirnosti 
onih česti, koje u oku propuštaju svjetlost k mrežastoj 
kožici. Ako su zrake poslabe, ne može oko ništa osjetiti, 
kad slika na mrežastoj kožici izpane premalena, a veoma 
jako svjetlo ne podražuje samo onu točku mrežaste kožice, 
na koju su zrake pale, nego i veću plohu njezinu; 
to se zove irradijacija. Ona je uzrok tomu, da nam se 
ostrižak biela papira širji čini od ostrižka crna papira, i 
ako su obadva ostrižka jednako široka i jednako razsviet- 
ljena. Jasno svietleći predmet čini se nješto veći od slabo 
svietleća, makar su jednako veliki. Ta svatko zna, da 
nam se srp na mjesecu njekoliko dana iza mladja čini 
kao da je od većega okruga, nego li je nerazsvietljeni 
dio mjesečnoga kolotura, koji se sasvim slabo svietao 
kaže. Žene znadu jako dobro, da je najbolje imati pod 
sasvim bielom čarapom sasvim crnu cipelu na nozi, jer 
se onda noga pričinja manja, i da se stas pričinja tanji 
u crnom odielu. 

Treći je uvjet vidjenju taj, da slika na mrežastoj 
kožici ima dovoljnu veličinu. Ima stvari, kojih ne možemo 
vidjeti radi njihove sitnoće, a ima ih opet, koje su velike 

i dosta svietle, ali ih za to ne možemo nikako, ili samo 
nejasno vidjeti, jer se pod premalenim vidnim kutom 
kažu, ter je premalena slika, koja se o njih na mrežastoj 
kožici napravi. 0 tom se možemo uvjeriti u svakoj aleji 
(dvoredu od stabala). Sto su stabla dalje u dvoredu od 
nas, to nam se manja čini razdaljina desnoga reda od 
lievoga. Ako gledaš za pticom, koja od tebe leti, to će 
ti je najednom nestati, a to zato, što je vidni kut postao 
premalen, t. j. za to, što je slika, koja se o ptici pravi 
na mrežastoj kožici, postala premalena, Za jako razsviet- 
ljene stvari može i vidni kut biti manji, nego li za slabo 
razsvietljene, pak ćemo ih ipak vidjeti. Tako n. pr. vidimo 
zviezde radi njihova osobito jakoga svjetla, akoprem je 
vidni kut, pod kojim nam se kažu, veoma malen. 

Za jasno vidjenje treba napokon da ne bude dojam 
svjetla u oku previše kratkotrajan. Zato n. pr. ne možemo 
vidjeti izmetnuto iz puške zrno. Kadšto pak traje dojam 
svjetla po prilici još četvrt trenutka, pošto je već pre¬ 
stalo samo svjetlo djelovati; ako n. pr. pričvršćen o 
prutku goreći ugljen omahuješ u okrug tako brzo, da se 
za četvrt trenutka zaokruži, onda ne ćeš vidjeti goreći 
ugljen, nego goreći okrug. S toga nam se i munja čini 
kao goreći potez; gledamo li kotač, koji se naglo okreće, 
ne možemo razaznavati jedne žbice od druge. Na tom se 
osnivaju i prikazi čudokreta (thaumotropije). N. pr. naslikaj 
na jednoj strani kolotura (od papira) krlietku, a na drugoj 
pticu, pa kreći brzo taj kolotur oko svoje osovine, onda 
će ti se prikazivati ptica kao da je u krlietki. 

Sad mi je koju progovoriti o ljepoti oka. Oko je 
liepo, ako ima pravi oblik i položaj; ako mu je boja 
udešena prema tielu; ako mu je kretanje pravilno; ako 
iz njega izvire ono živo, duševno svjetlo, koje zovemo 
pogledom. 


Oblik oka stoji do jedrke, do očnih jamica i do 
oblika, zareza i držanja zaklopica. Položaj oka stoji do 
ravna ili neravna razpora, pak do širine nosnoga koriena, 
i po tom do medjusobne razdaljine očiju. Boja oka stoji 
do šarenice, sjaj do nježnosti i prozirnosti očnih kožica, 
osobito roženice i leće, i do vlage očne jedrke. 

Oblikovnoj ljepoti oka glavna su obilježja ta, da je 
oko širom otvoreno i ravno proparano, dakle da je slično 
profilu jake,, na obadvije strane izbočene leće, pak da mu 
je obrva liepo zaokružena prama čeonomu obluku. Bogo¬ 
rodica na Rafaelovih slikah ima tanke, poluokružne obrve, 
kao da povučeš kistom tanahan obluk. Obrve svakako 
povisuju ljepotu oka, i znatne su za fizijognomiku. Buffon 
veli: Obrve nad okom isto su što je sjena na slici; sjena 
bolje iztiče slikine boje i crte. Prema onomu, što malo 
prije rekosmo, ne ćemo liepimi zvati oči crnca Aethiopca, 
u koga su oči, radi širokoga nosnoga koriena, previše 
razdaleko; ni oči Malajca, koje su jedva proparane, a k 
tomu i tamne; ni oči Mongolca, koje su koso prema nosu 
proparane, a obrve su slične ravnim crnim crtam. 

Boja je oka, osobito u Europejca, raznolika. U obće 
je na jugu tamnija, na sjeveru svjetlija, kao što i kosa. 
U nas ima obojih, ali crnje daleko pretežu. Naše narodne 
pjesme hvale i jedne i druge: jedan momak gine za 
plavom djevojkom »plavom perunikom«, a drugi hvali 
djevojku, u koje su crne oči »kao maginja«. 

Boja u liepu oku točno je odredjena, i u skladu je 
sa brsti (teintom) i sa bojom kose. Hoće li plavokosoj, 
bjeloputnoj djevojci crne oči, a crnomanjastoj svietle oči 
povisiti ljepotu ? Valja priznati, da opreke u boji često 
podaju oku osobitu dražest. Tako n. pr. drže za veliku 
ljepotu plavokosu sa svietlomodrima očima i crnimi tre- 
pavicami. Sive, zelene i šarene oči ne mogu se za liepe 

držati, ali što im je narav uzkratila u boji, to može popra¬ 
viti milota i pogled. Pogledom možeš prikriti, pače i 
nadoknaditi i nekrasote oka, što se njegova oblika, boje 
i položaja tiče, a nasuprot će oko, koje sasvim odgovara 
oblikovnoj ljepoti, ali je bez ugodna, ili u obće bez ikakva 
pogleda, izgubiti svu krasotu i mnogo više škoditi milju 
lica, nego li po obliku neliepo oko. Oko bez pogleda 
mrtvo je, oko bez liepa pogleda neugodno je. Pogledu 
treba dvoje: ponajprije ona đuševnost, koja probija na 
živac vidnik kao njeka električna struja, a zatim, njeko 
držanje i kretanje, njeka napetost mišica, neko izlučivanje 
vlage. I bez najmanje kretnje i promjene gibljivih tvari 
u oku može se ona živčano-duševna struja, koja upravo 
i jest životni pogled i javljalica misli i čustva, očitovati 
duhovitu i pouzdanu motriocu. Iz nepomično mirna oka, 
bez najmanjega pokreta njegove okoline, postaje od onoga 
životnoga izljeva pitajući, proseći, srditi, ljubavni, žalostni 
pogledom, kojim se sama duša čovječja pomalja na svjetlo; 
to je onaj pogled, kojim munje iz oka sievaju, kako naš 
narod veli. Ali često treba i ono drugo, treba igranje 
mišica, da uzmogne pogled biti razumljiv; jer nije svatko 
duševno toli oćutljiv, da bi namah mogao razumjeti 
duševni pogled drugoga, neznana čovjeka, a bez pripo¬ 
moći igranja mišica njegovih, osobito obličaih. Zato se i 
pridaje, njekako po nagonu, ljubavnomu pogledu osmje- 
šak, srditomu pogledu nabiranje kože medju obrvama a po¬ 
gledu, koji se čudi, raztvarenje očinjega razporka i podizanje 
obrva. Sto je duhovitiji čovjek, to više kaže drugomu ili 
razumije drugoga po pukom duševnom pogledu; što je nedu- 
hovitiji, to više mu treba igranje obličnih mišica, pače i 
mišicd ostaloga tiela. To je posve naravno: što više duha, 
to manje tiela, i naopako; zato i vidimo, da djeca sve, 
štogod očima izkazuju, podpomažu jakimi pokreti lica i tiela. 


Pogled je to duhovitiji i plemenitiji, što su mirnija 
ona izvanjska t. j. kretna pomagala. Divlji Indijanac 
svagda prati svoj pogled jakim pokretom, a pogled Evro¬ 
pljanina, koji njime vlada, bez ikakva je kreta. Može li biti 
miran i bez kretnje pogled onoga hajduka, za koga veli 
narodna pjesma: »oči su mu dvije kupe vina, trepavice 
od utine krilo« ? 

Odatle ćete razabrati, da se liepo obličje ima čuvati 
prevelika pokretanja izvanjskih očinjih tvorina i obličnih 
mišica, i da valja onim iz ženice sjevajućim pogledom 
izjavljati misli i čustva; pak treba li takav pogled i 
kakve podpore, a ti mu priskoči pomagalom, koje je duhu 
najbliže: govorom. Najglavnija ljepota oka dolazi od duše, 
koja prosieva pogledom, čega ne ćeš naći u oku, koje gleda 
samo izvanjskom tvarju svojom i samo njom sve izjavljuje. 

Da ljepota oka ne stoji u pukom obliku njegovu, mogao 
bih vam dokazati množinom pjesama od najvećih pjes¬ 
nika, najboljih poznavalaca ljudske naravi. 

Ne će mi se zamjeriti, ako iznesem na vidik njeke tajne, 
kojimi njeke ljepotice nastoje pogled, sjaj i ljepotu oka povisiti 
tim, što rabe kojekakva pomagala za to. Napomenut ću to 
samo s nakanom, da te ljepotice odvratim od velika zla; 
jer ako one tim možebit i postignu kratkotrajan uspjeh, 
ali im se taj poslie ljuto osveti. Ovamo ponajprije spada 
crnjenje trepavica. Ljepota oka zahtieva dugačke, tamne 
trepavice. Duljina se trepavica dakako ne može promie- 
niti, ali boja može varati o pravoj duljini. U iztoku si 
crne ženske ne samo obrve, već i trepavice raztočnim 
sumpornikom (naša narodna pjesma veli: metni meni raztok 
na obrve). Gizdave su Parižkinje njekako doznale za to 
sredstvo, pak se ono u Parizu prodaje pod imenom »Kohol«. 
Ako se tim crnilom nespretno, ili duže vremena mažeš, 
onda će ti osobito žljezdice na zaklopicah oboljeti, te 

napokon trepavice i izpasti; isto biva i od obrva, tako 
da na posljedku ni nema nikakovih obrva, nego ih crnilo 
zastupa. Drugo je pogibeljno sredstvo ono, kojim se njekoje 
ljepotice služe, da podadu oku ljepši sjaj. Sjaj se oka 
naime povisi tim, da se ženica razširi, jer tamni zadak 
ženice odbija, kao podloga u crna ogledala, svjetlost 
mnogo jače, nego li svjetlija šarenica. Ima pak u tu svrhu 
njeka mast i njeke kapljice (tinktura); mašću se namaže 
koža naokolo oka, a od kapljica ukaplje se njekoliko ih 
u oko, pak eto za 1—2 ure razširi se ženica tako, da 
se šarenica prikaže kao tanahan rub. Oko bude po tom 
dakako tamnije u boji, sjajnije i veće, ali u onoj masti i 
u onih kapljicah ima žestoka otrov, naime paskvičina 
(atropin); od nje se razšire ženice zato, što mišićne vlak- 
nine u šarenici udari klienut. Sto će biti od tako razši- 
renih ženica na plesnoj zabavi? Ne će li kroz veću rupicu 
u šarenici mnogo više svjetlosti ulaziti u nutrinju oka, 
nego što oko može podnieti? A od toga će vid za plesne 
zabave biti nejasniji, — to bi dakako mnoga krasotica 
rado pregorjela, — ali duže upotrebljavanje onih sredstava 
može veoma lako uzrokovati crnu mrenu. U kraj dakle 
s takovimi sredstvi, zvala se ona »Onguent«, ili »Baurne« 
ili »teinture pour 1’ expression des yeux*. — Ne dajte 
se ni na to zavesti, da rabite kojekakva sredstva proti 
crvenim ili sljuznim očima; ima medju njimi jedno: »eau 
antipsorophthalmique», a u njem ima salitrenoga živnoga 
kiša, raztaljena u vodi, kojim si možete, nesmotreno 
rabeći ga, veoma naškoditi. 

Sad mi je kazati one opreze i pomnju, štono valja 
da posvećuju roditelji i odgajatelji očima djece, a svi 
odrasli svojim očima, jer jao si ga onomu, koji hotice 
, tamani svoj očinji vid. Neka mi u tom bude provodnicom 
knjiga učitelja moga, glasovitoga Arlta u Beču. 


Većina od onih nesretnika, za koje sviet drži, da su 
se rodili sliepi, osliepila je tek poslie poroda. Lakoumje 
i neznanje, što li sve može očima naškoditi, većinom je 
krivo tomu zlu. Uzroci su mu ili prejaka razsvjeta, ili 
nečistoća, ili toplota zraka. Oči novorodjenčeta nisu proti 
jakoj svjetlosti tako zaštićene, kao oči odraslih, jer nje¬ 
gove oči leže ploško, obrve su i trepavice kratke, a zaklo- 
pice većinom tako tanke, da su prozirne. Zato nemojte 
novorodjenčeta, možebit od izvjedljivosti, da vidite kakove 
su mu oči, nositi k svieći ili na sunce, nego ga polagano 
priučajte većoj svjetlosti, a čuvajte ga od svake žestoke 
svjetlosti i nagla prenašanja iz tmine na svjetlo. Čišćenje 
očiju takodjer je veoma potrebno. Ne smiješ pak prati 
očiju takovom spužvom, koja rabi i za što drugo, nego 
ih peri malom platnenom krpicom, koju ćeš umočiti u 
mlaku vodu, pak njome oči očistiti. Najbolja je voda 
tekućica, ili daždjevica, jer voda iz zdenca ima u mnogom 
kraju takovih česti u sebi, koje su škodljive nježnomu 
ustroju, kakovo je oko. Većinu tih česti možeš ukloniti, 
ako vodu prije prekipiš. 

I nečist zrak može očima novorodjenčeta škoditi. 
Više od dima i prašine škodi para, koja se diže u vlažnoj, 
ili ljudmi prenatrpanoj i premalo provjetrenoj sobi. Propuh 
i prehlada (vlažnim, mrzlim rubljem) više puta uzrokuju 
zažeg očiju, od koga mogu oči najviše postradati. Takov 
zažeg pojavi se većinom medju drugim i petim danom 
poslie poroda, riedko kad kasnije. Upoznat ćeš ga po tom, 
što zaklopice pocrvene i nabreknu, i što se počme iz 
očiju ciediti njekakvo žuto, ogusto, sljuzavo tecivo, koje 
iz početka teče pomanje, pak se zato lako osuši, a po 
tom se zaklopice priliepe. Čim to opaziš, ne daj se od 
nikoga zadržati, a da ne bi prizvao liečnika, jer često može 
taj zažeg tako naglo preoteti mah, da će oko postradati, 

ako zakasniš za jedan dan, pače samo za njekoliko ura ; 
jer se lako izgnjoji roženica, pak može oko izcuriti, ili se 
pak sama roženica pomuti. Dok liečnik ne priskoči, 
potamni sobu zastori (ali ne crvenimi), i gledaj da bude 
u njoj zrak čist i topao, a osobito uklanjaj od očiju ono 
gnjojavo tecivo, i to svakih 10—15 minuta, a i svagda 
čim opaziš, da se je nješto teciva opet sakupilo. Plat¬ 
nenom, u vodi umočenom krpicom ukapaj njekoliko kap¬ 
ljica mlake vode u oko, otvorivši mu zaklopicu kažiprstom 
druge ruke. Ako su zaklopice veoma nabrekle, ili ako je 
diete veoma oćutljivo za svjetlo, onda ćeš uspjeti samo 
tako, da ti tko drugi kažiprstom jedne ruke podigne gornju 
zaklopicu a da oka ne pritište. Da ne bi diete iz nebuha 
okretalo glave, to ju može taj drugi držati mirnu. S onim 
sljuzom, što si ga izvadio iz oka djetinjega, valja da jako 
oprezno postupaš, jer ako ti nješto od njega dodje na 
tvoje oko, onda može i ono jednako oboljeti. 

Kod naprščeta treba paziti da ga ne nosiš ležećke 
tako, da mu sunce pada na oči. Budući pak da takova 
djeca rado gledaju na svietleće, sjajne i živobojne stvari, 
to valja da im položaj tiela bude takov, da mogu na te 
stvari obadvjema očima gledati, jer će inače duljim i čestim 
takvim gledanjem djeca oškiljaviti. Igračke, koje podaješ 
takvoj djeci, neka ne budu premalene, nit ih oku pre¬ 
više primakni, jer će inače djeca okratkovidjeti i oškiljaviti. 

Oči djeteta valja zaslanjati kapom sa zaslonkom, ili 
šeširom širokih krila Osobito svietle stvari ne smije diete 
dulje promatrati, a kad spava, ili kad se probudi, ne daj 
da mu sunčane zrake padnu na oči. Tko djecu bije po 
glavi, može uzrokovati ne samo slaboću vida, nego upravo 
i sljepoću. 

Još jedno valja ovdje napomenuti. Priučite diete na 
to, da, kad se zabavlja igračkami, slikami, ili kad što 


mu drago promatra, pozorno gleda sve česti stvari. Ako 
mu n. pr. pokazuješ sliku psa, onda ga pitaj za glavu, 
noge, tielo itd, da bi se već za rana priučilo tomu, da, 
kadgod ugleda kakvu stvar, sa svake ju strane razgleda. 
Kasnije ga priučaj tomu, da spoznaje veličinu, boju i oblik 
stvari, i da ju s drugimi prispodablja, ter da nauči okom 
dobro mjeriti. Nemoj mu pak mnogo stvari zasobice 
pokazivati, jer bi se time priučilo površnu gledanju, a do 
načina, kako čovjek očima shvaća stvari, mnogo stoji viša 
duševna naobrazba. 

Najveću pak pomnju treba da posvećuješ očima djece 
u školi, jer se ona tek u školi privode poduljemu i sit¬ 
nijemu gledanju, pak se tim lako za uviek pokvare. Gledaj 
dakle, da diete kad čita, a osobito kad piše, ne drži 
glavu oborenu. Papir mu možeš primaknuti za 10 — 12 
palaca, što je dosta za obično zdravo oko. Ako si opazio, 
da diete ne može nego iz bližega razabirati slova, uteći 
se liečniku, neka razvidi uzrok i svjetuje te. — Žalibože 
nalazimo u veoma malo škola, da su klupe sadjelane 
prema veličini djece. Za manju djecu imale bi klupe biti 
manje, a u svake klupe pravo razmjerje medju sjedalom 
i pisaonikom, da ne bude diete prisiljeno glavu bliže pri¬ 
maknuti daski, ili tielo sgrčiti, da bi očima podalo pravi 
doseg. — Kad uče djeca pisati, valja da im ne samo 
dosta velike pregledalice (uzorke) podaješ, nego da i 
nastojiš, da ih djeca prepišu u istoj veličini. Ne daj, 
da ti diete štedi papirom, i da radi toga zbija slova i 
redke. Gledaj, da ne budu djeca prisiljena kod nedostatna 
svjetla čitati i pisati, ili pače crtati, jer ništa ne kvari 
očiju koliko takve nestašice, a ipak se baš u tom pogledu 
veoma često grieši, kako bi nam mogli mnogi učitelji 
potvrditi, koji su prinuždeni da poučavaju djecu u takovih 
sobah, koje nikako nisu prikladne za to. Najglavnije je 

pak, da djecu ne teretiš poslovi, koji previše napinju oči. 
Učitelj, koji mari za oči djece, kaznit će djecu koristni- 
jimi kaznami, nego li tim, da prepišu zasobice 20—50 
puta ono, što nisu kako treba naučila. Najgore se pak u 
tom pogledu postupa s djevojkami, koje moraju poslije 
škole obavljati još ženske poslove, koji oči osobito napinju. 
Po koja djevojka mora, čim je kući došla iz škole, po 
njekoliko ura glasovirati, i to na večer, kod svieće; rodi¬ 
telji ni ne misle na to, da jednoličnost i sitnoća muzi¬ 
kalnih nota umara i slabi i najjače oči. 

Osobito bi imali paziti roditelji, kad izabiraju stališ 
svojoj djeci; jer se često dogodi, da je mladić prisiljen 
radi očiju odreći se izabranoga jur stališa. U koga je 
zdravo oko, taj može po volji izabirati; ali u koga su 
oči slabe, ili je kratkovid, ili dugovid, ili mu se oči lako 
upale, taj neka dobro razmisli, koje li dužnosti nameće 
njeko zvanje njegovim očima, i koji li su napori za oči 
spojeni s tim zvanjem. Tko je samo malo kratkovid, i 
tko razabira i najsitnije stvari te ih može dugo proma¬ 
trati, ako su oku dovoljno primaknute, taj se može odlu¬ 
čiti za poslove, koji zahtievaju točno i napeto gledanje. 
Ali kod srednje i kod veće kratkovidosti opasno je podati 
se takvu poslu, gdje moraš sad bliže, sad odaljenije stvari 
točno promatrati. — Tko je slabih očiju, ili dugovidnih, 
ter sitnije stvari, ako ih oku primakne, razaznaje samo 
slabo, ili samo pomoću stakala, taj neka ne izabere sta¬ 
liša, u kojem mora rabiti oči za sitnije, ili pače za sasvim 
sitne stvari U tom se obziru veoma mnogo grieši, jer 
obično drže ljude slaba vida za kratkovide. I oni, koji 
su samo na jednom oku slabijega vida, treba da se kane 
takove radnje, gdje valja duže vremena gledati sitne stvari. 
— Tko je za mladosti mnogo bolovao od zažega očiju, 
ili još boluje, ne bi se nigda smio laćati posla, kod kojega 


je izložen prašini, dimu, vatri i vrućini. — Slabašne, blje- 
dobolne, slabokrvne djevojke, ako mnogo šiju, pletu, i 
slične poslove obavljaju, mogu veoma lako, radi slabosti 
vida, sasvim nesposobne postati za takove poslove. 

I odrasli ljudi treba da čuvaju svoje oči, koje mogu 
kojekako postradati. Ponajprije može očima škoditi, ako 
im poduže vremena oduzmeš svjetlo, ili ako poduže vre¬ 
mena žestoka svjetlost na njih pada, najpače ako ovo 
bude naglo iza tmine, ili ako tko dulje u jaku svjetlost 
gleda. Tako je osobito škodljivo gledati u sunce, ili pomr- 
čanje sunca motriti bez potrebitih za to stakala. Koliki 
su već platili tu izvjedljivost zdravljem oka, pače i samim 
vidom. Škodljivo je oku i to, ako gledaš na cakleću se povr¬ 
šinu, koja odbija sunčanu svjetlost. Tako je prof. jaeger 
poznavao djevojku, kojoj su, kupajući se u jezeru, na oči 
pale zrake, štono se u vodi odbijahu; djevojka je onaj 
čas poćutjela veliku bol, i osliepila. Prof. Arlt napominje 
šestnaestgodišnju djevojku, na koju je njeki obiestan 
vojnik upravio bio ogledalo, u koje su padale sunčane 
zrake; odbijanjem svjetla padoše zrake na oči djevojčine, 
i ona oboli tako, da joj se je vid jedva mogao spasiti. 
I trajnije motrenje mladja slabi oči. A može ti nauditi i 
gledanje u jaku umjetnu svjetlost, u bengalsku vatru, u 
razbieljeno gvoždje itd. Osobito se često grieši tim, što 
se čovjek ne čuva u jutro, kad se probudi, sunčanoga 
svjetla. Za to ili ne spavajte u sobi, koja je prema izhodu, 
ili se zaštitite od sunca bilo zastori, bilo ležajem. 

Oni, kojim rabi noćna svjetiljka, neka paze, da nje¬ 
zina svjetlost ne pada upravo na oči bilo za spavanja, 
bilo kad se bude. Škodljivo je i svjetlo, koje se odbija od 
bielih i sasvim gladkih stvari, kao n. pr. od sniega, od 
pješčare, od svietlih stiena, od površja vode, od gladkih 
podova itd. Da se od toga obraniš, a ti štiti oči modrima 

naočalima, modrimi zavjesami, prikrivanjem oka širokimi 
zaslonci, i podužim odmaranjem, gledajući tamnije i zasje¬ 
njene stvari. A imaj uviek na umu, da se i najveća svjet¬ 
lost, ako dolazi odzgor, laglje podnosi, nego li manja 
koja na oko pada odozdo, ili sa strane. Za to bi i valjalo, 
— kako se u većih građovih često i čini — da se zastori 
(rouleaux) ne spuštaju odozgor dolje, nego da se dižu od¬ 
ozdo u vis. — Komu zvanje i posao nalaže, da mnogo 
radi očima, kako to biva na pr. kod pisanja, čitanja, 
crtanja, šivanja itd., taj ima osobito paziti, da mu radje- 
vina bude dosta razsvietljena, i to tim više, čim je finija, 
jer kod slabe razsvjete izgubit će i najzdravije oko kad 
li tad li bistrinu i uztrajnost, i postat će ili kratkovido 
ili dugovido. Pogrješna je i napregnutu oku osobito škod¬ 
ljiva razsvjeta, ako je svjetlo preslabo, nedostatno; ili 
ako je prejako, sjenovito; ili ako je nejednako, sad jače, 
sad slabije; ili ako je nejednako podieljeno, sjenom izpre- 
trgano; ili ako je nečisto u svojoj sastavini, ter preraz- 
liko od bieloga dana; ili ako mu je pogrješan smjer, kojim 
na te pada. Budući da se kod umjetne razsvjete sviećami, 
svjetiljkami ili plinom najčešće nalaze napomenute po¬ 
grješke, to imaju veoma oprezni biti osobito oni, kojim 
je nužda da rade kod takova svjetla. 

Po Newtonu znamo, da je sunčano svjetlo sastav¬ 
ljeno od raznobojnih zraka. Staklenom prizmom razstavio 
je on sunčano svjetlo u sedam raznih boja, kako nam se 
one, vodom daždjevicom u zraku prelomljene i razstav- 
ljene, pokazuju u nebeskoj duzi (u tom slavoluku pobjed- 
noga svjetla, kako ju Carriere zove). Te su boje: crvena, 
narandžasta, žuta, zelena, modra, čivitna, i ljubičasta. 
Drugimi ogledi se dokazalo, da ove obojene zrake, ako ih 
opet sakupiš, podaju bielo, neobojeno, iliti naravno svjetlo. 
Možemo ih upravo u tri glavne boje svesti: u crvenu, 


žutu i modru, a one ostale su mješavine od njih. U običnom 
danjem svjetlu zrake su smiešane u ovih omjerih: crvenih 
je pet, žutih tri, modrih osam diela. Ako se ovo razmjerje 
promieni, što biva n. pr. u umjetnom svjetlu, onda svjetlo 
nije ni čisto ni bielo, nego je obojeno. Kod običnoga 
svjetla od svieće ili od svjetiljke ima svagda najviše 
crvenih ili žutih zraka, zato je ono koliko toliko naran- 
džasto ili žuto. To svojstvo umjetnoga svjetla uzrok je 
mnogim znatnim pojavom. Tako se boje i obojene stvari 
prikazuju pri umjetnom svjetlu sasvim drugačije, nego 
pri naravnom: zelena boja bude žutkasta, modra bude 
zelenkasta (jer umjetno svjetlo ima u sebi malo modrih 
zraka), narandžasta bude mnogo svjetlija. S toga uzroka 
ne mogu se radnje bojami kod umjetnoga svjetla ili nikako 
izvadjati, n. pr. slikarske, ili veoma tegotno. Zato se i 
okanite šarena vezenja kod umjetnoga svjetla, jer takvo 
je vezenje već i po danu veoma tegotno. Treba dakle 
paziti, da svagda bude svjetlo zaklonjeno, i to takvim 
zaslonkom, koji nije neproziran, nego koji ipak nješto 
svjetla propušta. Kod uljenica budi taj zaslonac od siv¬ 
kasta, ili od modrasta stakla; staklene kruglje, koje njeki 
obrtnici, n. pr. naši čizmari, meću pred lojenice, imale 
bi se napuniti modrastom vodom. — Nestalnost umjet¬ 
noga svjetla pokazuje se osobito kod obične svieće i kod 
otvorene svjetiljke, jer kod njih ne može biti pristup 
zraka i potrošak goriva uviek jednak, zato valja takove 
svjetiljke obložiti staklenim cilindrom. Njeki rade svedjer 
kod dviju svieća, a tim se uklone nejednaku gorenju stienja 
i dobivaju više svjetla; samo bi valjalo da svagda postav¬ 
ljaju svieće jednu do druge, a ne, kako obično biva, 
jednu s desne, a drugu s lieve strane, jer se ovako snaga 
svjetla umanjuje i kvari se jednaka razdioba njegova. — 
Što se tiče čistoće i jednakosti razsvjetne, to su voštane 

svieće bolje od stearin-svieća, a ove su bolje od lojenih. 
Najčišće i jednako podieljeno svjetlo podaju valjano gra- 
đjene i valjano zaslonjene Argandove svjetiljke; ali se 
njimi možeš priučiti prejakoj i škodljivoj svjetlosti kod 
radnje, a to za to, što, ako iza duljega čitanja ili pisanja 
slabije vidiš, onda odmah pomisliš, da svjetiljka slabije 
gori, i da ti prema tomu valja pojačiti svjetlost, a zabo¬ 
ravljaš na to, da se oči radnjom umaraju. Kod tih svje 
tiljaka, kao i kod upotrebe zaslonaca, valja i na to paziti, 
da ne oštetiš oka velikom razlikom svjetla i tmine. — 
Onakov nezgodni položaj umjetnoga svjetla, da zrake u 
oko padaju ili sa strane ili odozdo, kao što biva osobito 
kod čitanja u postelji, svagda je škodljiv oku; zato treba 
svagda paziti, da bude svjetlo bar njekoliko palaca više 
od očiju, a ne odviše sa strane, nekmo li medju okom i 
predmetom. 

I kod danje radnje često se jako grieši u razsvjeti. 
Njeki rade kod prejaka sunčanoga svjetla, njeki kod pre¬ 
slaba, kad se već mrači, njeki opet kod smjesna svjetla 
(i umjetna i naravna) t. j. tako, da još za dana pale svieću 
ili svjetiljku. Škodljiva je neprestana miena razsvjete (za 
čitanja pod stablom, za hoda, za vožnje). A svatko 
zna, da ni jedno oko ne može dugo raditi, kad mu svjetlo 
dolazi od dviju protivnih strana. — Kako je god škod¬ 
ljivo, kad kod umjetnoga svjetla staviš plamen medju 
predmet i oko, tako ne smiješ ni po danu raditi okrenutih 
od prozora ledja. Najbolje je za oko, ako stol, pri kojem 
radiš, postaviš tako, da svjetlo ne dolazi niti upravce od 
sprieda, niti upravo sa strane, nego u srednjem smjeru, 
kod pisanja pak odozgo, sprieda, i sa lieve strane. 

Snaga očiju nije bez kraja, kao što nije ni snaga 
ostaloga tiela; za to ne zahtievajmo od njih previše i 
obazirimo se na umornost njihovu. Gdje pak zgoda zahtieva 

podulje napinjanje očiju, ondje nastojmo mienjati zabavu 
očiju, i ne zaborav’mo, da oko mnogo više podnosi, ako 
se predmet njegove zabave mienja na odredjene rokove. 
Ako to ne može biti, onda treba da oku bar svaku uru 
njekoliko časova počinka daješ, za koje ćeš vrieme očima 
gledati na odaljenije, veće i zasjenjene predmete. Naj¬ 
bolje ti se oko oporavlja, kad se šećeš, jer su mu, dok 
gledaš na bližnje predmete, mišice uviek napete, a kod 
gledanja u daljinu one počivaju. U kazalištu valja ti se 
čuvati, da ne napinješ oko stakli (lorgneti). Probitačno je 
iza podulje radnje oprati oči svježom vodom. 

Osim nezgodna svjetla i krive razsvjete može očima 
škoditi i nečist zrak, u kojem je prašine, ili dima, ii 
žestoko zaudarajuće izpare. Tko se mora izložiti takvu 
zraku, taj neka si poslie toga opere oči mrzlom vodom, 
ali ne, dok su još vruće, da se ne bi oči prenaglo ohla¬ 
dile. Zato i ne valja u jutro odmah, čim si se probudio, 
oči prati, osobito ne, ako si se u snu znojio. I propuh, 
osobito lagahni (n. pr. kroz prozor), lako uzrokuje zažeg 
očiju. — Ako ti je štogod u oko palo, onda nemoj trti 
očiju, da bi se toga lišio, nego ili nastoj, da si pred ogle¬ 
dalom sam to izvadiš, ili da ti tko drugi izvadi krajcem 
platnena rubca. Ne uzmogne li ni on, pošalji po liečnika, 
a dotle ne tari očiju, već ih oblagaj mrzlom vodom. Ako 
ti je u oko palo vapna, ili pepela, ili duhana, ili sličnih 
stvari, ulij medju zaklopice ulja, ili glycerina, ili vrhnja, 
da onu natruhu oplačeš i tako ju možda ukloniš, a oko 
obloži mrzlimi oblozi, dok liečnik ne prispije. 

Tuj možemo dodati dogadjaj, što ga pripovieda gla¬ 
soviti Beer. Prije njekoliko godina, veli on, pozvali me 
čovjeku, koji je uviek bio dobra vida, ali je od skora u 
jedan čas posvema osliepio, i to ovako. Bio je u prija¬ 
teljskom družtvu, kad iz nebuha dodje njeki gost iza nje' 

govih ledja, i poklopi mu obojima dlanima oči, tobož neka 
pogadja, tko je on. Ne znajući ga on odmah kazati, nasto- 
jaše samo, kako bi se tudjih ruku oslobodio, ali tim bolje 
pritiskivaše gost, i to tako, da, kad ga je napokon izpu- 
stio, on više nikad nije progledao. 

Kako je oko dio tiela, to njegovo zdravlje stoji do 
zdravlja svega tiela. Osobito škodi oku tuga, nevolja, 
dugo plakanje, i sve strasti, koje troše živčanu snagu. 

Pušenje (dim) škodi očima svagda, kadgod se zaklo- 
pice, ili bar njihove nutarnje plohe razdraže, ili upale. 

Žestoka pića škode očima onda, ako ih često i toliko 
piješ, da ti uzrokuju navalu krvi u glavu. 

U obće mogu očima veoma naškoditi sve pometnje 
kolanja krvi, osobito u glavi, bilo to od tiesna odiela, 
n. pr. tiesna ovratnika, bilo to od velike vrućine. 

Opisav ovako sasvim na kratko, kako valja da svoje 
oči čuvamo, trebao bih govoriti i o bolestih očiju, i o 
naočalih. Ali mislim, da će mnogo bolje biti, ako iskreno 
usavjetujem čitaoca, neka se, kako oćuti, da mu je oko 
oboljelo, ne lieči nikad i ničim sam, i da ne izabire svoje¬ 
voljno naočale, nego da se uteče vještaku; jer pravo veli 
naš narod: s očima i sa zakonom nije se šaliti. 




VI. 

0 ljepoti i njegovanja duha i srca. 

ovore ći o ljepoti čovječjega tiela iztaknuo sam 
zakone naravne ljepote i nastojao sam ocrtati ide¬ 
alnu ljepotu tiela, iliti tvari čovječje. Sto sam ja o poje¬ 
dinih čestih tiela obzirom na idealnu ljepotu obširno, ali 
razsijano kazivao, to je već davno Jean Nevisanu 
kratko izrekao svojim francezkim epigramom, po kojem 
ima ljepotica trideset dražesti na sebi. A ja dodajem, da 
ženska i pokraj svih tih 30 tjelesnih dražesti ipak ne može 
biti liepa, ako ne ima duhovne ljepote. Sto je liepa za 
oko izvanjština bez nutarnje ljepote, bez ljepote duha? 
Ništa drugo van liepa maska ili liepa lutka, bez ikakva 
izraza; ništa drugo nego kip, u kojem ima životnih boja 
i životna pokreta bez toplote i milote. Njeki Talijan obi¬ 
lježio je takovu krasotu ovako: »bila je tako divna, tako 
božanstvena, ali tako hladna, da sam se, govoreći s njom, 
dobavio hunjavice.« 

Ako uzmemo, kako već u prijašnjih razpravicah do- 
kazah, da je milota najveći izraz čovječje ljepote, da 
upravo njom čovjek osvaja i priteže, to nam je tvrditi, 
da ona ne potječe toliko iz vanjskih oblika, koliko iz 
nutarnjega bivstva čovječjega; jer se milota ni onda još 

ne gubi, kad je tjelesna ljepota već davno odcvala. Pak 
zato ne može ni najsavršenija izvanjska ljepota duže vre¬ 
mena sama sobom pritezati. Osjećala, bila ona bog zna 
kako oćutljiva za nju, otupit će s vremenom i ne će više 
ćutjeti njezina dojma, ako ne oživljuje i ne razsvjetijuje 
izvanjštinu čovječju nutarnji život svojimi raznimi zrakami 
duhovnoga svjetla. Najljepša slika i najljepša gospodja 
bez te nutarnje ljepote, prema kojoj je izvanjska kao ne¬ 
kakvo prosjajilo (transparenat), očarat će doduše osjećala, 
ali taj čar nije dugotrajan, i nema onoga izraza, koji nas 
sili da manje cienimo izvanjsko od nutarnjega. 

Zato se često dogodi, da naobraženu čovjeku djevojka 
doduše na prvi mah radi svojih izvanjskih svojstava tako 
omili, te on za njom plane svom vatrom ljubavi, ali da mu 
ta ista djevojka, na kojoj su podražena osjećala njegova 
pregledala njezinu duhovnu neljepotu, s vremenom bude 
sasvim ravnodušna, pače da će ga presvojiti druga djevojka, 
koja izvanjštinom nije ni iz daleka toli liepa, ali koja 
umije osvojiti duhovnom ljepotom, milotom svojom, tim 
tajnim čarom neprolaznih svojstava liepa ljudskoga bića. 
Dogodi se često, da liepe, duhovite, milotne gospodje 
njekoga čovjeka, na kojem je doduše izvanjština savršeno 
liepa, ali koji nema onih obilježja nutarnje ljepote, sve 
to manje ciene što više druguju s njim. 

Kako pak nastaje ta nutarnja, neprolazna ljepota? 
Ona u obće nastaje i kod mužkih i kod ženskih nao- 
bražavanjem duha i srca, njegovanjem misli i ćućenja, 
plemenjenjem sveukupnosti čovječje; ona se pokazuje u 
svih formah, kretnjah i izjavah čovječjih, ona vlada 
pogledom, kretom, govorom i činom. 

Da bolje upoznamo nutrnju ljepotu ženskih, trebali 
bismo možebit ponajprije razabrati razliku medju ženskimi 
i mužkimi. Ja sam tu razliku dovoljno iztaknuo u prijaš¬ 


njih razpravicah, a mogao bih ju možebit popuniti malko 
zlobnom izrekom Jean Paula, koji veli: »žene, u svem 
drugčije nego li mužkarci, imaju i glas sitniji od njih, one 
pjevaju tja i u crkvi za jednu oktavu više, nego li muž¬ 
karci, samo da se u ničem s njimi ne slože.« 

Ozbiljniji učenjaci rado prispodabljaju mužkarca prin¬ 
cipu vatre, toplote, a ženu principu vode, vlage. To, vele 
oni, podaje ženskim udom i konturam njihovim mekoću, 
graciju i zaokruženost, to drži toli dugo njihove česti 
svježe i okretne, a čim se to gubi, postaju na mužku 
suhe i tvrde. U organizaciji mužkarca sve je čvrsto, suho, 
zrnato, jedrije i manje vitko. 

Imajući ovdje iztaknuti osobito razliku u duhovnom 
pogledu, a znajući, daje mozag bez dvojbe onaj ustroj, koji 
kod duhovne radnje najviše posluje, to bi trebalo da naj¬ 
prije razložim razliku medju mužkim i ženskim mozgom. 
Težina i obseg mozga ne odlučuje ništa; ženski je mozag 
doduše absolutno manji od mužkoga, ali je relativno veći, 
t. j. ako prispodobimo njegovu težinu s težinom ostaloga 
tiela. Ipak bi htjeli njekoji učenjaci (frenologi) i u mozgu 
samom dokazati prednost mužkoga spola prema ženskomu, 
pa tvrde, da je ženski mozag razvit osobito u sredini 
svojoj t j. u tjemenicah, a mužki u čelu, dakle u pravoj 
sferi inteligencije. 

Bilo kako mu drago, nikako se ne može tajiti, da 
je mužkarcem ne samo po njihovoj tjelesnoj gradji sudjeno 
da nastoje vršiti svoju zadaću u svjetskom prometu, nego 
da oni tu zadaću vrše i umom, dok su ženske, upravo 
radi slabije organizacije, prinuždene priviti se uz jačega, 
uz mužkarca, štitnika svoga, kako to već grčka mytho- 
logija prikazuje. 

Svi veliki mudraci i borioci za napredak čovječan¬ 
stva bili su mužkarci. Njeki pisac veli: »Kako no ženske 


208 


209 


na tvarnom polju malo šta nova stvore, tako se i na ide¬ 
alnom polju njihove misli ponajviše povode za tudjim 
mislima, ali će zato one, što im je predano, s velikom 
ljubavi dalje razvijati. Zato i jesu ženske izvrstne spisa¬ 
teljice, dok opisuju ono, što su vidjele, ili ono, što su 
ćutjele, ili pripoviedaju ono, što su čule. Pošto tvorna 
snaga mozga nije u ženskih tako silna, kako u mužkih, to 
med njimi nema reformatorica, koje bi za svoje ideje 
krčile put svietu i silile ga, da za njimi podje. Ali, na¬ 
stavlja isti pisac, ako nemaju ženske reformatorskoga talenta 
u veliko, to mogu one tim više u malom reformirati. Za 
bojeve hoće se muževa, ali u malih bitkah kućevnoga 
života i ljubavi bit će obično mužkarac svladan od svoje 
liepe protivnice. Znadu one čarom svoje osobe, prošnjom, 
primjerom, pohvalnim povladjivanjem uviek proturati ono, 
što je dobro i prikladno. 

Prema tomu se ljepota ženska, izvanjska i duševna, 
nema tražiti u snazi i odlučnosti, niti u znanju i oštrini 
suda, već u nježnosti, skladnosti, blagosti, čistoći duševnoj, 
naobraženosti čustva za sve liepo i plemenito, u ćućenju 
za pristojnost i ćudorednost, u tanahnom ukusu za forme i 
za život, u krasoćutnosti i u vještini za umjetnosti, u 
čestitosti, i napokon u cvietu tih faktora, u miloti. Muž- 
karca obilježava poznavanje svieta, realnost, koristno tvo- 
renje; ženska živi više u čustvenom svietu, u carstvu 
fantazije i ljepote, i odtale crpi svoje nazore, naklonosti 
i dužnosti. Mužkarcu je područje znanost, tvorna umjet¬ 
nost, vanjski sviet; ženskoj pak čustvo, krasoćuće, ćudo¬ 
rednost, i kućevnost. 

Govoreći o odgajanju duha, valja nam napomenuti, 
da treba već kod djece početi duševnom gojitbom prema 
razlikam, koje smo rekli da obstoje medju mužkim i žen¬ 
skim spolom. 


[ Ponajprije bi se imalo već diete, koje se je valjanim 
prigledom i njegom tjelesno liepo razvilo, priučati samo¬ 
stalnosti. Trebalo bi dakako tu samostalnost upotrebljavati 
za obavljanje malih poslova, za izvršivanje kakova naloga 
itd., pak priučati diete, da se samo pere, samo češlja, 
samo oblači. Čim bude diete u takvih malih stvarih samo¬ 
stalnije, tim ce ono samostalnije postajati i duševnoj jer 
bez slobode u tvarnom obziru lako će se izvrnuti sloboda 
duhovna u bezputnost. Treba dakle da već u diete usa¬ 
dimo klicu samostalnosti odrasla čovjeka. Zatim treba 
paziti, da sve te male poslove diete brzo obavlja; već 
diete treba učiti, da štedi vrieme, a blagoslov te nauke 
stostruko će se naplatiti u kasnije doba. 

Odgajanje može uspievati bez šibe, bez psovanja, bez 
zatvaranja, i prikraćivanja hrane, ako se već za rana 
oprezno postupa s djecom. Što se tiče daljnjega odgajanja 
odraslije djece, to se je u starije doba (hvala Bogu daje 
minulo!) tvrdilo, da djevojke ne smiju učiti pisati, samo 
da ne budu mogle sastavljati ljubavnih pisama. Kano da 
nisu pogledi dostatni! Kasnije seje odgajalo djevojke po 
onoj metodi, koja je osobito u Francezkoj bila obična, i 
koju bismo mogli obilježiti sliedećimi zapoviestmi: »držite 
se uzpravno, obarajte oči, ne otvarajte usta«. U današnje 
doba, gdje sve napreduje, sasvim razumno se zahtieva i 
od ženskoga spola obširnija i dublja naobraženost. Zato 
ne valja samo mekanički uvježbati učenice, kako se žali¬ 
bože kadkad dogadja n. p. kod učenja muzike i pjevanja, 
ili crtanja, gdje se nastoji, da učenica mekanički odigra 
ili odpjeva njekoliko pjesama, ili preslika njekoliko forama. 
Kod učenja kojegod umjetnosti trebalo bi gledati, da uče¬ 
nica shvati bitnost te umjetnosti, a ne da ona nauči samo 
kopirati već gotovu umjetninu. Svaka učenica imala bi 
naučiti bar toliko pravila umjetnosti, da uzmogne ražu- 

mievati, zašto je njeka umjetnina sastavljena bas onako, 
a ne drugačije. Razglabanjem znamenitijih umjetnina veoma 
se razvija razumievanje njihovo, tako da se napokon i samo¬ 
stalno spoznaje ljepota njihova, i po tom se dolazi do onoga 
pravoga uživanja, koje razblažuje srce i dušu uznosi. 

S tom namjerom počela su se svuda dizati viša dje¬ 
vojačka učilišta, ter bi svaki otac i svaka majka imali 
paziti na to, da im ženska djeca, kako i mužka, nauče 
kakav obrt, ili kakvu umjetnost, da uzmognu, kad porastu, 
biti slobodni i samostalni, na svoje noge stati i sami se 
hraniti, ne strepeći od budućnosti. Imetak, plemstvo ili 
časti roditelja: sve se to može izgubiti; ali znanje nikada. 
Zato nam treba znanja, znanja, i opet znanja! A znanja 
bez učenja, bez razvijanja duha nema; jer ako se duhovne 
sposobnosti ne razvijaju, ako mozag, da tako rečem, ostaje 
na ugaru, kako to često biva n. p. kod gluhoniemih, ili 
kod uznika, to će mozag, kako i sve živuće, okržljati, 
otupjeti, pak će takav čovjek postati slaboumnim. Ako 
se pak duh doduše razvija ali ograničeno i jednostrano, 
onda će obično s vremenom uginuti svaki nagon za raz¬ 
vijanje u drugom kakvom smjeru. Duh takvih ljudi sti¬ 
snuti će se u uzahan kolobarić pojmova, a osim njih ne će 
niti što razumjeti, niti što cieniti. Što može biti od takva 
čovjeka drugo, nego praznovjerac, najniže vrsti samoživac, 
kratkouman prostak, jednom rieči: nezrelica u svakom 
pogledu, ne čovjek, već okrajak čovjeka. 

Ali isto toliko, pače i više može postradati zdravlje 
prekomjernim dugotrajnim napinjanjem mozga, kako to u 
sadašnje doba često biva. Od najgorih je posljedica, ako 
se već za mlada duševno djelovanje pretjeruje i prena- 
pinje. Koliko puta čujemo, da je poginuo mladić, čijemu 
se je znanju i umu sve divilo. Živio je prenaglo, naglo 
je i umro. Zaboravljajući na tielo svoje, ubijao je tim 


nehotice i duh, premda ga je toli brižno njegovao. Tielo 
i duh u velikoj i tiesnoj su medjusobnoj svezi. Boluje 
li tielo, ne može ni duh dugo ostati svjež, i obratno. 
Tomu ne treba dokaza. Nego, ako želite, mogu vam 
napomenuti čestu činjenicu, da vojnici, koji su iz bitke 
izašli živi i zdravi, poslie pobjede mnogo manje obolie- 
vaju, nego li poslie poraza. A nije li posve riedko čuti, 
da je tko obolio, kad je uzeo putovati za zabavu, ili tja 
kad se oženio, pak prve nedjelje braka probavlja puto¬ 
vanjem? A dovoljno je dokazano i to, da je u velike 
pogibeljna bojazan od pošasti n. p. od kolere, jer bojazan 
nije ništa drugo nego slaboća, koja lako podlegne svačemu. 

Prema tomu treba da nastojimo, da nam djeca što 
življe prionu uz knjigu, da budu s vremenom što razum¬ 
nija i umnija. 

Bez umlja i razumlja (inteligencije) nema ni ljepote. 
Mužkarca bez inteligencije ne možemo nego sažaljivati, 
a liepa gospodja bez nje bit će mnogo neugodnija od 
neliepe. Inteligencijom oplemenjujemo čustvo za liepo i 
dobro, i usavršujemo ukus; no dok inteligencija kod muž¬ 
karca nastoji oko sveobće naobraženosti a napose oko 
svoga učenoga ili praktičnoga zvanja, ne treba ženska 
biti mnogoznalica, ili tja učenjačica, nego ima prisvojiti 
takovo poznavanje tvarnoga i duševnoga svieta, kojim si 
može tumačiti pojave svagdanjega života, i kojim može 
u svih svojih poslih i dužnostih tako raditi, da zna i za 
uzroke toga rada. 

Ženski spol ne smije razvijanjem razuma zanemariti 
gojitbu čustva, jer na čustvu se temelji njegov inteligentan 
i ćudoredan život, njegova milota. Pak na sreću to ni ne 
biva, jer se svedjer ljubav iztiče i prevladava. Ljubav i 
jest za svaki ženski stvor središte i ognjište života. I jao 
si ga onoj ženi, veli njeki pisac, u čijem srcu bi to drugačije 

bilo, a jao si ga opet onomu mužkarcu, u čijem bi srcu 
tako bilo. Tuj leži razlika medju obojim: kod mužkarca 
ma ljubav sladiti ozbiljnu radnju, kojom je dužan hraniti 
ženu i djecu; on bi postao sanjarom, ako bi čustvo u 
njega preotelo mah. — Mužkarac neka se naobražava za 
sviet, ter u tom smjeru neka razvija svoju snagu i djelo¬ 
vanje, a ženska se ima usavršavati za obiteljski život, za 
ljepotu i dobro ponašanje u kućevnom i družtvenom ob- 
ćenju. Zvanje je žene u naobraženom svietu to, da bude 
čuvaricom dobroga ponašanja. 

Razumnost i ćudorednost nalažu čovjeku, da bude 
radin, pokazivala se radinost bilo u praktičnom (samo ko- 
ristnom), bilo u umjetničkom poslu. Bezposličar, bio on bog 
zna kako liepa lica, bit će svakako neliep, pače i oduran. 
Danguba čovjeka inače razumna pokazuje, da mu ne do¬ 
staje najglavnije svojstvo duševne ljepote. 

Svaki čovjek dužan je raditi, t. j. dužan je svoje 
duševne i tjelesne sile prema svomu znanju i umjenju 
upotrebljavati za koristne svrhe života, obitelji, družtva, 
države, i svega čovječanstva. Svrha pak radnje je: 1. Šti¬ 
titi svoje vlastito bivstvo. 2. Usavršavati svoje znanje i 
njegovu koristnu upotrebu. 3. Zadovoljavati materijalnim 
i duševnim potrebam družtva i zahtjevom prosvjete. 

Nego radnja je potrebita i za zdravlje, kano što je 
i jelo, disanje i probav. Po ovom obziru treba da potanje 
govorimo o radnji. Ona je samo tada naravna i zdravlju 
koristna, ako je pravilna, i ako se vrši s pravom raz¬ 
diobom vremena i napora. Pravilnost radnje obilježje je 
svakoga zvanja, zato valja da svaki čovjek ima njekakovo 
zvanje. Izbor pak zvanja ne bi se imao vladati, čitaoče 
moj ili čitalice moja, po samovolji ili koristi tvojih rodi¬ 
telja, već po tvojoj sobstvenoj naravi, po tvojih tjelesnih 
i duševnih sposobnostih. Tko ne izabere zvanje prema 

tomu, taj ne samo što ne će daleko doprieti, nego će često 
i postradati. Ako je pak čovjek izabrao pravo zvanje, 
onda mu valja raditi po sliedećih pravilih: 

1. Treba samo po danu raditi. Svaka radnja po noći 
škodljiva je zdravlju, i gdje se ona mora po noći vršiti, 
kako n. p. u njekojih službah, tuj mora čovjek postradati. 
Ima najpače književnika i pjesnika, koji vole po noći 
raditi, tvrdeći, da su po noći sabraniji, ili da je fantazija 
po noći bujnija. To nikako ne može biti istina; jer narav 
zahtieva, da, kako ostalo tielo, tako i mozag počiva u 
noći, da bi nadoknadio potrošak snage, što ga je bilo 
kroz dan. Njeki liečnik tvrdi, da su svi izrodi pjesničke 
fantazije plodovi noćnoga rada. U zoru je duh najsvježiji i 
najradiniji, fantazija naravnija, i zato njezini tvorovi isti- 
nitiji. U obće svi, koji duševno rade, ter tim mozak troše, 
imali bi paziti da ne napinju mozag predugo, niti zasobice 
jednom te istom radnjom. Mozgu treba i počinka, osobito 
dosta sna, najmanje 7—8 ura. Nadalje ne valja da trošiš 
mozag u radnji, za koju se nisi dovoljno pripravio, 
koja ti je sasvim neobična; jednako ne valja mozag za 
vrieme radnje dražiti kojekakvimi strastmi, ljutinom, skrbi, 
strahom, ili žestinami (žestokim pićem), ili mrzlim polie- 
vanjem. Osim toga treba kod duševne radnje osobito 
paziti na hranjenje i probav, na kolanje krvi i disanje. 
Zato se valja brinuti, da bude u sobi čist, dosta topao 
zrak, da bude jelo hranjivo i lako probavljivo, da ne bude 
ni disanje ni kretanje tiela stegnuto; svakako je škod¬ 
ljivo dugo, skučeno sjedjenje ili dugo stajanje kod pisa¬ 
ćega stola. Napokon treba paziti i na toplotu nogu. 

2. Čovjek može mnogo raditi, ako dobro razdieli 
vrieme i snagu; onda će moći i dugo raditi. Kao uzor 
takova čovjeka možemo napomenuti Platona, koji je još 
u 81. godini, ili Isokrata, koji je još u 94. godini života 

svoga mogao knjige pisati, ili Calderona, koji je do svoje 
80. godine izpjevao 122 drame. — Ako je moguće, neka 
se svatko priuči na odredjene ure radnje; jer ništa ne 
umara toliko, koliko radnja bez prave razredbe. Dakle 
ne valja ona radnja, gdje danas malo ili ništa ne radimo, 
a sutra mnogo ili odviše. Odredjene ure za rad valja da 
čovjek tako odabere, da ne počima tjelesno ili duševno 
raditi, dok nije minula prva probav u želudcu. 

3. Treba paziti na to, da one tjelesne kretnje, koje 
su za vrieme radnje morale zastajati, opravljamo iza radnje 
u odmoru. Zato valja, da onaj, koji kod radnje napinje 
mišice, počiva pružen; onaj, koji je za vrieme radnje stajao, 
za odmora leži ili hodi; onaj, koji u radnji napinje oči, 
za odmora gleda u zelen i daljinu, itd. 

4. Osobito se treba čuvati prevelika napora kod 
radnje. Čim čovjek oćuti, da mu biva glava težka, misao 
spora, duh raztresen, disanje tegotno, mišice drhtave, 
odmah ima odustati od radnje; jer ako bude i dalje radio, 
to će se ne samo poznati znakovi prenapora na njegovoj 
radjevini, nego će si on tim i zdravlje kvariti. 

Tko bude prema ovim pravilom radio, tomu će radnja 
biti zabavom, a ne će mu zabava biti radnjom. 

Samo onaj, koji radi, vriedi da živi. Svaki bezposlica 
bolestan je i tielom i dušom, pa koliko god se on pre¬ 
tvarao i izticao svoje zadovoljstvo, ipak mu se u svakom 
kretu odaje umornost, priezir sama sebe i svega svieta, 
ter će takov čovjek napokon propasti duševno i tjelesno. 

Bezposličenju treba već za rana na put stati gojitbom 
duševne ljepote. Ali upravo u tom grieši se za čudo 
mnogo. I da iskreno govorim, većina ljudi odraste bez 
ikakva odgoja njihove duševne ljepote. Ta šta se razu- 
mieva u današnje doba pod duševnom ljepotom? Duševno 

liep je po mišljenju velike većine ljudi onaj čovjek, koji 
očituje sjetno i raznježeno (sentimentalno) čustvo, ili se 
titra poetičnimi frazami, ili pokazuje nješto diletantizma 
(površne vještine) u kojoj god umjetnosti, ako i ne odaje 
pri tom ni najmanjih svojstava duševne ljepote u ukusu, 
pristojnosti, čustvu, ćudorednosti. Takav je čovjek zavirio 
nješto u estetiku, okusio nješto beletristike, a možebit i 
sam kakvu prigodnu pjesmu skovao, uza to dakako pro¬ 
gutao svaki roman, što ga je mogao dobiti, i ne propu¬ 
stio gledati razglašenih teatralnih prikaza — povrh toga 
je možda naučio igrati bez tanka sluha i čustva koji mu¬ 
zikalni instrumenat, crtati i slikati, što mu zgoda nanese. 
Eto, to je moderna naobraženost, crpena iz romana i teatra, 
bez prave duševne oplemenitbe, naobraženost, koja zaista 
nije više vriedna od onoga naklapanja tudjih jezika, kraj 
kojega se materinjim jezikom ne umije ni pristojno po¬ 
zdraviti, nekmoli pravilno pisati. Pitajmo takovu, po nje¬ 
zinu mnienju tobože savršeno naobraženu krasoticu o 
gibnoj sili parostroja, o tajnah brzojavne žice, pitajmo 
ju pače o razlici medju kuhanjem i pečenjem, pa nam 
ne će znati odgovoriti. Odgajanje duševne ljepote na 
takov način izvrnulo se je u pusto nastojanje, da se umiliš 
svietu tim, što pjesnike i njihove izreke svedjer na jeziku 
imaš, obične ali najbliže stvari života prezireš, za utvor- 
nimi ideali i prenapetom romantikom gineš, i hvastaš se 
tim, što si mnogo čitao (čitala), i što mnogo znaš. 

Takvo duševno odgajanje niti je liepo, niti je prema 
pravomu duhovnomu ukusu. Treba dakle da idemo za 
ozbiljnom naukom, koja vedri duh i plemeni srce. Za 
takvu je nauku svaka doba života sgodna. Sokrat je bio 
već starac, kad je stao učiti muzikalne instrumente; 
Katonu je bilo 80 godina, kad je uzeo učiti grčki jezik, 
a nije ni Plutarh bio mladji, kad se je počeo latinštinom 

baviti. Glasoviti Franklin prevalio je bio već 50 godina, 
kad je prionuo uz naravoslovno iztraživanje. 

Tom prigodom nanudja mi se da progovorim koju o 
knjigah u obće. Svaka knjiga, dok ju čitamo, ima nam 
biti drugaricom, a ako ju češće ogledamo, prijateljicom. 
Treba dakle prebirati te svoje družice i prijateljice. Ne 
može se tajiti, da ima gdjekoja elegantna krasotica, koja 
bi zazirala primiti za ruku odrpana, nečista prosjaka, pa 
ipak često čitave dane drži u ruci knjigu iz kakve god 
posudne knjižnice, od tolikih jur pročitanu i uprljanu, kojoj 
je lice ružnije od ruke onoga prosjaka, a kojoj je sadržaj 
još gori od lica njezina. U naprednih naroda odviše poči- 
tuje svaka ugledna gospodja duševne tvorevine svoga 
naroda, nego da bi ona iz takve knjižnice posudjivala 
knjige. Ona si kupuje knjige, a to je od velike moralne 
vriednosti; jer čestita osoba stidi se kupiti nevaljalu knjigu, 
ter će čitati samo bolje, plemenitije knjige, a osim toga 
će svak, tko se baš nema boriti za svagdanju koru hljeba, 
nastojati da si s vremenom nakupuje bar malu biranu 
knjižnicu, jer će po njoj, da tako kažem, unići u inteli¬ 
gentni sviet; a napokon će se svatko po izboru knjiga 
moći prosudjivati. Tim će i sve više nestajati onih knji¬ 
ževnih proizvoda, o kojih kritika ne zna ništa drugo reći 
nego koliko su funti težki. 

Duševna ljepota traži od kozmetičnoga odgoja još 
njeke osobitosti, bez kojih ne može liepa izvanjština sama 
sobom za dugo uspievati. Ako treba naobraženosti, ra- 
zumlja, estetično ugladjena čustva u stvarih ukusa, i pri¬ 
stojnosti, to treba takodjer, da ta svojstva duševne lje¬ 
pote imaju i izvanjskih obilježja i znakovi, koje može 
svatko razumjeti. Duševna ljepota očituje se u čitavom 
držanju, kretu, govoru, sudu, tankoćutosti, spretnosti, u 
prianjanju uz ljepotu a preziranju surovosti i prostote; 

duševna ljepota čini da i tielu te živčevlju njegovu ne 
prija ništa, što je neliepo, ter da se oprezno uklanja svemu, 
što je surovo. To oprezno uklanjanje plemenite naravi od 
svega ružna i surova podaje čovječjoj prilici njeki neiz- 
kazani čar, iz kojega prosieva nježnost, čednost i milota. 

Ovu teorijsku tvrdnju želim razjasniti praktičnim pri¬ 
mjerom iz područja govora iliti jezika, kojino je naj¬ 
običniji i najjasniji izjav duševnoga života. Ako čujemo 
krasoticu, koja nas je svojom divnom izvanjštinom uznesla 
do zadnjega neba, gdje govori nerazumnim jezikom, ne¬ 
razumnim s toga, što su joj rieči krivo naglašene, nepre- 
brane, zanoseći na neliep dijalekat, kojim govore obližnji 
seljaci, i što ona te rieči ne izgovara sasvim jasno već 
ih guta, ili prenaglo izriče: ne ćemo li odmah ćutjeti njeki 
nesklad medju divnom izvanjštinom krasotice i govorom 
njezinim? Ako povrh toga ta krasotica ne samo ružno 
govori (izgovara), nego i gramatički pogrješno, ili ako 
govorom izkazuje prostačko mišljenje, ili nelogičnošću 
govora odaje duševno nerazumlje: ne će li nam ona divna 
njezina izvanjština izčeznuti pred očima, i ni malo nas 
više ne pritezati? 

Trebalo bi dakle osobito paziti kod odgoja, da bude 
jezik mladeži po formi (zvuku i izgovoru) ugodan, a po 
sadržaju prema zahtjevom duševne ljepote., Često se nadaje 
prilika opažati, kako njeki ili njeka svoje misli i čustva 
izjavlja smiehom mjesto govorom, a to samo zato, što 
ih taj njeki ili njeka ne umije izreći onako, kako to zahtie- 
vaju pravila duševne ljepote. 

Drugo neliepo svojstvo je afektacija. Tako se zove, 
kad se tko pričinja da ćuti ili misli, česa ne ćuti ili ne 
misli, ili kad pretjeruje neznatna ili priprosta stanja duše,' 
ili kad se povodi za načini (manirami) ljudi, za koje zna, 
da su svakomu omiljeli, ter zato gleda, da povodeći se 

za njimi omili i sam. Afektaciji je svagda družica oho¬ 
lost, gizdost, i nestašica prave naobraženosti; ona se po- 
javlja na stotine i hiljade načina. Tako će n. pr. biti afek- 
tacija, ako u svoj hrvatski jezik miešamo francezke rieči 
i izreke samo zato, da pokažemo, da umijemo francezki, 
ili ako, slušajući kakovu muzikalnu produkciju, kod jednoga 
pogrješnoga glasa stanemo se prevraćati kao da nas na 
ražnju vrte, ili ako na najneznatniji povod tobože padamo 
u nesviest, itd. 

Osobiti oblici afektacije jesu : oholost i nadutost, pak 
vijoglavost (koketnost). Oholica ne može biti nego smiešna. 
Ohol čovjek odaje ne samo svoju pohlepu za častmi 
nego i svoju kratkoumnost; jer čovjek, koji je iole usa¬ 
vršen, ne će se gizđati svojimi krepostmi, zaslugami, lje¬ 
potom, umjećom, ni svojimi naslovi i odielom, nekmo li 
svojim porodom i grbom obiteljskim. Stari alegorici slikali 
i prikazivali su nadutu oholost u formi čovjeka, koji je 
visoko digao glavu i podbočio ruke, a pokraj sebe ima 
razšepirena pauna, i živu priliku gluposti — puru, pak 
ako bolje promotrimo glavu toga čovjeka, naći ćemo mu 
iza sjajnoga nakita i bujnih uvojaka magareće uši. Ohol 
čovjek gleda s prezirom na sve, koji nemaju ili po nje¬ 
govu površnom sudu tobože nemaju onih izvrština, koje 
on sebi utvara da ima. Zato i jesu oholost i kratko¬ 
umnost dvie rodjene sestre. 

Nadutost je smjesa utvaranja i oholosti. Mnogi giz- 
delin, koji se oholi svojim plemstvom, utvara si, da je 
bolji od drugih, jer je tobože od plemenitije tvari naprav¬ 
ljen, i akoprem sam obično nema nikakvih zasluga, gizda 
se zaslugami svojih pradjedova, i prezire sve, što nije 
porieklom njemu ravno. Naduta ljepotica ne mari umi- 
liti se ljubaznimi svojstvi, nego zahtieva, da joj se kla¬ 
njamo; a upravo za to ne može biti liepa. Na štovanje 

ljepote ne da se nitko siliti, ono treba da samo sobom niče 
iz dojma ženske ljubaznosti i milote. Vijoglavost (koketnost) 
nije drugo nego pretjerana želja, da drugim u volju udjem. 
Mileći se ona samoj sebi, hoće se i drugim umiliti, ili, ću¬ 
teći svoje mane, hoće da se prisiljenom ljubaznosti i umjet- 
nimi sredstvi svidi drugim. Ona je svagda mrzka, i može 
samo za vrieme zanieti prostija čustva i prostije duše. 

Iz svega toga bit ćete se uvjerili, da nam valja svom 
snagom nastojati, kako da dodjemo do duševne milote, 
koja i onda još ostaje čovjeku, kad mu je već davno svih 
liepih tjelesnih forma nestalo. Da to postignemo, treba da 
njegujemo duh, i samo njegovanjem duha možemo po¬ 
stići što savršenije zdravlje. Njegovanje tiela bez duha 
nije nego ludo kicoštvo; njegovanje duha bez njegovanja 
tiela je samoživsko polutanstvo, a nije pravo i zdravo 
čovječtvo. Treba dakle da u tom vlada podpuna harmonija, 
ako hoćemo da živimo prema zdravoslovnim zakonom uljudbe. 

Njegovanjem duha možemo se doviti do najpodpunije 
sreće, štono je čovjeku dokučna. Um i slobodna volja, 
veli njeki pisac, jesu one duševne sile, koje valja da u 
njihovu naravnom djelovanju jednako razvijamo i održa- 
jemo, i s kojimi se imaju složiti nagoni, čustva i misli. 
Snagom uma mislimo, i po tom razlikujemo dobro od zla, 
pravo od kriva, spoznajemo dužnost i istinu, naravno i 
nadnaravno, a slobodnom voljom vršimo ono, što je um 
pronašao da je naša dužnost, jer je pravedno i dobro. 

Ponajprije je um držan pribaviti si što više znanja o 
istini i o svem, što nam treba za koristno kakvo zvanje. 
Kad je čovjek nješto valjano naučio, onda treba da sve 
dalje i dalje svoju nauku nastavlja do konca svoga života, 
jer svaki počinak i zastaja u duševnom kao i u tjelesnom 
životu otupljuje i slabi, a udilj vježbana djelatnost pođaje 
nam slobodnost i veselost. 

Pravila, po kojih se imamo vladati, jesu po prilici i 
u glavnih crtah sliedeća: 

I onaj, koji na način njekih filozofa o Bogu umuje, sva¬ 
kako valja, da riečju: Bog naziva ono, što je najviše, najbolje, 
najmoćnije, najsvetije; po Bogu jesmo, zato smo dužni, da 
misao o božanstvu do što veće visine i jasnoće uzdignemo 
u našoj sviesti i srcu. Ćuteći, da smo čestice onoga najvišega 
bića, ili, kako kršćanstvo liepo kaže, djeca jednoga nebe¬ 
skoga otca, ne ćemo nikad dragovoljno doći u opreku s na¬ 
gonom na dobro, koji od njega imamo, i tim ćemo odbijati 
sve neprijatelje našega duševnoga mira, naše prave sreće. 

Poštenje, spojeno s razboritošću i postojanošću, imajmo 
uviek i pri svakom djelu na umu. Da uzmognemo pošteno 
raditi, treba da si već za rana prisvojimo sve poznate i 
utvrdjene istine, o kojih imamo biti tako uvjereni, kako 
o samih sebi. 

Nema na svietu sile, koja bi jača bila od slobodne 
volje čovječje, jer je ona odsjev božjega svemogućtva u 
čovjeku. Zato ne odustaj nitko od nje, ako joj je cilj 
načelno istinit, pravedan i dobar. Njom ćemo sve ple¬ 
menitije sile u sebi probuditi i jačiti, a nikad ne ćemo 
prežaliti, ako smo se od nje odkinuli. 

Budimo podnošljivi (tolerantni) t. j. ne stežimo nikad 
— fizički, ili politički, ili moralno, — silimice volju dru¬ 
goga, već nastojmo, ako on vjeruje ili misli, što je ne¬ 
istinito, razboritimi razlozi dokazati mu to, i na dobro ga 
uputiti; ne silimo nikoga, nad kojim imamo izvanjsku silu, 
na to, da pristane uz našu volju, ne uvjerivši ga o pra¬ 
vednosti i dobroti naše volje. 

Brinimo se uviek više za svoju dužnost, nego za 
svoju sreću. Zato nastojmo svimi silami, da što više za¬ 
dovoljimo svomu zvanju. 

Prieka je potreba, da razum i fantazija budu uviek 

u njekoj skladnoj umjeri, pak baš u tom i stoji ljepota 
spokojne, mirne duše. Puki razum čini čovjeka bojažljivim, 
samoživskim, hladnim; puka fantazija čini ga sanjarom i 
strastvenikom. I za onu harmoniju medju razumom i fan¬ 
tazijom skrbila je providnost, obdarujući ljude umjetnošću, 
koja ima svojim djelovanjem izmirivati disharmonije i lje¬ 
potu u svietu uzbiljavati. Zato i jest od velike koristi 
za zdravlje duše, da čovjek prione uz umjetnosti, i da se 
ne ogluši vilam glasbe, pjesničtva, slikarije, kiparije i liepe 
sgradbe; jer umjetnost će svakomu čovjeku, koji nije zanema¬ 
rio njegovanje duha svoga, ugadjati, blažiti ga i oživljavati. 

Iz stalne umjere razuma i čustva potječe mir i pokoj 
duše, "za kojim ima svaki nas težiti, jer je on sveukupna 
harmonija istine, ćudorednosti, ljubavi iskrnjega, dobro¬ 
hotnosti i duševnoga zadovoljstva. Zato ne dajmo, da i 
koja strast nami zavlada, ter uzgojmo svoju ćud (tempe- 
ramenat) prama ćudorednosti, dužnosti i cilju života na¬ 
šega ; priučimo se držati svaku zgodu u životu sredstvom 
za postizanje njekoga uzvišenijega cilja; podnašajmo do¬ 
stojno sve, što se ukloniti ne da, a nesreću s uzdanjem 
u svoju dobru volju ; ne gubimo niti na vrhuncu svoje 
sreće čustvo umjerenosti i harne radosti, a tu radost tra¬ 
žimo u slastih obiteljske kućevnosti, prijateljstva, ljubavi, 
drugovanja i prirode. 

Sve što mi je na srcu bilo, iskreno vam sad izka- 
zah. Moju svu nauku o ljepoti mogu sbiti u ovo njeko- 
liko rieči: liep biti ne znači ništa drugo nego zdrav biti, 
a zdravlja i ljepote tjelesne nema bez duševne ljepote! 

* 

* * 

Akoprem nema ni jednoga časka u djevovanju i go- 
spodjevanju, kad ne bi žensko srce misli pobudjivalo i djela 
izvodilo, ipak će biti gdjekoja medju mojimi čitalicami, koja 

se nije još upitala, šta je srce, šta je i kakovo je to sre¬ 
dište života, to ognjište ženskoga bića? Pjesnik bi vam 
rekao, da je srce jezgra svake ljepote i svega uzvišenoga, 
da je ono sielo ljubavi i svakoga plemenitoga čustva, da 
je ono najsjajniji biser u uzor-stvoru svemira. A što da 
vam kaže liečnik, komu je pred vami razglabati čovječje 
tielo, da vam odkrije djelovanje njegovo, te da vas po 
tom uputi, kako vam je zdravlje čuvati i krasotu njego¬ 
vati? Ja ne mogu drugo reći, nego da je srce šuplja 
mišica, sasvim obična mehanička sprava, kojoj je svojim 
neprestanim djelovanjem krv tjerati kroz žile. Naslućujem 
dobro, kako me hoće moje čitalice prekoriti i reći: »ako 
je tomu zbilja tako, kako su onda mogli ljudi od vajkada 
u rieči »srce« nješto sasvim drugo razumjeti, kako može 
naš narod govoriti o čovjeku dobra ili zla, plemenita ili 
okrutna srca, jednom rieči, kako je srce u svih narodih 
i vremenih došlo do svoga etičnoga znamenovanja?« 

I na ovo će mi pitanje biti evo odgovoriti povodeći 
se za iztraživanji prvaka znanosti, koji mi put do istine 
utroše, a izostavljajući ovdje većinu onoga, što se tiče 
srca u fizičkom smislu rieči. 

Kako mozag djeluje kroz živčane struje na srce, tako 
kucanje srca odaje duševno stanje čovjeka. I budući da 
obstoji u svakom čovjeku ova uzajmica medju duševnim 
stanjem i srcem, to posve razložito u svakom jeziku rieč 
»srce« slikovno (metaforno) znači ćud čovječju. 

0 srcu u tom slikovnom t. j. duševnom značenju hoću 
još njekoliko rieči progovoriti; naime rad sam iztaknuti, 
kako nam je nastojati, da njegujemo srce već za rane 
mladosti. 

Prije toga ću ipak i to spomenuti, kako nam je po 
liečničkom obziru njegovati fizičko srce i kolanje krvi. 

Nastojati nam je, da krv tielom pravilno kola, ne 


samo radi toga, što nam ona privodi novu gradju za sa¬ 
stav tiela, već i zato, što nam krv odvodi stare iztrošene 
česti. Srećom možemo nješto i svojom voljom doprinieti 
tomu, da upravljamo onimi ustroji, koji obavljaju kolanje krvi. 

Ti su ustroji: srce, stan (prsni) i mišice. Ako i ne 
možemo neposredno utjecati na djelatnost srca, to možemo 
umjerenom pokretnjom tiela, osobito objimala (ruku), 
stezaje i razmicaje srca učiniti nješto energičnijimi, kano 
što možemo, uklanjajući se svemu, što uzrokuje silno ku¬ 
canje srca, zapriečiti, da se kolanje krvi ne poremeti. 

Još bolje je s disanjem. Dubokim udisanjem možemo 
krv tjerati u prsni stan i tako odvoditi od obližnjih česti, a 
opet možemo jakim izdisanjem krv iz stana tjerati, te ćemo na 
taj način nasporivati kolanje krvi upravo kroz najglav- 
niji dio tiela: kroz srce i pluća, štono se nalaze u stanu. 

Što se tiče mišica, to možemo većinu njih gibati 
hotičnom pokretnjom, ter je naspor kolanja krvi po tom 
obziru sasvim lasan. 

Zato bi bilo u velike koristno po kolanje krvi, kad 
bismo često redom vježbali sve kretnje, koje dopuštaju 
pojedine zglobi, i kad bismo uza to još duboko udisali i 
izdisali. Kako bi često i kako dugo imale bivati takove 
vježbe, to stoji do tjelesne naravi njekoga čovjeka. 

I kakvoća krvi utječe na kolanje krvi; gušća krv 
kola laganije od redje, i za to se ona laglje u kojem god 
ustroju tiela sustavlja. Da se tomu doskoči, treba u tielo 
uvadjati dovoljnu količinu vode. Po tom su dakle glavna 
pomagala kolanju krvi: kretnja, krepko disanje, i voda. 

Što se tiče srca kao središta krvnomu kolanju, to 
treba osobito i na nj paziti; jer je sve ono, što škodi 
srcu, štetno ne samo kolanju krvi, nego po njem i samoj 
krvi i prietvorbi tiela. U tom obziru ima nam biti ku¬ 
canje srca njekakvim kažiputom. Valja se naime kaniti 

svega, po čem srce silno i trajno kuca, jer se od toga 
može s vremenom srce povećati, njegovi zalistci mogu 
postradati, a iz toga se lasno izrode težke i opasne bolesti. 

A sad da govorimo o njegovanju srca u duševnom 
smislu te rieči. 

Njeki čuveni pisac veli: cviet svakoga njegovanja 
srca jest ljubav, ljubežljiva ćut. Sviet djetinji je ljubav, 
a to ona i ima biti, ako se je duši naravno razvijati, 
sretnoj biti, i druge usrećivati. Nježnost i njega majčina 
budi i u djetetu, čim ono dodje do samosviesti, malo po 
malo nježnost i ljubav; ono stane oponašati majčino dra- 
ganje, te joj tako po nutarnjem nagonu zahvaljuje . Kano 
što je religioznost cviet duševnoga i ćudorednoga razvitka 
djetinje ćudi, tako je njegovanje srca cviet ljubavi, a obojih 
plod je plemenjenje ćudi na ljubav bližnjega. 

Diete valja od najranije mladosti s ljubavlju odgajati 
za ljubav. U djetetu može ljubav samo onda korien uhva¬ 
titi, ako ono opaža ljubav, dakle ako u obitelji vlada 
duh sloge i jedinstva, ako otac i majka iskrenim požrt- 
vovanjem žive jedno za drugo. Obitelj je dakle naravno 
plemenište djetinjega srca i ćudi, te zato ima i diete 
svoje prvo ćućenje ljubavi prokušati na otcu i majci. To 
ćućenje je pak samo onda moguće, ako otac i majka pro¬ 
bude u djetetu počitovanje prema sebi; jer ljubavi ne 
može biti bez počitovanja. Radi toga treba da majka, 
koja je djetetu bliža od otca, pobudi u njem to počito¬ 
vanje, a zato mu se ima ona prikazivati kao njeko uzvi- 
šenije biće, a da se ona uzmogne na toj visini održati, 
ima s osobitom pomnjom paziti, da nikad ne pogrieši u tom 
obziru. — Najobičnija je pogrješka kod njegovanja dje¬ 
tinjega srca pretjerana, sliepa ljubav prema djetetu; iz 
nje niču svi drugi griesi, kano pristranost, lakoumno pra- 
štanje, nepravednost prema drugim. Zato treba da majka 


bude uviek umjerena u očitovanju svoje ljubavi prema 
djetetu. Nadalje ima ona nastojati, da diete od ljubavi 
prema majci ne odnemari ljubavi prema otcu, te da se 
takodjer braća i sestre medjusobno ljube. To ljubežljivo 
drugovanje braće i sestara često se poremeti tim, što rodi¬ 
telji starije diete, i ne prokušavši njegovih sposobnosti, 
učine skrbnikom i gospodarom mladjega, ter sile potonje 
na sliepu pokornost. Pravo je, i mnogo pomaže razvitku 
čustva samostalnosti, ako starije diete pazi na mladje ; 
ali to ne smije bivati prije nego što je ono pripravljeno 
na to, i nego što je prokušana njegova čestitost i pra¬ 
vednost i moralna opreznost; jer će se inače lako po¬ 
buditi u starijem djetetu nagon na zapoviedanje, a u mla- 
djem nagon na odpor, te mjesto ljubavi bit će medju 
njima mržnje i svadje. Porodi li se kakva svadja, ne smije 
se majka u djecu pačati, da im na kratko, pače i nepra¬ 
vedno izreče sud, nego ima paziti, kako će se djeca sama 
izmiriti, jer će majka ovako upoznavati razlikost njihove 
ćudi i njihove sposobnosti za ljubav; a tek onda, kad se 
dje'ca ne mogu od tvrdokornosti ili nesnošljivosti složiti, 
ima se majka umiešati, ali ne da odmah kazni, već da 
prikori neljubezno ponašanje krivca. 

Sve kazni, kojimi djecu kaznimo za njegovanje nji¬ 
hova srca, imaju se svesti na ljubav. Zato ima krivac 
doznati, da je svojom pogrješkom pogriešio proti ljubavi, 
te da je izgubio ponješto od ljubavi roditelja, braće ; 
vidoka njegove pogrješke, i da mu je nastojati, kako da što 
prije na novo steče tu ljubav svojim ljubežljivim ponašanjem. 

Plemenjenjem djetinjega srca putem ljubavi želimo i 
imamo postići to, da ono bude dobre ćudi. U ćudi se 
sastaju sva čustva, a sklad ili nesklad njihov može biti 
vrelom sreće ili nesreće u životu. Ćud je cviet ćućenja. 
Ovo može pretupo biti i za veselje i za dreselje; takav 

Dežman: Izabrani spisi. 

će čovjek slatiije ćutiti bol, ali ga opet ne će vedriti 
radost: takav ne možu biti sretan. Ćnćenje može biti i 
preživahno; onda je udruženo s previše podražljivom puti, 
a takovo čeljade lako može ćudoredno pokliznuti; pak 
ako i običajemo zvati takvo srce dobrim, to je ono ipak 
u svojoj ljubaznosti, dobročinstvu i ljubavi prema bliž¬ 
njemu često škodljivo, a riedko kad sretno, jer se pre¬ 
živahno ćućenje rado prenagli, prebrzo ljubi i mrzi, i o 
pravici i krivici rado sudi po srcu. — Ćud može i pre¬ 
duboko ćutjeti, a od toga će značaj postati mekan, te će 
upasti u ono ne baš sretno a boležljivo stanje, gdje 
čovjek uživa u boli. Svi ovi razni smjerovi ćudi ne mogu 
čovjeka usrećiti niti ga duševno zdravim učiniti. Majka 
pak hoće, da joj diete bude sretno, a to može ona po¬ 
stići samo njegovanjem ćudi. Bezćutna, nehajna ćud uviek 
je posljedica zanemarenu njegovanju srca; a ni preraz- 
dražljiva, preživahna ćud nije prirodjena, već je plod ma¬ 
ženja. Gdje se u djetetu pokazala živahna ćud, tako zvano 
dobro srce, tu ne smijemo živahnosti još više povećavati 
čustvenim draženjem, već treba s djetetom postupati 
njekom ozbiljnosti; jer popuštamo li onomu djetinjemu 
nagonu, razmazit ćemo diete. Tako zvana dobroćudna 
djeca mogu u kasnije doba zadavati velike brige rodite¬ 
ljem, ako oni uviek popuštaju dobroćudnosti djetinjoj. Ne 
smije dakako majka biti nemila s takvom djecom, već 
samo stroga i ozbiljna. -— Ako je ćud djeteta žestoka, 
onda ju treba blažiti njegovanjem duha, a ne žestinu dje¬ 
tinju suzbijati žestinom majčinom, ili upotrebljavati "nemilo¬ 
srdnu strogost; jer će onda od onakova djeteta.lako po¬ 
stati s vremenom strahovit čovjek. 

Premda nerad, ipak ne mogu na ino nego da ovdje 
zastanem; jer je meni bilo samo do toga, da iztaknem, 
da možemo, pak da smo i dužni njegovati srce u djetetu. 


Po zakonu prirode može pak samo majka biti prva od- 
gajalica djeteta; ona mu ima ne samo fizičnim njegova¬ 
njem sačuvati tjelesno zdravlje, već i mudrim odgajanjem 
utemeljiti duševnu sreću. Da je zbilja dojam majčina 
odgajanja trajan za sav duševni život djece; da je majka 
ona, koja odgaja duševno marljive ili spore, koristne ili 
nekoristne, izvanredne ili obične ljude: tomu ima u pro¬ 
svjetnoj poviesti na hiljade primjera Otac može samo 
kasnije poučavanjem i ponašanjem svoje diete, koje već 
promišlja, dalje odgajati intelektualno i moralno ; ali temelj, 
na kojem će otac graditi, može postaviti samo majka. 
Majka odgoji dušu i duh djeteta, a otac može tu odgo¬ 
jenu dušu i duh poučavati. A čim postiže to majka? 
Čistoćom svoje duše, obrazovanostju svoga duha, i svojim 
dobrim primjerom. 

Sretna li sina, kojega je takva majka rodila, sretne 
li domovine, kojoj je Bog takvih majka udielio. Da, bez 
takvih majka nema stalnih značaja, nema velikih ljudi. 
Dajte nam Korneliu, Aureliu i Atiu, i evo nam Graccha, 
Cesara i Augusta. Vi, gospodje, što vas je Bog blago¬ 
slovio od srca porodom, njegujte i oplemenjujte svim 
majčinim požrtvovanjem srdašce djeteta svoga, i nikad 
se ljepše ne odužiste majci prirodi, ukupnomu čovječan¬ 
stvu, te miloj domovini, koja će, dižući spomenike plo- 
dovom vaše ljubavi, prikovati imena vaša daleko iznad 
zemlje za stavne zviezde, na koje su i stariji u boljih 
vremeniti uzvisivali svoje uzor-krasote, da sjaju svojim 
neugasnim sjajem, ne ovome prolaznome svietu, već onome, 
kojemu nije bilo kraja i ne će biti konca. 

